
Введение 


Пресвятая Богородице, спаси нас! 


Преблагословенная Дева Мария, чрез Кото- 
рую даровано спасение всему миру, Которая, по 
Промыслу Божиему, послужила тайне воплощения 
Бога Слова, Матерь Бога нашего Иисуса Христа, 
является Покровительницей, Заступницей, По- 
мощницей во всех человеческих нуждах. Именно 
к Ней с молитвой о спасении и защите в самое 
тяжкое время прибегали и прибегают верующие, 
и эта вера вселяет надежду на спасение, помогает 
найти себя в жизни. 

Дева Мария — идеал кроткого смирения, 
Заступница пред Богом-Отцом и Христом. 
Богоматерь постоянно проявляет беспокойство и 
заботу о земле русской. 

Трогательна любовь русских людей к Пресвятой 
Богородице, называющих Ее Пресвятой, Всепетой, 
Богоприятной, Всенепорочной, Пречистой, Пре- 
благословенной Владычицей, Преславной Ца- 
рицей, Госпожой, Заступницей, Помощницей, 
Покровительницей, Матерью Бога Всевышнего. 

Предызбрание Ее для великой тайны вопло- 
щения Сына Божия, чистота и святость жизни, 
служение домостроительству Божию о спасении 
людей, предстательство пред Престолом Божиим 
о всем мире и непрерывный ряд Ее благодея- 
ний — лучи славы, принадлежащей Честнейшей 
Херувим и Славнейшей Серафим. 

Богородица и Приснодева Мария — Изба- 
ви-тельница от болей, печали и скорбей; Це- 
лительница недугов телесных и душевных; 
Заступница и Покровительница земли русской, 
государства русского, Заступница рода христиан- 
ского; Заступница и скорая Помощница во всех 
делах и нуждах человеческих, в том числе и се- 
мейных. 

Она оказывает людям небесное покровитель- 
ство и помощь, поддерживает и укрепляет дух 
человека, является символом борьбы русского на- 
рода против иноземных захватчиков. 


Икона 

Божией Матери 
«Аз есмь с вами, 
и никтоже на вы», 
именуемая 
«Спасительница 
России» 

(16/29 ноября и первая 


суббота Рождественского 
поста ) 


Пред иконой Пресвятой Богородицы «Аз есмь с 
вами, и никтоже на вы», или «Спасительница 
России», молятся о сохранении России, о вос- 
становлении и сохранении православных хра- 
мов, о заступничестве за род христианский. 


Молитва ко Пресвятой Богородице 
пред Ее иконою «Аз есмь с вами, 
и никтоже на вы», или 
«Спасительница России» 


О, Всеблагая Заступнице рода христи- 
анскаго, Мати Держащаго вся десницею 
Своею Христа Бога нашего! Излей на ны 
милости и щедроты Его. И да не убоимся 
и не устрашимся враг видимых и невиди- 
мых, яко рекла еси уповающим на Тя «Аз 
есмь с вами, и никтоже на вы». Сохрани 
истинную Святую Православную Церковь 
и обитель нашу от расколов и ересей. И 
положи начало покаяния народа нашего. 


Возврати Святую Русь на дарованный ей 
Богом путь неповрежденной веры, да на- 
полнится фимиамом молитв и расцветет, 
аки крин сельный. Да поживем во благо- 
честии и чистоте, всегда храними Тобою от 
искушения антихристова, нашествия ино- 
племенных, междоусобныя брани, труса, 
огня, глада и мора; от напрасныя смерти, 
пленения и раздоров семейных; монаше- 
ское житие укрепи и спаси ны, Пречистая, 
яко уповаем на Тя по реченному Тобою: 
«Аз есмь с вами, и никтоже на вы». 

Молися о нас, Пресвятая Владычице 
Богородице, ко Господу Богу нашему, ми- 
лующему и спасающему, да не лишит ны 
защиты и Царствия Своего присвоения, 
иже и Сам рече верным Своим: «Аз есмь 
с вами, и никтоже на вы». Емуже сла- 
ва, держава, честь и поклонение, сила и 
величие подобает Отцу и Сыну и Свято- 
му Духу, ныне и присно и во веки веков. 
Аминь. 


Тропарь, глас 4 


Владычице Чистая, призри, Богоро- 
дице, виждь наших язв болезни, и уми- 
лосердися, Пречистая, и исцели совестное 
жжение, Твоею милостию орошающи, и 
вопиющи рабом Твоим: Аз есмь с вами, и 
никтоже на вы. 


Кондак, глас 6 


Призри на ны, Всепетая Богородице, 
возсияй просвещение сердцам омрачен- 
ным и озари стадо Твое, Пречистая елико 
ко хощеши, и можеши, яко Мати сущи 
Зиждителя Твоего, и возопий молящым 
Тя: Аз есмь с вами, и никтоже на вы. 


Величание 


Величаем Тя, Пресвятая Дево, и чтим 
образ Твой святый, от него же истекает 
благодатная помощь всем, с верою прите- 
кающим к нему. 


Ино Величание 


Величаем Тя, Пресвятая Дево, Небесная 
наша Мати, и чтим образ Твой святый, им- 
же всех притекающих к нему, заступаеши и 
благодатной силой души наша исполняеши. 


Ахтырская икона 
Божией Матери 


(2/15 июля) 


Пред иконой Пресвятой Бого- 


=. родицы «Ахтырская» молят- 
Вары +. 


ини сл об исцелении от лихорад- 

| ки и горячки, о благоустрой- 
стве детей в обществе, о покровительстве 
сиротам, в бедности и сиротстве. 


Молитва ко Пресвятой Богородице 
пред Ее иконою «Ахтырская» 


О Преблагословенная и Многомилости- 
вая Владычице мира! Се мы, грешнии, на 
святый образ Твой взирающе и на нем Тя 
в скорби и сострадании Распятому за нас 
Христу Спасителю предстоящу видяще, 
усердно молим Тя, известную о нас к Сыну 
Твоему Молитвенницу: не остави нас в день 
испытания и скорби, но во искушениих и 
напастех, нам бываемых, огради нас все- 
честным покровом Твоим от враг видимых 
и невидимых и даждь нам силу, во еже 
всесовершенную и благую волю Творца и 
мира Владыки творити. Зриши бо, мило- 
стивая Заступнице наша, колико грехом 
всяческим подвержени есмы: не токмо бо 
волею согрешаем, но и неволею в многораз- 
личныя прегрешения впадаем. Сего ради 
к Тебе, державней Устроительнице спасе- 
ния христианскаго, прибегаем и умиленно 
вопием: ум наш познанием Божественныя 
истины просвети, сердце наше теплотою 
христианския любве и спасительных же- 
ланий согревай, волю же нашу в нелице- 
мернем заповедей Господних исполнении 
утверди. Ей, Госпоже Премилостивая, при- 
никни с высоты Небесныя к воздыханием 
и молитве нас, грешных: исцели болезни 

недужных, умири сердца озлобленных, 
даждь терпение страждущим, внуши страх 
Божий обидящим, укрепи гонимыя за 
правду, сироты и вдовы защити, подаждь 
утешение плачущим, испроси прощение 
кающимся, демонскую же бурю страстей 
во грешных душах утиши и в сердцах, 
чтущих Тя, Христову кротость и любовь 
вкорени и духом милосердия и сострада- 
ния сия утверди; отпадшия же от веры 
еретики и отступники к познанию исти- 
ны направи и уста нечестивых, хулящих 
Святую Церковь и веру Православную по- 
носящих, загради. Отшедшим от жития 
сего отцем, и братиям, и сестрам нашим, 
о Мати Божия, прощение грехов и пред- 
начатие блаженства вечнаго испроси. Егда 
же и нашея кончины час приближится, 
тогда убо, о Владычице, приими душу на- 
шу и в сонме праведных сию упокой, иде- 
же лицы Ангел и святых угодник немол- 
чно славословят державу и милость Отца 
и Сына и Святаго Духа и Твое матернее о 
нас предстательство и заступление, ныне 
и присно и во веки веков. Аминь. 


Тропарь, глас 4 


Преблагословенная Дево, Богородитель- 
нице Чистая, у Креста Сына Твоего и Бога 

нашего предстоящи, скорбь велию пре- 
терпела еси и благодать от Него прияла 
еси сущия в скорбех утешати. Темже на 
пречистый образ Твой благоговейно взи- 
рающе и изображенную Тя на нем пред 
Крестом Спаса нашего видяще, умиленно 
к Тебе вопием: Заступнице усердная, бла- 
гая и милостивая! Ускори избавити ны от 
всякия скорби, нужды и болезни и спаси 
души наша, да Тя со благодарением сла- 
вим во веки. 


Кондак, глас 8 


Притецем, вернии, к благодатному ми- 
лостей и щедрот источнику — чудотвор- 
ному Пречистыя Девы образу: сей бо нам 
свыше даровася, душам и телесем во спа- 
сение, емуже покланяющеся с любовию, 
возопием к Богородице: о Всепетая Мати, 
о Царице Всемилостивая, покрый и со- 
блюди нас от всякаго зла Твоим к Богу 
матерним предстательством. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 

Балыкинская 
икона Божией 
Матери 


(30 июня/13 июля) 


Пред иконой Пресвятой Бого- 
родицы «Балыкинская» молят- 
ся об исцелении от беснования, 
болезней глаз и слепоты, об избавлении от моро- 
вых поветрий и нашествия иноплеменных. 


Молитва ко Пресвятой Богородице 
пред Ее иконою «Балыкинская» 


Некогда от шведов град Твой защитив- 
шая, о, Мати Божия, милосердие нам яви- 
ла еси, праведный гнев и прещение Божие 
от земли Российския отвративши, и тако во 
области северстей Твоего всечестнаго лика 
прославила еси, видимыя слезы о прадедах 
наших, от супостат воюемых, изливающи. 
Таже здравие слепым и бесным от сея ико- 
ны многажди подавала еси, и предстатель- 
ством Твоим мор на человеки бывший и 
язю на скоты пришедшую прекратила еси. 
Ты и ныне струи милосердия всем с не- 
сумненною верою во Твою всесильную по- 
мощь прибегающим изливаеши. Вонми убо 
молению нашему, и путь нашего земнаго 
скитания управи, в жизнь вечную сей при- 
водящи. Темже и люди церковныя от сетей 
лжепророков и лжеучителей, вземлющихся 

на разум Божий, сохрани, и всем нам 
чистоту помышлений подаждь, Аще бо 
слезы и моления наша не довлеют пре- 
грешений наших очистити, но к сим да 
приложится Твое всесильное предстатель- 
ство, на неже уповающе, воспеваем Отца 
и Сына и Святаго Духа, ныне и присно и 
во веки веков. Аминь. 


Тропарь, глас 4 


Заступнице земли Российския от на- 
шествия Свейскаго и непрестанная за нас 
Молитвеннице, мир земли и душам на- 
шим у Господа испроси, да святится в нас 
Имя Божие во веки. 


Величание 


Величаем Тя, Пресвятая Дево, Мати 
Христа Бога нашего, и чтим образ Твой 
святый, от негоже источаеши исцеления 
всем, с верою к Тебе притекающим. 


Барская икона 
Божией Матери 


(1/14 октября) 


Пред иконой Пресвятой Бого- 
родицы «Барская» молятся 
при бедах, невзгодах, гонени- 
ях на христианство, а так- 
же о возвращении пленных. 

Молитва ко Пресвятой Богородице 
пред Ее иконою «Барская» 


Приидите, людие российстии, преславно 
и православно ублажим Преблагословенную 
и Пречистую Марию Деву, в Баре гра- 
де благодать Свою издревле выну явив- 
шую, православныя люди Подольския зем- 
ли от агарян и сарацын свободившую, 
Православную веру в пленении латинстем 
сохранившую. К кому убо прибегнем, аще 
не к Тебе, Владычице? Кому принесем 
слезы и воздыхания, аще не к Тебе, Пре- 
святая Богородице? Не имамы бо иныя 
помощи, не имамы иныя надежды, разве 
Тебе, Небесная Царице, Дево Пречистая, ле- 
ствице к небеси, святое вместилище Слова 
Божия, прибежище верным и избавление, 
достоянию Твоему помощь и защищение, 
скорбящим подательнице вечнаго радения, 
иноков богомудрых возведение к горнему 
Царствию. Ты бо, яко имущая державу 
непобедимую, злую дерзость латинскую 
отмстила еси, иезуитское и униатское не- 
правоверие в веру Православную обратила 
еси, верою имя Твое всехвальное призвав- 
ших отцев наших спасла еси и покрыла их 
святым омофором. Не отврати и ныне рабы 
Твоя тщи, Тя бо едину надежду имамы; из- 
бави люди Твоя присно и град, и обитель, 
юже избрала еси Себе местом проявления 

благодати Твоея, и Подольскую землю и 
вся православныя христианы от неверия, 
развращения и погибели вечныя, и от 
всякаго лютаго обстояния, и наветов вра- 
гов Церкви Твоея православныя, и до ны- 
не тайно и неустанно сеющих скверныя 
плевелы на доброй, от века православной 
ниве Подольской; аще бо не Ты предсто- 
яла молящи, кто бы избавил веру отцев 
наптих от толиких бед, кто бы и нас со- 
хранил до ныне свободны? Мы же пребла- 
гому Твоему заступлению о нас радующе- 
ся, благодарственно да восписуем Ти и да 
зовем Ти: радуйся, Невесто Неневестная. 


Белыничская 
икона 
Божией Матери 


(12/25 апреля) 


Пред иконой Пресвятой Бо- 
городицы «Белыничская» мо- 
лятся об облегчении и исцеле- 
нии своих недугов и 06 уте- 
шении в скорби. 


Молитва ко Пресвятой Богородице 
пред Ее иконою «Белыничская» 


О Всемилостивая Госпоже Царице Бо- 
городице, от всех родов избранная и всеми 
роды земными и небесными ублажаемая! 

Припадаем, покланяемся Тебе и смирен- 
но молим Тя: воззри милостиво на пред- 
стоящия пред святым образом Твоим чу- 
дотворным, и приими молитвы, со слезами 
Тебе приносимыя от нас, недостойных ра- 
бов Твоих, и к Твоему образу пение воз- 
сылаемое со умилением, яко Тебе Самой 
ту сущей, послушающей и подающей с ве- 
рою просящим по коемуждо прошению ис- 
полнение. Ты, именуемая Всех скорбящих 
Радость, услыши нас, скорбных. Ты, на- 
зываемая Утоли моя печали, утоли нашу 
печаль. Ты, купино неопалимая, сохрани 
мир и всех нас от вредоносных огненных 
стрел врага. Ты, взыскание погибших, не 
попусти нам погибнути в бездне грехов на- 
ших. Ты, Одигитрие, укажи нам правый 
путь ко спасению. Ты, неувядаемый цвете 
чистоты, даждь нам помощь, немощным 
плотскою страстию, и уцеломудри нас. Ты, 
боголюбивая скоропослушнице, услыши 
в час сей молитву нашу. Ты, Заступнице 
усердная, Мати Господа Вышняго, Ты, на- 
ша Мати и надеждо, облегчи скорбь нашу, 
немощным здравие даруй, разслабленных 
и недужных исцели и от одра болезни воз- 
стави. От бесных бесы отгони, обидимых 
от бед избави, вдов защити, грешныя про- 
сти, прокаженныя очисти, слепым зрение 
даруй, старость поддержи, юныя настави, 


15 


малыя дети помилуй, неплодны от неплод- 
ства разреши, в семействах мир утверди, 
путешествующим спутешествуй, право- 
славным христианам на враги победу и 
одоление даруй, ереси и расколы изкоре- 
ни, отпадшия от благочестивыя веры на 
путь правый обрати, страну нашу миром 
огради, земли плодородие даруй, всех же 
нас от внезапныя смерти сохрани и всякия 
многоразличныя страсти уврачуй, вся бо 
возможеши ходатайством к Сыну Твоему 
Христу Богу нашему. 

О Всепетая Мати, Пресвятая Дево Бо- 
городице, не престани молитися о нас, 
недостойных, к пречистому образу Твоему 
со умилением припадающих и со страхом 
и любовию на сей взирающих, яко живей 
Ти сущей. Услыши нас, Владычице, на Тя 
по Бозе едину надежду имущих. Прежде 
отшедшия отцы и матери, братию и сестры 
наша упокой в селениях святых, в месте 
светле, в месте злачне, в месте покойне, 
идеже несть печаль и воздыхание. Егда 
же приспеет и наше от жития сего отше- 
ствие и к вечней жизни преселение, пред- 
стани нам, Преблагословенная Надеждо 
наша, даруй нам христианскую кончину 
живота нашего, безболезненну, непостыд- 
ну, мирну и Святых Таин причастну, да 
в будущем веце сподобимся вси купно со 

всеми святыми безконечныя блаженныя 
жизни во Царствии возлюбленнаго Сына 
Твоего Иисуса Христа, Емуже подоба- 
ет всякая слава, честь и поклонение со 
Безначальным Его Отцем и Пресвятым, 
и Благим, и Животворящим Его Духом, 
ныне и присно и во веки веков. Аминь. 


Величание 


Величаем Тя, Пресвятая Дево, Бого- 
избранная Отроковице, и чтим образ Твой 
святый, имже точиши исцеления всем, с 
верою притекающим. 


Божией Матери 
(14/27 августа) 


Пред иконой Пресвятой Бо- 
городицы «Беседная» молятся 
І 0б успехах в строительстве, 
о строительстве вообще, о восстановлении и 
сохранении православных храмов и обителей. 


Молитва ко Пресвятой Богородице 
пред Ее иконою «Беседная» 


О Пресвятая Владычице Богородице, 
небесе и земли Царице! Призри на ны, 
грешныя и недостойныя рабы Твоя, и умо- 
ли Сына Твоего, Христа Бога нашего, да 

оградит ны свыше силою Своею, еже на- 
всегда сохраненным быти от всех искуше- 
ний вражиих и прелестей бесовских. Ты, о 
Всемилостивая Госпоже Дево Богородице, 
якоже иногда всю Российскую страну уди- 
вила еси преславным по воздуху пречест- 
ныя Твоея со предвечным Младенцем ико- 
ны хождением, и святым тоя посещением 
града Тихвина, место же сие пустынно 
сущее истинным самосошествием и пре- 
чудным Твоим со святителем Николаем 
явлением возвеличила еси, тако и ныне, 
о Всеблагая Мати Бога Вышняго, сподо- 
бивши ны невидимыя Твоея благодати ко 
приятию, покрый ны всеблагим Твоим по- 
кровом. И якоже древле в богоизбранном 
пустыни сея месте богоугоднаго и благо- 
говейнаго мужа божественный знак неиз- 
реченнаго сияния Твоего видети удосто- 
ивши, милостиво к тому возглагола еси, 
тако и ныне благосердыма очима Твоима, 
о Всепетая Богомати, со обычною Ти лю- 
бовию воззриши на ны и на всех усердно 
молящихтися и умильно просящих Твоея 
всесильныя помощи и заступления, буди 
всеблагая спасения душ и телес наших 
Ходатаица пред престолом Сына Твоего и 
Бога нашего. Спаси убо, о Пресвятая Дево 
Богородительнице, обитель сию и весь род 
христианский, и вся с верою приходящия 
и преклоняющияся пречестному Кресту 

чудотворному, егоже вещество Сама освя- 
тила еси, и пречистей иконе явления Твое- 
го, славящия же Пречистую Троицу, Отца 
и Сына и Святаго Духа, и Твое милостив- 
ное со святым Николаем предстательство, 
ныне и присно и во веки веков. Аминь. 


Икона 
Божией Матери 
«Благовещение» 


(25 марта/7 апреля) 


Пред иконой Пресвятой Бо- 
городицы «Благовешение» мо- 
лятся о получении облегчения 
и исцеления своих недугов и 0б освобождении 
из заточения. 


Молитва ко Пресвятой Богородице 
пред Ее иконою «Благовещение» 


Приими, Всеблагомощная, Пречистая 
Госпоже Владычице Богородительнице, 
сия честныя дары, Тебе единей приклад- 
ныя от нас, недостойных рабов Твоих, от 
всех родов избранная, всех тварей небес- 
ных иземных вышшая явльшаяся. Понеже 
бо Тебе ради бысть Господь сил с нами, 
и Тобою Сына Божия познахом, и сподо- 
бихомся Святаго Тела Его и Пречистыя 
Крове Его. Темже блаженна еси в родех 

родов, Богоблаженная, Херувимов свет- 
лейши и Серафимов честнейши сущая. 
И ныне, Всепетая Пресвятая Богородице, 
не престай молящися о нас, недостой- 
ных рабех Твоих, еже избавитися нам от 
всякаго совета лукаваго и от всякаго об- 
стояния, и сохранитися нам неврежден- 
ным от всякаго ядовитаго прилога диа- 
вольскаго. Но даже до конца молитвами 
Твоими неосужденных нас соблюди, яко 
да Твоим заступлением и помощию спа- 
саеми, славу, хвалу, благодарение и по- 
клонение за вся в Троице Единому Богу 
и всех Создателю возсылаем, ныне и при- 
сно и во веки веков. Аминь. 


Тропарь, глас 4 


Днесь спасения нашего главизна и еже от 
века таинства явление: Сын Божий Сын 
Девы бывает, и Гавриил благодать благовест- 
вует. Темже и мы с ним Богородице возопи- 
им: радуйся, Благодатная, Господь с Тобою. 


Кондак, глас 8 


Взбранной Воеводе победительная, яко 
избавльшеся от злых, благодарственная 
восписуем Ти раби Твои, Богородице, но, 
яко имущая державу непобедимую, от 
всяких нас бед свободи, да зовем Ти: ра- 
дуйся, Невесто Неневестная. 

Величание 


Архангельский глас вопием Ти, Чистая: 
радуйся, Благодатная, Господь с Тобою. 


Икона 

Божией Матери 
«Благовещение» 
Устюжская 


(8/21 июля) 


Пред иконой Пресвятой Бо- 
городицы «Благовещение» Ус- 
тюжская молятся о получении исцеления от 
всякого рода недугов. 


Молитва ко Пресвятой Богородице 
пред Ее иконою «Благовещение» 
Устюжская 


Приими, Всеблагомощная, Пречистая 
Госпоже, Владычице Богородительнице, 
сия честныя дары, Тебе единей приклад- 
ныя, от нас, недостойных рабов Твоих, от 
всех родов избранная, всех тварей небес- 
ных иземных вышшая явльшаяся. Понеже 
бо Тебе ради бысть Господь сил с нами, и 
Тобою Сына Божия познахом, и сподоби- 
хомся Святаго Тела Его и Пречистыя Кро- 
ве Его. Темже блаженна еси в родех ро- 
дов, Богоблаженная, Херувимов светлейши 

и Серафимов честнейши сущая. И ныне, 
Всепетая Пресвятая Богородице, не пре- 
стай молящися о нас, недостойных рабех 
Твоих, еже избавитися нам от всякаго со- 
вета лукаваго и от всякаго обстояния, и 
сохранитися нам неврежденным от вся- 
каго ядовитаго прилога диавольскаго. Но 
даже до конца молитвами Твоими нео- 
сужденных нас соблюди, яко да Твоим за- 
ступлением и помощию спасаеми, славу, 
хвалу, благодарение и поклонение за вся 
в Троице Единому Богу и всех Создателю 
возсылаем, ныне и присно и во веки ве- 
ков. Аминь. 


Тропарь, глас 4 


Всепетая и Всеславная Царице Бого- 
родице, Мати всея твари Содетеля, хри- 
стианская Надеждо и Заступнице, печаль- 
ным утешение, ненадеющимся и отчаяв- 
шимся скорое надеяние, молим Тя: мило- 
стива буди нам, грешным, не остави раб 
Твоих и не отрини моления недостойных. 
Молимтися, взирающе ко образу Твоему 
честному святыя и чудотворныя иконы 
Твоея и вопиюще с плавающими и путь 
шествующими, да пребудет милость Твоя. 
О Владычице, ризою честною защити, и 
во всяцех местех злых соблюди, и молися 
к рождшемуся из Тебе Христу Богу наше- 
му, да спасет от грех души наша. 


22 


Икона 
Божией Матери 


«Благодатное 
Небо» 


(6/19 марта 
и в Неделю Всех Святых) 


Пред иконой Пресвятой Бо- 
городицы «Благодатное Небо» 
молятся о наставлении на 
путь, ведущий ко спасению 
и наследию Царствия Небес- 
ного, а также об исцелении 
различных душевных и теле- 
сных недугов, о благополучном путешествии 
на воздушном транспорте, от ересей и рас- 
колов, о наставлении в Православной вере. 


| 


Молитва ко Пресвятой Богородице 
пред Ее иконою «Благодатное 
Небо» 


Что Тя наречем, о Благодатная Бого- 
мати Богоотроковице, Пренепорочная Ма- 
рие? Киими песнопении возвеличим Тя, 
возвеличенную Небом и землею, Ангелами 
и человеки? Явися бо на Тебе неслышанное 
от века на земли и несведомое Ангелами на 
Небеси таинство, паче ума и слова, вочело- 
вечения Бога Слова, рожденнаго съискони 
от Безначальнаго Отца без матери и вопло- 
щеннаго в Твоей утробе и с нетленною пе- 
чатию девства Твоего родившагося. О, чудо 

всех древних и новых чудес! Непреложное 
слово Самаго Бога о победоносном се- 
мени жены и исполнися и совершися в 
Безмужней Деве. О, неизмеримая глуби- 
на премудрости и величия Божия! Киими 
имены наречем Тя, о Невесто Неневестная? 
Зарею ли наречем Тя восходяшаго на не- 
бе солнца? Но Ты — самое Небо, из Тебе 
бо возсия Солнце Правды — Христос Бог 
наш, Спаситель грешных. Именуем ли Тя 
вратами, вводящими в потерянный пра- 
родителями рай, обиловавший всеми бла- 
гами? Но Ты Сама еси благодатный рай, 
произрастившая Цвет нетления, врачую- 
щий и отгоняющий смердение греха и зло- 
воние прародительскаго тления. Наречем 
ли тя юною Непорочною Девою, не познав- 
шей брака? Но Ты и до старости пребыла 
Неискусобрачною и девственною до рожде- 
ния, и в рождении, и по рождении Сына 
пребыла еси. Наименуем ли Тя Чистою и 
Святою Мариею, превозшедшею Своею чи- 
стотою всех матерей и праматерей? Но Ты 
не токмо родила Того Младенца Христа, 
но и носила Его при Своих персех и пи- 
тала Твоим матеродевственным млеком, 
Того, Иже питает всякое создание, Емуже 
со страхом и трепетом предстоят Небесные 
силы и Его же хвалит всякое дыхание и 
тварь. О, воистину Ты дивная еси в женах, 


24 


чудная в девах, неподражаемая в матерех! 
К Тебе пред Твоим Божественным ли- 
ком припадаем и пред Твоими святыми 
стопами повергаем и слагаем все наши 
мысли, желания, намерения и чувства. 
Освяти их Твоим Богоматерним призре- 
нием и вознеси их, яко жертву нашего 
смиреннаго сердца, яко малоценную леп- 
ту нашей духовной нищеты, к Престолу 
Сына Твоего, Спасителя нашего, да ими- 
же весть судьбами управит наш путь ко 
спасению и наследию Царствия Его, не 
имущаго конца во веки веков. Аминь. 


Тропарь, глас 6 


Что Тя наречем, о Благодатная? Небо? — 
яко возсияла еси Солнце Правды; рай? — 
яко прозябла еси Цвет нетления; Деву? — 
яко пребыла еси нетленна; Чистую 
Матерь? — яко имела еси на святых Твоих 
объятиях Сына, всех Бога. Того моли спа- 
стися душам нашим. 


Кондак, глас тойже 


Не имамы иныя помощи, не имамы 
иныя надежды, разве Тебе, Владычице, 
Ты нам помози, на Тебе надеемся и 
Тобою хвалимся, Твои бо есмы раби, да 
не постыдимся. 

Величание 


Величаем Тя, Пресвятая Дево, и чтим 
образ Твой святый, имже болезни наша 
врачуеши и души наша к Богу возводиши. 


Икона 

Божией Матери 
«Благоуханный 
Цвет» 

(15/28 ноября) 


Пред иконой Пресвятой Бо- 
городицы «Благоуханный 
Цвет» молятся о чистоте помыслов, о со- 
хранении чистой и праведной жизни, о раз- 
решении семейных проблем, при различных 
жизненных невзгодах, телесных и душевных 
болезнях и при потере цели в жизни. 


Молитва ко Пресвятой Богородице 
пред Ее иконою «Благоуханный Цвет» 


К кому возопию, Владычице? К кому 
прибегну в горести моей, аще не к Тебе, 
Госпоже Богородице, Царице Небесная? 
Кто плач мой и воздыхание мое прии- 
мет, аще не Ты, о Пренепорочная, на- 
деждо христиан и прибежище грешным? 
Приклони, о Пречистая Владычице, уше- 
са Твоя к молению моему. Мати Бога мое- 
го, не презри мене требующа Твоея помо- 

щи, услыши стенание мое, и воплю сердца 
моего вонми, о Госпоже Царице Богородице! 
И подаждь ми радость душевную, и под- 
крепи мя нетерпеливаго, унылаго и не- 
радиваго ко Твоему хвалению. Вразуми и 
научи мя, како Тебе молитися подобает, и 
не отступи от мене, Мати Бога моего, за 
роптание и нетерпение мое, но буди ми по- 
кров и заступление в жизни моей, и при- 
веди мя к тихому пристанищу блаженнаго 
онаго покоя, и сопричти мя к лику избран- 
наго Твоего стада, и тамо удостой мя воспе- 
вати и славити Тя во веки веков. Аминь. 


Величание 


Величаем Тя, Пресвятая Дево, и чтим 
образ Твой святый, имже болезни наша 
врачуеши и души наша к Богу возводиши. 


Божией Матери, 
именуемая 
«Боголюбская» 
(«Боголюбивая») 


(18 июня/1 июля) 


Пред иконой Пресвятой Бо- 
городицы «Боголюбская» молятся об избавле- 
нии от эпидемии и чумы, от моровых пове- 
трий, холеры. 

Молитва ко Пресвятой Богородице 
пред Ее иконою «Боголюбская» 
(«Боголюбивая») 

О Пречистая Госпоже Богородице, Мати 
Боголюбивая, надеждо нашего спасения! 
Воззри милостивно на предстоящия с ве- 
рою и любовию и покланяющияся пре- 
чистому образу Твоему приими наше хва- 
лебное пение сие и пролей теплую Твою 
молитву о нас, грешных, ко Господу, да, 
презрев вся наша согрешения, спасет и 
помилует нас. О Предивная Владычице! 
покажи на нас чудныя милости Твоя: из- 
бави нас от всякия скорби, настави на 
путь всякия благодетели и благостыни, 
спаси от искушений, бед и болезней, из- 
ми от нас оклеветании и ссоры, сохрани 
от молниеноснаго грома, от запаления ог- 
неннаго, от глада, труса, потопа и смер- 
тоносныя язвы, подай нам Свою милости- 
вую помощь на пути, в мори и на суше, 
да не погибнем люте. О Всемилостивая 
Боголюбивая Мати, с твердым упованием 
возсылаем к Тебе нашу убогую молитву! 
Не отрини наших слез и воздыханий, не 
забуди нас во вся дни живота нашего, но 
всегда пребывай с нами и Твоим заступле- 
нием и ходатайством у Господа подаждь 
нам отраду, утешение, защиту и помощь, 
да выну славим и величаем преблагосло- 
венное и всепетое имя Твое. Аминь. 

Тропарь, глас 1 


Боголюбивая Царице, Неискусомуж- 
ная Дево, Богородице Марие, моли за 
ны Тебе Возлюбившаго и Рождшагося от 
Тебе Сына Твоего, Христа Бога нашего, 
подати нам оставление прегрешений, ми- 
рови мир, земли плодов изобилие, пасты- 
рем святыню и всему человечу роду спа- 
сение. Грады наша и страны Российския 
от нахождения иноплеменных заступи и 
от междоусобныя брани сохрани. О Мати 
Боголюбивая Дево! О Царице Всепетая! 
Ризою Своею покрый нас от всякаго зла, 
от видимых и невидимых враг защити и 
спаси души наша. 


Кондак, глас 3 


Дева днесь предстоит Сыну, руце Свои к 
Нему простирающи, святый князь Андрей 
радуется, и с ним Российская страна тор- 
жествует, нас бо ради молит Богородица 
Превечнаго Бога. 


Величание 


Величаем Тя, Пресвятая Дево, и чтим 
образ Твой святый, егоже благоверный 
князь Андрей даде нам на враги в победу 
и всем верным во спасение. 

Икона 
Божией Матери 
«Валаамская» 


(1-е воскресенье 

после дня памяти святых 
первоверховных апостолов 
Петра и Павла) 


Пред иконой Пресвятой Бого- 
родицы «Валаамская» молятся 
0б утверждении в вере и любви. 


Молитва ко Пресвятой Богородице 
пред Ее иконою «Валаамская» 


О Чудная и вышшая всех тварей Царице 
Богородице, Небеснаго Царя Христа Бога 
нашего Мати! Услыши ны грешныя и не- 
достойныя рабы Твоя, в час сей молящия- 
ся и припадающия к Тебе со воздыханием 
и слезами и умильно глаголющия: изведи 
нас от рова страстей, Владычице, избави 
нас от всякия скорби и печали, огради от 
всякия напасти и злых клевет и от непра- 
веднаго и лютаго навета вражия. Можеши 
бо, о Благодатная Мати Божия, не точию 
от всякаго зла сохранити люди Твоя, но и 
всяким благодеянием снабдити их и спасти, 
разве Тебе иныя Предстательницы в бедах 
и обстояниих и теплыя Ходатаицы о нас 
грешных не имамы к Сыну Твоему, Христу 
Богу нашему. Егоже умоли, Владычице, да, 
спасеннии Тобою, славим в будущем веце 

всесвятое имя Сына Твоего и Бога нашего, 
купно со Отцем и Святым Духом, ныне и в 
безконечныя веки. Аминь. 
Тропарь, глас 4 

Богородице Дево, на Твою икону пре- 
светлую взирающе, радуемся, пред нею бо 
на острове Валааме мольбы усердно моля- 
щихся исполняются; услыши, Пречистая, 
и нас молящих Ти ся, утверди нас в вере 
и любви, и испроси мирови мир и душам 
нашим велию милость. 


Величание 


Величаем Тя, Пресвятая Дево, и чтим 
образ Твой святый, от него же истекает 
благодатная помощь всем, с верою прите- 
кающим к нему. 


"1 «Введение вохрам 
Пресвятой 
Богородицы» 

(21 ноября/4 декабря) 


Пред иконой «Введение во храм 
Пресвятой Богородицы» мо- 
лятся 06 исцелении от раз- 
личных недугов. 


Молитва пред иконою «Введения 
во храм Пресвятой Богородицы» 


К кому возопию, Владычице, к кому при- 
бегну в горести моей, аще не к Тебе, Царице 

Небесная? Кто плач мой услышит и возды- 
хание приимет, аще не Ты, Пренепорочная, 
надеждо христиан и прибежище нам, греш- 
ным? Кто паче Тебе в несчастиях защитит? 
Услыши стенание мое и приклони ухо Твое 
ко мне, Владычице и Мати Бога моего! Не 
презри ищущаго Твоея помощи и не от- 
рини мене грешнаго, Царице Небесная! 
Научи мене исполняти волю Сына Твоего 
и даруй желание всегда следовати Его свя- 
тым заповедям. За мой ропот в болезнех, 
трудах и несчастиях не отступи от мене, 
но пребуди Материю и Покровительницею 
мене малодушнаго, Царице моя преблагая, 
Заступнице усердная! Твоим ходатайством 
прегрешения моя покрый, от видимых и 
невидимых врагов защити, сердца враж- 
дующих против мене смягчи и Христовою 
любовию согрей их. Мне же немощному да- 
руй Твою всесильную помощь победити моя 
греховныя привычки, дабы, очищенный по- 
каянием и последующею добродетельною 
жизнию, в общении со святой Церковию 
провел остальныя дни земнаго странствия. 
Предстани мне, надеждо всех христиан, в 
час кончины моея и подкрепи мою веру 
в смертный тяжкий час. Вознеси за мене, 
многопрегрешающаго в жизни сей, Твоя 
всесильныя молитвы по отшествии моем, да 
оправдает мене Господь и соделает прича- 
стником Его безконечных радостей. Аминь. 

Тропарь, глас 4 
Днесь благоволения Божия предобра- 
жение и человеков спасения проповеда- 
ние в храме Божии ясно Дева является 
и Христа всем предвозвещает. Той и мы 
велегласно возопиим: радуйся, смотрения 
Зиждителева исполнение. 


Кондак, глас 4 
Пречистый храм Спасов, многоценный 
чертог и Дева, священное сокровище славы 
Божия, днесь вводится в дом Господень, 
благодать совводящи, яже в Дусе Божест- 
венном, Юже воспевают Ангели Божии: 
Сия есть селение Небесное. 


Величание 
Величаем Тя, Пресвятая Дево, Бого- 


избранная Отроковице, и чтим еже в храм 
Господень вхождение Твое. 


' Икона 
Божией Матери 
«Великая Панагия 
Оранская» 


(27 ноября/10 декабря) 


Пред иконой Пресвятой Бо- 

городицы «Великая Панагия 
« Оранская» молятся об исцеле- 

нии телесных и душевных бо- 
лезней и страстей, об избавлении от душевных 
страданий. 

Молитва ко Пресвятой Богородице 
пред Ее иконою «Великая 
Панагия Оранская» 


Приими, Всеблагомощная, Пречистая 
Госпоже, Владычице Богородительнице, 
сия честныя дары, Тебе единей приклад- 
ныя, от нас недостойных рабов Твоих, от 
всех родов избранная, всех тварей небес- 
ных и земных вышшая явльшаяся. Понеже 
бо Тебе ради бысть Господь сил с нами, 
и Тобою Сына Божия познахом, и сподо- 
бихомся Святаго Тела Его и Пречистыя 
Крове Его. Темже блаженна еси в родех ро- 
дов, Богоблаженная, Херувимов светлейши 
и Серафимов честнейши сущая. И ныне, 
Всепетая Пресвятая Богородице, не пре- 
стай молящися о нас, недостойных рабех 
Твоих, еже избавитися нам от всякаго со- 
вета лукаваго и от всякаго обстояния, и 
сохранитися нам неврежденным от всякаго 
ядовитаго прилога диавольскаго. Но даже 
до конца молитвами Твоими неосужден- 
ных нас соблюди, яко да Твоим заступле- 
нием и помощию спасаеми, славу, хвалу, 
благодарение и поклонение за вся в Троице 
Единому Богу и всех Создателю возсылаем, 
ныне и присно и во веки веков. Аминь. 


Величание 


Величаем Тя, Пресвятая Дево, и чтим 
образ Твой святый, имже болезни наша 
врачуеши и души наша к Богу возводиши. 

Икона 

Божией Матери 
«Вертоград 
заключенный» 
(14/27 марта) 

Пред иконой Пресвятой Бо- 
городицы «Вертоград заклю- 


ченный» молятся за близких умерших, о ду- 
шевном умиротворении после невзгод. 


Молитва ко Пресвятой Богородице 
пред Ее иконою «Вертоград 
заключенный» 


Нескверная, Неблазная, Нетленная, 
Пречистая Богородице, Пренепорочная 
Владычице, Небесная Царице, Мати Царя 
вышних сил, Творца небесе и земли, едина 
радости Ходатаице всему миру, рождшая 
Господа нашего Иисуса Христа, земным 
всем Спасителя! Вопию Ти припадая: при- 
ими молебное сие пение благодарственное 
от недостойнаго раба Твоего и от сквер- 
ных устен моих, не презри мене, Все- 
господованная Царице. Ибо никтоже пре- 
тетекаяй к Тебе посрамлен бысть, или кто 
призываяй Тя не услышан от Тебе изыде; 
яко вся стихии, небо и земля, воздух и мо- 
ре повинуются Тебе, и вси противни дуси 
страхом обдержими трепещут, боящеся 
имене святаго Твоего, ведуще Тя Матерь 

Божию. Кто паки надежду возложивый 
на Тя погибе? Точию отметающиися по- 
кланятися образу Твоему написанному, 
егоже вся силы небесныя чтут, вся же 
колена земная, христианский род и всяк 
возраст верных, славословяще покланя- 
емся, Пречистая, благоговейно почитаю- 
ще. Не имамы бо инаго Бога, разве Сына 
Твоего, со Отцем присно и Духом Святым, 
во Единем Божестве, от всея твари слави- 
маго и покланяемаго, и Тебе по Господе 
Бозе Госпожу Богородицу исповедуем, ис- 
тиннаго Бога нашего Матерь, и любезно 
вси почитаем, Госпоже. Милостива убо 
нам Сына Твоего сотвори, паче же по- 
кажи на мне обычное Твое милосердие, 
можеши бо, елика хощеши: умоли о мне, 
яко удалихся от Него за безчисленная и 
скверная беззакония моя, и толико про- 
гневах благосердие Его, и огорчих челове- 
колюбную Его благость и многое милосер- 
дие и милость, яко несмь достоин от Него 
помилован быти, аще не Ты умилостивиши 
Его о мне, Госпоже Царице и Богомати, 
яко вся Тебе от Него возможна суть. Сего 
ради к Тебе прибегаю, теплей Помощнице 
и скорей Заступнице, не имам бо иныя 
разве Тебе к Нему Ходатаицы. Ей, Царице, 
моя Владычице, Пречистая Госпоже Бо- 
городице, несть ми инаго высочайшаго на 
земли и на небеси, якоже Ты по Господе 

Бозе моем Иисусе Христе, и на Тя всю мою 
надежду имам, Пречистая Дево. Темже на 
Твой пресвятый образ взирая, яко истин- 
ную Самую Тя зрю Богородицу, верою сер- 
дечною и любовию от души припадая, по- 
кланяюся Тебе с Превечным на руку Твоею 
держимым Младенцем, Господем нашим 
Иисус Христом, боголепно почитая, и мо- 
лебная пения и молитвы принося Ти, ужа- 
саюся, и трепещу за недостоинство мое, и 
вопию Ти: помилуй мя, Мати Божия, и по- 
кажи на мне убозем древния милости Твоя. 
Якоже иногда древле всесильным Твоим 
воеводством спасла еси царствующий град 
Твой от скифскаго воеводы зверообразнаго, 
лукаваго вепря, предстателя бесов, онаго 
прегордаго кагана*, и разсвирепеющим мо- 
рем тьмочисленная воинства потопила еси, 
вопиющая и нападающая на град Твой; и 
паки, с небесе одождением горящих ка- 
мык, тьмы кораблей в мори бреющем разва- 
ри еси; и ныне, едина Богомати, едина Ты 
таяжде сущи, яви на мне человеколюбное 
Твое заступление. Победи невидимыя пол- 
ки сатанины, душевный мой град распле- 
нившия, и царствующую душу мою в нем 
стрелою беззакония уязвившия, и всего мя 
мечми любодействия изсекшия, и грехов- 
ным копием прободшия; ибо еле жива 


* Каган — наименование хазарского князя (от хазар). 

оставиша, и в рове греховнем затворипта 
мя нечувствия, и окаменение сердечное 
наложиша ми, яко едва ощущаюся, не 
могий от порабощения тех свободитися. 
Но к Тебе Матери Господа моего рыда- 
нием слез зову: предстани ми в помощь 
скоро, да не до конца погибну, исхити 
мя из руки тех, и извлецы мя из гре- 
ховнаго рова, возстави паки душевный 
мой град, и ума владыку в нем воцари, 
и над всеми чувствы укрепи, неприступна 
и страшна врагом покажи; да вси уведят, 
яко Тобою содержимь есмь. Спасающи 
спаси, Владычице Дево, душу мою, якоже 
Твой град иногда, на Тя уповающий, спас- 
ла еси, на славу и заступление верным, на 
посрамление же нечестивым, и во веки на 
безконечное их мучение, на величие же 
и похвалу от рода в роды правоверному 
христианскому роду. Темже Твою помощь 
проповедую велегласно, и онаго Твоего ве- 
ликаго заступления страшное воеводство 
воспоминая, Тебе Взбранной Воеводе побе- 
дительная восписую раб Твой, Богородице, 
и молебное сие акафистово приношу бла- 
годарение: приими е, и принеси Твоему 
Сыну и Богу, и о мне, Царице, с небесными 
вои и с лики святых всех, Ему предложи. 
В день же судный не забуди мене, и недо- 
стойнаго моего моления, и веры моея, яже 
к Тебе, и все упование мое возложенное на 

Тя воспомяни. Утеши оскорбленнаго мене, 
и телесное облегчи озлобление, душевныя 
же болезни и страсти телесныя прежде 
всех потреби Твоим невидимым предста- 
тельством и ходатайством. Да путь мало- 
временнаго сего жития добре и непрет- 
кновенно возмогу прейти, и вечная оная 
благая получу, и славословлю Твое твер- 
дое заступление, яко багословена еси, с 
рождшимся от Тебе Сыном и Богом, ны- 
не и в безконечныя веки. Аминь. 


Величание 


Величаем Тя, Пресвятая Дево, и чтим 
образ Твой святый, имже болезни наша 
врачуеши и души наша к Богу возво- 
диши. 


-| Икона 

№ Божией Матери 

1 «Взыскание 

к погибших», или 
«Избавление от 

бед страждущих» 

(5/18 февраля) 

Пред иконой Пресвятой Богородицы «Взыска- 

ние погибших» молятся о благословении брака; 


к ней приходят с мольбой об освобождении от 
пороков, притекают матери с ходатайством 

о погибающих детях, о здравии и благополу- 
чии детей, об исцелении болезней глаз и слепо- 
ты, от зубной боли, от лихорадки, от недуга 
пьянства, при головной боли, о вразумлении 
отпавших от веры Православной и о возвра- 
щении заблуджших в Церковь. 


Молитва ко Пресвятой Богородице пред 
Ее иконою «Взыскание погибших», 
или «Избавление от бед 
страждущих» 


О, Пресвятая и Преблагословенная Дево, 
Владычице Богородице! Призри милости- 
вым Твоим оком на нас, предстоящих пред 
святою иконою Твоею и со умилением мо- 
лящихся Тебе, воздвигни нас из глубины 
греховныя, просвети ум наш, омраченный 
страстьми, и уврачуй язвы душ и телес на- 
ших. Не имамы иныя помощи, не имамы 
иныя надежды, разве Тебе, Владычице, Ты 
веси вся немощи и согрешения наша, к Тебе 
прибегаем и вопием: не остави нас Твоею 
Небесною помощию, но предстани нам при- 
сно и Твоим неизреченным милосердием и 
щедротами спаси и помилуй нас, погибаю- 
щих. Даруй нам исправление греховныя 
жизни нашея и избави нас от скорбей, бед 
и болезней, от напрасныя смерти, ада и 
вечныя муки. Ты бо, Царице и Владычице, 
скорая Помощница и Заступница всем, при- 
текающим к Тебе, и крепкое прибежище 

грешников кающихся. Подаждь убо нам, 
Преблагая и Всенепорочная Дево, христи- 
анский конец живота нашего, мирен и 
непостыден, и сподоби нас Твоим хода- 
тайством вселитися в обителях Небесных, 
идеже непрестанный глас празднующих 
радостию славит Пресвятую Троицу, Отца 
и Сына и Святаго Духа, ныне и присно и 
во веки веков. Аминь. 


Тропарь, глас 4 


Взыщи нас погибающих, Пресвятая 
Дево, не по грехом бо нашим наказуеши 
нас, но по человеколюбию милуеши, изба- 
ви нас от ада, болезни и нужды и спаси нас. 


Кондак, глас 6 


Предстательство христиан непостыд- 
ное, ходатайство ко Творцу непрелож- 
ное, не презри грешных молений гласы, 
но предвари, яко Благая, на помощь нас, 
верно зовущих Ти: ускори на молитву и 
потщися на умоление, предстательствую- 
щи присно, Богородице, чтущих Тя. 


Величание 


Величаем Тя, Пресвятая Дево, и чтим 
образ Твой святый, имже болезни наша 
врачуеши и души наша к Богу возво- 
диши. 

Икона 

Божией Матери 
«Виленская» 
(«Одигитрия») 
(14/27 апреля) 

Пред иконой Пресвятой Бого- 
родицы «Виленскою» молят- 


ся 0б облегчении и исцелении 
своих недугов. 


Молитва ко Пресвятой Богородице 
пред Ее иконою «Виленская» 
(«Одигитрия»), 


чтомая в Виленском Свято-Троицком 
монастыре 


К кому возопию, Владычице? К кому 
прибегну в горести моей, аще не к Тебе, 
Царице Небесная? Кто плач мой и воздыха- 
ние мое приимет, аще не Ты, Пренепорочная, 
Надеждо христиан и прибежище нам греш- 
ным? Кто паче Тебе в напастех защитит? 
Услыши убо стенание мое, и преклони ухо 
Твое ко мне, Владычице Мати Бога моего, и 
не презри мене требующаго Твоея помощи, 
и не отрини мене грешнаго. Вразуми и нау- 
чи мя, Царице Небесная, не отступи от мене 
раба Твоего, Владычице, за роптание мое, 
но буди мне Мати и Заступница. Вручаю 
себе милостивому покрову Твоему: приведи 
мя грешнаго к тихой и безмятежней жизни, 

да плачуся о гресех моих. К кому бо при- 
бегну повинный аз, аще не к Тебе, упова- 
нию и прибежищу грешных, надеждою на 
неизреченную милость Твою и щедроты 
Твоя окриляемь? О Владычице Царице 
Небесная! Ты мне упование и прибежище, 
покров и заступление и помощь. Царице 
моя преблагая и скорая заступнице! По- 
крый Твоим ходатайстом моя прегреше- 
ния, защити мене от враг видимых и неви- 
димых, умягчи сердца злых человек, воз- 
стающих на мя. О Мати Господа моего 
Творца! Ты еси корень девства и неувяда- 
емый цвет чистоты. О Богородительнице! 
Ты подаждь ми помощь немощствующему 
плотскими страстьми и болезнующему серд- 
цем, едино бо Твое и с Тобою Твоего Сына 
и Бога нашего имам заступление, и Твоим 
пречудным заступлением да избавлюся от 
всякия беды и напасти, о Пренепорочная и 
Преславная Божия Мати Марие. Темже со 
упованием глаголю и вопию: радуйся, Бла- 
годатная; радуйся, Обрадованная; радуй- 
ся, Преблагословенная; Господь с Тобою. 


Тропарь, глас 4 


Заступнице верных Преблагая и Ско- 
рая, Пречистая Богородице Дево! Молим 
Тя пред святым и чудотворным образом 

Твоим, да якоже древле от него заступление 
Твое граду Москве даровала еси, тако и ны- 
не нас от всяких бед и напастей милостивно 
избави и спаси души наша, яко Милосердая. 


Кондак, глас 8 


Взбранной Воеводе победительная, яко 
избавльшеся от злых благодарственная 
восписуем Ти, раби Твои, Богородице, но, 
яко имущая державу непобедимую, от 
всяких нас бед свободи, да зовем Ти: ра- 
дуйся, Невесто Неневестная. 


Величание 


Величаем Тя, Пресвятая Дево, и чтим 
образ Твой святый, имже дивную победу 
на агаряны православным даровала еси. 


Икона 

Божией Матери 
«Владимирская» 
(21 мая/3 июня, 


23 июня/6 июля 
и 26 августа/8 сентября) 


Пред иконой Пресвятой Бого- 
родицы «Владимирская» молятся об избавле- 
нии от нашествия иноплеменных, о настав- 
лении в Православной вере, о сохранении от 
ересей и расколов, об умирении враждующих, о 
сохранении России. 

Молитвы ко Пресвятой Богородице 
пред Ее иконою «Владимирская» 


Молитва первая 


О Всемилостивая Госпоже Богородице, 
Небесная Царице, Всемощная Заступнице, 
непостыдное наше Упование! Благодаряще 
Тя о всех великих благодеяниих, в роды 
родов людем российским от Тебе бывших, 
пред пречистым образом Твоим молим 
Тя: сохрани град сей (или: весь сию, или: 
святую обитель сию) и предстоящия рабы 
Твоя и всю Землю Русскую от глада, гу- 
бительства, земли трясения, потопа, огня, 
меча, нашествия иноплеменных и междо- 
усобныя брани. Сохрани и спаси, Госпоже, 
Великаго Господина и Отца нашего (имя 
рек), Святейшаго Патриарха Московскаго 
и всея Руси, и Господина нашего (имя рек), 
Преосвященнейшаго епископа (или: архие- 
пископа, или митрополита) (титул), и вся 
Преосвященныя митрополиты, архиеписко- 
пы и епископы православныя. Даждь им 
Церковь Российскую добре управити, вер- 
ныя овцы Христовы негиблемы соблюсти. 
Помяни, Владычице, и весь священниче- 
ский и монашеский чин и спасение их, со- 
грей сердца их ревностию о Бозе и достой- 
но звания своего ходити коегождо укрепи. 
Спаси, Госпоже, и помилуй и вся рабы 
Твоя и даруй нам путь земнаго поприща 

без порока преити. Утверди нас в вере 
Христовей и во усердии ко Православней 
Церкви, вложи в сердца наша дух страха 
Божия, дух благочестия, дух смирения, в 
напастех терпение нам подаждь, во бла- 
годенствии — воздержание, к ближним 
любовь, ко врагом всепрощение, в добрых 
делех преуспеяние. Избави нас от всяка- 
го искушения и от окамененнаго нечув- 
ствия, в страшный же день Суда сподоби 
нас ходатайством Твоим стати одесную 
Сына Твоего, Христа Бога нашего, Емуже 
подобает всякая слава, честь и поклоне- 
ние со Отцем и Святым Духом, ныне и 
присно и во веки веков. Аминь. 


Молитва вторая 


О Всемилостивая Госпоже Богородице, 
Небесная Царице, Всемощная Заступнице, 
непостыдное наше Упование! Благодарим 
Тя о всех благодеяниих, российским людем 
от Тебе бывших, от древле и до днесь от чу- 
дотворныя иконы Твоея явленных. И ныне, 
Преблагая Владычице, призри на ны греш- 
ныя и недостойныя рабы Твоя, яви нам 
милость Твою и моли Сына Твоего, Христа 
Бога нашего, о еже избавитися нам от вся- 
каго зла и сохранитися всякаму граду и ве- 
си, и всей стране нашей от глада, губитель- 
ства, труса, потопа, огня, меча, нашествия 

иноплеменных и муждоусобныя брани. 
Испроси православным христианом благо- 
денственное и мирное житие, здравие, долго- 
денствие, во всем благое поспешение и спа- 
сение. Сохрани и умудри пастырей Церкви, 
еже достойно пасти стадо Христово и право 
правити слово истины; укрепи христолю- 
бивое всероссийское воинство, подаждь дух 
совета и разума военачальником, градо- 
начальником и всем, иже во власти суть, 
ниспосли святое Твое благословение и 
всем православным христианом, покланя- 
ющимся Ти и молящимся пред цельбонос- 
ною Твоею иконою. Буди нам Заступница 
и Ходатаица пред престолом Всевышняго, 
идеже предстоиши. К кому убо прибегнем, 
аще не к Тебе, Владычице? Кому прине- 
сем слезы и воздыхания, аще не к Тебе, 
Пресвятая Богородице? Не имамы бо иныя 
помощи, не имамы иныя надежды, разве 
Тебе, Небесная Царице. Под Твой покров 
притекаем, молитвами Твоими ниспосли 
нам мир, здравие, земли плодоносие, воз- 
духа благорастворение, избави ны от вся- 
ких бед и скорбей, от всяких недугов и 
болезней, от внезапныя смерти и от всех 
озлоблений врагов видимых и невидимых. 
Вразуми и научи ны, о, Всемилостивая 
Заступнице, како безгрешно прейти путь 
земнаго сего жития; Ты веси немощи наша, 
веси и согрешения наша, но и веру веси, 


47 


и упование видиши; даруй же нам исправ- 
ление греховныя жизни и умягчи злая 
сердца наша. Укрепи в нас правую веру, 
вложи в сердца наша дух страха Божия, 
дух благочестия, дух смирения, терпения 
и любве, в добрых делех преуспеяние; из- 
бави же ны от искушений, от пагубных 
душевредных учений, от неверия, развра- 
щения и погибели вечныя. Тебе убо про- 
сим, Пречистая Владычице, и припадающе 
пред святою Твоею иконою, молимся, уми- 
лосердися на ны и помилуй ны, в страш- 
ный же день суда ходатайством и засту- 
плением Твоим сподоби ны стати одесную 
Сына Твоего, Христа Бога нашего, Емуже 
подобает всякая слава, честь и поклонение, 
со Безначальным Его Отцем, и Пресвятым 
и Благим и Единосущным Его Духом, ны- 
не и присно и во веки веков. Аминь. 


Молитва третья 


К кому возопием, Владычице! К кому 
прибегнем в горести нашей, аще не к Тебе, 
Царице Небесная? Кто плач наш и возды- 
хание приимет, аще не Ты, Пренепорочная, 
Надеждо христиан и прибежище нам греш- 
ным? Кто паче Тебе в милости? Приклони 
ухо Твое к нам, Владычице, Мати Бога 
нашего, и не презри требующих Твоея 
помощи: услыши стенание наше, подкрепи 

нас грешных, вразуми и научи, Царице 
Небесная, и не отступи от нас раб Твоих, 
Владычице, за роптание наше, но буди 
нам Мати и Заступница, и вручи нас ми- 
лостивому покрову Сына Твоего, устрой о 
нас, како угодно будет святей Твоей воли, 
и приведи нас грешных к тихой и безмя- 
тежной жизни, да плачемся о гресех на- 
ших, да возрадуемся же с Тобою всегда, 
ныне и присно и во веки веков. Аминь. 


Молитва четвертая 


О Пресвятая Госпоже Владычице Бого- 
родице! Вышши еси всех Ангел и Архангел 
и всея твари честнейши, помощница еси 
обидимых, ненадеющихся надеяние, убогих 
заступница, печальных утешение, алчущих 
кормительница, нагих одеяние, больных ис- 
целение, грешных спасение, христиан всех 
поможение и заступление. О Всемилости- 
вая Госпоже, Дево Богородице Владычице! 
Милостию Твоею спаси и помилуй страну 
нашу, преосвященныя митрополиты, ар- 
хиепископы и епископы, и весь священ- 
нический и иноческий чин, военачальни- 
ки, градоначальники и христолюбивое во- 
инство, и доброхоты, и вся православныя 
христианы ризою Твоею честною защити, и 
умоли, Госпоже, из Тебе без семене вопло- 
тившагося Христа Бога нашего, да препоя- 
шет нас силою Своею свыше на невидимыя 

и видимыя враги наша. О Всемилостивая 
Госпоже Владычице Богородице! Воздвигни 
нас из глубины греховныя, и избави нас от 
глада, губительства, от труса и потопа, от 
огня и меча, от нахождения иноплемен- 
ных и междоусобныя брани, и от внезап- 
ныя смерти, и от нападения вражия, и от 
тлетворных ветр, и от смертоносныя язвы, 
и от всякаго зла. Подаждь, Госпоже, мир 
и здравие рабом Твоим, всем православ- 
ным христианом, и просвети им ум и очи 
сердечныя еже ко спасению, и сподоби 
ны, грешныя рабы Твоя, Царствия Сына 
Твоего, Христа Бога нашего, яко Держава 
Его благословена и препрославлена, со 
Безначальным Его Отцем и с Пресвятым и 
Благим и Животворящим Его Духом, ны- 
не и присно и во веки веков. Аминь. 


Молитва пятая 


Приими, Всеблагомощная, Пречистая 
Госпоже Владычице Богородительнице, 
сия честныя дары, Тебе единей приклад- 
ныя, от нас недостойных рабов Твоих, от 
всех родов избранная, всех тварей небес- 
ных и земных вышшая явльшаяся. Понеже 
бо Тебе ради бысть Господь сил с нами, и 
Тобою Сына Божия познахом, и сподоби- 
хомся Святаго Тела Его и Пречистыя Кро- 
ве Его. Темже блаженна еси в родех ро- 
дов, Богоблаженная, Херувимов светлейши 

и Серафимов честнейши сущая. И ныне, 
Всепетая Пресвятая Богородице, не пре- 
стай молящися о нас, недостойных рабех 
Твоих, еже избавитися нам от всякаго со- 
вета лукаваго и от всякаго обстояния, и 
сохранитися нам неврежденным от всякаго 
ядовитаго прилога диавольскаго. Но даже 
до конца молитвами Твоими неосужден- 
ных нас соблюди, яко да Твоим заступле- 
нием и помощию спасаеми, славу, хвалу, 
благодарение и поклонение за вся в Троице 
Единому Богу и всех Создателю возсылаем, 
ныне и присно и во веки веков. Аминь. 


Молитва шестая 


Царице моя преблагая, надеждо моя Бо- 
городице, прибежище сирых и странных 
предстательнице, скорбящих радосте, оби- 
димых покровительнице! Зриши мою беду, 
зриши мою скорбь, помози ми яко немощну, 
направи мя яко странна. Обиду мою веси, 
разреши ту, якоже волиши: яко не имам 
иныя помощи разве Тебе, ни иныя предста- 
тельницы, ни благия утешительницы, ток- 
мо Тебе, о Богомати, яко да сохраниши мя 
и покрыеши во веки веков. Аминь. 


Молитва седьмая 


О Пресвятая Госпоже Владычице Бого- 
родице! Приими недостойную молитву на- 
шу, и сохрани нас от навета злых человек 

и от внезапныя смерти, и даруй нам пре- 
жде конца покаяние. На моление наше 
умилосердися, и радость вместо печали 
даруй. И избави нас, Госпоже, от всякия 
беды и напасти, скорби и болезни и вся- 
каго зла. И сподоби ны, грешныя рабы 
Твоя, одесную стати во втором прише- 
ствии Сына Твоего, Христа Бога нашего, 
и наследники быти Царствия Небеснаго 
и жизни вечныя со всеми святыми в бес- 
конечныя веки веков. Аминь. 


Молитва восьмая, 


чтомая в некиих храмах 
Тульской епархии 


О Пресвятая Владычице наша Богоро- 
дице, Небесная Царице, наша Преблагая 
Надеждо, преизящная Отроковице, ненаде- 
ющимся надеяние, грешным спасение, си- 
рым прибежище, странным предстательни- 
це, нагим одеяние, скорбящим утешение и 
радосте, обидимым покровительнице и всем 
сущим в бедах и напастех вспоможение 
и заступление! О Всемилостивая Госпоже 
Дево Богородице! Зриши наша беды, скорби 
и напасти, помози нам немощным, печаль- 
ным и унылым, скорбным же и отчаян- 
ным, и всяку печаль отими от нас. Обиду 
нашу Ты веси, разреши ту, Всенепорочная, 
якоже волиши и можеши, не даждь нам 
во отчаяние впасти. Не имамы бо иныя 

помощи, разве Сына Твоего, Христа Бога 
нашего, и Тебе, о Мати Божия, о Влады- 
чице наша! Темже на Твой пречестный 
образ со воздыханием и сокрушением серд- 
ца взираем, и колена до земли преклоняем, 
взывающе: призри благосердым оком, Всепе- 
тая Богородице, и услыши нас, Преблагая, 
не отрини, но благоволи помиловати, не 
омерзи нашего воздыхания. Никтоже бо 
притекаяй к Тебе посрамлен от Тебе исхо- 
дит, но просит благодати и приемлет дар на 
пользу прошения во веки веков. Аминь. 


Тропарь, глас 4 


Днесь светло красуется славнейший град 
Москва, яко зарю солнечную восприемши, 
Владычице, чудотворную Твою икону, к 
нейже ныне мы притекающе и молящеся 
Тебе, взываем сице: о пречудная Владычице 
Богородице! Молися из Тебе воплощенному 
Христу Богу нашему, да избавит град сей 
и вся грады и страны христианския невре- 
димы от всех навет вражиих и спасет ду- 
ши наша, яко Милосерд. 


Кондак, глас 8 


Взбранной Воеводе победительная, яко 
избавльшеся от злых пришествием Твоего 
честнаго образа, Владычице Богородице, 

светло сотворяем празднество срете- 
ния Твоего и обычно зовем Ти: радуйся, 
Невесто Неневестная. 


Ин кондак, глас тойже 


К Взбранней Воеводе и Заступнице, 
Деве и Богородице, в чистей совести, верою 
утвердившеся, русстии народи, невозвратно 
надежду имуще, притецем, к чудотворному 
Ея и пречистому образу, и возопием Ей: 
радуйся, Невесто Неневестная. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Икона 

Божией Матери 
«Владимирская- 
Красногорская» 
(«Черногорская») 
«Умиление» 

(21 мая/3 июня) 


Пред иконой Пресвятой Богородицы «Владимир- 
ская-Красногорская» «Умиление» молятся 06б 
исцелении болезней, избавлении от пожара. 

Молитва ко Пресвятой Богородице 
пред Ее иконою «Владимирская- 
Красногорская» («Черногорская») 
«Умиление» 


О Пресвятая Дево, Мати Христа Бога 
нашего, Царице небесе и земли! Вонми мно- 
гоболезненному воздыханию душ наших, 
призри с высоты святыя Твоея на нас, с ве- 
рою и любовию покланяющимся пречистому 
и чудотворному образу Твоему. Се бо грехми 
погружаемии и скорбьми обуреваемии, взи- 
рающе на Твой образ, яко живей Тебе су- 
щей с нами, приносим смиренная моления 
наша. Не имамы бо иныя помощи, ни инаго 
предстательства, ни утешения, токмо Тебе, 
о Мати всех скорбящих и обремененных. 
Помози нам немощным, утоли скорби наша, 
настави на путь правый нас заблуждающих, 
уврачуй болезненная сердца наша и спаси 
безнадежных, даруй нам прочее время жи- 
тия нашего в мире и покаянии проводити, 
подаждь христианскую кончину, и на страш- 
нем Суде Сына Твоего явися нам милосердая 
предстательница, да всегда поем, величаем 
и славим Тя, яко благую Заступницу рода 
христианскаго, со всеми угодившими Богу, 
во веки веков. Аминь. 


Тропарь, глас 2 


Радуйся, святая горо Красная, небеси 
пободная, слава бо Божия на тебе возсия. 
Взыграйте, горы и холми, веселием, яко 

на сей горе икона Божия Матере, честнаго 
Ея умиления, прославися. Ликуйте, чело- 
вецы, и веселитеся, яко нам даровася бо- 
гатство неотъемлемое, исцелений сокрови- 
ще, гласы, якоже трубы, возшумите, про- 
славляюще Ея чудеса преславныя. И Ты, 
Чистая, радуйся, яко с Тобою Господь. 


Кондак, глас 3 


На горе святей видяще Твою святую 
икону, Богородице, Мати Дево, поем Твоего 
светообразнаго лика изображение, покланя- 
емся Твоей святей иконе, почитаем оную, и 
славим тоя преславная чудеса, и сице зо- 
вем Тебе: радуйся, Невесто Неневестная. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Икона 

Божией Матери 
«Владимирская- 
Оранская» 

(21 мая/3 июня) 


Пред иконой Пресвятой Бого- 
родицы «Владимирская» Оран- 

ская» молятся об исцелении от беснования, об 
исцелении болезней глаз и слепоты, болезней 
рук и ног, от горячки, немоты или при онеме- 
нии языка. 


Молитва ко Пресвятой Богородице пред 
Ее иконою «Владимирская-Оранская», 


чтомая в Оранском Богородицком 
монастыре Нижегородской епархии 


О Пресвятая Госпоже Владычице Бо- 
городице! Вышши еси всех Ангел и Арх- 
ангел, и всея твари честнейши, помощница 
еси обидимых, ненадеющихся надеяние, 
убогих заступница, печальных утешение, 
алчущих кормительница, нагих одеяние, 
больных исцеление, грешных спасение, 
христиан всех поможение и заступление. 
О, Всемилостивая Госпоже, Дево Богороди- 
це Владычице! Молитвою Твоею спаси 
и помилуй раб Твоих, и преосвященныя 
митрополиты, архиепископы и еписко- 
пы, и весь священнический и иноческий 
чин, и военачальники, градоначальники и 
христолюбивое воинство, и доброхоты, и 
вся православныя христианы ризою Твоею 
честною защити, и умоли, Госпоже, из Те- 
бе без семене воплотившагося Христа Бога 
нашего, да препояшет нас силою Своею свы- 
ше на невидимыя и видимыя враги на- 
ша. О Всемилостивая Госпоже Владычи- 
це Богородице! Воздвигни нас из глубины 

греховныя, и избави нас от глада, губитель- 
ства, от труса и потопа, от огня и меча, от 
нахождения иноплеменных, и междоусоб- 
ныя брани, и от внезапныя смерти, и от 
нападения вражия, и от тлетворных ветр, 
и от смертоносныя язвы, и от всякаго зла. 
Подаждь, Госпоже, мир и здравие рабом 
Твоим, всем православным христианом, 
и просвети им ум и очи сердечныя, еже 
ко спасению, и сподоби ны, грешныя ра- 
бы Твоя, Царствия Сына Твоего, Христа 
Бога нашего, яко держава Его благосло- 
вена и препрославлена, со Безначальным 
Его Отцем, и с Пресвятым и Благим и Жи- 
вотворящим Его Духом, ныне и присно и 
во веки веков. Аминь. 


Тропарь, глас 4 


К Богородице прилежно ныне прите- 
цем, грептинии и смиреннии, и припадем, 
в покаянии зовущее из глубины души: 
Владычице, помози, на ны милосердовав- 
ши, потщися, погибаем от множества пре- 
грешений, не отврати Твоя рабы тщи, Тя 
бо и едину надежду имамы. 


Кондак, глас 6 


Не имамы иныя помощи, не имамы иныя 
надежды, разве Тебе, Владычице. Ты нам 
помози, на Тебе надеемся, и тобою хвалим- 
ся, Твои бо есмы раби, да не постыдимся. 

Величание 


Величаем Тя, Пресвятая Дево, Мати 
Христа Бога нашего, и чтим образ Твой 
святый, от негоже источаеши исцеления 
всем, с верою к Тебе притекающим. 


М Икона 

< Божией Матери, 
именуемая 

«Волынская- 

Каплуновская» 


(30 июня/13 июля) 


Пред иконой Пресвятой Бо- 
городицы «Волынская-Каплу- 
новская» молятся о защите от иноплемен- 
ных, о сохранении России. 


Молитва ко Пресвятой Богородице 
пред Ее иконою «Волынская- 
Каплуновская» 


Приими, Всеблагомощная, Пречистая 
Госпоже, Владычице Богородительнице, 
сия честныя дары, Тебе единей приклад- 
ныя, от нас, недостойных рабов Твоих, 
от всех родов избранная, всех тварей не- 
бесных и земных вышшая явльшаяся. 
Понеже бо Тебе ради бысть Господь сил 
с нами, и Тобою Сына Божия познахом, 

и сподобихомся Святаго Тела Его и Пре- 
чистыя Крове Его. Темже блаженна еси в 
родех родов, Богоблаженная, Херувимов 
светлейши и Серафимов честнейши сущая. 
И ныне, Всепетая Пресвятая Богородице, 
не престай молящися о нас, недостой- 
ных рабех Твоих, еже избавитися нам 
от всякаго совета лукаваго и от всякаго 
обстояния, и сохранитися нам невреж- 
денным от всякаго ядовитаго прилога ди- 
авольскаго. Но даже до конца молитвами 
Твоими неосужденных нас соблюди, яко 
да Твоим заступлением и помощию спа- 
саеми, славу, хвалу, благодарение и по- 
клонение за вся в Троице Единому Богу 
и всех Создателю возсылаем, ныне и при- 
сно и во веки веков. Аминь. 


Тропарь, глас 4 


Заступнице земли Российския от на- 
шествия Свейскаго и непрестанная за нас 
Молитвеннице, мир земли и душам на- 
шим у Господа испроси, да святится в нас 
Имя Божие во веки. 


Кондак, глас 8 


Взбранной Воеводе победительная, яко 
избавльшеся от злых, благодарственная 
восписуем Ти, раби Твои, Богородице, но, 

яко, имущая державу непобедимую, от 
всяких нас бед свободи, да зовем ти: ра- 
дуйся, Невесто Неневестная. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Икона 

Божией Матери 
«Воспитание» 
(5/18 марта) 

Пред иконой Пресвятой 
Богородицы «Воспитание» 


молятся о воспитании чад в 
вере и благочестии. 


Молитва ко Господу нашему 
Иисусу Христу 


Господи Иисусе Христе, Сыне Божий, 
молитв ради Пречистыя Твоея Матере 
услыши нас, недостойных раб Твоих, к 
Тебе прилежно притекающих. Господи, в 
милостивой власти Твоей чада наша, ра- 
би Твои (имена), помилуй и спаси их име- 
не Твоего ради, прости им вся согреше- 
ния вольная или невольная, совершенная 

ими пред Тобою, Господи. Настави их на 
путь истинный, разум их просвети све- 
том Твоим, сердце согрей любовию Твоею. 
Господи, благослови их в доме, в учении, 
в пути и на всяком месте Твоего влады- 
чества. Господи, сохрани их под кровом 
Твоим Святым от летящия стрелы, от огня, 
меча, от смертоносныя язвы и от напрас- 
ныя смерти. Господи, огради их от всех 
видимых и невидимых врагов, исцели их 
от всякия болезни, очисти их от всякия 
скверны и облегчи их душевныя страдания. 
Господи, даруй им благодать Духа Твоего 
Святаго на многая лета жизни, здравия, 
целомудрия и благочестия. Господи, умно- 
жи и укрепи их духовныя и телесныя си- 
лы, Тобою дарованныя им. Даруй Твое 
благословение чадом нашим на благочести- 
вую и, аще угодно Тебе, семейную жизнь. 
Господи, даруй нам, недостойным и греш- 
ным рабом Твоим (имена), благословение 
на воспитание чад наших и сподоби всех 
купно достигнути вечнаго Царствия и тамо 
прославити пречестное и великолепое имя 
Твое, со Отцем и Святым Духом. Аминь. 


Молитва к Божией Матери 


О Пресвятая Владычице Дево Богоро- 
дице, премилосердая Мати всех человек, 
спаси и сохрани под кровом Твоим чад 

наших (имена), всех отроков, отроковиц, 
младенцев и во чреве матере носимых. 
Покрый их ризою Твоею, соблюди их во 
страсе Божием и послушании родителем, 
умоли Господа нашего и Сына Твоего, да 
дарует им вся полезная к душевному спа- 
сению. Вручаем их Твоему Материнскому 
смотрению, яко Ты еси божественный по- 
кров рабом Твоим. Аминь. 


Тропарь, глас 4 


Воспитавшейся во храме во святая 
святых, одеянней верою и премудростию 
и безмерным девством, архистратиг Га- 
вриил принесе с небес целование и еже 
«Радуйся, радуйся, Благословенная, радуй- 
ся, Препрославленная, Господь с Тобою». 


Кондак, глас 6 


Не имамы иныя помощи, не имамы 
иныя надежды, разве Тебе, Владычице. 
Ты нам помози, на Тебе надеемся, и то- 
бою хвалимся, Твои бо есмы раби, да не 
постыдимся. 


Величание 


Величаем Тя, Пресвятая Дево, и чтим 
образ Твой святый, имже болезни наша 
врачуеши и души к Богу возводиши. 

Икона 
Божией Матери 
«Всеблаженная» 


(1/14 сентября) 


Пред иконой Пресвятой Бого- 
родицы «Всеблаженная» мо- 
лятся о защите от предстоящих неприятно- 
стей, о счастье и мире в семье, об утешении в 
скорбных обстоятельствах. 


Молитва ко Пресвятой Богородице 
пред Ее иконою «Всеблаженная», 
или «Памакариста» 


О Пресвятая Дево, Мати Господа Выш- 
них сил, Небесе и земли Царице, града и 
страны нашея всемощная Заступнице! 
Приими хвалебное пение сие от нас недо- 
стойных раб Твоих, и вознеси молитвы на- 
ша ко престолу Бога Сына Твоего, да ми- 
лостив будет неправдам нашим и пробавит 
благодать Свою чтущим всечестное имя Твое 
и с верою и любовию покланяющимся пре- 
чистому образу Твоему. Несмы бо достойни 
от Него помиловани быти, аще не Ты уми- 
лостивиши Его о нас, Владычице, яко вся 
Тебе от Него возможна суть. Сего ради к 
Тебе прибегаем, яко к несомненней и скорей 
Заступнице нашей: услыши нас молящих- 
ся Тебе, удиви над нами великия и богатыя 
милости Твоя, яви нам небесную помощь 

Твою и заступление, и испроси у Бога Сына 
Твоего пастырем наптим ревность и бдение 
о душах, градоправителем мудрость и силу, 
судиям правду и нелицеприятие, настав- 
ником разум и смиренномудрие, супругом 
любовь и согласие, чадом послушание, оби- 
димым терпение, обидящим страх Божий, 
скорбящим благодушие, радующимся воз- 
держание; нам же всем низпосли дух раз- 
ума и благочестия, дух милосердия и кро- 
тости, дух чистоты и правды. Ей, Госпоже 
Пречистая! Умилосердися на немощныя 
люди Твоя, рассеянныя собери, заблужд- 
шия на путь правый настави, недугующия 
уврачуй, старость поддержи, юныя уцело- 
мудри, младенцы воспитай, и призри на 
всех нас призрением милостиваго Твоего 
заступления, воздвигни нас из глубины 
греховныя и просвети сердечныя очи на- 
ши ко зрению спасения. Милостива нам 
буди зде и на страшнем суде Сына Твоего, 
преставльшияся же в вере и покаянии от 
жития сего отцы и братию нашу в вечней 
жизни со ангелы и со всеми святыми жити 
сотвори. Ты бо еси, Госпоже, слава небес- 
ных и упование земных, Ты по Бозе наша 
Надежда и Заступница всех притекающих 
к Тебе с верою. Тебе убо молимся, и Тебе, 
яко всемогущей Помощнице, сами себе и 
друг друга и всю жизнь нашу предаем, 
ныне и присно и во веки веков. Аминь. 

Тропарь, глас 4 


Торжество днесь празднуем светлое, се бо 
предлежит, о Всеблаженная, икона Твоя все- 
честная, к нейже, любовию сердца вси при- 
ходяще, Владычице, поклоняемся и тепле 
Тебе вопием: избави нас от бед и обстояний. 


Кондак, глас тойже 


В праздник Твой сошедшеся, вернии, 
священное ко славе Божией торжество 
Твое, Владычице, днесь всеблагоговейно со- 
вершаем, любовию же чтуще честную ико- 
ну Твою, Тебе песнословим вси в радости: 
радуйся, Дево Честная, Всеблаженная. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


$ Икона 

‚ Божией Матери 
«Всех скорбящих 
Радость» 

(24 октября/б ноября) 


Пред иконой Пресвятой Бо- 
городицы «Всех скорбящих Ра- 
дость» молятся все обиженные, угнетенные, 
страждущие, в отчаянии, скорби, в поисках 

утешения и защиты, при неизлечимых болез- 
нях, о покровительстве сирот и убогих, страж- 
дущие припадками, расслаблением рук, болезнью 
горла, туберкулезом. 


Молитвы ко Пресвятой Богородице 
пред Ее иконою «Всех скорбящих 
Радость» 


Молитва первая 


Надеждо ненадежных, сило безпомощ- 
ных, пристанище обуреваемых, покрове 
напаствуемых, заступление обидимых, 
хлебоманно, услаждающая алчущих, нек- 
таре небеснаго упокоения жаждущих, Ма- 
ти Преблагословеннаго Бога, Преблаго- 
словенная и Пренепорочная Дево! К Тебе 
единей прибегаю, к Твоему покрову все- 
душно преклоняю колена, Владычице. Не 
презри плача и слез, утехо плачущих! Аще 
ужасает мя мое недостоинство и окаянство 
моих грехов, но уверяет мя цельбоносный 
сей образ, на немже благодать Твою и си- 
лу, яко неисчерпаемое море, вижду: слепых 
прозревших, скачущих хромых, стран- 
ствующих аки под сению Твоего призре- 
ния, матерне упокоенных и по всему про- 
шению благоизобильствующих; на оных 
помилования образ взирая, прибегох, слеп 
сый душевныма очима и хром душевными 
чувствы. О, Свете Незаходимый! Просвети 
и исправи мя, веси всякую мою скорбь, 

веси всякую беду, не презри моления мое- 
го, о Полезнодательнице! Не возгнушайся 
мене грешнаго, не презри мене сквернаго; 
вем, яко вся можеши, елика волиши, о 
добрая Надеждо моя, упование мое от со- 
сцу матере моея. К Тебе привержен есмь 
от чрева матери моея, Тебе оставлен есмь, 
не остави мене, не отступи от мене, ныне 
и присно и во веки веков. Аминь. 


Молитва вторая 


Царице моя преблагая, Надеждо моя, 
Богородице, приятилище сирых, и стран- 
ных предстательнице, скорбящих радосте, 
обидимых покровительнице! Зриши мою 
беду, зриши мою скорбь; помози ми яко не- 
мощну, окорми мя яко странна. Обиду мою 
веси, разреши ту, яко волиши, яко не имам 
иныя помощи, разве Тебе, ни иныя пред- 
стательницы, ни благия утешительницы, 
токмо Тебе, о Богомати, яко да сохраниши 
мя и покрыеши во веки веков. Аминь. 


Молитва третья 


О, Пресвятая Владычице Богородице, 
Вышшая Херувим и Честнейшая Серафим, 
Богоизбранная Отроковице, всех скорбя- 
щих Радосте! 

Подаждь утешение и нам, в скорби су- 
щим, разве бо Тебе инаго прибежища и по- 
мощи не имамы. Ты Едина еси радости 

нашея ходатаица, и яко Мати Божия и 
Мати Милосердия, предстоящи у престола 
Пресвятыя Троицы, можеши нам помощи, 
никтоже бо притекаяй к Тебе посрамлен 
отходит. 

Услыши убо и нас, ныне в день скор- 
би пред Твоею иконою припадающих и со 
слезами Тебе молящихся, отжени от нас 
належащия на нас скорби и печали в сей 
временней жизни, не лишены же сотвори 
ны Твоим всесильным ходатайством и веч- 
ныя нескончаемыя радости во Царствии 
Сына Твоего и Бога нашего, Емуже подо- 
бает всякая слава, честь и поклонение, со 
Безначальным Его Отцем, и со Пресвятым 
и Благим и Животворящим Его Духом, 
ныне и присно и во веки веков. Аминь. 


Молитва четвертая 


О, Пресвятая Владычице Богородице, 
Преблагословенная Мати Христа Бога 
Спасителя нашего, всех скорбящих Ра- 
досте, больных посещение, немощных по- 
крове и заступнице, вдовиц и сирых покро- 
вительнице, матерей печальных всенадеж- 
ная утешительнице, младенцев немощных 
крепосте, и всем безпомощным всегда го- 
товая помоще и верное прибежище! Тебе, о 
Всемилостивая, дадеся от Всевышняго бла- 
годать во еже всех заступати и избавляти 
от скорби и болезней, зане Сама лютыя 

скорби и болезни претерпела еси, взира- 
ющи на вольное страдание Сына Твоего 
возлюбленнаго и Того на кресте распинае- 
ма зрящи, егда оружие, Симеоном пред- 
реченное, сердце Твое пройде; темже убо, 
о Мати чадолюбивая, вонми гласу моле- 
ния нашего, утеши нас в скорби сущих, 
яко верная радости ходатаица, предстоя- 
щи престолу Пресвятыя Троицы, одесную 
Сына Твоего, Христа Бога нашего, може- 
ши, аще восхощеши, вся нам полезная ис- 
просити; сего ради с верою сердечною и 
любовию от души припадаем к Тебе, яко 
Царице и Владычице, и псаломски вопити 
Тебе дерзаем: слыши, Дщи, и виждь, и при- 
клони ухо Твое, услыши моление наше, и 
избави нас от обстоящих бед и скорбей; Ты 
бо прошения всех верных, яко скорбящих 
радость, исполняеши, и душам их мир и 
утешение подаеши, се зриши беду нашу и 
скорбь, яви нам милость Твою, посли уте- 
шение уязвленному печалию сердцу наше- 
му, покажи и удиви на нас грешных богат- 
ство милосердия Твоего, подаждь нам сле- 
зы покаяния к очищению грехов наших и 
утоления гнева Божия, да с чистым седцем, 
совестию благою и надеждою несумненною 
прибегаем к Твоему ходатайству и засту- 
плению. Приими, Всемилостивая наша 
Владычице Богородице, усердное моление 
наше, Тебе приносимое, и не отрини нас 

недостойных от Твоего благосердия, но по- 
даждь нам избавление от скорби и болез- 
ни, защити нас от всякаго навета вражия 
и клеветы человеческия, буди нам помощ- 
ница неотступная во вся дни жизни на- 
шея, яко да под Твоим Матерним покровом 
всегда пребудем целы и сохранены Твоим 
заступлением и молитвами к Сыну Твоему 
и Богу Спасителю нашему, Емуже подо- 
бает всякая слава, честь и поклонение, со 
Безначальным Его Отцем и Святым Духом, 
ныне и присно и во веки веков. Аминь. 


Молитва пятая 


О Пресвятая и Преблагословенная Де- 
во, Владычице Богородице! Призри ми- 
лостивным Твоим оком на нас, предстоящих 
пред святою иконою Твоею и со умилением 
молящихся Тебе; воздвигни нас из глубины 
греховныя, просвети ум наш, омраченный 
страстьми, и уврачуй язвы душ и телес на- 
ших. Не имамы иныя помощи, ни имамы 
иныя надежды, разве Тебе, Владычице; Ты 
веси вся немощи и согрешения наша, к Тебе 
прибегаем и вопием: не остави нас Твоею 
небесною помощию, но предстани нам при- 
сно и Твоим неизреченным милосердием 
и щедротами спаси и помилуй нас, поги- 
бающих. Даруй нам исправление грехов- 
ныя жизни нашея и избави нас от скорбей, 
бед и болезней, от внезапныя смерти, ада 

и вечныя муки. Ты бо, Царице и Владычи- 
це, скорая помощница и заступница еси 
всем притекающим к Тебе и крепкое при- 
бежище грешников кающихся. Подаждь 
убо нам, Преблагая и Всенепорочная Дево, 
христианский конец жития нашего, мирен 
и непостыден, и сподоби нас Твоим ходатай- 
ством вселитися в обителех небесных, идеже 
непрестанный глас празднующих радостию 
славит Пресвятую Троицу, Отца и Сына и 
Святаго Духа, ныне и присно и во веки ве- 
ков. Аминь. 


Молитва шестая 


Заступнице усердная, благоутробная Гос- 
пода Мати, к Тебе прибегаю аз, окаянный 
и паче всех человек грешнейший; вонми 
гласу моления моего, вопль мой и стенание 
услыши, яко беззакония моя превзыдоша 
главу мою, и аз, якоже корабль в пучине, 
погружаюся в море грехов моих. Но Ты, все- 
благая и милосердная Владычице, не презри 
мене отчаяннаго и во гресех погибающаго; 
помилуй мя, кающагося в злых делех мо- 
их, и обрати на путь правый заблуждшую 
окаянную душу мою. На Тебе, Владычице 
моя Богородице, возлагаю все упование мое. 
Ты, Мати Божия, сохрани и соблюди мя 
под кровом Твоим, ныне и присно и во веки 
веков. Аминь. 

Молитва седьмая, 


чтомая в Нижегородском 
Крестовоздвиженском 
монастыре 


О, Пресвятая Госпоже Владычице Бо- 
городице! Со страхом многим, и верою, и 
любовию приносяще благодарственная пе- 
ния, молимся Ти пред сею чудотворною 
иконою, дивными чудесы просиявшею: 
не затвори нам грешным щедрот Твоих, 
Всенепорочная, не отвержи нас прибегаю- 
щих к Тебе, Милосердая. Умоли Твоего 
Сына и Бога, Господа нашего Иисуса 
Христа, да Своею благодатию возставит, 
устроит и хранит обитель сию ко спасению 
душ, Ему унивестившихся. Сама же, яко 
Благая Мати Вышняго, пребуди неотступна 
от обители сея, сущаго достояния Твоего, 
и всесильными Твоими молитвами покрый 
и заступи зде подвизаюшияся от всех бед 
и нужд душевных и телесных. Не имамы 
бо иныя помощи, не имамы иныя надежды, 
разве Тебе, Пречистая Дево. Темже смиренно 
припадающе, молим Тя, Преблагословенная 
Владычице: приими милостивно молитвы, 
прошения и благодарения всех с верою при- 
текающих к честному Твоему образу, избав- 
ляй их от падения греховнаго, от навета 
злых человек, от скорбей и бед, от внезап- 
ныя смерти и вечных мук, и даруй им дух 

сокрушения, смирение сердца, чистоту ума 
и оставление прегрешений, да вси мы, 
благодарно Тя воспевающии, сподобимся 
Небеснаго Царствия, и тамо со всеми свя- 
тыми да славим Пречестное и Великолепое 
имя Отца и Сына и Святаго Духа во веки 
веков. Аминь. 


Молитва восьмая, 


чтомая в Высокогорской пустыни, 
Нижегородской епархии 


О Всемилостивая и Премилосердая 
Госпоже Царице Богородице! Ты еже вос- 
хощеши, о всем упросити можеши Сына 
Твоего, Христа Бога нашего. Приими убо 
моление мое, и не отрини от Твоего за- 
ступления мене паче всех человек греш- 
нейшаго: подаждь ми свобождение от бед 
и скорбей, избави мене, Всепречистая, от 
видимых и невидимых враг и от злых че- 
ловек клевещущих на мя, не попусти мне 
погибнути от глада, меча, труса, потопа и 
огня, и буди мне помощница неоскудна, 
яко да под Твоим кровом всегда сохранен 
буду и Твоим молением в страшный день 
суда неосужден предстану Сыну Твоему и 
Богу нашему, Емуже подобает слава и дер- 
жава, со Безначальным Отцем и Святым 
Духом, ныне и в безконечныя веки веков. 
Аминь. (Из рукописного акафиста.) 

Молитва девятая, 


чтомая в Вознесенском соборе 
града Самары 


О Пресвятая Владычице Богородице, 
Богоизбранная Отроковице, всех скорбя- 
щих Радосте! Подаждь утешение нам в 
скорби сущим: отжени от нас печали, бо- 
лезни, искушения и всякия напасти вра- 
жия. Услыши нас грешных, припадающих 
пред Твоею всечестною иконою с сокру- 
шенным сердцем, и Твоим всесильным хо- 
датайством сподоби нескончаемыя радости 
во Царствии Сына Твоего и Бога нашего 
во веки веков. Аминь. 


Молитва десятая, 


чтомая в церкви села Мурзиц 
Симбирской епархии 


Владычице, Пресвятая Богородице, Не- 
бесная Царице, преизрядная Отроковице, 
ненадеющимся надеяние, болящим исце- 
ление, сирым предстательнице, странным 
прибежище, нагим одеяние, скорбящим 
утешение и радосте, обидимым покрови- 
тельнице и всем сущим в бедах и напа- 
стех скорое вспоможение и заступление! 
О Всемилостивая Госпоже Дево Богородице! 
Зриши беды наша, скорби и напасти: помо- 
зи нам бедным и страждущим, печальным 
и унылым, скорбящим и отчаянным, оти- 
ми от нас всякую печаль, управи нас яко 

странных. Обиды наша веси, Непорочная, 
и помощи нам, аще волиши, можеши. Не 
даждь убо, Госпоже, нам во отчаяние впа- 
сти, не имамы бо иныя помощи, разве Сына 
Твоего, Превечнаго Бога, Спаса Христа, и 
иныя предстательницы и утешительницы, 
разве Тебе, о Владычице, о Заступнице, о 
Дево Богоизбранная, о Царице всея твари, 
Голубице Пречестная. Темже на Твой пре- 
святый образ взирающе, со воздыханием 
и сокрушением сердца преклоняем главы 
и колена наша и молимся сице: призри 
благосердием, Всепетая Богородице, услы- 
ши, Преблагая, не отрини нас, но благово- 
ли помиловати, и не отвержи наших воз- 
дыханий; никтоже бо притекаяй к Тебе 
посрамлен от Тебе исходит, но просит 
благодати и приемлет милость. Умоли, 
Госпоже Царице Владычице, Дево Марие, 
Превечнаго Бога, Господа и Спаса нашего 
Иисуса Христа, о всех нас с верою Тебе 
покланяющихся и молящихся: соблюди 
же во здравии, долгоденствии и благопо- 
лучнем пребывании православный народ 
и весь род христианский, державу нашу 
миром огради и плодов земных изобилием 
обогати. Образ же сей лица Твоего да будет 
нам стена и забрало и утверждение, вра- 
гом же нашим страх и поражение, на него 
мы вси людие Твои взирающе, да приимем 
в недузех наших исцеление. Покрый же 

и избави нас от всякаго нахождения скорби 
и печали. Тебе молимся и мили ся деем, 
образ Твой святый целующе: помилуй, 
покрый и соблюди и огради Твоим засту- 
плением, и настави ны на путь спасения 
в сем веце, в будущем вечныя изьми му- 
ки, яко благословена еси и препрослав- 
лена ныне, всегда и в безконечныя веки 
веков. Аминь. 


Молитва одиннадцатая, 
чтомая в тойже церкви 


О Пресвятая Госпоже, Владычице Дево 
Богородице, Небеснаго Царя Мати! При- 
ими от нас приносимое Тебе сие малое по- 
хвальное пение, Ты бо еси святейшая всех 
святых Ангел и Архангел и всея твари чест- 
нейшая, ненадеющимся надеяние, боля- 
щим исцеление, сирым предстательница, 
странным прибежище, нагим одеяние, 
скорбящим утешение и радость, обиди- 
мым покровительница, и всем сущим в 
бедах и напастех скорое поможение и за- 
ступление. Темже святей Твоей иконе по- 
кланяющеся, молимся Тебе, умильно взы- 
вающе: Владычице Пресвятая, избави ны 
грешныя и недостойныя рабы Твоя от вся- 
ких бед, напастей, скорбей же и недугов, и 
настави нас на путь спасения в нынешнем 
веце, в будущем же изьми муки вечныя, 
и сподоби ны Небеснаго Царствия Сына 

Твоего и Бога нашего, яко благослови- 
ся и прославися имя Твое во веки веков. 
Аминь. 


Молитва двенадцатая 


О Пресвятая Дево, Мати Христа Бога на- 
шего, Царице небесе и земли! Вонми мно- 
гоболезненному воздыханию душ наших, 
призри с высоты святыя Твоея на нас, с ве- 
рою и любовию покланяющимся пречистому 
и чудотворному образу Твоему. Се бо грех- 
ми погружаемии и скорбьми обуреваемии, 
взирающе на Твой образ, яко живей Тебе 
сущей с нами, приносим смиренная моле- 
ния наша. Не имамы бо иныя помощи, ни 
инаго предстательства, ни утешения, токмо 
Тебе, о Мати всех скорбящих и обременен- 
ных. Помози нам немощным, утоли скорби 
наша, настави на путь правый нас заблуж- 
дающих, уврачуй болезненная сердца наша 
и спаси безнадежных, даруй нам прочее вре- 
мя жития нашего в мире и покаянии про- 
водити, подаждь христианскую кончину, и 
явися нам милосердая предстательница, да 
всегда поем, величаем и славим Тя, яко бла- 
гую Заступницу рода христианскаго, со все- 
ми угодившими Богу, во веки веков. Аминь. 


Молитва тринадцатая 


О Пресвятая Госпоже Владычице Бого- 
родице! Приими недостойную молитву на- 
шу, и сохрани нас от навета злых человек 

и от внезапныя смерти, и даруй нам пре- 
жде конца покаяние. На моление наше 
умилосердися, и радость вместо печали 
даруй. И избави нас, Госпоже, от всякия 
беды и напасти, скорби и болезни и всяка- 
го зла. И сподоби ны, грешныя рабы Твоя, 
одесную стати во втором пришествии Сына 
Твоего, Христа Бога нашего, и наследники 
быти Царствия Небеснаго и жизни вечныя 
со всеми святыми в бесконечныя веки ве- 
ков. АМИНЬ. 


Молитва четырнадцатая 


К кому возопию, Владычице, к кому при- 
бегну в горести моей, аще не к Тебе, Царице 
Небесная? Кто плачь мой и воздыхание 
мое приимет, аще не Ты, Пренепорочная, 
Надеждо христиан и прибежище нам, греш- 
ным? Кто паче Тебе в напастех защитит? 
Услыши убо стенание мое, и приклони ухо 
Твое ко мне, Владычице Мати Бога моего, 
и не презри мене, требующаго Твоея помо- 
щи, и не отрини мене грешнаго. Вразуми и 
научи мя, Царице Небесная, не отступи от 
мене раба Твоего, Владычице, за роптание 
мое, но буди мне Мати и Покровительница. 
Вручаю себе милостивому покрову Твоему, 
аще токмо восхощеши устроити о мне. 
Приведи мя, грешнаго, к тихой и безмятеж- 
ней жизни, да плачуся о гресех моих. Увы 
мне, к кому прибегну повинный аз, токмо 

к Тебе, упованию и прибежищу грешных, 
в надежде на неизреченную милость Твою 
и щедроты? Кое ли слово за преступле- 
ния моя изрещи возмогу к величеству сла: 
вы Твоея? О Владычице Царице Небесная, 
Ты мне Мати и надежда, Ты ми упование 
и прибежище, покров, заступление и по- 
мощь. Царице моя преблагая и пребыстрая 
заступнице, покрый Своим ходатайством 
моя прегрешения, защити мене от враг ви- 
димых и невидимых: умягчи сердца злых 
человек, возстающих на мя. О Мати Господа 
моего Творца! Ты корень девства и неувя- 
даемый цвет чистоты. О Богородительнице, 
Ты подаждь ми помощь немощствующе- 
му плотскими страстьми и болезнующему 
сердцем, едино бо Твое, и с Тобою Твоего 
Сына и Бога нашего, имею заступление, и 
Твоим пречудным заступлением да оправ- 
дан буду, и да избавлюся от всякия беды и 
напасти всесильными Твоими молитвами, 
Всечистая, и Непорочная, и Преславная 
Божия Мати Марие. Темже со упованием 
глаголю и вопию: Радуйся, Благодатная; 
радуйся, Обрадованная; радуйся, Пребла- 
гословенная, Господь с Тобою. Аминь. 


Молитва пятнадцатая 


Приими, о Всеблагословенная и Все- 
мощная Госпоже Владычице Богородице 
Дево, сия молитвы, со слезами Тебе ныне 

приносимыя от нас недостойных раб Твоих, 
ко Твоему цельбоносному образу пение воз- 
сылающих со умилением, яко Тебе Самой зде 
сущей и внемлющей молению нашему. По 
коемуждо бо прошению исполнение твори- 
ши, скорби облегчаеши, немощным здравие 
даруеши, разслабленныя и недужныя ис- 
целяепти, от бесных бесы прогоняеши, оби- 
димыя от обид избавляеши, прокаженныя 
очищаеши и малыя дети милуеши. Еще же, 
Госпоже Владычице Богородипе, и от уз и 
темниц свобождаеши и всякия многоразлич- 
ныя страсти врачуеши, вся бо суть возможна 
ходатайстом Твоим к Сыну Твоему, Христу 
Богу нашему. О Всепетая Мати, Пресвятая 
Богородице! Не престай молитися о нас не- 
достойных рабех Твоих, славящих Тя и по- 
читающих Тя, и покланяющихся со умиле- 
нием пречистому образу Твоему, и надежду 
имущих невозвратну и веру несумненну к 
Тебе, Приснодеве преславней и непорочней, 
ныне и присно и во веки веков. Аминь. 


Тропарь, глас 4 


К Богородице прилежно ныне прите- 
цем, грешнии и смиреннии, и припадем, 
в покаянии зовуще из глубины души: 
Владычице, помози, на ны милосердовав- 
ши, потщися, погибаем от множества пре- 
грешений, не отврати Твоя рабы тщи, Тя 
бо и едину надежду имамы. 

Ин тропарь, глас тойже 


Не умолчим никогда, Богородице, си- 
лы Твоея глаголати недостойнии: аще 
бо Ты не бы предстояла молящи, кто бы 
нас избавил от толиких бед; кто же бы 
сохранил доныне свободны; не отступим, 
Владычице, от Тебе: Твоя бо рабы спасае- 
ши присно от всяких лютых. 


Ин тропарь, глас 8 


Ко источнику приснотекущему мило- 
сердия, Пречистей Деве Богородице, при- 
тецем, людие вси, священницы же и ино- 
цы, мужие, и жены, и чада, здравии и бо- 
лящии, в покаянии вопиюще и умильно 
глаголюще: Владычице, помози грешным 
рабом Твоим, яви яко Благая славу Твою, 
присно потщися умилосердитися на ны, 
испросити очищение душ и телес наших 
от Источника жизни нашея, Бога, Егоже 
родила еси, едина Благословенная. 


Ин тропарь, глас 4 


Днесь пресветло красуется славнейший 
град Москва, имея чудотворную икону 
Владычицы нашея Богородицы: та бо, вер- 
ным являющи чудеса, низпосылает дары 
целебныя. Сего ради и мы, с верою припа- 
дающе молимся, и на Тоя пречистый об- 
раз взирающе, яко истинную Самую зрим 

Владычицу нашу Приснодеву Богородицу, 
и умильно глаголем: воззри, Мати Божия, 
оком милости, простри к нам руце Твои 
пречистыя, якоже на иконе Твоей сие 
зрится, и подаждь всем скорбящим ра- 
дость, больным от всех недугов исцеление 
и от бед избавление, яко Ты еси скорая 
Предстательница о душах наших. 


Стихира, певаемая вместо тропаря, 
глас 2 


Всех скорбящих Радосте, и обидимых 
Заступнице, и алчущих Питательнице, 
странных утешение, обуреваемых приста- 
нище, больных посещение, немощных по- 
крове и Заступнице, жезле старости, Мати 
Бога Вышняго Ты еси, Пречистая: потщи- 
ся, молимся, спастися рабом Твоим. 


Кондак, глас 6 


Не имамы иныя помощи, не имамы иныя 
надежды, разве Тебе, Владычице. Ты нам 
помози, на Тебе надеемся, и Тобою хвалим- 
ся, Твои бо есмы раби, да не постыдимся. 


Величание 


Величаем Тя, Пресвятая Дево, Бого- 
избранная Отроковице, и чтим образ Твой 
святый, имже точиши исцеления всем, с 
верою притекающим. 


88 


Икона 

Божией Матери 
«Всецарица» 
(«Пантанасса») 
(18/31 августа) 


Пред иконой Пресвятой Бо- 
городицы «Всецарица» («Пантанасса») молят- 
ся 06 исцелении от раковых заболеваний, об 
избавлении от волшебных чар. 


Молитвы ко Пресвятой Богородице 
пред Ее иконою «Всецарица» 


Молитва первая 


О Пречистая Богомати, Всецарице! 
Услыши многоболезненное воздыхание на- 
ше пред чудотворною иконою Твоею, из 
Афонского удела в Россию пренесенною, 
призри на чад Твоих неисцельными неду- 
ги страждущих, ко святому образу Твоему 
с верою припадающих! Якоже птица кри- 
лома покрывает птенцы своя, тако и Ты 
ныне присно жива сущи, покрый нас мно- 
гоцелебным Твоим омофором. Тамо, идеже 
надежда исчезает, несумненною Надеждою 
буди. Тамо, идеже лютыя скорби превоз- 
могают, Терпением и Ослабою явися. Та- 
мо, идеже мрак отчаяния в души вселися, 
да возсияет неизреченный свет Божества! 
Малодушныя утеши, немощныя укрепи, 

ожесточенным сердцам умягчение и про- 
свещение даруй. Исцели болящия люди 
Твоя, о Всемилостивая Царице! Ум и руки 
врачующих нас благослови: да послужат 
орудием Всемощнаго Врача Христа Спаса 
нашего. Яко живей Ти сущей с нами мо- 
лимся пред иконою Твоею, о Владычице! 
Простри руце Твои, исполненныя исцеле- 
ния и врачбы, Радосте скорбящих, в печа- 
лех Утешение, да чудотворную помощь ско- 
ро получив, прославляем Живоначальную 
и Нераздельную Троицу, Отца и Сына и 
Святаго Духа во веки веков. Аминь. 


Молитва вторая 


Всеблагая, досточудная Богородице, 
Пантанасса, Всецарице! Несмь достоин, да 
внидепти под кров мой! Но яко милостиваго 
Бога любоблагоутробная Мати, рцы слово, 
да исцелится душа моя и укрепится немощ- 
ствующее тело мое. Имаши бо державу не- 
победимую, и не изнеможет у Тебе всяк гла- 
гол, о Всецарице! Ты за мя упроси. Ты за мя 
умоли. Да прославляю преславное имя Твое 
всегда, ныне и в бесконечныя веки. Аминь. 


Тропарь, глас 4 


Образом радостотворным честныя Все- 
царицы, желанием теплым взыскающих 
благодати Твоея, спаси, Владычице; избави 

от обстояний к Тебе прибегающих, от вся- 
кия напасти огради стадо Твое, к засту- 
плению Твоему взывающее присно. 


Кондак, глас 6 


Не имамы иныя помощи, не имамы иныя 
надежды, разве Тебе, Владычице. Ты нам 
помози, на Тебе надеемся, и тобою хвалим- 
ся, Твои бо есмы раби, да не постыдимся. 


Величание 


Величаем Тя, Пресвятая Дево, Мати 
Христа Бога нашего, и чтим образ Твой 
святый, от негоже источаеши исцеления 
всем, с верою к Тебе притекающим. 


Икона Божией 
Матери «В родах 
Помощница», или 
«Помогательница 
женам чады 
рождати» 
(«Помощь 

в родах») 

(26 декабря/8 января) 


Пред иконой Пресвятой Богородицы «Помощь 
в родах» («Помогательнииа женам чады рож- 
дати» ), или «В родах Помощница», молятся 
о благополучном разрешении беременных жен- 
шин и чтобы родить здоровых детей. 

Молитва ко Пресвятой Богородице 
пред Ее иконою «Помощь в родах» 


Царице моя преблагая, надеждо моя 
Богородице, прибежище сирых и странных 
предстательнице, скорбящих радосте, оби- 
димых покровительнице! Зриши мою беду, 
зриши мою скорбь, помози ми яко немощну, 
направи мя яко странна. Обиду мою веси, 
разреши ту, якоже волиши: яко не имам 
иныя помощи разве Тебе, ни иныя предста- 
тельницы, ни благия утешительницы, ток- 
мо Тебе, о Богомати, яко да сохраниши мя 
и покрыеши во веки веков. Аминь. 


Тропарь, глас 4 


К Богородице прилежно ныне прите- 
цем, грешинии и смиреннии, и припадем, 
в покаянии зовущее из глубины души: 
Владычице, помози, на ны милосердовав- 
ши, потщися, погибаем от множества пре- 
грешений, не отврати Твоя рабы тщи, Тя 
бо и едину надежду имамы. 


Кондак, глас 6 


Предстательство христиан непостыд- 
ное, ходатайство ко Творцу непреложное, 
не презри грешных молений гласы, но 
предвари яко Благая на помощь нас, вер- 
но зовущих Ти, ускори на молитву и по- 
тщися на умоление, предстательствующи 
присно, Богородице, чтущих Тя. 

Величание 


Величаем Тя, Пресвятая Дево, Бого- 
избранная Отроковице, и чтим образ Твой 
святый, имже точиши исцеления всем, с 
верою притекающим. 


Икона Божией 
Матери «Вскорбех 
и печалех 
Утешение» 

(19 ноября/2 декабря) 


Пред иконой Пресвятой Богородицы «В скор- 
бех и печалех Утешение» молятся об исце- 
лении страждущих головной болью, немотой, 
параличом, расслабленных, об исцелении ду- 
шевных и телесных болезней. 


Молитва ко Пресвятой Богородице 
пред Ее иконою «В скорбех 
и печалех Утешение» 


О Пресвятая Дево, Мати Христа Бога на- 
шего, Царице Небесе и земли! Вонми мно- 
гоболезненному воздыханию душ наших, 
призри с высоты святыя Твоея на нас, с ве- 
рою и любовию покланяющихся пречистому 
и чудотворному образу Твоему. Се бо грех- 
ми погружаемии и скорбьми обуреваемии, 
взирающе на Твой образ, яко живей Тебе 
сущей с нами, приносим смиренная моле- 

ния наша. Не имамы бо иныя помощи, ни 
инаго предстательства, ни утешения, токмо 
Тебе, о Мати всех скорбящих и обременен- 
ных! Помози нам немощным, утоли скор- 
би наша, настави на путь правый нас за- 
блуждающих, уврачуй болезненныя серд- 
ца наша и спаси безнадежных, даруй нам 
прочее время жития нашего в мире и по- 
каянии проводити, подаждь христианскую 
кончину и на Страшнем Суде Сына Твоего 
явися нам милосердая Предстательница, 
да всегда поем, величаем и славим Тя, яко 
Благую Заступницу рода христианскаго, 
со всеми угодившими Богу, во веки веков. 
Аминь. 


Тропарь, глас 4 


К Богородице прилежно ныне прите- 
цем, грешинии и смиреннии, и припадем, 
в покаянии зовущее из глубины души: 
Владычице, помози, на ны милосердовав- 
ши, потщися, погибаем от множества пре- 
грешений, не отврати Твоя рабы тщи, Тя 
бо и едину надежду имамы. 


Кондак, глас 6 


Не имамы иныя помощи, не имамы иныя 
надежды, разве Тебе, Владычице. Ты нам 
помози, на Тебе надеемся, и тобою хвалим- 
ся, Твои бо есмы раби, да не постыдимся. 

Величание 


Величаем Тя, Пресвятая Дево, Бого- 
избранная Отроковице, и чтим образ Твой 
святый, имже точиши исцеления всем, с 
верою притекающим. 


—— = 


| Икона 
Божией Матери 
«Гребневская» 


(28 июля/10 августа) 


Пред иконой Пресвятой Бо- 
городицы «Гребневская» мо- 
лятся 06 избавлении от ино- 
племенных и сохранении Российской державы, 
0б исцелении от недугов телесных, о защите 
жилища от воров и нападения врагов, при по- 
жаре. 


Молитвы ко Пресвятой Богородице 
пред Ее иконою «Гребневская» 


Молитва первая 


К кому возопию, Владычице? К кому 
прибегну в горести моей, аще не к Тебе, 
Госпоже Владычице Богородице, Царице 
Небесная? Кто плач мой и воздыхание мое 
приимет, аще не Ты, о Пренепорочная, на- 
деждо христиан и прибежище грешным? 
Приклони, о Пречистая Владычице, ушеса 
Твоя к молению моему. Мати Бога моего, 

не презри мя, требующа Твоея помощи, 
услыши стенание мое и вопль сердца моего 
внуши, о Госпоже Богородице Царице. И 
подаждь ми радость душевную, подкрепи 
мя нетерпеливаго, унылаго и нерадиваго 
к Твоему хвалению. Вразуми и научи мя, 
како Тебе молитися подобает, и не отсту- 
пи от мене, Мати Бога моего, за роптание 
и нетерпение мое: но буди ми покров и 
заступление в жизни моей и приведи мя 
к тихому пристанищу блаженнаго онаго 
покоя, и сопричти мя к лику избраннаго 
Твоего стада и тамо удостой мя воспевати 
и славити Тя во веки. Аминь. (Из ака- 
фиста.) 


Молитва вторая 


О Пресвятая Госпоже Владычице Бого- 
родице! Приими недостойную молитву на- 
шу, и сохрани нас от навета злых человек 
и от внезапныя смерти, и даруй нам пре- 
жде конца покаяние. На моление наше 
умилосердися, и радость вместо печали 
даруй. И избави нас, Госпоже, от всякия 
беды и напасти, скорби и болезни и вся- 
каго зла. И сподоби ны, грешныя рабы 
Твоя, одесную стати во втором прише- 
ствии Сына Твоего, Христа Бога нашего, 
и наследники быти Царствия Небеснаго 
и жизни вечныя со всеми святыми в бес- 
конечныя веки веков. Аминь. 

Тропарь, глас 8 


Днесь, яко солнце пресветло, просия в 
Российстей стране, в конце ея полуденнем, 
всечестная икона Твоя, Владычице, юже 
благоверный великий князь Димитрий в 
град Москву принесе. Светло празднуем, 
благовернии людие, честнаго образа при- 
шествие, молящеся прилежно: Владычице 
Богородице, молися Сыну Твоему, Христу 
Богу нашему, избавити град Москву, стра- 
ну нашу и вся православныя христианы 
от варварскаго пленения, и междоусоб- 
ныя брани, и всех навет вражиих, Тебе бо 
Едину Заступницу имамы. 


Кондак, глас тойже 


От святыя иконы Твоея, Богородице 
Дево, источаются исцеления, яко реки 
многи, яже видевше, российстии людие, 
сице глаголем: о Пресвятая Владычице 
Богородице, не забуди грешных раб Твоих, 
молящихся Христу Богу нашему спастися 
нам. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 

№ Икона 

7 Божией Матери 
Э «Грузинская» 

(22 августа /4 сентября) 


Пред иконой Пресвятой Бо- 
городицы «Грузинская» мо- 
лятся 06 избавлении от мо- 
ровой язвы, эпидемии, чумы, 06 исцелении от 
глухоты и болезней ушей, слепоты или иной 
болезни глаз. 


Молитвы ко Пресвятой Богородице 
пред Ее иконою «Грузинская» 


Молитва первая 


Приими, Всеблагомощная Пречистая 
Госпоже, Владычице Богородительнице, 
сия честныя дары от нас, недостойных 
рабов Твоих, к Твоему цельбоносному об- 
разу пение возсылающих со умилением, 
яко Тебе Самой сущей ту и послушающей 
моления наша, подающи с верою просящим 
по коемуждо прошению исполнение: скор- 
бящим скорби облегчаеши, немощным 
здравие даруеши, разслабленных и недуж- 
ных исцеляеши, и от бесных бесы прого- 
няеши, обидимыя от обид избавляеши, и 
насилуемых спасаеши, грешных прощае- 
ши, прокаженных очищаеши, и малых де- 
тей милуеши, и неплодныя от неплодства 
разрешаеши. Еще, Госпоже Владычице, от 

уз и темниц свобождаеши, и всякия мно- 
горазличныя страсти исцеляеши, и очныя 
болезни уврачуеши, и от смертоносныя яз- 
вы избавляеши: вся бо возможна суть хо- 
датайством Твоим к Сыну Твоему, Христу 
Богу нашему. О Всепетая Мати, Пречистая 
Богородице! Не престай молити о нас, не- 
достойных рабех Твоих, славящих Тя и 
почитающих, и покланяющихся пречи- 
стому образу Твоему, и надежду имущих 
невозвратну и веру несумненну к Тебе, 
Приснодевей, Преславней и Непорочней, 
славящих, и чтущих, и поющих Тя во ве- 
ки веков. Аминь. 


Молитва вторая 


К Тебе, Богоизбранная Отроковице, 
Пресвятая Дево Богородице, Небесе и зем- 
ли Царице, припадающе, вопием: услы- 
ши молений наших глас и не отврати ли- 
ца Твоего от нас, недостойных. Приими, 
Всеблагая, от недостойных раб Твоих, 
чтущих всечестное имя Твое и с верою по- 
кланяющихся Тебе пред чудотворным Тво- 
им образом, приносимое ныне теплое мо- 
ление наше, вознеси е к Престолу Сына 
Твоего, Христа Бога нашего, да милостив 
будет к неправдам нашим и не воздаст нам 
по делом нашим, но да пробавит щедроты 
Своя. Вемы, яко несмы достойни, по грехом 

нашим, от Него помиловани быти, аще не 
Ты, Владычице, умолиши Его о нас, вся бо 
можеши испросити у Него, матернее бо к 
Нему имаши дерзновение. Сего ради к Тебе, 
яко всемощней и всеблагой Заступнице 
нашей, прибегаем, усердно молящеся: ис- 
проси у рождшагося от Тебе Единороднаго 
Сына Божия, Христа Бога нашего, всем 
нам в святоотечестей Православней вере 
твердое до конца дней наших пребывание 
и во всех заповедех Господних неуклонное 
хождение, да, прочее время живота нашего 
поживше во всяком благочестии и чистоте, 
сподобимся мирныя христианския кончины 
и добраго ответа на Страшнем Суде Сына 
Твоего и Бога нашего и тако достигнем, 
под кровом Твоея помощи, живота вечнаго 
во Царствии Отца светов, Емуже купно со 
Единородным Его Сыном и Святым Духом, 
подобает слава, честь и поклонение, ныне 
и присно и во веки веков. Аминь. 


Молитва третья 


О Пресвятая Владычице Богородице! 
Приими недостойную молитву нащу, и 
сохрани нас от навета злых человек и 
от внезапныя смерти, и даруй нам пре- 
жде конца покаяние. На моление наше 
умилосердися, и радость вместо печали 
даруй. И избави нас, Госпоже, от всякия 

беды и напасти, скорби и болезни и всяка- 
го зла. И сподоби ны, грешныя рабы Твоя, 
одесную стати во втором пришествии Сына 
Твоего, Христа Бога нашего, и наследники 
быти Царствия Небеснаго, и жизни веч- 
ныя со всеми святыми в бесконечныя веки 
веков. Аминь. 


Молитва четвертая, 


чтомая в Московской Грузинской 
на Воронцовом поле церкви 


О Чудная и Пречудная Царице Бого- 
родице, Мати Христа Бога нашего! Услышы 
ны грешныя и недостойныя рабы Твоя, в 
час сей припадающия и прилежно вопию- 
щия: от бед избави нас, Владычице, и за- 
ступи, не презри слез и воздыхания нашего, 
и избави нас от всякия скорби и напасти, 
от злаго же и лютаго оклеветания; раз- 
ве бо Тебе Предстательницы и Ходатаицы 
теплыя к Сыну Твоему, Христу Богу на- 
шему, не имамы. Емуже молися, да спасет 
Тебе ради души наша, ныне и присно и во 
веки веков. Аминь. 


Молитва пятая 


О Пресвятая Дево, Мати Христа Бога 
нашего, Царице Небесе и земли! Вонми 
многоболезненному воздыханию душ на- 
ших, призри с высоты святыя Твоея на 
нас, с верою и любовию покланяющихся 


96 


пречистому и чудотворному образу Твоему. 
Се бо грехми погружаемии и скорбьми 
обуреваемии, взирающе на Твой образ, 
яко живей Тебе сущей с нами, прино- 
сим смиренная моления наша. Не имамы 
бо иныя помощи, ни инаго предстатель- 
ства, ни утешения, токмо Тебе, о Мати 
всех скорбящих и обремененных! Помози 
нам немощным, утоли скорби наша, на- 
стави на путь правый нас заблуждающих, 
уврачуй болезненная сердца наша и спа- 
си безнадежных, даруй нам прочее время 
жития нашего в мире и покаянии прово- 
дити, подаждь христианскую кончину, и 
на Страшнем Суде Сына Твоего явися нам 
милосердая Предстательница, да всегда 
поем, величаем и славим Тя, яко Благую 
Заступницу рода христианскаго, со всеми 
угодившему Богу, во веки веков. Аминь. 


Молитва шестая, 


чтомая в Николаевской 
Золотокрестенской церкви 
града Вологды 


О Пренебесная Царице, Богородице Ма- 
рие, Божественнаго Света Светоприемни- 
це, Божия Слова Вместилище, пророческое 
зерцало, апостольская проповедь, муче- 
ником страдания венче, святителем по- 
хвало, преподобным светлое песнопение 
и помощнице, и всем святым ликование, 

Вселенския Церкве чудная похвало, ца- 
рем православным державо непобедимая, 
архиереем светлый венче, и всего право- 
славнаго христианства божественный по- 
крове и помощнице, от всяческих зол из- 
бавление, грехов разрешение, к вечней 
жизни наставница и пред Христом о нас 
Ходатаице! Даруй, о Владычице Богомати, 
заступление и помощь, Твоя неизречен- 
ная и дивныя чудеса почитающим, и чест- 
ныя Твоея иконы знамения, на спасение 
и заступление последним родом являе- 
мая. Алчущая сердца наша напитай не- 
бесною пищею, и веселия духовнаго ис- 
полни, и мыслем нашим смирение даруй, 
страх Твой в сердца наша всади, и любовь 
нелицемерну утверди в душах наших, 
и на всяк путь Божественных запове- 
дей настави, во еже ходити нам по запове- 
дем Сына Твоего, Господа нашего Иисуса 
Христа, Емуже слава подобает, со Отцем и 
Святым Духом, ныне и присно и во веки 
веков. Аминь. 


Тропарь, глас 4 


Днесь светло красуется обитель Крас- 
ногорская, и с нею ликовствует Раифская 
пустыня, яко зарю солнечную, от восто- 
ка возсиявшую, восприимши, Владычице, 

чудотворную Твою икону, еюже разгоняе- 
ши мглу искушений и бед от вопиющих 
верно: избави обитель нашу и вся стра- 
ны христианския от всех навет вражиих 
и спаси души наша, яко Милосердная 
Заступница рода христианскаго. 


Ин тропарь, глас 5 


Веселятся православнии народи, видя- 
ще, Владычице Дево Богородице, Твою 
пречудную и чудотворную икону, и при- 
емлют врачевство душевное и телесное 
Твоею милостию всегда. Темже и мы, по- 
кланяющеся оней, усердно Тебе вопием: 
помилуй, Благая Мати, смиренныя рабы 
Твоя и избави нас от всякаго зла и наве- 
та вражия, молящи Сына Твоего Господа 
Иисуса, да, спасшеся зде, Небесное жи- 
тельство получим человеколюбием и бла- 
годатию Его. 


Кондак, глас 8 


Тебе, Избранней от всех родов, Божией 
Матери, благодарственная пения прино- 
сим, пришествием честныя Твоея иконы, 
раби Твои, Богородице, озаряеми, но, яко 
имущая державу непобедимую, от всяких 
нас бед свободи, да зовем Ти: радуйся, 
Невесто Неневестная. 

Ин кондак, глас 6 


Аще попущением Божественным от рук 
неверных честная Твоя, Владычице, ико- 
на поруганию подвержеся и копием варвар 
прободена бысть, обаче во стране нашей 
Православней любочестно всеми прослав- 
ляется и благоговейно почитается, сего ра- 
ди Тобою является слепым зрение, глухим 
слышание, немым глаголание, хромым 
хождение, разслабленным укрепление, 
скорбным утешение и отраду. Сих ради мо- 
лим Тя, Милосердая Мати, до конца про- 
бави милости Твоя на нас, яко Благая. 


Величание 


Величаем Тя, Пресвятая Дево, Мати 
Христа Бога нашего, и чтим образ Твой 
святый, от негоже источаеши исцеления 
всем, с верою к Тебе притекающим. 


Ё Ч 


| Икона 

Божией Матери 
«Густынская», 
или «Ярмарковая» 
(28 июля/10 августа) 


8 Пред иконой Пресвятой Бо- 


городицы «Густынская-Ярмарковая» молятся 
0б облегчении и исцелении немощи телесной и 
душевной. 

Молитва ко Пресвятой Богородице 
пред Ее иконою «Густынская- 
Ярмарковая» 


Царице моя преблагая, надеждо моя 
Богородице, приятелище сирых и стран- 
ных предстательнице, скорбящих радосте, 
обидимых покровительнице! Зриши мою 
беду, зриши мою скорбь, помози ми яко не- 
мощну, окорми мя яко странна. Обиду мою 
веси, разреши ту, яко волиши: яко не имам 
иныя помощи разве Тебе, ни иныя пред- 
стательницы, ни благия утешительницы, 
токмо Тебе, о Богомати, яко да сохраниши 
мя и покрыеши во веки веков. Аминь. 


Тропарь, глас 2 


Моление теплое и стена необоримая, 
милости источниче, мирови прибежи- 
ще, прилежно вопием Ти: Богородице 
Владычице, предвари, и от бед избави 
нас, Едина вскоре предстательствующая. 


Кондак, глас 6 


Предстательство христиан непостыд- 
ное, ходатайство ко Творцу непреложное, 
не презри грешных молений гласы, но 
предвари яко Благая на помощь нас, вер- 
но зовущих Ти, ускори на молитву и по- 
тщися на умоление, предстательствующи 
присно, Богородице, чтущих Тя. 

Величание 


Величаем Тя, Пресвятая Дево, Мати 
Христа Бога нашего, и чтим образ Твой 
святый, от негоже источаеши исцеления 
всем, с верою к Тебе притекающим. 


Икона 

Божией Матери 
«Державная» 
(2/15 марта) 


Пред иконой Пресвятой Бо- 
городицы «Державная» мо- 
лятся о правде, сердечной 
радости, нелицемерной любви 
друг к другу, о мире в стра- 
не, о спасении и сохранении России, о покрови- 
тельстве трона и государства, об избавлении 
от иноплеменных и о даровании исцелений 
телесных и душевных. 


Молитвы ко Пресвятой Богородице 
пред Ее иконою «Державная» 


Молитва первая 


О Державная Владычице, Пресвятая 
Богородице, на объятиих Своих держащая 
Содержащаго дланию всю вселенную, 
Царя небеснаго! Благодарим Тя за неиз- 
реченное милосердие Твое, яко благово- 
лила еси явити нам, грешным, сию свя- 
тую чудотворную икону Твою во дни сии. 

Благодарим Тя, яко призрела еси с вы- 
соты святыя Своея на чад православных, 
и, яко солнце светлое, увеселяеши ныне 
изнемогшия от печали очеса наша пре- 
сладостным зрением державнаго обра- 
за Твоего! О Преблагословенная Матерь 
Божия, Державная Помощнице, крепкая 
Заступнице, благодарящее Тя, со страхом 
и трепетом, яко раби непотребнии, мы 
припадаем, со умилением, с сокрушением 
сердечным, со слезами молим Тя: вкорени 
в сердцах всех нас правду, мир и радость 
о Дусе Святе, водвори в стране нашей ти- 
шину, благоденствие, безмятежие, любовь 
друг ко другу нелицемерную! Державою 
Твоею всесильною поддержи нас, слабых, 
малодушных, немощных, унылых, подкре- 
пи, возстави! Яко да под державою Твоею 
всегда храними, поем, величаем и славим 
Тя, Державную Заступницу рода христи- 
анского во веки веков. Аминь. 


Молитва вторая 


О мира Заступнице, Матерь Всепетая, 
со страхом, верою и любовию припадающе 
перед честною иконою Твоею Державною, 
усердно молим Тя: не отврати лица Твоего 
от прибегающих к Тебе, умоли, Милосерд- 
ная Матерь Света, Сына Твоего и Бога наше- 
го, Сладчайшего Господа Иисуса Христа, да 
сохранит в мире страну нашу, да утвердит 

державу нашу в благоденствии, да избавит 
нас от междоусобныя брани и укрепит 
Святую Церковь нашу Православную, да 
непозыблему соблюдет ю от неверия, рас- 
кола и ересей. Не имамы бо иныя помо- 
щи, не имамы иныя надежды, разве Тебе, 
Пречистая Дево: Ты еси Всесильная хри- 
стиан Заступница пред Богом, праведный 
гнев Его умягчающая. Избави всех, с ве- 
рою Тебе молящихся, от падений грехов- 
ных, от навета злых человек, от глада, 
скорбей и болезней. Даруй нам дух сокру- 
шения, смирение сердца, чистоту помыш- 
лений, исправление греховныя жизни и 
оставление согрешений наших, да вси, 
благодарне воспевающе величия Твоя, 
сподобимся Небеснаго Царствия и тамо 
со святыми прославим Пречистое и вели- 
колепое Имя в Троице славимаго Бога: 
Отца, Сына и Святаго Духа. Аминь. 


Тропарь, глас 4 


Ангелов лицы благоговейно Тебе слу- 
жат, и вся Небесныя силы немолчными 
гласы Тя ублажают, Богородице Дево, 
усердно молим Тя, Владычице: да пре- 
будет Божественная благодать на честней 
иконе Твоей Державной, и светозарный 
луч славы чудес Твоих да нисходит от нея 
на всех, с верою Тебе молящихся и во- 
пиющих Богу: аллилуия. 

Ин тропарь, глас тойже 


Града Сионска взыскующе, под Твой 
кров, Дево Чистая, днесь притекаем, и ник- 
тоже возможет на ны, яко несть град си- 
лен, аще не Сущаго Бога, и несть ина кре- 
пость, аще не милость Владычицы Девы. 


Ин тропарь, глас тойже 


Век скончавается, любовь оскудевает, 
победу лукавый торжествует, и кто нам 
помощи может, аще не Ты, Дево, Чудная 
Мати, оградиши Крестом Сына Твоего. 


Кондак, глас 8 


Взбранной Воеводе победительныя пес- 
ни приносим, яко даровася нам держава 
Твоя, и ничесоже устрашимся, не от ми- 
ра бо спасение наше, но Превознесенныя 
Владычицы милосердием ограждаем- 
ся и тому днесь радуемся, яко прииде 
Заступница на стражу земли Своея. 


Ин кондак, глас тойже 


Взбранней Воеводе, Заступнице нашей 
Державней, песни благодарственныя прино- 
сим о даровании нам иконы Ея святыя, ею- 
же ограждаеми, ничесоже устрашимся, не 
от человек бо спасение наше, но Преблаго- 
словенныя Владычицы милосердием. Тем- 
же днесь радуемся и празднуем светло, яко 
прииде Державная на стражу земли Своея. 

Ин кондак, глас тойже 


Избранней от всех родов Заступнице 
рода христианскаго, покровом Своея бла- 
гости покрывающей страну нашу право- 
славную, благодарственныя пения при- 
носим Ти, Владычице, о явлении нам 
чудныя иконы Твоея Державныя. Ты же, 
яко Всемилостивая Заступница всех, с ве- 
рою к Тебе притекающих, от всяких нас 
бед свободи, да зовем Ти: радуйся, Матерь 
Божия Державная, Заступнице Усердная 
рода христианскаго. 


Величание 


Величаем Тя, Пресвятая Дево, Бого- 
избранная Отроковице, и чтим Державный 
образ святыни Твоея, имже подаеши ве- 
лию милость всем, с верою к нему при- 
текающим. 


Ино величание 


Достойно есть величати Тя, Богородице, 
честнейшую Херувим и славнейшую без 
сравнения Серафим. 


Или сие: 


Достойно есть величати Тя, Богородице, 
земли Русския Царицу Небесную и людей 
православных Владычицу Державную. 

Икона 
Божией Матери 
«Донская» 


(19 августа/1 сентября) 


Пред иконой Пресвятой Бо- 
городицы «Донская» молятся 
об избавлении от иноплемен- 
ных и о сохранении Российской державы, о 
помощи православному русскому воинству, в 
трудные для России времена. 


Молитвы ко Пресвятой Богородице 
пред Ее иконою «Донская» 


Молитва первая 


О Пресвятая Владычице, Дево Богоро- 
дице, Заступнице наша благая и скорая! 
Воспеваем Ти вси благодарственная за чуд- 
ная дела Твоя. Песнословим от лет древ- 
них неотъемлемое заступление Твое граду 
Москве и стране нашей, чудотворным об- 
разом Твоим Донским всегда являемое: в 
бегство обращаются полцы чуждих, гради 
и веси невредими сохраняются, людие же 
от лютыя смерти избавляются. Осушаются 
очи слезящеи, умолкают стенания верных, 
плач в радость общую претворяется. Буди 
и нам, Пречистая Богородице, утешение в 
бедствиих, возрождение надежды, образ му- 
жества, источник милости и в скорбных об- 
стояниих неистощимое терпение нам даруй. 

Подаждь коемуждо по прошению и нужде 
его: младенцы воспитай, юныя уцеломудри 
и страху Божию научи, унывающия ободри 
и немощную старость поддержи. Посети в 
болезнех и печалех Сущия, злая сердца 
умягчи, братолюбие укрепи, мира и любве 
всех нас исполни. Примири, Благосердая 
Мати, враждующия и оправдай оклеветан- 
ныя. Истреби пороки, да не восходят греси 
наши пред Судиею всяческих, да не постиг- 
нет нас праведный гнев Божий. Твоими 
молитвами, всемощным Твоим покровом 
огради нас от нашествий вражиих, от гла- 
да, губительства, огня, меча и всякаго иного 
злострадания. Уповаем молитвами Твоими 
получити от Всевышняго Бога грехов про- 
щение и изглаждение и с Богом примирение. 
Умоли стяжати нам Царствие Небесное и по 
скончании жизни нашея одесную Престола 
Божия стати, идеже Ты, о Всепетая Дево, 
Святей Троице в вечней славе предстоиши. 
Удостой и нас с лики Ангелов и святых тамо 
восхвалити Пречестное Имя Сына Твоего, 
со Безначальным Его Отцем и Всесвятым 
и Благим и Животворящим Его Духом, во 
веки веков. Аминь. 


Молитва вторая 


О Всемилостивая Мати, Пречистая Дево 
Богородице! Услыши и приими моление 
мое. Призри на язвы души и тела моего, 

греси юности, забвеннии и утаеннии, отяг- 
чают совесть мою, омый мя струями слез- 
ными, сними бремя тяжкое, укрепи мя, 
да сотворю плоды достойныя покаяния. 
Тернием скорбей усыпан есть путь мой. 
Вем, яко правда Божия накажет мя, умо- 
ли милосердие Божие о мне. Призри на 
стенание мое, и исправи путь мой, и спа- 
си мя и чада и ближния моя. Буди ми 
сокровище веры и Хранительница благо- 
честия. Даруй несокрушимое терпение в 
бедах, от веры проистекающее. Изгони 
гнев, зависть, уныние, памятозлобие, не- 
чистоту, леность; сими и большими по- 
роки недугует душа моя! Примири враж- 
дующих, оправдай оклеветанных, просве- 
ти нас, Владычице, светом Сына Своего 
и даждь нам глаголати другом и чадом 
своим слово истины, твердое в правде, 
мирное любве ради, растворенное благо- 
разумием, посети в болезнех и печалех 
сущих, да вси, под державным покровом 
Твоим сохраняеми, безбедно Царствия 
Небеснаго достигнем, хвалу воздающе за 
вся Человеколюбцу Богу всегда, ныне и 
присно и во веки веков. Аминь. 


Молитва третья 


О Всемилостивая Мати, Пречистая Де- 
во Богородице! Ты еси свет ума моего, 
радость сердца моего, сила воли моея. 

Услыши и приими моление мое. Призри 
на язвы души и тела моего, обогатихся 
страстьми, обнищах смирением. Исполнен 
есмь студа за злая дела и трепещу Суда 
Божия. Греси юности, забвеннии и утаен- 
нии греси отягчают совесть мою. Омый мя 
струями слезными, сними бремя тяжкое, 
греховное, да сотворю плоды достойныя по- 
каяния. Тернием скорбей усыпан есть путь 
мой. Вем, яко правда Божия наказует мя. 
Умоли милосердие Божие о мне, призри на 
слезы моя и исправи и спаси мя и чада 
моя, буди ми сокровище веры и хранилище 
благочестия. Даруй несокрушимое терпение 
в бедах, от веры проистекающее, отыми дух 
праздности, уныния, любоначалия. Изгони 
гнев, зависть, памятозлобие, нечистоту, ле- 
ность, сими и большими пороки недугует 
душа моя. Примири враждующия, оправдай 
оклеветанныя. Просвети нас светом Сына 
Твоего и даждь нам глаголати слово истины, 
твердое в правде, мирное любве ради, рас- 
творенное благоразумием. Посети в болез- 
нех и печалех сущих, да вси, под держав- 
ным покровом Твоим сохраняеми, безбедно 
Царствия Небеснаго достигнем, хвалу возда- 
вающе за вся Человеколюбцу Богу. Аминь. 


Молитва четвертая 


К кому возопию, Владычице, к кому 
прибегну в горести моей, аще не к Тебе, 
Царице Небесная? Кто плачь мой и воздыха- 

ние мое приимет, аще не Ты, Пренепорочная, 
надеждо христиан и прибежище нам, греш- 
ным? Кто паче Тебе в несчастиих защитит? 
Услыши убо стенание мое, и приклони ухо 
Твое ко мне, Владычице, Мати Бога моего, 
и не презри мя, требующаго Твоея помо- 
щи, и не отрини мене, грешнаго. Вразуми 
и научи мя, Царице Небесная: не отступи 
от мене, раба Твоего, Владычице, за ропта- 
ние мое; буди мне Мати и покровительница. 
Вручаю себе милостивому покрову Твоему, 
аще токмо восхощеши устроити о мне. 
Приведи мя, грешнаго, к тихой и безмятеж- 
ней жизни, да плачуся о гресех моих. Увы 
мне, к кому прибегну повинный аз, токмо 
к Тебе, упованию и прибежищу грешных, 
в надежде на неизреченную милость Твою 
и щедроты? Кое ли слово за преступления 
моя изрещи возмогу к величеству славы 
Твоея? О Владычице Царице Небесная, Ты 
мне Мати и надежда: Ты ми упование и 
прибежище, покров, заступление и помощь. 
Царице моя Преблагая и Пребыстрая за- 
ступнице, покрый Своим ходатайством моя 
прегрешения, защити мене от враг видимых 
и невидимых: умягчи сердца злых чело- 
век, возстающих на мя. О Мати Господа 
моего Творца, Ты корень девства и неувя- 
даемый цвет чистоты. О Богородительнице, 
Ты подаждь ми помощь немощствующему 

плотскими страстьми и болезнующему серд- 
цем: едино бо Твое, и с Тобою Твоего Сы- 
на и Бога нашего, имею заступление, и 
Твоим пречудным заступлением да оправ- 
дан буду, и да избавлюся от всякия беды 
и напасти всесильными Твоими молит- 
вами, Всечистая, и Непорочная, и Пре- 
славная Божия Матерь Марие. Радуйся, 
Благодатная; радуйся, Обрадованная; ра- 
дуйся, Преблагословенная, Господь с То- 
бою. Аминь. 


Тропарь, глас 4 


Заступнице верных Преблагая и 
Скорая, Пречистая Богородице Дево! 
Молим Тя пред святым и чудотворным 
образом Твоим, да, якоже древле от него 
заступление Твое граду Москве даровала 
еси, тако и ныне нас от всяких бед и на- 
пастей милостивно избави и спаси души 
наша, яко Милосердая. 


Ин тропарь, глас тойже 


Всепетая и Всеславная Царице Бо- 
городице, Мати всея твари Содетеля, 
христианская надеждо и Заступнице, не- 
надеющимся и отчаявшимся скорое на- 
деяние, молим Тя: милостива буди нам, 

грешным, не остави раб Твоих и не отри- 
ни моления недостойных. Молимся, взи- 
рающе ко образу Твоему честному святыя 
и чудотворныя иконы Твоея и вопиюще: с 
плавающими и путешествующими да пре- 
будет милость Твоя. О Владычице, ризою 
Твоею честною защити, и во всяких ме- 
стех злых верныя соблюди, и молися к 
Рождшемуся из Тебе Христу Богу наше- 
му, да спасет от грех души наша. 


Кондак, глас 8 


Взбранной Воеводе победительная, яко 
избавльшеся от злых, благодарственная 
восписуем Ти, раби Твои, Богородице, но, 
яко имущая державу непобедимую, от 
всяких нас бед свободи, да зовем Ти: ра- 
дуйся, Невесто Неневестная. 


Ин кондак, глас 2 


В Небесныя обители преселившаяся с 
плотию, сущия на земли никакоже оста- 
вила еси, Богородице, образ Божественный 
и многочудесный Пречистаго Лица Твоего 
зрети любящим Тя и покланятися даро- 
вала еси, яко знамение Твоея благодати; 
чтим его, лобызающе. 

Величание 


Величаем Тя, Пресвятая Дево, и чтим 
образ Твой святый, имже дивную победу 
на агаряны православным даровала еси. 


Ино величание 


Величаем Тя, Пресвятая Дево, и чтим 
образ Твой святый, имже заступление 
дивное граду Твоему даровала еси. 


Икона 

Божией Матери 
«Древо 
государства 
Российского» 
(21 мая/3 июня; 


23 июня/6 июля; 
26 августа/8 сентября) 


Пред иконой Пресвятой Бо- 
городицы «Древо государства Российского» мо- 
лятся об избавлении от бед и о защите стра- 
ны от врагов, о сохранении Российской держа- 
вы и о мире в стране. 


Молитва ко Пресвятой Богородице 
пред Ее иконою «Древо государства 
Российского» 


Пресвятая Владычице моя Богородице! 
Святыми Твоими и всесильными мольбами 
отжени от мене смиреннаго и окаяннаго 

раба Твоего уныние, забвение, неразумие, 
нерадение, и вся скверная, лукавая и 
хульная помышления от окаяннаго мое- 
го сердца и от помраченнаго ума моего, и 
погаси пламень страстей моих, яко нищ 
есмь и окаянен. И избави мя от многих 
и лютых воспоминаний и предприятий, и 
от всех действ злых свободи мя. Яко бла- 
гословена еси от всех родов, и славит- 
ся пречестное имя Твое во веки веков. 
Аминь. 


Величание 


Величаем Тя, Пресвятая Дево, Мати 
Христа Бога нашего, и чтим образ Твой 
святый, от негоже источаеши исцеления 
всем, с верою к Тебе притекающим. 


Икона 

Божией Матери 
«Дуниловская» 
(29 июня/12 июля) 


Пред иконой Пресвятой Бо- 
городицы «Дуниловская» мо- 
лятся о получении облегчения 
и исцеления при всякой немо- 
ши телесной и душевной. 

Молитва ко Пресвятой Богородице 
пред Ее иконою «Дуниловская» 


О Пресвятая Госпоже Владычице Бо- 
городице! Со страхом, верою и любовию 
пред честною и чудотворною иконою Твоею 
припадающе, молим Тя: не отврати лица 
Твоего от прибегающих к Тебе. Умоли, 
Милосердая Мати, Сына Твоего и Бога на- 
шего, Господа Иисуса Христа, да сохранит 
мирну страну нашу, да утвердит державу 
нашу, Церковь же Свою святую непоколе- 
биму да соблюдет, и от неверия, ересей и 
раскола да избавит. Не имамы бо иныя по- 
мощи, не имамы бо иныя надежды, разве 
Тебе, Пречистая Дево, Ты еси всесильная 
христиан Помощница и Заступница. Изба- 
ви же и всех, с верою Тебе молящихся, от 
падений греховных, от навета злых чело- 
век, от всяких искушений, скорбей, болез- 
ней, бед и от внезапныя смерти. Даруй нам 
дух сокрушения, смирение сердца, чисто- 
ту помышлений, исправление греховныя 
жизни и оставление прегрешений, да вси, 
благодарне воспевающе величия и милости 
Твоя, являемыя над нами зде на земли, 
сподобимся и Небеснаго Царствия, и тамо 
со всеми святыми прославим Пречестное и 
Великолепое имя Отца и Сына и Святаго 
Духа во веки веков. Аминь. 

Величание 


Величаем Тя, Пресвятая Дево, Мати 
Христа Бога нашего, и чтим образ Твой 
святый, от негоже источаеши исцеления 
всем, с верою к Тебе притекающим. 


Икона 

Божией Матери 
«Елецкая- 
Владимирская» 
(26 августа/8 сентября) 


Пред иконой Пресвятой Бо- 
городицы «Елецкая-Владимирская» молятся о 
защите от иноверных и иноплеменных, об ис- 
целении всякой немощи телесной и душевной. 


Молитва ко Пресвятой Богородице 
пред Ее иконою «Елецкая- 
Владимирская» 


О Пресвятая Госпоже Владычице Бого- 
родице! Вышши еси всех Ангел и Архангел 
и всея твари честнейши, помощница еси 
обидимых, ненадеющихся надеяние, убогих 
заступница, печальных утешение, алчущих 
кормительница, нагих одеяние, больных ис- 
целение, грешных спасение, христиан всех 
поможение и заступление. О Всемилостивая 
Госпоже, Дево Богородице Владычице! 
Милостию Твоею спаси и помилуй страну 

нашу, преосвященныя митрополиты, ар- 
хиепископы и епископы, и весь священ- 
нический и иноческий чин, военачальни- 
ки, градоначальники и христолюбивое во- 
инство, и доброхоты, и вся православныя 
христианы ризою Твоею честною защити, и 
умоли, Госпоже, из Тебе без семене вопло- 
тившагося Христа Бога нашего, да препоя- 
шет нас силою Своею свыше на невидимыя 
и видимыя враги наша. О Всемилостивая 
Госпоже Владычице Богородице! Воздвигни 
нас из глубины греховныя, и избави нас 
от глада, губительства, от труса и потопа, 
от огня и меча, от нахождения иноплемен- 
ных и междоусобныя брани, и от внезап- 
ныя смерти, и от нападения вражия, и от 
тлетворных ветр, и от смертоносныя яз- 
вы, и от всякаго зла. Подаждь, Госпоже, 
мир и здравие рабом Твоим, всем право- 
славным христианом, и просвети им ум и 
очи сердечныя еже ко спасению, и сподоби 
ны, грешныя рабы Твоя, Царствия Сына 
Твоего, Христа Бога нашего, яко Держава 
Его благословена и препрославлена, со 
Безначальным Его Отцем и с Пресвятым и 
Благим и Животворящим Его Духом, ны- 
не и присно и во веки веков. Аминь. 


Тропарь, глас 4 


Днесь светло красуется древний град 
Елец, поминающе славное чудо Пре- 
святыя Богородицы: егда бо на стогнах 

Первопрестольныя Москвы икону Ея чуд- 
ную людие московстии сретаху, тогда 
Сама, Владычице, на горе Аргамачстей 
во граде Ельце, на сретение нечестивому 
Тамерлану изшедше, грозное его наше- 
ствие вспять обрати. Сего дивнаго явле- 
ния изображение на новописанней иконе 
зряще и Заступницу нашу за вся благо- 
деяния Ея благодаряще, умильно Ей взы- 
ваем: и в предняя не остави нас, о Мати 
Милосердая. 


Величание 


Величаем Тя, Пресвятая Дево, Бого- 
избранная Отроковице, и чтим образ Твой 
святый, имже точиши исцеления всем, с 
верою притекающим. 


Икона 

Божией Матери 
«Елецкая- 
Черниговская» 


(5/18 февраля) 


Пред иконой Пресвятой Бо- 
городицы «Елецкая-Черниговская» молятся об 
исцелении душевных и телесных страданий 
верующих. 

Молитва ко Пресвятой Богородице 
пред Ее иконою «Елецкая- 
Черниговская» 


Премилосердая наша Заступнице, и душ 
наших благая Хранительнице, и телес на- 
ших милосердая Целительнице, Богородице 
Дево! Вемы, яко недостойни есмы, не то- 
чию Твоих дарований причастницы быти, 
но и очей своих на чудотворный Твой об- 
раз возвести, зане души наша грехов ис- 
полнены суть и очи завистными и блудны- 
ми воззреньми осквернени суть. Обаче Твое 
сострадание человеком, в нуждах и скор- 
бех пребывающим, воспоминающе, им же 
Твоего Божественнаго Сына на первое чудо 
в Кане Галилейстей преклонила еси, и даже 
до днесь Того праведный гнев от грешников 
отвращаеши, паки и паки на мольбу Тебе, 
пред чудотворным Твоим образом, подвиза- 
емся и со смиренным упованием Тебе про- 
сим: испроси грехом нашим прощение, от 
пагубных страстей исцеление, от нечувствия 
и от сна духовнаго пробуждение и о добро- 
детелех христианских ревность. Сими убо 
дарованьми души наша украсивши, избави 
нас от горестей, в уныние некрепкая сердца 
наша повергающих, исцели болезни моля- 
щихся и о нихже молитву тии приносят, от 
напрасныя смерти жизнь нашу сохрани и 
сию христианскою кончиною во время по- 

добно увенчати сподоби. Но и земное наше 
пребывание от взаимныя злобы и зависти 
огради, и в любви Христовой сие препро- 
вождати нам помози. Церковь Сына Твоего 
во всей вселенней умножи и утверди, ере- 
тиком обращение ко истине испроси, язы- 
ком же неверным веры истинное познание. 
Такожде и одоление на враги и супостаты 
даруй, и всех нас научи, якоже во дни ве- 
селия, тако и во дни печали Тебе прослав- 
ляти и о всех Сына Твоего благодарити, 
житие свое в Его святую волю вручати со 
упованием вечнаго спасения ожидати, да 
и тамо прославим Его Пресвятое имя и 
Твое милосердое предстательство во веки 
веков. Аминь. 


Тропарь, глас 6 


Твоего милосердия дарования вос- 
поминающе, Владычице, и Твой чудот- 
ворный образ благоговейно лобызающе, 
упованием же Твоея помощи сердца на- 
ша веселяще, аки среди нас прибываю- 
щую Тя помышляем и верою Тебе во- 
пием: Твоего моли Сына и Господа, да 
научит нас заповеди Его всегда творити 
и злыя искушения побеждати, и Тебе, 
Предстательницу нашу, достойно пети и 
славити во веки. 

Кондак, глас 5 


На неувядаемом древе угоднику явив- 
шися, Твое же предстательство всем мо- 
лящимся присно являющи, Владычице, и 
нашего не отврати смиреннаго моления, 
но прегрешений наших прощения ис- 
проси и, скорби душ наших отъемши, 
благодарственное наше приими поклоне- 
ние, да любовию Тя во веки славим, Все- 
петая. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


аня 


‚ Икона 

Божией Матери 
| «Живоносный 
’ Источник» 


(В пятницу Светлой 
седмицы) 


Пред иконой Пресвятой Богородицы «Живонос- 
ный Источник» молятся о сохранении правед- 
ной жизни, об исцелении телесных и душев- 
ных недугов, страстей, о помощи в скорби. 

Молитва ко Пресвятой Богородице 
пред Ее иконою «Живоносный 
Источник» 


О Пресвятая Дево, Мати Господа на- 
шего Иисуса Христа! Ты еси Мати и по- 
кровительница всех к Тебе прибегающих, 
призри с благосердием на молитвы греш- 
ных и смиренных чад Твоих. Ты, именуе- 
мая Живоносный Источник благодатных 
врачеваний, исцели болезни страждущих и 
умоли Сына Твоего, Господа нашего Иисуса 
Христа, да низпослет и всем притекающим 
к Тебе здравие душевное и телесное и, про- 
стив нам вольная и невольная согрешения 
наша, дарует нам вся яже к вечней и вре- 
менней жизни потребная. Ты еси всех скор- 
бящих радость, услыши нас, скорбных: Ты 
еси утоление печали, утоли и нашу печаль; 
Ты еси взыскание погибших, не попусти и 
нам погибнути в бездне грехов наших, но 
всегда избавляй нас от всяких скорбей и 
напастей и всякаго злаго обстояния. Ей, 
Царице наша преблагая, надеждо наша не- 
сокрушимая и заступнице необоримая, не 
отврати лица Твоего от нас за множество 
прегрешений наших, но простри нам руце 
Матерняго милосердия Твоего и сотвори с 
нами знамение милости Твоея во благо: яви 
нам помощь Твою и благопоспеши во вся- 
ком деле благом. От всякаго же начинания 

греховнаго и помышления лукаваго от- 
врати нас, да всегда славим пречестное 
имя Твое, величающе Бога Отца и Сына 
Единороднаго Господа Иисуса Христа и 
Животворящаго Святаго Духа со всеми 
святыми во веки веков. Аминь. 


Тропарь, глас 4 


Почерпем, человецы, цельбы душам 
и телом молитвою, Река бо всем предте- 
чет — Пречистая Царица Богородица, ис- 
точающи нам чудную воду и измывающи 
сердец черности”, греховныя струпы очи- 
щающи, души же освящающи верных 
Божественною Благодатию. 


Кондак, глас 8 


От неистощимыя Ты, Источниче Бо- 
гоблагодатный, подаеши ми, точащи, воды 
Твоея благодати, приснотекущий паче сло- 
ва, яко бо Слово рождшая паче смысла, 
молютися, ороси мя благодатию, да зову 
Ти: радуйся, Водо спасительная. 


Величание 


Величаем Тя, Пресвятая Дево, и чтим 
образ Твой святый, имже болезни наша 
врачуеши и души наша к Богу возводиши. 


* Черность — свойство черного, означающее 
греховность. 

Икона 

Божией Матери 
«Жировицкая» 
(7/20 мая) 


Пред иконой Пресвятой Бо- 
городицы «Жировицкая» мо- 
лятся при гонениях на Православие, при со- 
мнениях, 0б избавлении от пожаров, при вся- 
кой немощи телесной. 


Молитва ко Пресвятой Богородице 
пред Ее иконою «Жировицкая» 


О Премилосердная Госпоже, Дево Бо- 
городице! Киима устнама прикоснуся ко 
святыни Твоей или киими словесы исповем 
щедроты Твоя, людем являемыя: никтоже 
бо, притекаяй к Тебе, отходит тощ и не 
услышан. От юности моея взысках помощи 
и заступления Твоего и николиже лишен 
бых милосердия Твоего. Зриши, Госпоже, 
скорби сердца моего и язвы души моея ве- 
си. И ныне, коленопреклоненно предстоя 
пред пречистым Твоим образом, моления 
моя приношу Ти: не лиши мя всесильнаго 
ходатайства Твоего в день скорби моея и 
в день печали моея заступи мя. Тока слез 
моих не отвратися, Владычице, и радости 
мое сердце исполни. Прибежище и пред- 
стательство буди мне, Милостивая, и света 
Твоего зарями ум мой просвети. И не токмо 
молю Тя о себе, но и о людех, притекающих 

к заступлению Твоему. Церковь Сына Тво- 
его во благости соблюди и огради ю от зло- 
козненных наветов враг, возстающих на 
ню. Архипастырем нашим посли помощь 
Твою во апостольстве и сохрани их здра- 
вы, долгоденствующи, право правящи сло- 
во истины Господни. Пастырем испроси у 
Бога, Сына Твоего, ревность и бдение о ду- 
шах врученнаго им стада словеснаго и дух 
разума и благочестия, чистоты и правды 
Божественныя им низпосли. Испроси та- 
кожде, Владычице, у Господа властем пре- 
держащим и градоправителем мудрость и 
силу, судиям правду и нелицеприятие, всем 
же, притекающим к Тебе, дух целомудрия, 
смиренномудрия, терпения и любве. Еще 
же молю Тя, Премилосердная, осени стра- 
ну нашу кровом Твоея благостыни и избави 
ю от бедствий стихийных, нашествия ино- 
племенников и междоусобных нестроений, 
да вси, живущии в ней, в любви и мире 
пребывающе, тихое и безмятежное житие 
поживут и, благ вечных молитвами Твоими 
унаследивше, возмогут купно с Тобою вос- 
хваляти Бога на Небеси во веки. Аминь. 


Тропарь, глас 2 


Помощи от Тебе требующия не презри, 
Владычице, и милосердия бездну отверзи 
всем притекающим к цельбоносней ико- 
не Твоей. Печали наша житейския утоли, 

Всещедрая, и от юдоли“ сея плачевныя 
к радости вечней верныя Твоя престави: 
Тебе бо вси стяжахом надежду и утверж- 
дение, милости источник, покров и спасе- 
ние душ наших. 


Кондак, глас 4 


Величия Твоя кто исповесть, Пресвятая 
Дево, Творца всех Христа Бога рожд- 
шая? Едина бо еси Мати и Дева, Пребла- 
гословенная и Препрославленная, упова- 
ние наше, источник благостыни, верным 
прибежище и миру спасение. 


Величание 


Величаем Тя, Пресвятая Дево, и по- 
читаем честную икону Твою, юже от лет 
древних во обители Жировицкой просла- 
вила еси. 


Икона Божией 
Матери «Звезда 
Пресветлая» 

(31 декабря/13 января) 


Пред иконой Пресвятой Бого- 
родицы «Звезда Пресветлая» 
молятся о торжестве Пра- 
вославия, за страждущих близких и о спасе- 
нии близких. 


* Юдоль — здешний мир и земная жизнь, исполненные 
бедствий. 

Молитва ко Пресвятой Богородице 
пред Ее иконою «Звезда Пресветлая» 


Царице моя преблагая, надеждо моя 
Богородице, прибежище сирых и странных 
предстательнице, скорбящих радосте, оби- 
димых покровительнице! Зриши мою беду, 
зриши мою скорбь, помози ми яко немощну, 
направи мя яко странна. Обиду мою веси, 
разреши ту, якоже волиши: яко не имам 
иныя помощи разве Тебе, ни иныя предста- 
тельницы, ни благия утешительницы, ток- 
мо Тебе, о Богомати, яко да сохраниши мя 
и покрыеши во веки веков. Аминь. 


Величание 


Величаем Тя, Пресвятая Дево, Бого- 
избранная Отроковице, и чтим образ Твой 
святый, имже точиши исцеления всем, с 
верою притекающим. 


Икона 

Божией Матери 
«Знамение» 
Абалацкая 


(20 июля/2 августа 
и 27 ноября/10 декабря) 


Пред иконой Пресвятой Богородицы «Знамение» 
Абалацкая молятся при расслаблении и па- 
раличе, об исцелении болезней глаз и слепоты. 

Молитва ко Пресвятой Богородице 
пред Ее иконою «Знамение» Абалацкая 


О Пресвятая Владычице моя Богородице, 
милосердия сущи источник, покрове, 
упование и прибежище христиан! Тебе, 
Всесильней Предстательнице и Споручнице 
покаяния и спасения моего, аз, грешный раб 
Твой, вручаю душу и тело мое, входы и ис- 
ходы моя, веру и жительство мое, кончину 
и число дней моих, глаголы и помышления 
моя, дела и начинания моя; Ты же, мило- 
стивая Мати Божия, мною руководствуй, 
покрывай, соблюдай и спасай мя от всех 
вражеских козней невредимо, да немолчно, 
до последняго издыхания моего, взываю Ти: 

Радуйся, Невесто Неневестная! 

Радуйся, Святая, святых большая! 

Пресвятая Богородице, спаси мя! 
Аминь! 


Тропарь, глас 4 


Яко необоримую стену и источник чу- 
дес стяжавше Тя раби Твои, Богородице 
пречистая, сопротивных ополчения низла- 
гаем. Темже молим Тя: мир граду Твоему 
даруй и душам нашим велию милость. 


Кондак, глас тойже 


Честнаго образа Твоего знамение празд- 
нующе людие Твои, Богородительни- 
це, имже дивную победу на сопротивныя 

граду Твоему даровала еси. Темже Тебе 
верою взываем: радуйся, Дево, христиан 
похвало. 


Величание 


Величаем Тя, Пресвятая Дево, Бого- 
избранная Отроковице, и чтим образ Твой 
святый, имже точиши исцеления всем, с 
верою притекающим. 


Икона 

Божией Матери 
«Знамение» 
Корчемная 

- (27 ноября/10 декабря) 


Пред иконой Пресвятой Бо- 
городицы «Знамение» Корчем- 
ная молятся о наставлении в Православной 
вере, об избавлении от ереси и расколов, об ис- 
целении болезней рук и ног, от пьянства, о 
вразумлении отпавших от веры Православной 
и о возвращении заблудших в Церковь. 


Молитва ко Пресвятой Богородице 
пред Ее иконою «Знамение» 
Корчемная 


О Пресвятая Владычице Богородице, 
Небеснаго Царя Мати, Богоизбранная От- 
роковице! Ненадежных надеяние, больных 

исцеление, сирым предстательнице, скор- 
бящим утешение и радость, обидимым по- 
кровительнице и всем в бедах и напастех 
сущим скорое поможение и заступление! 
Помози, о Мати Божия, и нам грешным 
в скорби нашей, возвесели радостию серд- 
ца людей Твоих; управи в мире и тишине 
жизнь нашу и не даждь во отчаяние впа- 
сти, Ты бо Едина еси паче всех святых 
и паче всех горних умов Предстательница 
наша к Богу, яко Всеблагаго Царя Благая 
Мати. Темже мы, грешнии, на Пречистый 
Твой образ «Знамение» взирающе, умилен- 
но преклоняем колена и, благоговейно ло- 
бызающе, молим Тя, Благосердная Мати: 
не отрини смиреннаго моления нашего и 
яви нам знамение милости Твоея: никто- 
же бо, к Тебе прибегая со упованием, ис- 
ходит от Тебе посрамлен, но просит благо- 
дати и приемлет дар к полезному проше- 
нию, прославляя Сына Твоего и Бога, и 
Тебе с Ним, во веки веков. Аминь. 


Величание 


Величаем Тя, Пресвятая Дево, Мати 
Христа Бога нашего, и чтим образ Твой 
святый, от негоже источаеши исцеления 
всем, с верою к Тебе притекающим. 

Икона 

Божией Матери 
«Знамение» 
Курская-Коренная 


(8/21 сентября, 

27 ноября/ 10 декабря, 
8/21 марта, а также в девятую пятницу 
после Пасхи) 


Пред иконой Пресвятой Богородицы «Знамение» 
Курская-Коренная молятся 0б избавлении от 
междоусобной брани, во время бедствия и на- 
шествия врагов, об исцелении от слепоты и 0о- 
лезней глаз, холеры, об охране и благословении 
наших соотечественников, вынужденных ски- 
таться по свету, об умирении враждующих. 


Молитва ко Пресвятой Богородице 
пред Ее иконою «Знамение» Курская- 
Коренная 


Царице наша Преблагая, надеждо наша, 
Богородице, Приятелище сирых и стран- 
ных Предстательнице, скорбящих Радосте, 
обидимых Покровительнице, зриши нашу 
беду, зриши нашу скорбь; помози нам, яко 
немощным, окорми нас, яко странных, оби- 
ду нашу веси, разреши ту, яко волиши, из- 
бави отечество наше, страждущую землю 
Российскую, от лютаго безбожников обсто- 
яния, спаси и сохрани рабы Твоя (имя рек) 
и всех нас, зде предстоящих и молящих- 
ся, и покрый нас от всякаго зла честным 
Твоим омофором, яко не имамы иныя помо- 
щи разве Тебе, ни иныя предстательницы, 

ни благия утешительницы, токмо Тебе, о 
Богомати, яко да сохраниши нас и покрые- 
ши во веки веков. Аминь. 


Тропарь, глас 4 

Яко необоримую стену и источник чу- 
дес стяжавше Тя раби Твои, Богородице 
пречистая, сопротивных ополчения низла- 
гаем. Темже молим Тя: мир граду Твоему 
даруй и душам нашим велию милость. 

Кондак, глас тойже 

Честнаго образа Твоего знамение празд- 
нующе людие Твои, Богородительнице, 
имже дивную победу на сопротивныя гра- 
ду Твоему даровала еси. Темже Тебе верою 
взываем: радуйся, Дево, христиан похвало. 

Величание 

Достойно есть блажити Тя, Богородице 
Дево, честнейшую Херувим и славнейшую 
без сравнения Серафим. 


Икона 

Божией Матери 
«Знамение» 
Новгородская 
(27 ноября/10 декабря) 


Пред иконой Пресвятой Бого- 
родицы «Знамение» Новгород- 
ская молятся о прекращении бедствий, о защи- 
те от нападения врагов, от пожаров, о защите 

от воров и преступников и о возвращении утра- 
ценного, об избавлении от чумы, об умирении 
враждующих и избавлении от междоусобной 
брани. 


Молитва ко Пресвятой Богородице 
пред Ее иконою «Знамение» 
Новгородская 


О Пресвятая и Преблагословенная Ма- 
ти Сладчайшаго Господа нашего Иисуса 
Христа! Припадаем и покланяемся Тебе 
пред святою чудотворною иконою Твоею, 
воспоминающе дивное знамение Твоего 
заступления, великому Новграду от нея 
явленное во дни ратнаго на сей град на- 
шествия. Смиренно молим Тя, всесильная 
рода нашего Заступнице: якоже древле от- 
цем нашим на помощь тогда ускорила еси, 
тако и ныне нас немощных сподоби Твоего 
Матерняго заступления и благопопечения. 
Спаси и сохрани, Владычице, под кровом 
милости Твоея Церковь святую, град Твой, 
обитель Твою, страну нашу православ- 
ную и всех нас, припадающих к Тебе с 
верою и любовию и умиленно просящих 
со слезами Твоего заступления. Ей, Госпо- 
же Всемилостивая! Умилосердися на ны, 
обуреваемыя грехми многими, простри ко 
Христу Господу Богоприимныя руце Твоя 
и предстательствуй за нас пред благостию 
Его, просящи нам прощения прегрешений 
наших, благочестнаго, мирнаго жития, 

благия христианския кончины и добраго 
ответа на Страшнем Суде Его; да спасае- 
ми всесильными Твоими к Нему молит- 
вами, блаженство райское унаследуем и 
со всеми святыми воспоем Пречестное 
и Великолепое имя достопокланяемыя 
Троицы, Отца и Сына и Святаго Духа, и 
Твое велие к нам милосердие во веки ве- 
ков. Аминь. 


Тропарь, глас 4 


Яко необоримую стену и источник чу- 
дес стяжавше Тя, раби Твои, Богородице 
пречистая, сопротивных ополчения низла- 
гаем. Темже молим Тя: мир граду Твоему 
даруй и душам нашим велию милость. 


Кондак, глас тойже 


Честнаго образа Твоего знамение празд- 
нующе, людие Твои, Богородительнице, 
имже дивную победу на сопротивныя 
граду Твоему даровала еси. Темже Тебе 
верою взываем: радуйся, Дево, христиан 
похвало. 


Величание 


Величаем Тя, Пресвятая Дево, Бого- 
избранная Отроковице, и чтим образ Твой 
святый, имже точиши исцеления всем, с 
верою притекающим. 

Икона 

Божией Матери 
«Знамение» 
Царскосельская 
(27 ноября/10 декабря) 


Пред иконой Пресвятой Бо- 
городицы «Знамение» Царско- 
сельская молятся об избавлении от эпидемии, от 
пожара и кораблекрушений, о покровительстве 
трона и государства. 


Молитва ко Пресвятой Богородице 
пред Ее иконою «Знамение» 
Царекосельская 


О Пресвятая Дево, Мати Господа Вышних 
Сил, Небесе и земли Царице, града и стра- 
ны нашея всемощная Заступнице! Приими 
благодарение и славу от нас недостойных 
раб Твоих, и вознеси молитвы наша ко пре- 
столу Бога Сына Твоего, да явит нам зна- 
мение милосердия Своего и пробавит благо- 
дать Свою чтущим Всечестное имя Твое и 
с верою и любовию покланяющимся чудот- 
ворному образу Твоему. Несмы бо достой- 
ни от Него помиловани быти, аще не Ты 
умилостивиши Его о нас, Владычице, Тебе 
же вся от Него возможна суть. Сего ради к 
Тебе прибегаем, яко к несомненней и скорей 
Заступнице нашей. Услыши нас молящих- 
ся Тебе, осени нас вседержавным покровом 

Твоим, и испроси от Господа Вседержителя 
стране нашей и православному народу мир, 
здравие, спасение и во всем благое поспеше- 
ние, пастырем же нашим ревность и бдение 
о душах, градоправителем мудрость и силу, 
судиям правду и нелицеприятие, настав- 
ником разум и смиренномудрие, супругом 
любовь и согласие, чадом послушание, оби- 
димым терпение, ибидящим страх Божий, 
скорбящим благодушие, радующимся бла- 
гословение, болящим здравие, напаствуе- 
мым заступление, нам же всем дух веры 
и благочестия, дух милосердия и крото- 
сти, дух чистоты и правды. Ей, Царице 
Преблагая! Умилосердися на немощныя 
люди Твоя, рассеянныя по распутием ми- 
ра собери, заблуждающия на путь правый 
настави, старость укрепи, юныя уцелому- 
дри, младецы воспитай, и призри на всех 
нас призрением Матерняго Твоего мило- 
сердия, воздвигни нас из глубины грехов- 
ныя и просвети сердечныя очи наши ко 
зрению спасения. Милостива нам буди зде 
и тамо, во стране земнаго пришельствия и 
на Страшнем Суде Сына Твоего, преставль- 
шияся же в вере и покаянии от жития се- 
го отцы и братию нашу в вечней жизни со 
Ангелы и со всеми святыми жити сотвори. 
Ты бо еси, Госпоже, слава небесных и упо- 
вание земных, Ты по Бозе наша Надежда 
и Заступница всех притекающих к Тебе 

с верою. Тебе убо молимся, и Тебе, яко все- 
могущей Помощнице, сами себе и друг дру- 
га и всю жизнь нашу по Христе Бозе преда- 
ем, ныне и присно и во веки веков. Аминь. 


ЖЕ Икона 

чх Божией Матери 
А «Иверская» 

| (12/25 февраля, 


Ё. 13/26 октября и во 
| вторник Светлой седмицы) 


Пред иконой Пресвятой Бого- 
родицы «Иверская» молятся об 
избавлении от разных напастей и об утешении 
в бедах, от пожара, об умножении плодородия 
земли, об избавлении от скорби и печали, об исце- 
лении недугов телесных и душевных, при тяже- 
лых обстоятельствах, о помощи земледельцам. 


Молитва ко Пресвятой Богородице 
пред Ее иконою «Иверская» 


О Пресвятая Дево, Мати Христа Бога 
нашего, Царице Небесе и земли! Вонми 
многоболезненному воздыханию душ на- 
ших, призри с высоты святыя Твоея на 
нас, с верою и любовию покланяющихся 
пречистому образу Твоему. Се бо, грехми 
погружаемии и скорбьми обуреваемии, 
взирающе на Твой образ, яко живей Ти су- 
щей с нами приносим смиренная моления 
наша. Не имамы бо иныя помощи, ни инаго 

предстательства, ни утешения, токмо Тебе, 
о Мати всех скорбящих и обремененных! 
Помози нам, немощным, утоли скорби на- 
ша, настави на путь правый нас, заблуж- 
дающих, уврачуй болезненная сердца наша 
и спаси безнадежных, даруй нам прочее 
время жития нашего в мире и покаянии 
проводити, подаждь христианскую кончи- 
ну и на Страшнем Суде Сына Твоего явися 
нам милосердая Предстательница, да всег- 
да поем, величаем и славим Тя, яко благую 
Заступницу рода христианскаго, со всеми 
угодившими Богу, во веки веков. Аминь. 


Тропарь, глас 1 


От святыя иконы Твоея, о Владычице 
Богородице, исцеления и цельбы подают- 
ся обильно, с верою и любовию приходя- 
щим к ней. Тако и мою немощь посети и 
душу мою помилуй, Благая, и тело исце- 
ли благодатию Твоею, Пречистая. 


Кондак, глас 8 


Аще и в море ввержена бысть святая 
икона Твоя, Богородице, от вдовицы, не 
могущия спасти сию от врагов, но явила- 
ся есть хранительница Афона и вратарни- 
ца обители Иверския, враги устрашающая 
и в православней Российстей стране чту- 
щия Тя от всех бед и напастей избавляющая. 

Величание 


Величаем Тя, Пресвятая Дево, и чтим 
образ Твой святый, имже болезни наша 
врачуеши и души наша к Богу возво- 
диши. 


Г; ‚ (Икона 

- м ! Божией Матери 
ои в «Иерусалимская» 

Ч. (12/25 октября) 


Пред иконой Пресвятой Бого- 
родицы «Иерусалимская» 
молятся в скорби, печали 
и унынии, 0б исцелении от 
слепоты, болезней глаз и паралича, при эпиде- 
мии холеры, об избавлении от падежа скота, 
от пожара, при расслаблении, а также при 
нападении врагов. 


Молитва ко Пресвятой Богородице 
пред Ее иконою «Иерусалимская» 


Пресвятая Госпоже, Владычице Бо- 
городице, упование всех уповающих на 
Тя, Заступнице печальных, прибежище 
отчаянных, вдов и сирот Питательни- 
це! Услыши и помилуй ны, грешныя и 
недостойныя рабы Своя, со умилением 
ко пречистому Твоему образу припадаю- 
щия: умоли, Милосердая Владычице, Сына 

Твоего и Господа нашего Иисуса Христа, 
да отвратит от нас праведный гнев Свой, 
да простит грехи и беззакония наша, яко 
да сподобимся благостию Его скончати 
житие наше в покаянии и получити ми- 
лость Его со всеми избранными Его, яко 
благословена и препрославлена еси во ве- 
ки веков. Аминь. 


Тропарь, глас 4 


Богорадованная Владычице, препро- 
славленная Мати щедрот и человеколюбия, 
всемилостивая о всем мире Ходатаице! 
Прилежно раби Твои ко Твоему предста- 
тельству прибегаем и, ко пречудному об- 
разу Твоему со умилением, припадающе, 
молимся: молитву теплую Сыну Твоему и 
Богу нашему сотвори, о Всепетая Царице 
Богородице, да от всяких болезней и печа- 
лей нас Тебе ради избавит, и от грехов вся- 
ких свободив, Царствия Своего Небеснаго 
наследники ны покажет: велие бо и не- 
изреченное яко Мати к Нему дерзновение 
имаши и вся от Него испросити можеши, 
Едина во веки преблагословенная. 


Кондак, глас 5 


Не отрини, о Милосердая Мати, слез и 
воздыханий наших, но прошения наша ми- 
лостивно приимши, пред Иерусалимскою 

иконою Твоею молящихся людей веру 
укрепи, умилением сердца их исполни, 
и крест земнаго жития нести им помози, 
елика бо хощеши можеши. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Икона 

Божией Матери, 
именуемая 
«Избавительница» 


(17/30 октября 
и 4/17 апреля) 


Пред иконой Пресвятой Бого- 
родицы «Избавительница» молятся об исцелении 
страждущих беснованием, от нашествия саран- 
чи, об исцелении душевных и телесных немощей, 
во время бедствия, о ниспослании благодатной 
силы при разрешении трудных обстоятельств. 


Молитва ко Пресвятой Богородице 
пред Ее иконою, именуемой 
«Избавительница» 


О Мати Божия, помоще и защито на- 
ша, егда попросим, буди избавительница 
наша, на Тя уповаем и всегда вседушно 

Тя призываем: умилосердися и помози, 
пожалей и избави, приклони ухо Твое и 
наша скорбныя и слезныя молитвы прии- 
ми, и якоже хощеши, успокой и обрадуй 
нас, любящих Твоего Безначальнаго Сына 
и Бога нашего. Аминь. 


Тропарь, глас 4 


Избавление Приносящая всем, от серд- 
ца Тебе призывающим, принеси избавле- 
ние скорое и нам, в лютых бедах прибе- 
гающим и в Тебе единой избавление наше 
по Бозе полагающим. 


Кондак, глас тойже 


Ко иконе Твоей, Пресвятая Госпоже, 
бедствовавшии с верою прикетше, засту- 
плением Твоим избавишася от злых, но яко 
Мати Христа Бога, и нас свободи от лютых 
обстояний, временных и вечных, да зо- 
вем Ти: радуйся, Избавительнице от всех 
бед. 


Величание 


Величаем Тя, Пресвятая Дево, и чтим 
образ Твой святый, имже болезни наша 
врачуеши и души к Богу возводиши. 

Икона 
Божией Матери 
«Изборская» 


(22 марта/4 апреля) 


\ а Пред иконой Пресвятой Бого- 
Ж; 14 родицы «Изборская» молятся 

Молитва ко Пресвятой Богородице 
пред Ее иконою «Изборская» 


О Всесвятая Владычице, молимся Твое- 
му благосердию, щедроты Твоя прияти 
людем Твоим и достоянию Твоему, стани 
Молитвенница к рождшемуся из Тебе Богу 
нашему, да поможет нам, конечно погибаю- 
щим, да измет ны от напастей неисцельных. 
Зриши, Владычице, коликими слезами по- 
топляеми есмы, умилостивися убо и не от- 
рини нас до конца. Вскую, Царице, лице 
Твое отвращаеши и забываеши нищету на- 
шу и печаль нашу, расточи належащий на 
ны страх и трепет, утиши подвигшийся на 
ны гнев Божий, и пагубу укроти, и сущия 
посреде нас распри и мятежи умири, и ти- 
шину и мир подаждь рабом Твоим благо- 
деянием, и, сия приложивше, проповедаем 
всегда Твоя чудеса, чающе дойти Твоими 

молитвами вечныя жизни, славяще Отца и 
Сына и Святаго Духа, ныне и присно и во 
веки веков. Аминь. 


Тропарь, глас 4 


Яко звезда пресветлая, возсия во граде 
Изборске образ честный Твой, Богородице 
Дево, от негоже иногда из обою очию теча- 
ху слезы, яко струя, егоже тогда видевше 
народи изборстии, мужи и жены с чады, с 
плачем моляхуся к нему, мы же, взираю- 
ще умильно, сице глаголем: о Пресвятая 
Владычице Богородице, не забуди нас, 
грешных раб Своих, молящихся Христу, 
Богу нашему, спастися нам. 


Кондак, глас 8 


Заступнице христианом усердная и 
Предстательнице граду нашему Изборску 
непостыдная, не презри моления нас, греш- 
ных, якоже иногда от Твоего честнаго об- 
раза слезы источила еси из обою очию, мо- 
лящися прилежно, но предвари, яко Блага, 
на помощь нашу, верно к Тебе припадаю- 
щих, услыши наша моления, Богородице, 
избави нас от нахождения поганых, от вся- 
каго зла, ускори же на молитву нашу и 
потщися на умоление, заступающи присно, 
Богородице, чтущих Тя и вопиющих Ти: 
радуйся, Дево, христианом похвало. 

Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Икона 
Божией Матери 
«Казанская» 


(8/21 июля 
и 22 октября/4 ноября) 


Пред иконой Пресвятой Бо- 
городицы «Казанская» мо- 
лятся о прозрении слепых очей и исцелении 
болезней глаз, об избавлении от нашествия 
иноплеменных, об заступлении в тяжелые 
времена, об исцелении всякой немощи теле- 
сной, о сохранении Российской державы, ею 
благословляют вступающих в брак. 


Молитва ко Пресвятой Богородице 
пред Ее иконою «Казанская» 


О Пресвятая Госпоже Владычице Бо- 
городице! Со страхом, верою и любовию 
препадающе пред честною иконою Твоею, 
молим Тя: не отврати лица Твоего от при- 
бегающих к Тебе. Умоли, Милосердая 
Мати, Сына Твоего и Бога нашего, Господа 
Иисуса Христа, да сохранит мирно страну 
нашу, Церковь Свою святую да незыблему 

соблюдет от неверия, ересей и раскола. Не 
имамы бо иныя помощи, не имамы иныя 
надежды разве Тебе, Пречистая Дево, Ты 
еси Всесильная христиан Помощница и 
Заступница. Избави всех, с верою Тебе мо- 
лящихся, от падений греховных, от навета 
злых человек, от всяких искушений, скор- 
бей, бед и от напрасныя смерти. Даруй нам 
дух сокрушения, смирение сердца, чистоту 
помышлений, исправление греховныя жизни 
и оставление прегрешений, да вси, благо- 
дарне воспевающе величия Твоя, сподобим- 
ся Небеснаго Царствия и тамо со всеми свя- 
тыми прославим пречестное и великолепое 
Имя Отца и Сына и Святаго Духа. Аминь. 


Тропарь, глас 4 


Заступнице усердная, Мати Господа 
Вышняго, за всех молиши Сына Твоего 
Христа Бога нашего и всем твориши спа- 
стися, в державный Твой покров прибегаю- 
щим. Всех нас заступи, о Госпоже, Царице 
и Владычице, иже в напастех и в скорбех, 
и в болезнех, обремененных грехи многими, 
предстоящих и молящихся Тебе умиленною 
душею и сокрушенным сердцем пред пре- 
чистым Твоим образом со слезами и невоз- 
вратно надежду имущих на Тя, избавления 
всех зол, всем полезная даруй и вся спаси, 
Богородице Дево: Ты бо еси Божественный 
покров рабом Твоим. 

Кондак, глас 8 


Притецем, людие, к тихому сему и до- 
брому пристанищу, скорой Помощнице, го- 
товому и теплому спасению, покрову Девы, 
ускорим на молитву и потщимся на покая- 
ние: источает бо нам неоскудныя милости 
Пречистая Богородица, предваряет на по- 
мощь и избавляет от великих бед и зол 
благонравныя и богобоящияся рабы Своя. 


Величание 


Величаем Тя, Пресвятая Дево, и чтим 
образ Твой святый, от негоже истекает 
благодатная помощь всем, с верою прите- 
кающим к нему. 


Икона 

Божией Матери 
«Казанская- 
Пензенская» 


(4/17 августа) 


Пред иконой Пресвятой Бо- 
городицы «Казанская-Пензенская» молятся об 
избавлении от нашествия иноплеменных, о 
помощи в различных житейских нуждах. 


Молитва ко Пресвятой Богородице пред 
Ее иконою «Казанская-Пензенская» 


О Пресвятая Владычице Богородице, 
Царице Небеси и земли, вышшая Ангел и 
Архангел и всея твари честнейшая, Чистая 

Дево Марие, миру Благая помощнице, 
и всем людем утверждение, и во всяких 
нуждах избавление! Призри и ныне, Гос- 
поже Всемилостивая, на рабы Твоя, Тебе 
умиленною душею и сокрушенным серд- 
цем молящияся, со слезами к Тебе при- 
падающия и покланяющияся пречисто- 
му и цельбоносному образу Твоему, и по- 
мощи и заступления Твоего просящия. 
О Всемилостивая и Премилосердая Дево 
Богородице Чистая! Воззри, Госпоже, 
на люди Твоя: мы бо грешнии не има- 
мы иныя помощи, разве Тебе и от Тебе 
рождшагося Христа Бога нашего. Ты еси 
заступница и предстательница наша, Ты 
еси обидимым защищение, скорбящим 
радование, сирым прибежище, вдовам 
хранительница, девам слава, плачущим 
веселие, больным посещение, немощным 
исцеление, грешным спасение. Сего ради, 
о Богомати, к Тебе прибегаем и на Твой 
пречистый образ с Предвечным на руку 
Твоею держимым Младенцем, Господем 
нашим Иисусом Христом взирающе, уми- 
ленное пение Тебе приносим и вопием: по- 
милуй нас, Мати Божия, и прошение на- 
ше исполни, вся бо суть возможна хода- 
тайству Твоему, яко Тебе слава подобает, 
ныне и присно и во веки веков. Аминь. 

Тропарь, глас 4 


Заступнице усердная, Мати Господа 
Вышняго, за всех молиши Сына Твоего, 
Христа Бога нашего, и всем твориши спа- 
стися, в державный Твой покров прибегаю- 
щим. Всех нас заступи, о Госпоже, Царице 
и Владычице, иже в напастех, и скорбех, 
и в болезнех обремененных грехи многи- 
ми, предстоящих и молящихся Тебе уми- 
ленною душею и сокрушенным сердцем 
пред пречистым Твоим образом со слеза- 
ми и невозвратно надежду имущих на Тя, 
избавления всех зол, всем полезная даруй 
и вся спаси, Богородице Дево: Ты бо еси 
Божественный покров рабом Твоим. 


Кондак, глас 8 


Притецем, людие, к тихому сему и до- 
брому пристанищу, скорой Помощнице, го- 
товому и теплому спасению, покрову Девы, 
ускорим на молитву и потщимся на покая- 
ние: источает бо нам неоскудныя милости 
Пречистая Богородица, предваряет на по- 
мощь и избавляет от великих бед и зол 
благонравныя и богобоящияся рабы Своя. 


Величание 


Величаем Тя, Пресвятая Дево, и чтим 
образ Твой святый, имже избавихомся от 
поганых нашествия. 

Икона 

Божией Матери 
«Казанская- 
Песчанская» 


(8/21 июля) 


Пред иконой Пресвятой Бо- 
городицы «Казанская-Песчан- 
ская» молятся об исцелении от недугов теле- 
сных, о помощи в житейских делах, о защите 
государства. 


Молитва ко Пресвятой Богородице 
пред Ее иконою «Казанская- 
Песчанская» 


О Премилостивая и Премилосердая Ма- 
ти Божия, покровительнице града нашего 
Изюма и страны нашея, купно же и все- 
го мира молитвеннице, приими коленопре- 
клонение ума и сердца нашего и услыши 
молитвы, во умилении душ наших Тебе 
возсылаемыя, якоже издревле принимала 
еси молитвы любящих душ, зде пред ико- 
ною Твою возносимыя. Помози нам в по- 
беждении прелестей и соблазнов мира сего, 
не попусти нам отверженным быти вечнаго 
небеснаго блаженства. Ты едина еси наша 
радость и утешение в жизни сей временней, 
Ты едина наша надежда в жизни вечней. 
Веруем, яко Ты Своею Богоматернею любо- 
вию и снисхождением удостоиши нас с Собою 
вожделеннаго Царствия Сына Твоего. Тебе 

убо просим: не отступай от нас, Всеблагая, 
защищай от всех козней вражиих, не по- 
пусти нам чрез грехи наша лишитися ми- 
лосердия Божия, изжени из нас леность в 
молитве и посещении храма Божия. Избави 
нас от малодушия, уныния, вражды, гне- 
ва, подозрения, зависти, клеветы, ненависти 
и гордости бесовския. Вразуми поправших 
заповеди Церкве Христовы. Сродником на- 
шим даруй мир и любовь, да согласно по- 
живут родителие и дети. Да будет в стране 
нашей правда Божия, да сохранятся в наро- 
де нашем святоотечестии обычаи. Возноси, 
о Всеблагая, усердныя молитвы пред Богом 
о всего мира умирении, да не погибнет род 
людский в пламени опустошения всемир- 
наго, да познают вси народи Отца своего 
Небеснаго и Тя, Матерь Божию, заступницу 
рода христианскаго. Приведи вся народы к 
истинному покаянию и жизни грехвныя ис- 
правлению, да не будет нам страшен день 
страшнаго суда Божия, но сподобит нас 
Господь с Тобою вечныя радости небесныя, 
Емуже подобает всякая слава, честь и по- 
клонение, Отцу и Сыну и Святому Духу, 
ныне и присно и во веки веков. Аминь. 


Тропарь, глас 4 


О Пречудная, Преблагословенная Мати 
Христа Бога нашего, светом небесным от ико- 
ны Твоея люди страны Российския присно 
озаряющая, Ты бо еси преизобильная река 

Благодати Божественныя. Сего ради к Сыну 
Твоему молитвами от всяких нас бед защити, 
покровом милости Твоея огради и в Горний 
Иерусалим, Царствие Небесное, возведи. 


Кондак, глас 8 


Взбранной Воеводе и Покровительнице 
страны Российския, многия чудеса от ико- 
ны Твоея предивныя приемше, похвальная 
воспеваем Ти, Царице Богородице; Ты же, 
яко имущая благодать от всяких нас бед 
свобождати, спаси души наша, да зовем Ти: 
радуйся, Владычице мира, иконою Твоею 
Песчанскою сердца наша утешающая. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Икона 
Божией Матери 
«Калужская» 


(18/31 июля; 2/15 
сентября; 12/25 октября 
и первое воскресенье 
Петрова поста) 


Пред иконой Пресвятой Богородицы «Калуж- 
ская» молятся страдающие недугом расслабле- 
ния, болезнью ушей, глухотой, об избавлении от 
холеры и чумы, от нашествия иноплеменных. 

Молитва ко Пресвятой Богородице 
пред Ее иконою «Калужская» 


О Пресвятая Дево, Мати Христа Бога 
нашего, Дивная Царице Небесе и земли! 
Вонми многоболезненному воздыханию 
сердец наших; призри с высоты святыя 
Твоея на нас, с верою и любовию пред- 
стоящих пред чудотворною Твоею ико- 
ною и со умилением молящихся Тебе, 
Владычице! Не предаждь умалению 
Церковь Православную, помози нам, 
Пресвятая Богородице, святоотеческую 
Православную веру до конца дней наших 
непорочно сохранити, во всех заповедех 
Господних неуклонно ходити и избави ны 
от пагубных душевредных учений. 

На Твою, Дивная Царице Небеси и зем- 
ли, милость уповаем раби Твои: очисти 
умы наша от греховных помыслов, душев- 
наго разслабления, обуревания страстей, 
от искушений, соблазнов и грехопадений; 
Ты бо еси, Владычице, крепкое прибежи- 
ще грешников кающихся. Воздвигни нас 
из глубины греховныя и истинным пока- 
янием ороси изсохшие сердца наша, про- 
свети сердечныя очи наша к зрению спасе- 
ния, и прельщенных бесовскою прелестию 
на путь правый настави; всякое дело 
злое и богопротивное разруши; всякому 
же благому и богоугодному делу научи 

и споспешествуй; вложи, Владычице, в 
сердца наша дух страха Божия, дух бла- 
гочестия, дух кротости, смирения, терпе- 
ния, незлобия; умягчи злыя сердца напта 
и злые благи сотвори, ниспосли нам рев- 
ность о спасении ближних. 

Вразуми и научи ны, о Всемилостивая 
Заступнице наша, како безгрешно хо- 
дити по пути земнаго сего жития, яко 
Ты, Пресвятая, веси и веру нашу и упо- 
вание наше видеши, Владычице мира! 
Скорбящих утеши, бедствующим помози; 
сохрани от молниеноснаго грома, тлетвор- 
ных ветр, лютых болезней, смертоносныя 
язвы, междоусобныя брани, нашествия 
врагов иноплеменных. 

Пресвятая Богородице! Избави ны от 
внезапныя и насильственныя смерти; 
всем нам даруй обращение на путь истин- 
ный и христианскую кончину живота на- 
шего безболезненну, непостыдну, мирну, 
Святых Таин причастну. Во время исхода 
нашего предстани нам, Дево Богородице, 
и избави ны от власти бесовския, воздуш- 
ных горьких мытарств и огня вечнаго. 
Скончавшимся внезапною смертию мило- 
стива быти Сына Твоего умоли и о всех 
усопших, иже не имут сродников, о упо- 
коении их Сына Твоего умоляющих, Сама 
буди непрестанная и теплая Молитвенница 
и Ходатаица. Преставльшихся же в вере 

и покаянии от временнаго жития сего от- 
цы, братию и сестры наша сподоби Твоим 
ходатайством вселитися во обителех не- 
бесных со Ангелы и со всеми святыми, 
идеже непрестанно гласы празднующих 
и радостно славящих Пресвятую Троицу, 
Отца и Сына и Святаго Духа, ныне и при- 
сно и во веки веков. Аминь. 


Тропарь, глас 4 


Заступнице от враг иноплеменных Не- 
оборимая Калужския земли и Избавитель- 
нице от смертоносныя язвы Милостивая! 
Избави рабы Твоя от всяких бед и болезней, 
с верою и любовию прибегающия к чудот- 
ворней иконе Твоей, и спаси души наша. 


Кондак, глас 6 


Не имамы песней, ниже словес, како 
достойно восхваляти Тя, Мати Христа 
Бога нашего, явления ради чудотворныя 
иконы Твоея земли Калужстей, токмо 
можем вопити Тебе: не отврати милости 
Твоея от нас и ниспосли ю всем прите- 
кающим к цельбоносней иконе Твоей. 


Величание 


Величаем Тя, Богородице Дево, и почита- 
ем чудотворную икону Твою, еюже благово- 
лила еси спасти землю Калужскую от наше- 
ствий вражиих и всегубительных болезней. 

Икона 
Божией Матери 
«Кипрская» 


(20 апреля/3 мая 
и в день Святого Духа) 


Пред иконой Пресвятой Бого- 
родицы «Кипрская» молятся 
0б исцелении неизлечимых болезней и тяжких 
телесных недугов, об исцелении страждущих 
параличом и расслабленных, об избавлении от 
эпидемии и чумы, от моровых поветрий и холеры. 


Молитва ко Пресвятой Богородице 
пред Ее иконою «Кипрская» 


Нескверная, неблазная, нетленная, пре- 
чистая, чистая Дево, Богоневесто Влады- 
чице, яже Бога Слова человеком преслав- 
ным Твоим Рождеством соединившая, и от- 
ринувшееся естество рода нашего небесным 
совокупльшая, яже ненадежных едина на- 
деждо и боримых помоще, готовое заступле- 
ние к Тебе притекающих, и всех христиан 
прибежище! Не гнушайся мене грешнаго, 
сквернаго, скверными помыслы и словесы 
и деяньми всего себе непотребна сотвор- 
ша, и разумом лености сластей жития ра- 
ба бывша. Но яко человеколюбиваго Бога 
Мати, человеколюбне умилосердися о мне 
грешнем и блуднем, и приими мое еже от 
скверных устен приносимое Тебе моление; и 
Твоего Сына и нашего Владыку и Господа, 

Матернее Твое дерзновение употребляющи, 
моли, да отверзит и мне человеколюбныя 
утробы Своея благости, и презрев моя без- 
численная прегрешения, обратит мя к по- 
каянию, и Своих заповедей делателя иску- 
сна явит мя. И предстани мне присно, яко 
милостивая и милосердая и благолюбивая, 
в настоящем убо житии теплая предста- 
тельница и помощница, сопротивных наше- 
ствия отгоняющи, и ко спасению наставля- 
ющи мя, и во время исхода моего окаянную 
мою душу соблюдающи, и темная зраки 
лукавых бесов далече от нея отгоняющи, в 
страшный же день Суда вечныя мя избав- 
ляющи муки, и неизреченныя славы Твоего 
Сына и Бога нашего наследника мя пока- 
зующи; юже и да улучу, Владычице моя, 
Пресвятая Богородице, Твоим ходатайством 
и заступлением, благодатию и человеколю- 
бием Единороднаго Сына Твоего, Господа и 
Бога и Спаса нашего Иисуса Христа, Емуже 
подобает всякая слава, честь и поклонение, 
со Безначальным Его Отцем и Пресвятым 
и Благим, и Животворящим Его Духом, 
ныне и присно и во веки веков. Аминь. 


Величание 


Величаем Тя, Пресвятая Дево, Бого- 
избранная Отроковице, и чтим образ Твой 
святый, имже точиши исцеления всем, с 
верою притекающим. 

Икона 
Божией Матери 
«Козельщанская» 


(21 февраля/5 марта) 


Пред иконой Пресвятой Бо- 
городицы «Козельщанская» 
молятся при различных телесных поврежде- 
ниях, травмах, обращаются с мольбой устро- 
ить семейное счастье, об исцелении тяжелых 
телесных недугов. 


Молитва ко Пресвятой Богородице 
пред Ее иконою «Козельщанская» 


Богородице Дево Пренепорочная Мати 
Христа Бога нашего, Заступнице все- 
го рода христианскаго! Чудотворней ико- 
не Твоей благоговейне предстояще, мо- 
лим Тя, услыши нас молящихся Тебе: 
приими благодарения наша недостойная 
о всех неизреченных Твоих к нам благо- 
деяниих, в месте сем и во многих весях 
и градех земли Российския явленных и 
являемых. Ты бо еси больных исцеление, 
скорбящих утешение, заблуждших исправ- 
ление и вразумление. Буди всем нам по- 
кров и утешение, пристанище от всяких 
зол, бед и обстояний, от глада, труса, по- 
топа, огня, меча, нашествия иноплеменни- 
ков, смертоносныя язвы и от злых человек 

озлобления. О Премилосердная Мати, бу- 
ди присно молитвенница любвеобильная 
о благосостоянии святаго храма сего, о 
мире и тишине жительства общины сея, 
укрепи и поддержи священнодействую- 
щия и служащия во святем храме сем; 
осени вседержавным покровом Твоим 
строители и благотворители святыя оби- 
тели сея, воздаждь им вечными дары ще- 
дрот Твоих; заступи от всякия напасти и 
сохрани с верою и благоговением прите- 
кающия к чудотворней иконе Твоей и мо- 
лящиеся Тебе с любовию зде и на всяком 
месте. Вознеси молитвы наша, яко кадило 
благовонное, ко престолу Всевышняго, 
дарующаго нам здравие, долгоденствие и 
в трудех благочестивых поспешение, да 
Твоим окормлением управляеми, и по- 
кровом Твоим осеняеми, прославим Отца, 
Сына и Святаго Духа и Твое Матернее о 
нас заступление, всегда, ныне и присно и 
во веки веков. Аминь. 


Тропарь, глас 4 


Веселися, земле Полтавская и все Оте- 
чество наше православное: се бо, яко све- 
тозарное солнце, явися пречудная икона 
Твоя, Преблагословенная Богомати, мир 

озаряющи множеством чудес Твоих, теми 
убо обретаем, яже на земли, вся благая 
и полезная, и сущих, яже на Небеси, со- 
кровищ сподобляемся. Сего ради вопием 
Ти: радуйся Похвало наша, приснопокла- 
няемая, спаси ны, молящияся Тебе, единая 
Надеждо и Радование вечное поющих Тя. 


Кондак, глас 3 


Благолепно во смирении красуется оби- 
тель Красногорская, осеняемая и спа- 
саемая предивным образом Владычицы 
Пречистыя, Небесе и земли Царицы Бо- 
городицы, от негоже источники благода- 
ти и чаша чудес обильно изливаются, и 
усердно притекающии исцеления верою 
приемлют, и невернии верою крепкою 
сердца исполняют и мы, раби Твои, 
Богомати, благодарне вопием Ти: радуйся, 
Предстательство христиан непостыдное и 
обители Твоея красото и радование. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 

® икона 
152} Божией Матери 

«Колочская» 
(9/22 июля) 


А — Пред иконой Пресвятой Бо- 
| городицы «Колочская» молят- 


ся об исцелении болезней глаз 
и слепоты, болезней рук и ног, болезней ушей 
и глухоты, от паралича и расслабления, от 
немоты, при онемении языка. 


Молитва ко Пресвятой Богородице 
пред Ее иконою «Колочская» 


Пресвятая Владычице Богородице, Ца- 
рице Небесе и земли, вышшая Ангел и 
Архангел и всея твари Честнейшая, Чистая 
Дево Марие, миру Благая помощнице, 
всех христиан поможение и утвержде- 
ние, и всем во всяких нуждах избавление! 
Призри ныне, о Всемилостивая Госпоже, 
на рабы Твоя, умиленною душею и сокру- 
шенным сердцем Тебе молящияся, со сле- 
зами к Тебе припадающия и пречистому и 
цельбоносному образу Твоему покланяю- 
щияся, Твоея же помощи и заступления в 
скорбех и напастех своих просящия. Буди 
за нас ходатаица к Сыну Твоему, Христу 
Богу нашему, мы бо грешнии не имамы 

иныя помощницы разве Тебе, Владычице. 
Ты еси наша надежда и упование, Ты еси 
заступница и предстательница наша, Ты 
обидимым защищение, печальным утеше- 
ние, скорбящим радование, сирым прибе- 
жище, вдовам хранительница, девам сла- 
ва, слезящщим веселие, больным посе- 
щение, немощным исцеление, грешным 
спасение. Сего ради, о Богомати, к Тебе 
прибегаем, и на Твой святый образ взи- 
рающе, с любовию покланяемся Тебе с 
Предвечным на руку Твоею держимым 
Младенцем, Господем нашим Иисусом 
Христом, и молебное пение приносим, 
вопиюще: помилуй ны, Мати Божия, и 
прошения наша исполни во благо, вся 
бо возможна суть ходатайству Твоему к 
Сыну Твоему и Богу нашему, Емуже по- 
добает всякая слава, честь и поклонение 
и благодарение, со Безначальным Его 
Отцем и со Присносущным Его Духом, 
ныне и присно и во веки веков. Аминь. 


Величание 


Величаем Тя, Пресвятая Дево, и чтим 
образ Твой святый, от него же истекает 
благодатная помощь всем, с верою прите- 
кающим к нему. 

ВБЕРЕ Икона 
‘а - 
\) Божией Матери 
В. «Коневская» 
| (10/23 июля) 


Пред иконой Пресвятой Бо- 
городицы «Коневская» молят- 
ся 06 исцелении от беснования, болезней глаз 
и слепоты, от паралича и расслабления. 


Молитва ко Пресвятой Богородице 
пред Ее иконою «Коневская» 


О Всемилостивая Госпоже Дево Бого- 
родице! Вонми смиренному молению моему 
и сокрушенно ныне предстоящаго образу 
Твоему услыши глас. Вем бо, о Содетеля мо- 
его Мати, яко Ты еси предстательство хри- 
стиан непостыдное и ходатайство ко Творцу 
непреложное. Вем и сие, яко беззакония моя 
превзыдоша главу мою и, яко бремя тяж- 
кое, отяготеша на мне, и уже несмь достоин 
видети высоту Небесную, ниже воззрети ко 
Престолу славы Сына Твоего и Бога наше- 
го, но достоин мук и вечнаго осуждения. 
Сего ради к Тебе (со предстоящими купно) 
припадаю, Тя прошу умиленно, к Тебе со 
слезами взываю: сотвори к Нему матернее 
Твое моление, да не отвержет нас, греш- 
ных, от лица Своего, но, яко Милостив, 
да простит нам согрешения наша вольная 
и невольная, на путь спасения наставляя 

нас и свыше силою укрепляя к творению 
заповедей Своих святых. Да сохранит нас 
от соблазнов мира, от вожделений грехов- 
ных, от козней диавольских и от нападе- 
ния видимых врагов. Да благословит дела 
рук наших, подавая обители сей и всякому 
граду и стране обилие благ земных. Да со- 
творит всем нам дни благи и безмятежны, 
да оградит миром Церковь Свою святую 
и разстоящая да соединит той, яко Благ 
Господь, Долготерпелив и Многомилостив, 
от всея твари со Отцем и Святым Духом 
славимый, во веки веков. Аминь. 


Тропарь, глас 1 


Возсия нам, яко солнце светозарное от 
востока в велелепии, Твоя, Владычице, 
икона, озаряющи чудес сиянием преслав- 
но всех, выну приходящих к ней с верою 
и любовию и молящихся усердно Твоему, 
еже о Сыне Твоем и Бозе, величию. Слава 
Богу, Арсением сию давшему нам, слава 
возвратившему от Новаграда, слава дейст- 
вующему тою всем исцеления. 


Кондак, глас 8 


Препрославленная Вышняго Мати со- 
зывает к песнопению нас Своего образа 
пришествием от Новаграда и возбужда- 
ет зрением того на подвиг, побеждати 

сопротивных силу, и к Ней, яко нашея 
радости виновней, пети: радуйся, Невесто 
Неневестная. 


Величание 


Величаем Тя, Пресвятая Дево, Бого- 
избранная Отроковице, и чтим образ Твой 
святый, имже точиши исцеления всем, с 
верою притекающим. 


Икона 
Божией Матери 
«Коробейниковская» 


(воскресенье после 
18 июня) 


Икона Божией Матери «Коро- 
Ч бейниковская» является по- 
кровительницей Алтайского края, ей молятся 
о благополучии края и его жителей. 


Молитва ко Пресвятой Богородице пред 
Ее иконою «Коробейниковская» 


О Пречистая Владычице Богородице, 
Царице Небеси и земли, вышшая Ангел и 
Архангел и всея твари честнейшая, Чистая 
Дево Марие, миру Благая Помощнице, 
и всем людем утверждение, и во вся- 
ких нуждах избавление! Призри и ныне, 
Госпоже Всемилостивая, на рабы Твоя, 
Тебе умиленною душею и сокрушенным 

сердцем молящияся, со слезами к Тебе 
припадающия и покланяющияся пречи- 
стому и цельбоносному образу Твоему и 
помощи и заступления Твоего просящия. 
О Всемилостивая и Премилосердная Дево 
Богородице Чистая! Воззри, Госпоже, на 
люди Твоя: мы бо грешнии не имамы иныя 
помощи, разве Тебе и от Тебе рождшагося 
Христа Бога нашего. Ты еси заступница и 
предстательница наша, Ты еси обидимым 
защищение, скорбящим радование, сирым 
прибежище, вдовам хранительница, девам 
слава, плачущим веселие, больным посе- 
щение, немощным исцеление, грешным 
спасение. Сего ради, о Богомати, к Тебе 
прибегаем и на Твой пречистый образ с 
Предвечным на руку Твоею держимым 
Младенцем, Господем нашим Иисусом 
Христом, взирающе, умиленное пение 
Тебе приносим и вопием: помилуй нас, 
Мати Божия, и прошение наше исполни, 
вся бо суть возможна ходатайству Твоему, 
яко Тебе слава подобает, ныне и присно и 
во веки веков. Аминь. 


Тропарь, глас 4 


Яко заря всесветлая солнца правды не- 
заходимаго возсияла икона Твоя, Богоро- 
дице, шествующи в пределах Алтайских, 
храм веси Коробейниково озарила еси, 


167 


тьму безбожия в земли нашей разгоняю- 
щи и верныя люди во Православии укре- 
пляющи, ныне же молим Тя, Заступнице 
усердная, буди нам икона сия защитою 
от козней вражиих и залогом спасения 
душ наших. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Икона 

Божией Матери 
«Корсунская» 
> (9/22 октября) 


Пред иконой Пресвятой Бого- 
родицы «Корсунская» молятся 
0б исцелении душевных и те- 
лесных страданий верующих. 


Молитва ко Пресвятой Богородице 
пред Ее иконою «Корсунская», 


чтомая в Петроградском Исаакиевском 
кафедральном соборе 


О Пресвятая Дево, Мати Христа Бо- 
га нашего, Царице Небесе и земли! Вон- 
ми многоболезненному воздыханию душ 

наших, призри с высоты святыя Твоея 
на нас, с верою и любовию покланяю- 
щихся пречистому и чудотворному обра- 
зу Твоему. Се бо грехми погружаемии и 
скорбьми обуреваемии, взирающе на Твой 
образ, яко живей Тебе сущей с нами, при- 
носим смиренная моления наша. Не има- 
мы бо иныя помощи, ни инаго предста- 
тельства, ни утешения, токмо Тебе, о Мати 
всех скорбящих и обремененных! Помози 
нам немощным, утоли скорби наша, на- 
стави на путь правый нас заблуждающих, 
уврачуй болезненная сердца наша и спа- 
си безнадежных, даруй нам прочее время 
жития нашего в мире и покаянии прово- 
дити, подаждь христианскую кончину, и 
на Страшнем Суде Сына Твоего явися нам 
милосердая Предстательница, да всегда 
поем, величаем и славим Тя, яко благую 
заступницу рода христианскаго, со всеми 
угодившими Богу, во веки веков. Аминь. 


Величание 


Величаем Тя, Пресвятая Дево, Мати 
Христа Бога нашего, и чтим образ Твой 
святый, от негоже источаеши исцеления 
всем, с верою к Тебе притекающим. 

Икона 

Божией Матери 
«Косинская», 
или «Моденская» 


(20 июня/3 июля 

и в первое воскресенье 
после Вознесения 
Господня) 


Пред иконой Пресвятой Бого- 
родицы «Косинская», или «Мо- 
денская» молятся 0б исцеле- 
нии болезней рук и ног, холе- 
ры, головных болей, в желании 
иметь детей. 


Молитва ко Пресвятой Богородице 
пред Ее иконою «Косинская» 
или «Моденская» 


О Премилостивая и Пречудная Света 
Умнаго Царице! Достойно славимая и пра- 
ведно от всех горних чинов ублажаемая, 
яко без сравнения их превосходящая, Бога 
и Творца всяческих рождшая! Благодарим 
Тя о всех благодеяниих Твоих, яже благо- 
волила еси явити нам преславным принесе- 
нием чудотворныя Твоея иконы. Кое благо- 
хваление пришествию Твоему сотворим, не- 
доумеваем, точию удивляемся, величающе 
Твое милосердие, еже на нас показала еси. 
Темже мы, грешнии, со страхом и радостию 

припадающе к цельбоносней иконе Твоей, 
благодарственно вопием Ти: о Всесильная 
рода нашего Помощнице! Услыши нас, мо- 
лящихся Тебе, и яви милость Твою; се бо, 
на пречистый образ Твой взирающе, яко 
живей Ти сущей с нами, молим Тя усердно: 
не помяни множества грехов наших, но ис- 
полни во благих прошения, даруй нам вся 
потребная к животу и благочестию, избави 
нас от скорбей, бед и всяких болезней, наи- 
паче же от смертоносныя язвы и пагубы, от 
навета злых человек и всякаго обстояния. 
Соблюдай и спасай нас благодатию Своею, 
Владычице, от тлетворных учений неверия и 
суеверия, от лукавых совращений. Сохрани 
нас и Отечество наше от всяких крамол, не- 
строений и злых развращений, врагами ве- 
ры православныя воздвигаемых. Сподоби же 
нас, Всеблагая Заступнице наша, благочестно 
житие сие земное совершити, христианскую 
безболезненную, непостыдную, мирную кон- 
чину получити и Небеснаго Царствия насле- 
довати. Да всегда поем, величаем и славим 
Тя, яко Благую Заступницу рода христиан- 
скаго, со всеми угодившими Богу. Аминь. 


Величание 


Величаем Тя, Богоизбранная Отроко- 
вице, и чтим образ Твой святый, имже точи- 
ши исцеления всем, с верою притекающим. 

Икона 
Божией Матери 
«Любечская» 


(7/20 мая) 


"Т Пред иконой Пресвятой Бого- 
54 родицы «Любечская» молят- 
ся 06 исцелении недугов теле- 
сных и душевных. 


Молитва ко Пресвятой Богородице 
пред Ее иконою «Любечская» 


О Пресвятая и Преблагословенная Ма- 
ти Господа и Спаса нашего Иисуса Христа, 
Пречистая Приснодево, Богородице Марие! 
Припадаем и покланяемся Тебе пред свя- 
тою и чудотворною иконою Твоею, юже 
от лет древних зде чудесы многими и ис- 
целеньми неисчетными прославити бла- 
гоизволила еси. Смиренно молимся Тебе, 
Благой и милосердной Заступнице нашей, 
предстательством угодника Твоего, препо- 
добнаго Антония Печерскаго, вонми гла- 
су грешных молений наших, не презри 
воздыханий от души, виждь скорби и бе- 
ды, нас обышедшия, и, яко любвеобиль- 
ная воистину Мати, потщися на помощь 
нам, безпомощным, унылым, во многия 
и тяжкия грехи впадшим и приснопрог- 
невляющим Господа и Создателя нашего, 

Егоже умоли, Предстательнице наша, да 
не погубит нас со беззаконии нашими, но 
явит нам человеколюбную Свою милость. 
Испроси нам, Владычице, у благости 
Его, телесное здравие и душевное спасе- 
ние, благочестное и мирное житие, зем- 
ли плодоносие, воздуха благорастворение, 
дожди благовременны и благословение 
свыше на вся благая дела и начинания 
наша. Исходатайствуй, Госпоже, у Царя 
царствующих и Господа господствующих 
стране нашей на вся враги победу и одо- 
ление, всем же православным христианом 
милость Божию, благоустроение и во всех 
благих изобилие. О Царице Всепетая, Мати 
Божия Всеблагая, простри богоноснии ру- 
це Твои к возлюбленному Сыну Твоему и 
Богу нашему, умоли Его вся ны спасти и 
избавити погибели вечныя. Якоже древле 
на месте сем отцем нашим милость Твою 
являла еси, Владычице, сице и нам ныне 
яви, Богородице, Твоя щедроты: болящия 
исцели, скорбящия утеши, бедствующим 
помози. Споспеши всем нам носити иго 
Христово в терпении и смирении и сподоби 
нас благочестно житие сие земное сконча- 
ти, христианскую непостыдную кончину 
получити и Небесное Царствие унаследи- 
ти Матерним ходатайством Твоим к рожд- 
шемуся от Тебе Господу и Богу нашему 


173 


Иисусу Христу, Емуже со Безначальным 
Его Отцем и Пресвятым Духом подобает 
всякая слава, честь и поклонение, ныне, 
и присно и во веки веков. Аминь. 


Тропарь, глас 4 


Преблагословенная Царице, Пречистая 
Дево Богородице, прославлыпая град Лю- 
беч угодника Твоего преподобнаго Антония 
Печерскаго рождением и чудотворныя ико- 
ны Твоея явлением, молим Тя, Всеблагая: 
моли за ны рождшагося от Тебе Царя, 
Христа Бога нашего, и Матерним Твоим к 
Нему предстательством избави нас от вся- 
каго зла, недуги наша исцели, печали на- 
ша утоли и наследники яви нас Царствия 
Небеснаго, яко Милосердна. 


Кондак, глас 8 


Притецем, вернии, к многоцелебному 
образу Заступницы нашея, Богородицы 
Марии, и, припадающе к нему с любо- 
вию, сице рцем: о Всепетая Мати, о Царице 
Всемилостивая, призри свыше благосерди- 
ем Твоим на ны, недостойныя, и молитва- 
ми угодника Твоего, преподобнаго Антония 
Печерскаго, яви нам Твоя милости и ще- 
дроты: в болезнех исцеление, в скорбех уте- 
шение, в бедах скорую помощь нам даруй, 
и вся ны спаси, на Тя уповающия, да зовем 
Ти: радуйся, Дево, христиан заступление. 

Величание 


Величаем Тя, Пресвятая Дево, и чтим 
образ Твой святый, от него же истекает 
благодатная помощь всем, с верою прите- 
кающим к нему. 


Икона 
Божией Матери 
«Ляданская» 


(День празднования 
неизвестен) 


Пред иконой Пресвятой Бо- 
городицы «Ляданская» мо- 
лятся об облегчении и исцеле- 
нии своих недугов. 


Молитва ко Пресвятой Богородице 
пред Ее иконою «Ляданская», 


чтомая в Ляданском Благовещенском 
монастыре Минской епархии 


К кому возопию, Владычице? К кому 
прибегну в горести моей, аще не к Тебе, 
Царице Небесная? Кто плач мой и воздыха- 
ние мое приимет, аще не Ты, Пренепорочная, 
Надеждо христиан и прибежище нам греш- 
ным? Кто паче Тебе в напастех защитит? 
Услыши убо стенание мое, и преклони ухо 
Твое ко мне, Владычице Мати Бога моего, и 
не презри мене требующаго Твоея помощи, 

и не отрини мене грешнаго. Вразуми и нау- 
чи мя, Царице Небесная, не отступи от мене 
раба Твоего, Владычице, за роптание мое, но 
буди мне Мати и Заступница. Вручаю себе 
милостивому покрову Твоему: приведи мя 
грешнаго к тихой и безмятежней жизни, да 
плачуся о гресех моих. К кому бо прибегну 
повинный аз, аще не к Тебе, упованию и 
прибежищу грешных, надеждою на неиз- 
реченную милость Твою и щедроты Твоя 
окриляемь? О Владычице Царице Небесная! 
Ты мне упование и прибежище, покров, 
и заступление, и помощь. Царице моя 
преблагая и скорая заступнице! Покрый 
Твоим ходатайством моя прегрешения, за- 
щити мене от враг видимых и невидимых, 
умягчи сердца злых человек, возстающих 
на мя. О Мати Господа моего Творца! Ты 
еси корень девства и неувядаемый цвет 
чистоты. О Богородительнице! Ты подаждь 
ми помощь немощствующему плотскими 
страстьми и болезнующему сердцем, еди- 
но бо Твое и с Тобою Твоего Сына и Бога 
нашего имам заступление, и Твоим пре- 
чудным заступлением да избавлюся от 
всякия беды и напасти, о Пренепорочная 
и Преславная Божия Мати Марие. Темже 
со упованием глаголю и вопию: радуй- 
ся, Благодатная; радуйся, Обрадованная; 
радуйся, Преблагословенная; Господь с 
Тобою. 

Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Пред иконой Пресвятой Бо- 
городицы «Макарьевская» 
молятся 06 исцелении расслабленных, от бес- 
нования, от холеры, о прекращении и предот- 
вращении пожара. 


Молитва ко Пресвятой Богородице 
пред Ее иконою «Макарьевская», 


чтомая в Макариево-Унженском 
монастыре Костромской 
епархии 


Преблагая Царице, Мати Господа Небесе 
и земли, Ангелов радосте, пророков сладо- 
сте, апостолов славо, святителей украше- 
ние, мучеников крепосте, преподобных ра- 
дование, вселенныя похвало, ненадежных 
надеждо, скорбных утешение, болящих 

здравие, нищих неистощимое богатство, 
богатых некрадомое сокровище, грешни- 
ков спасение, и всех христиан поможение 
и заступление! К, Тебе, Богоневесто Влады- 
чице, мы грешнии раби Твои прибегаем, 
и от Тебе, Всеблагая Госпоже Богороди- 
тельнице, скорыя помощи просим: озари 
наш ум светом истиннаго богопознания, 
согрей сердца наша ко приятию спаситель- 
ных заповедей Сына Твоего и Бога нашего; 
уврачуй, Владычице, язвы неисцельныя 
душ и телес наших всесильными Твоими 
молитвами, и подаждь нам, Всеблагая, вся 
полезная ко спасению; огради нас святы- 
ми Ангелы от всех бед, добрая и полезная 
нам деяти даруй, да прочее время жизни 
нашея в мире и покаянии поживем; хри- 
стианскую же кончину жития нашего мир- 
ну и непостыдну исходатайствуй нам. Ей, 
Владычице, Царице Небесная! Услыши сей 
глас моления нашего, и по исходе от вре- 
менныя жизни сея, помози нам безбедно 
прейти вся воздушная мытарства миродер- 
жителя тьмы века сего, и в райских обите- 
лех со избранными вселитися нам сподоби; 
да во светлостех святых со веми небесными 
силами, воспеваем Великолепое имя Отца 
и Сына и Святаго Духа, ныне и присно и 
во веки веков. Аминь. 

Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Икона 
Божией Матери 
«Максимовская» 


(18 апреля/1 мая) 


Пред иконой Пресвятой Бо- 
городицы «Максимовская» 
молятся при различных жиз- 
ненных невзгодах. 


Молитва ко Пресвятой Богородице 
пред Ее иконою «Максимовская» 


Нескверная, неблазная, нетленная, пре- 
чистая, Чистая Дево, Богоневесто Влады- 
чице, яже Бога Слова человеком преслав- 
ным Твоим Рождеством соединившая, и 
отринувшееся естество рода нашего небес- 
ным совокупльшая, яже ненадежных еди- 
на надеждо и боримых помоще, готовое 
заступление к Тебе притекающих, и всех 
христиан прибежище! Не гнушайся мене 
грешнаго, сквернаго, скверными помыслы 
и словесы и деяньми всего себе непотребна 

сотворша, и разумом лености сластей жития 
раба бывша. Но яко человеколюбиваго Бога 
Мати, человеколюбне умилосердися о мне 
грешнем и блуднем, и приими мое еже от 
скверных устен приносимое Тебе моление; и 
Твоего Сына и нашего Владыку и Господа, 
Матернее Твое дерзновение употребляющи, 
моли, да отверзит и мне человеколюбныя 
утробы Своея благости, и презрев моя без- 
численная прегрешения, обратит мя к пока- 
янию, и Своих заповедей делателя искусна 
явит мя. И предстани мне присно, яко ми- 
лостивая и милосердая и благолюбивая, в 
настоящем убо житии теплая предстатель- 
ница и помощница, сопротивных нашествия 
отгоняющи, и ко спасению наставляющи 
мя, и во время исхода моего окаянную мою 
душу соблюдающи, и темныя зраки лу- 
кавых бесов далече от нея отгоняющи, в 
страшный же день Суда вечныя мя избав- 
ляющи муки, и неизреченныя славы Твоего 
Сына и Бога нашего наследника мя пока- 
зующи; юже и да улучу, Владычице моя, 
Пресвятая Богородице, Твоим ходатайством 
и заступлением, благодатию и человеколю- 
бием Единороднаго Сына Твоего, Господа и 
Бога и Спаса нашего Иисуса Христа, Ему- 
же подобает всякая слава, честь и поклоне- 
ние, со Безначальным Его Отцем и Пресвя- 
тым и Благим и Животворящим Его Ду- 
хом, ныне и присно и во веки веков. Аминь. 

Тропарь, глас 4 


Днесь светло красуется славнейший град 
Владимир, радостно совершая, Владычице, 
праздник явления Твоего святителю Макси- 
му, в нем бывшаго, о немже ныне воспо- 
минающе и молящеся Тебе, взываем сице: 
о Пречудная Владычице Богородице, мо- 
лися Превечному Архиерею — Сыну 
Твоему, да непоколебиму утвердит Церковь 
Православную, град наш Владимир и всю 
Русскую землю в мире сохранит и спасет 
в правоверии души наша. 


Кондак, глас 6 


Призри на нас, Всепетая Богородице, воз- 
сияй просвещение сердцем помраченным и 
озари стадо Твое, Пречистая, елика бо хоще- 
ши и можеши, яко Мати сущи Зиждителя, 
и возопий молящим Тя: Аз есмь с вами, и 
никтоже возможет на вы. 


Величание 


Величаем Тя, Пресвятая Дево, и чтим 
образ Твой святый, егоже святитель 
Максим даде граду Владимиру в покров и 
всем верным во спасение. 

Икона 

Божией Матери 
«Мателикийская», 
или 
«Метелинская» 


(29 мая/11 июня) 


Пред иконой Пресвятой Богородицы «Мате- 
ликийская», или «Метелинская», молятся 
при всякой немоши телесной и душевной. 


Молитва ко Пресвятой Богородице 
пред Ее иконою «Мателикийская» 


О Пресвятая Владычице Богородице, 
вышшая Херувим и честнейшая Серафим, 
Богоизбранная Отроковице, всех скорбящих 
Радосте! Подаждь утешение и нам, в скор- 
би сущим, разве бо Тебе инаго прибежища 
и помощи не имамы. Ты едина еси радо- 
сти нашея Ходатаица, и яко Мати Божия и 
Мати милосердия, предстоящи у престола 
Пресвятыя Троицы, можеши нам помощи; 
никтоже бо притекаяй к Тебе посрамлен 
отходит. Услыши убо и нас, ныне в день 
скорби пред Твоею иконою припадающих 
и со слезами Тебе молящихся: отжени от 
нас належащия на нас скорби и печали в 
сей временней жизни, не лишены же сотво- 
ри ны Твоим всесильным ходатайством и 
вечныя нескончаемыя радости во Царствии 
Сына Твоего и Бога нашего, Ему же подо- 

бает всякая слава, честь и поклонение, со 
Безначальным Его Отцем и со Пресвятым и 
Благим и Животворящим Его Духом, ныне 
и присно и во веки веков. Аминь. 


Величание 


Величаем Тя, Пресвятая Дево, Мати 
Христа Бога нашего, и чтим образ Твой 
святый, от негоже источаеши исцеления 
всем, с верою к Тебе притекающим. 


Икона 

Божией Матери 
«Милостивая- 
Киккская» 


(12/25 ноября 
и 26 декабря/8 января) 


Пред иконой Пресвятой Бо- 
городицы «Милостивая-Кикк- 
ская» молятся 0б избавлении от засухи, об 
исцелении от кровотечения, бесплодия и да- 
ровании чадородия, об укреплении в нуждах и 
печалях, о помощи несения иноческого креста, 
0б исцелении от головной боли, об исцелении 
расслабленных и в семейных скорбях. 


Молитва ко Пресвятой Богородице пред 
Ее иконою «Милостивая-Киккская» 


О Пресвятая и Преблагословенная 
Мати Господа, Бога и Спаса нашего Иису- 
са Христа, Милостивая Богородице и 

Приснодево Марие! Припадая к святей 
и чудотворней иконе Твоей, смиренно 
молимся Тебе, Благой и Милосердой За- 
ступнице нашей: вонми гласу грешных 
молений наших, не презри воздыханий 
от души, виждь скорби и беды нас обы- 
шедшия, и яко любвеобильная воистину 
Мати потщися на помощь нам безпомощ- 
ным, унылым, во многия и тяжкия гре- 
хи впадшим и присно прогневляющим 
Господа и Создателя нашего, Егоже умоли, 
Предстательнице наша, да не погубит нас 
со беззаконьми нашими, но явит нам чело- 
веколюбную Свою милость. Испроси нам, 
Владычице, у благости Его, телесное здра- 
вие и душевное спасение, благочестное и 
мирное житие, земли плодоносие, воздуха 
благорастворение, дожди благовременны и 
благословение свыше на вся благая дела и 
начинания наша, и якоже древле призрела 
еси милостиво на смиренное славословие 
послушника Афонскаго, воспевавшаго Ти 
песнь хвалебную пред пречистою иконою 
Твоею, и послала еси к нему Архангела 
Гавриила научити его пети песнь небес- 
ную, еюже славословят Тя Ангели горе, 
сице приими благоутробно и наше ныне 
усердно приносимое Тебе молитвословие, 
и принеси е Сыну Твоему и Богу, да ми- 
лостив будет Он нам грешным, и пробавит 
милость Свою всем чтущим Тя и с верою 

покланяющимся святому образу Твоему. 
О Царице Всемилостивая, Мати Божия 
Всеблагая, простри к Нему Богоноснеи 
Твои руце, имиже Его, яко младенца но- 
сила еси, и умоли Его вся ны спасти и 
избавити от погибели вечныя. Яви нам, 
Владычице, Твоя щедроты: болящия ис- 
цели, скорбящия утеши, бедствующим 
помози, благопоспеши всем нам носити 
иго Христово в терпении и смирении, спо- 
доби нас благочестно житие сие земное 
скончати, христианскую непостыдную 
кончину получити, и Небесное Царствие 
унаследити, Матерним ходатайством 
Твоим к рождшемуся от Тебе Христу 
Богу нашему, Емуже со Безначальным 
Его Отцем и Пресвятым Духом, подобает 
всякая слава, честь и поклонение, ныне 
и присно и во веки веков. Аминь. 


Тропарь, глас 1 


Притецем, людие, со дерзновением к 
Милостивой Царице Богородице, и умилен- 
но воззовем к Ней: ниспосли, Владычице, 
милости Твоя богатыя, сохраняя во здра- 
вии и благоденствии грешныя рабы Твоя. 
Болящия исцели, скорбящия утеши и бед- 
ствующим помози. И сподоби нас, Пре- 
милостивая, благочестно житие сие зем- 
ное скончати, христианскую непостыдную 
кончину получити и Небесное Царствие 


185 


унаследовати. Град наш избави от всякаго 
злаго обстояния, ограждая Твоим мило- 
стивым заступлением. Мирови мир даруй 
и спасение душам нашим испроси. 


Величание 


Величаем Тя, Пресвятая Дево, и чтим 
образ Твой святый, имже болезни наша 
врачуеши и души к Богу возводиши. 


ий Икона 

2 Божией Матери 
«Милующая», 
или «Достойно 
есть» 

(11/24 июня) 


Пред иконой Пресвятой Бо- 
городицы «Милующая», или «Достойно есть», 
молятся при душевных и телесных болезнях, 
при окончании всякого дела, при эпидемиях, о 
счастье в браке, при несчастных случаях. 


Молитва ко Пресвятой Богородице 
пред Ее иконою «Милующая» 
(«Достойно есть») 


Достойно славимая и праведно от всех 
горних чинов ублажаемая, яко без срав- 
нения их превосходящая, Бога и Творца 
всяческих рождшая, паче всех возвели- 
ченная, Пречудная Владычице! Молися из 

Тебе воплощенному Христу Богу нашему, 
да призрит на ны люди безответныя, да 
сохранит нас невредимых от всех навет 
вражиих и злых клевет, много бо может 
Твоя Матерняя молитва, по реченному: 
проси, Мати Моя, не отвращуся, но вся 
прошения Твоя исполню. Сего ради, радо- 
стию о сем исполняемии, взываем Ти: спа- 
си, Владычице, погибающия рабы Твоя, 
просвети омраченныя суемудрствованьми 
века сего и приведи ны ко сладчайшему 
Иисусу, да вечно радующеся взываем: сла- 
ва Отцу, слава Сыну, слава Святому Духу, 
слава и Тебе Преславней и Пренепорочней 
Деве Богоматери, ублажаемей и благослов- 
ляемей в безконечныя веки веков. Аминь. 


Тропарь, глас 4 


Притецем, вернии, со дерзновением к 
милующей Царице Богородице и умиль- 
но воззовем к Ней: низпосли на ны мило- 
сти Твоя богатыя: Церковь нашу сохрани, 
люди во благоденствии соблюди, землю 
нашу избави от всякаго обстояния, мир 
даруй мирови и спасение душам нашим. 


Кондак, глас 4 


Празднует днесь весь Афон, яко песнь 
прият от Ангела чудно Тебе, Чистей Бого- 
матери, Юже вся тварь чтит, славящи. 

Величание 


Достойно есть величати Тя, Богородице, 
Честнейшую Херувим и Славнейшую без 
сравнения Серафим. 


Икона 
Божией Матери 
«Минская» 


(13/26 августа) 


Пред иконой Пресвятой Бого- 
родицы «Минская» молятся 
об избавлении от нашествия 
иноплеменных, от скорби и 
искушений, об исцелении б0- 
лезней. 


Молитва ко Пресвятой Богородице 
пред Ее иконою «Минская» 


О Всепетая и Всеблагая Дево Богородице, 
небесная наша заступнице! К Тебе по Бозе, 
яко премилосердней Госпоже, соборне при- 
бегаем и вопием: приими сие малое хвалеб- 
ное пение, сохрани богоспасаемый град сей, 
емуже чудотворная икона Твоя во отраду 
и утешение дадеся. Молим Тя, Владычице 
Всемилостивая: избави нас от враг види- 
мых и невидимых, от нашествия инопле- 
менных и междоусобныя брани, от злаго 

обстония и скорби, от искушений, бед и 
болезней. Спаси и помилуй рабы Твоя: ве- 
ликаго господина и отца нашего Алексия, 
Святейшего Патриарха Московскаго и 
всея Руси, преосвященныя митрополиты, 
архиепископы, епископы, весь священни- 
ческий и монашеский чин и весь причет 
церковный. Приими под кров Твой вла- 
сти и воинство богохранимыя страны на- 
шея, вразуми и настави их право прави- 
ти, заповеди Божия соблюдающе, да ти- 
хое и безмолвное житие поживем во вся- 
ком благочестии и чистоте. О Пресвятая 
Владычице! Не забуди нас во вся дни 
жизни нашея и да пребывает с нами неот- 
ступно образ Твой честный. Во время же 
исхода нашего пролей теплую молитву ко 
Праведному Судии, да презрев безчислен- 
ная согрешения наша, помилует и спасет 
нас, яко благ и человеколюбец. Аминь. 


Тропарь, глас 6 


На водах Свислочи явилась еси, Пре- 
непорочная Отроковице, от Царьграда и 
Киева богоспасаемому граду Минску ми- 
лость показа, просвети нас грешных сия- 
нием Своим, яви, яко присно, силу Твою, 
спаси нас предстательством Своим и из- 
бави от навет вражиих, Тя бо необориму 
стену и едину надежду имамы. 

Кондак, глас 8 


Благодарственная приносяще Ти ра- 
би Твои, Богородительнице, о всех, ими- 
же благодеяла еси граду нашему, из глу- 
бины души взываем Тебе: не престани, 
Владычице, Матерними к Сыну Твоему мо- 
литвами подавати вся благая и спаситель- 
ная всем с верою и любовию вопиющим 
Тебе: радуйся, Дево, христиан похвало. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


в Матери 
«Мирожская» 


(24 сентября/7 октября) 


Пред иконой Пресвятой Бо- 
городицы «Мирожская» мо- 
лятся при всякой немощи 
телесной и душевной, об облегчении недугов, 
от морового поветрия. 

Молитва ко Пресвятой Богородице 
пред Ее иконою «Мирожская» 


О Пресвятая Владычице Богородице, 
Небеснаго Царя Мати, Богоизбранная От- 
роковице, ненадежных надеяние, больных 
исцеление, сирым предстательнице, скор- 
бящим утешение и радость, обидимым по- 
кровительнице и всем в бедах и напастех 
сущим скорое поможение и заступление! 
Помози, о Мати Божия, и нам грешным в 
скорби нашей, возвесели радостию сердца 
людей Твоих, управи в мире и тишине 
жизнь нашу, и не даждь нам во отчаяние 
впасти. Ты бо едина еси паче всех святых 
и паче всех горних умов предстательница 
наша к Богу, яко Всеблагаго Царя Благая 
Мати. Темже мы грешнии, на пречистый 
Твой образ знамения взирающе, умилен- 
но преклоняем колена, и благоговейно 
лобызающе, молим Тя, Благосердая Ма- 
ти: не отрини смиреннаго моления наше- 
го и яви нам знамение милости Твоея, 
никтоже бо, к Тебе прибегая со упо- 
ванием, исходит от Тебе посрамлен, но 
просит благодати и приемлет дар к полез- 
ному прошению, прославляя Сына Твое- 
го и Бога, и Тебе с Ним, во веки веков. 
Аминь. 

Тропарь, глас 4 


Яко звезда пресветлая возсия в Рос- 
сийстей земли: от иконы честнаго образа 
Твоего, Богородице Дево, из обою очию те- 
коша слезы Твоя, яко река, и видевше на- 
роди псковстии, мужи и жены и со чады, с 
плачем молящеся образу Твоему, сице гла- 
голаху: о Пресвятая Владычице Богородице, 
не забуди грешных раб Твоих, молящихся 
Христу Богу нашему спастися нам. 


Кондак, глас 7 


Заступнице христианом непостыдная и 
Предстательнице граду нашему Пскову, не 
презри моления нас, грешных, видящих 
от Твоего честнаго образа слезы текуща 
из обою очию и молящихся прилежно, 
но предвари, яко Блага, на помощь нам, 
верно к Тебе прибегающим, услыши наша 
моления, Богородице, и избави нас от на- 
хождения поганых, ускори же на молит- 
ву нашу и потщися на умоление, засту- 
пающи присно, Богородице, чтущих Тя; 
радуйся, Дево, христианом похвало. 


Величание 


Величаем Тя, Пресвятая Дево, богоиз- 
бранная Отроковице, и чтим образ Твой 
честный, имже показала еси пречудное 
знамение. 

Икона 

Божией Матери 
«Михайловская» 
(23 августа/5 сентября) 
Пред иконой Пресвятой Бого- 
родицы «Михайловская» мо- 


Е“ ЛЯтТСЯ об исцелении телесных 
недугов. 


Молитва ко Пресвятой Богородице 
пред Ее иконою «Михайловская», 


чтомая в Успенской церкви слободы 
Большой Писаревки Харьковской 
епархии 


Царице моя преблагая, надеждо моя Бо- 
городице, прибежище сирых и странных 
предстательнице, скорбящих радосте, оби- 
димых покровительнице! Зриши мою беду, 
зриши мою скорбь, помози ми яко немощну, 
направи мя яко странна. Обиду мою веси, 
разреши ту, якоже волиши, яко не имам 
иныя помощи разве Тебе, ни иныя предста- 
тельницы, ни благия утешетельницы, ток- 
мо Тебе, о Богомати, яко да сохраниши мя 
и покрыеши во веки веков. Аминь. 


Величание 


Величаем Тя, Пресвятая Дево, и чтим 
образ Твой святый, от него же истекает 
благодатная помощь всем, с верою прите- 
кающим к нему. 

Икона 

Божией Матери 
«Млекопита- 
тельница» 


(12/25 января 
и 15/28 августа) 


Пред иконой Пресвятой Богородицы «Млеко- 
питательница» молятся при трудных родах, 
о кормлении младенцев материнским молоком, 
при недостатке грудного молока, а также о 
здоровье младенцев. 


Молитва ко Пресвятой Богородице пред 
Ее иконою «Млекопитательница» 


Приими, Госпоже Богородительнице, 
слезная моления рабов Твоих, к Тебе при- 
текающих. Зрим Тя на святей иконе, на 
руках носящую и млеком питающую Сына 
Твоего и Бога нашего, Господа Иисуса 
Христа. Аще и безболезненно родила еси 
Его, обаче матерния скорби веси и немо- 
щи сынов и дщерей человеческих зриши. 
Темже тепле припадающе к цельбоносному 
образу Твоему и умиленно сей лобызающе, 
молим Тя, Всемилостивая Владычипе: нас 
грешных, осужденных в болезнех родити и 
в печалех питати чада наша, милостивно 
пощади и сострадательно заступи, младен- 
цы же наша, такожде и родившая их, от 
тяжкаго недуга и горькия скорби избави. 

Даруй им здравие и благомощие, да и 
питаемии от силы в силу возрастати бу- 
дут, и питающия их исполнятся радостию 
и утешением, яко да и ныне предстатель- 
ством Твоим из уст младенцев и ссущих 
Господь совершит хвалу Свою. О Мати Сына 
Божия! Умилосердися на матери сынов че- 
ловеческих и на немощныя люди Твоя: по- 
стигающия нас болезни скоро исцели, на- 
лежащия на нас скорби и печали утоли, и 
не презри слез и воздыханий рабов Твоих. 
Услыши нас в день скорби пред иконою 
Твоею припадающих, и в день радости и 
избавления приими благодарная хваления 
сердец наших. Вознеси мольбы наша ко 
престолу Сына Твоего и Бога нашего, да 
милостив будет ко грехом и немощем на- 
шим и пробавит милость Свою ведущим 
имя Его, да и мы, и чада наша, прославим 
Тя, Милосердую заступницу и верную на- 
дежду рода нашего, во веки веков. Аминь. 


Тропарь, глас 3 


Без семене от Божественнаго Духа, во- 
лею же Отчею зачала еси Сына Божия, от 
Отца без матере прежде век суща, нас же 
ради из Тебе без отца бывша, плотию ро- 
дила еси и Младенца млеком питала еси, 
темже не престай молити избавитися от 
бед душам нашим. 

Кондак, глас 5 


Душ наших чувствия очистивше, узрим 
на иконе таинство преславное, Творца 
Вселенныя и Господа вышних сил, во 
объятиих держима и от сосцу Твоею яко 
Младенца питаема, и, со страхом и радо- 
стию покланяющеся Тебе и рождшемуся 
от Тебе Спасу нашему, воззовем: радуй- 
ся, Владычице, жизни нашея Питатель- 
нице. 


Величание 


Величаем Тя, Пресвятая Дево, Млеко- 
питательнице Спаса нашего, и чтим образ 
Твой святый, от негоже благодать исцеле- 
ния нам присно подаеши. 


Икона 

Божией Матери 
«Моздокская» 
(«Иверская») 

| (15/28 августа 


и в Преполовение 
Пятидесятницы )} 


Пред иконой Пресвятой Богородицы Моздок- 
ская-Иверская молятся о защите от междоу- 
собной брани, об избавлении от скорби и пе- 
чали, 06 исцелении недугов душевных и теле- 
сных, при тяжелых обстоятельствах. 

Молитва ко Пресвятой Богородице 
пред Ее иконою «Моздокская», 


чтомая в Моздокском Успенском соборе, 
Владикавказской епархии 


О Пресвятая Дево, Мати Христа Бога на- 
шего, Царице Небесе и земли! Вонми мно- 
гоболезненному воздыханию душ наших, 
призри с высоты святыя Твоея на нас, с 
верою и любовию покланяющихся пречи- 
стому образу Твоему. Се бо грехми погру- 
жаемии и скорбьми обуреваемии, взираю- 
ще на Твой образ, яко живей Тебе сущей 
с нами, приносим смиренная моления на- 
ша. Не имамы бо иныя помощи, ни инаго 
предстательства, ни утешения, токмо Тебе, 
о Мати всех скорбящих и обремененных! 
Помози нам немощным, утоли скорби на- 
ша, настави на путь правый нас заблуж- 
дающих, уврачуй болезненная сердца наша 
и спаси безнадежных, даруй нам прочее 
время жития нашего в мире и покаянии 
проводити, подаждь христианскую кончи- 
ну, и на страшнем Суде Сына Твоего явися 
нам милосердая предстательница, да всегда 
поем, величаем и славим Тя, яко благую 
заступницу рода христианскаго, со всеми 
угодившими Богу, во веки веков. Аминь. 


Величание 


Величаем Тя, Пресвятая Дево, и чтим 
образ Твой святый, имже болезни наша 
врачуеши и души к Богу возводиши. 

Икона 
Божией Матери 
«Молченская» 


(18 сентября/1 октября 
и 24 апреля/7 мая) 


Особенное милосердие 
Царицы Небесной является 
ко всем отходящим в жизнь 
вечную. Пред иконой Пресвятой Богородицы 
«Молченская» молятся о защите от нападе- 
ния врагов, от скорби, печали и уныния, об ис- 
целении болезней, о защите от пожара, о на- 
путствии и покрове отходящих в жизнь веч- 
ную. По молитве пред этой иконой получают 
исцеление больные нервными заболеваниями и 
психическими расстройствами. 


Молитва ко Пресвятой Богородице 
пред Ее иконою «Молченская» 


О, Всемилостивая, человеколюбивая 
Владычице наша Богородице! Услыши 
сие немощное моление с любовию и тре- 
петом припадающих к честней и славней 
Молченской иконе Твоей. Смиренно просим 
Тя: буди Стена нерушимая стране нашей 
Российстей, святую Церковь Православную 
защити от неверия, ересей и расколов. Ты 
бо еси всесильная христиан Заступница. 
Всякую душу, к Тебе прибегающую, огра- 
ди от злаго обстояния, скорби и болезни, 

удержи от падений греховных, падших 
возстави к покаянию, страждущих душев- 
ными недугами и одержимых злыми ду- 
хами исцели, подаждь уходящим в жизнь 
вечную утешение и надежду спасения, и 
вся потребная к благочестивой жизни да- 
руй. Да славим в Троице Единаго Бога, 
Отца и Сына и Святаго Духа, и Твое ми- 
лостивное предстательство, ныне и присно 
и во веки веков. Аминь. 


Тропарь, глас 4 


Днесь светло красуется славный град 
Москва и в Путивле ликование велие, яко 
чествуют, Богомати, дивную икону Твою, 
медом благодати всех напояющую. 


Кондак, глас 6 


Притецем людие, к Владычице на- 
шей Деве Богородице, икону бо Свою 
Молченскую нам даровала, токи исцеле- 
ний источающую, всякую помощь в ду- 
шевных и телесных недугах подающую и 
к жизни вечной приводящую. 


Величание 


Величаем Тя, Пресвятая Дево, и чтим 
образ Твой святый, имже болезни наша 
врачуеши и души к Богу возводиши. 

Икона 

Божией Матери 
«Муромская» 
(«Рязанская») 
(12/25 апреля) 


Пред иконой Пресвятой Богородицы «Муром- 
ская» молятся о даровании благочестия, мило- 
сердия, кротости, чистоты и правды, о сохра- 
нении града и страны христианской, об избав- 
лении от иноплеменных, о помощи в учении и 
даровании духа разума к обучению наукам. 


Молитва ко Пресвятой Богородице 
пред Ее иконою «Муромская» 


О Пресвятая Дево, Мати Господа Выш- 
них сил, Небесе и земли Царице, града 
и страны нашея Всемощная Заступнице! 
Услыши нас, молящихся Тебе, и испро- 
си у Бога, Сына Твоего, пастырем нашим 
ревность и бдение о душах, градоправите- 
лем — мудрость и силу, судиям — правду 


и нелицеприятие, наставником — разум 
и смиренномудрие, супругом — любовь 
и согласие, чадом — послушание, оби- 
димым — терпение, обидящим — страх 


Божий, скорбящим — благодушие, раду- 
ющимся — воздержание. Нам же всем ни- 
спосли дух разума и благочестия, дух ми- 
лосердия и кротости, дух чистоты и прав- 
ды. Ей, Госпоже Пречистая! умилосердися 

на немощныя люди Твоя: разсеянныя собе- 
ри, заблуждшия на путь правый настави, 
недугующия уврачуй, старость поддержи, 
юныя уцеломудри, младенцы воспитай и 
призри на всех нас призрением милости- 
ваго Твоего заступления. Милостива нам 
буди зде и на Страшнем Суде Сына Твоего. 
Ты бо еси, Госпоже, слава Небесных и упо- 
вание земных, Ты по Бозе наша надежда 
и Заступница всех, притекающих к Тебе 
с верою. Тебе убо молимся и Тебе, яко 
Всемогущей Помощнице, сами себе и друг 
друга и всю жизнь нашу предаем, ныне и 
присно и во веки веков. Аминь. 


Тропарь, глас 4 


Днесь светло красуется град Муром, яко 
зарю солнечную, восприемши, Владычице, 
чудотворную Твою икону, к нейже ны- 
не мы притекающе и молящеся, Тебе 
взываем сице: о Пречудная Владычице 
Богородице, молися из Тебе воплощенно- 
му Христу Богу нашему, да избавит град 
сей и вся грады и страны христианския 
невредимы от всех навет вражиих и спа- 
сет души наша, яко Милосерд. 


Величание 


Величаем Тя, Пресвятая Дево, и чтим 
образ Твой святый, имже болезни наша 
врачуеши и души к Богу возводиши. 

Икона 

Божией Матери 
«Не рыдай Мене, 
Мати» 

(25 января/7 февраля) 


Пред иконой Пресвятой Бо- 
городицы «Не рыдай Мене, Мати» молятся за 
страждущих близких и о спасении близких, за 
детей. 


Молитва ко Пресвятой Богородице пред 
Ее иконою «Не рыдай Мене, Мати» 


К Тебе, Пречистей Божией Матери, аз 
окаянный припадая молюся: веси, Царице, 
яко непрестанно согрешаю и прогневляю 
Сына Твоего и Бога моего. И аще многажды 
каюся, ложь пред Богом обретаюся: каюся 
трепеща, да не како поразит мя Господь, и 
по часе мале паки таяжде творю. Ведущи 
сия, Владычице моя, Госпоже Богородице, 
молю, да помилуеши, да укрепиши мя, и 
благая творити да подаси ми. Ты веси, о 
Владычице моя Богородице, яко имам в 
совершенней ненависти злая моя дела и 
всею мыслию люблю закон Бога моего. Но 
не вем, Госпоже Пречистая, откуду яже не- 
навижду, тая творю, а благая преступаю. 
Не попущай убо, Пречистая, воли моей со- 
вершатися, неугодна бо есть, но да будет 
во мне воля Сына Твоего и Бога моего, да 

мя спасет, и вразумит, и подаст ми благо- 
дать Святаго Духа, да бых аз отселе пре- 
стал сквернодействуя и прочее пожил 
бых в повелениих Сына Твоего, Господа 
нашего Иисуса Христа, Емуже подоба- 
ет всякая слава, честь и поклонение, со 
Безначальным Его Отцем, и Пресвятым и 
Благим и Животворящим Его Духом, ны- 
не и присно и во веки веков. Аминь. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Божией Матери 
«Недремлющее 
Око» 

(29 мая/11 июня) 


Пред иконой Пресвятой Бого- 
родицы «Недремлющее Око» молятся при бес- 
соннице детей. 


Молитва ко Пресвятой Богородице пред 
Ее иконою «Недремлющее Око» 


О, Предивная Госпоже, Владычице Бо- 
городице! Приими нас, припадающих к 
Твоему образу; воззри недремлющим оком 

Твоим на душевныя язвы наша грехов- 
ныя; умоли сердцем бдящего о нас Сына 
Твоего, Христа Бога нашего, да изба- 
вит нас, с верою к Нему прибегающих, 
от тяжкаго сна греховнаго и от всех на- 
вет вражиих, да спасет души наша, яко 
Человеколюбец. Аминь. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Икона 

Божией Матери 
«Неопалимая 
Купина» 

(4/17 сентября) 


Пред иконой Пресвятой Бого- 
родицы «Неопалимая Купина» молятся об из- 
бавлении от пожара и поражения молнией, от 
лютых бед, об исцелении недугов. 


Молитва ко Пресвятой Богородице пред 
Ее иконою «Неопалимая Купина» 


Царице Небесная, Владычице наша, Гос- 
поже вселенныя, Пресвятая Богородице, 
нескверная, неблазная, нетленная, пречи- 

стая, чистая Приснодево, Марие Богоне- 
весто, Мати Творца твари, Господа славы 
и Владыки всяческих! 

Тобою Царь царствующих и Господь 
господствующих прииде и на земли нам 
явися. Ты убо Божие милосердие вопло- 
щенное. Ты Мати Света и живота сущи, 
якоже некогда во чреве Твоем носила 
еси Его и на объятиих Твоих имела еси 
Младенца Слово Превечное, Бога, тако и 
всегда Того с Собою имаши. 

Сего ради мы по Бозе к Тебе прибегаем, 
яко к нерушимей стене и предстательству: 
призри благосердием, Всепетая Богороди- 
це, на лютое озлобление наше, и исцели 
душ и телес наших болезни, отжени от 
нас всякаго врага и супостата, избави от 
глада, мора, от язвы, от вод многих и воз- 
духов тлетворных, и от смерти внезапныя; 
и якоже три отроки в пещи вавилонстей, 
сохрани и соблюди нас, да якоже древ- 
ле людем Божиим, тако будут вся благая 
нам чтущим Тя; врази же и вси ненави- 
дящии нас да постыдятся и посрамятся, 
и уразумеют вси, яко с Тобою Господь, о 
Владычице, и Тобою с нами Бог. 

Во дни осени нас сению благодати Тво- 
ея, во тьме же нощней просвети светом 
свыше, всем полезная устрояющи; прело- 
жи горесть нашу во сладость и слезы утри 
согрешивших и бедствующих раб Твоих, 

исполняющи коегождо прошения вся во 
благо; вся бо можеши, елика хощеши Ты, 
Мати Слова и Живота. 

Тебе Отец венча Дщерь, Сын Матерь 
Деву, Дух Святый Невесту, да царствуеши 
яко Царица, предстоящи одесную Святыя 
Троицы, и милуеши нас якоже хощеши, 
ныне и присно и во веки веков. Аминь. 


Тропарь, глас 4 


Иже во огни купины неопалимыя, 
древле Моисеем виденныя, тайну вопло- 
щения Своего от неискусобрачныя Девы 
Марии Прообразовавый, Той и ныне, яко 
чудес Творец и всея твари Создатель, ико- 
ну Ея святую чудесы многими прослави, 
даровав ю верным во исцеление недугом 
и в защищение от огненнаго запаления. 
Сего ради вопием Преблагословенней: 
надеждо христиан, от лютых бед, огня и 
грома избави на Тя уповающия, и спаси 
души наша, яко Милосерда. 


Кондак, глас 8 


Предочистим чувствия душ и телес на- 
ших, да видим таинство Божественное, об- 
разно явленное древле великому во проро- 
цех Моисею купиною, горевшею огнем и не 
сгаравшею, в нейже Твоего безсеменнаго 

Рождества, Богородице, предвозвещение 
исповедуем и, благоговейно покланяющеся 
Тебе и рождшемуся от Тебе Спасу нашему, 
со страхом вопием: радуйся, Владычице, 
покрове и прибежище, и спасение душ 
наших. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Божией Матери 
‚ «Нерушимая 
Стена» 


(31 мая/18 июня 
и в Неделю Всех святых) 


Пред иконой Пресвятой Богородицы «Неруши- 
мая Стена» молятся об ограждении от всякого 
зла и тяжких обстояний, о сохранении града. 


Молитва ко Пресвятой Богородице 
пред Ее иконою «Нерушимая 
Стена» 


О Благодатная Владычице наша Бого- 
родице, Приснодево, приими от нас сие бла- 
годарственное хвалебное пение и вознеси 

ко Творцу и Зиждителю нашему теплыя 
молитвы Твоя за нас недостойных, да 
простит Он, Милосердый, нам вся гре- 
хи наша, помыслы лукавыя и нечистыя, 
дела скверныя. О Госпоже Пресвятая, 
умилосердися и низпосли дар по коегож- 
до потребе: болящия исцели, скорбящия 
утеши, заблуждшия вразуми, охрани 
младенцы, воспитай и научи юныя, обо- 
дри и настави мужи и жены, поддержи и 
согрей старыя, буди нам и зде, и в жизни 
вечней, Стено Нерушимая, избави от вся- 
ких бед и напастей и от вечнаго мучения, 
да всегда воспевающе Твою Материнскую 
любовь, восхваляем всем сердцем Сына 
Твоего, со Отцем Его и Святым Духом, 
во веки веков. Аминь. 


Тропарь, глас 4 


Яко нерушимую стену и всемощный по- 
кров стяжахом Тя, раби Твои, Владычице 
Богородице, мрак грехов и скорбей отго- 
няющую. Темже вопием Ти: мир мирови 
даруй и душам нашим свет и спасение. 


Величание 


Величаем Тя, Пресвятая Дево, и чтим 
образ Твой святый, имже болезни наша 
врачуеши и души к Богу возводиши. 

Икона 

Божией Матери 
«Неувядаемый 
Цвет» 

(3/16 апреля) 


Пред иконой Пресвятой Бого- 
родицы «Неувядаемый Цвет» молятся о сохра- 
нении праведной жизни, о правильном выборе 
супруга или супруги, о счастье в браке, о чис- 
тоте и целомудрии, об избавлении от брани 
плотской, при вступлении в брак. Чистая и 
пламенная молитва пред этой иконой помога- 
ет в разрешении тяжелых семейных проблем. 


Молитва ко Пресвятой Богородице пред 
Ее иконою «Неувядаемый Цвет» 


О Пресвятая и Пренепорочная Мати Дево, 
надеждо христиан и прибежище грешным! 
Защити всех в несчастиих к Тебе прибега- 
ющих, услыши стенания наша, приклони 
ухо Твое к молению нашему, Владычице и 
Мати Бога нашего, не презри требующия 
Твоея помощи и не отрини нас грешных, 
вразуми и научи нас: не отступи от нас, 
рабов Твоих, за роптание наше. Буди нам 
Мати и Покровительнице, вручаем себе 
милостивому покрову Твоему. Приведи нас 
грешных к тихой и безмятежней жизни; да 
оплачем грехи наша. О Мати Марие, наша 
преблагая и скорая Заступнице, покрый 
нас Своим ходатайством. Защити от врагов 

видимых и невидимых, умягчи сердца злых 
людей, возстающих на нас. О Мати Господа 
Творца нашего! Ты корень девства и неувя- 
дающий цвет чистоты и целомудрия, пош- 
ли помощь нам немощным и обуреваемым 
плотскими страстьми и блуждающими 
сердцами. Просвети наша душевныя очи, 
да видим пути правды Божия. Благодатию 
Сына Твоего укрепи нашу слабую волю 
во исполнение заповедей, да избавимся от 
всякия беды и напасти и оправданы будем 
Твоим пречудным заступлением на страш- 
нем Суде Сына Твоего. Емуже мы воздаем 
славу, честь и поклонение ныне и присно и 
во веки веков. Аминь. 


Тропарь, глас 5 


Преблагословенная Богородице Дево, 
покланяемся Твоему пречистому образу, 
Тебе поем хвалебную песнь, Тебе приносим 
нужды, горе и слезы, Ты же, о, кроткая 
Заступнице наша, Тебе так близки земные 
печали, приими наша воздыхания, помо- 
зи нам и от бед спаси. Неустанно бо и со 
умилением да зовем Ти: радуйся, Мати 
Божия, Цвете Неувядаемый. 


Величание 


Величаем Тя, Пресвятая Дево, и чтим 
образ Твой святый, имже болезни наша 
врачуеши и души к Богу возводиши. 

Икона 

Божией Матери 
«Неупиваемая 
Чаша» 


(5/18 мая) 


Пред иконой Пресвятой Бого- 
родицы «Неупиваемая Чаша» 
молятся 0б исцелении одержимых недугом 
страсти пьянства и запоя, наркомании и та- 
бакокурения. 


Молитва ко Пресвятой Богородице пред 
Ее иконою «Неупиваемая Чаша» 


О Премилостивая Владычице! К, Твоему 
заступлению ныне прибегаем, молений на- 
ших не презри, но милостивно услыши нас: 
жен, детей, матерей и тяжким недугом пи- 
анства одержимых и от Матери — Церкви 
Христовой и спасения отпадающих брати- 
ев, сестер и сродник наших исцели. 

О Милостивая Мати Божия, коснися 
сердец их и скоро возстави от падений гре- 
ховных и ко спасительному воздержанию 
приведи их. Умоли Сына Твоего, Христа 
Бога нашего, да простит нам согрешения 
наша и не отвратит милости Своея от лю- 
дей Своих, но да укрепит нас в трезвости 
и целомудрии. 

Приими, Пресвятая Богородице, молитвы 
матерей, о чадех своих слезы проливающих, 

жен, о мужех своих рыдающих, чад си- 
рых и убогих, заблуждшими оставленных, 
и всех нас, к иконе Твоей припадающих. 
И да приидет сей вопль наш молитвами 
Твоими ко престолу Всевышняго. 
Покрый и соблюди нас от лукаваго лов- 
ления и всех козней вражиих, в страшный 
же час исхода нашего помози прейти нам 
непреткновенно воздушныя мытарства, мо- 
литвами Твоими избави нас вечнаго осуж- 
дения, да покрыет нас милость Божия в 
бесконечныя веки веков. Аминь. 


Тропарь, глас 4 


Днесь притецем, вернии, к Божествен- 
ному и пречудному образу Пресвятыя 
Богоматере, напояющей верных сердца 
Небесною Неупиваемою Чашею Своего 
милосердия и людем верным чудеса по- 
казующей. Яже мы видяще и слыша- 
ще духовно празднуем и тепле вопием: 
Владычице Премилостивая, исцели наша 
недуги и страсти, молящи Сына Твоего, 
Христа Бога нашего, спасти души наша. 


Величание 


Величаем Тя, Пресвятая Дево, Мати 
Христа Бога нашего, и чтим образ Твой 
святый, от негоже источаеши исцеления 
всем с верою к Тебе притекающим. 

Икона 

Божией Матери 
«Нечаянная 
Радость» 

(9/22 декабря и 1/14 мая) 


Пред иконой Пресвятой Бого- 
родицы «Нечаянная Радость» 
молятся 06 обращении заблудших, о здравии и 
благополучии детей, об исцелении глухоты и 
болезней ушей, о возвращении отпавших от 
веры Православной в Церковь. 


Молитва ко Пресвятой Богородице пред 
Ее иконою «Нечаянная Радость» 
из службы со акафистом 


О Пресвятая Дево, Всеблагаго Сына Ма- 
ти Всеблагая, града Москвы Покровитель- 
нице, всех сущих во гресех, скорбех, бе- 
дах и болезнех Верная Предстательнице 
и Заступнице! Приими молебное пение 
сие от нас, недостойных раб Твоих, Тебе 
возносимое, и якоже древле грешника, на 
всяк день многажды пред честною иконою 
Твоею молившагося, не презрела еси, но да- 
ровала еси нечаянную радость ему и прекло- 
нила еси Сына Твоего многим и усердным к 
Нему ходатайством ко прощению сего греш- 
наго и заблуждшаго, тако и ныне не презри 
моления нас, недостойных рабов Твоих, и 
умоли Сына Твоего и Бога нашего, да и всем 

нам, с верою и умилением покланяющимся 
пред цельбоносным образом Твоим, дарует 
нечаянную по коегождо потребе радость: 
грешником, погрязшим во глубине зол и 
страстей, — вседейственное вразумление, 
покаяние и спасение; сущим в скорбех и 
печалех — утешение; обретающимся в бе- 
дах и озлоблениих — совершенное сих из- 
бытие; малодушным и ненадежным — на- 
дежду и терпение; в радости и изобилии 
живущим — непрестанное Благодетелю 
благодарение; бедствующим — милосердие; 
сущим в болезни и долгонедужии и остав- 
ленным врачами — нечаемое исцеление и 
укрепление; иждившим от недуга ум — 
ума возвращение и обновление; отходящим 
в вечную и нескончаемую жизнь — па- 
мять смертную, умиление и сокрушение о 
гресех, дух бодр и твердую на милосердие 
Судии надежду. О Госпоже Пресвятая! Уми- 
лосердися ко всем, чтущим всечестное 
имя Твое, и всем яви всемощный покров 
Твой и заступление; во благочестии, чистоте 
и честнем жительстве пребывающия до 
последняго их скончания во благости со- 
блюди; злыя благи сотвори; заблужд- 
шия на путь правый настави; всякому 
делу благому и Сыну Твоему угодному 
споспешествуй; всякое дело злое и бого- 
противное разруши; в недоумении и труд- 
ных, и опасных обстояниих обретающимся 

незримую помощь и вразумление с Небесе 
низпосли; от искушений, соблазнов и по- 
гибели спаси; от злых человек и от врагов 
видимых и невидимых защити и сохрани; 
плавающим сплавай; путешествующим 
спутешествуй; сущим в нужде и гладе бу- 
ди Питательница; неимущим крова и при- 
станища буди покров и прибежище; на- 
гим подаждь одеяние; обидимым и непра- 
ведно гонимым — заступление; клевету, 
поношение и хуление терпящия незримо 
оправдай; клеветники и хулители пред 
всеми обличи; ожесточенно враждующим 
нечаемое подаждь примирение, и всем нам 
друг ко другу любовь, мир и благочестие 
и здравие с долгоденствием. Супружества 
в любви и единомыслии сохрани; супру- 
ги, во вражде и разделении сущия, уми- 
ри, соедини я друг ко другу и положи им 
союз любве неразрушимый; матерем, де- 
ти родящим, скорое подаждь разрешение; 
младенцы воспитай; юныя уцеломудри, от- 
верзи им ум к восприятию всякаго полез- 
наго учения, страху Божию, воздержанию 
и трудолюбию настави; от домашней брани 
и вражды единокровных миром и любовию 
огради. Безматерних сирот буди Матерь, 
от всякаго порока и скверны отврати я 
и всему благому и Богоугодному научи, 
прельщенныя же и во грех и нечистоту 
падшия, скверну греха отъявши, из бездны 

погибели изведи. Вдов буди Утешительни- 
ца и Помощница, старости буди жезл, от 
внезапныя смерти без покаяния всех нас 
избави, и всем нам христианскую кончину 
живота нашего, безболезненну, непостыдну, 
мирну и добрый ответ на страшнем Судищи 
Христове даруй. Преставльшияся в вере и 
покаянии от жития сего со Ангелы и все- 
ми святыми жити сотвори, скончавшимся 
внезапною смертию милостива быти Сына 
Твоего умоли, и о всех усопших, иже не 
имут сродников, о упокоении их Сына 
Твоего умоляющих, Сама буди непрестан- 
ная и теплая Молитвенница и Ходатаица, 
да вси на Небеси и на земли ведят Тя, яко 
твердую и непостыдную Предстательницу 
рода христианскаго, и, ведуще, славят Тя 
и Тобою Сына Твоего, со Безначальным 
Его Отцем и Единосущным Его Духом, 
ныне и присно и во веки веков. Аминь. 


Тропарь, глас 4 


Днесь, вернии людие, духовно торжест- 
вуем, прославляюще Заступницу усердную 
рода христианскаго, и, притекающе к 
пречистому Ея образу, взываем сице: о 
Премилостивая Владычице Богородице, по- 
даждь нам нечаянную радость, обременен- 
ным грехи и скорбьми многими, и избави 
нас от всякаго зла, молящи Сына Твоего, 
Христа Бога нашего, спаси души наша. 

Кондак, глас 6 


Не имамы иныя помощи, не имамы 
иныя надежды, разве Тебе, Владычице. 
Ты нам помози, на Тебе надеемся, и Тобою 
хвалимся, Твои бо есмы раби, да не по- 
стыдимся. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Икона 

Божией Матери 
«Никейская» 
(«Бысть Чрево 
Твое Святая 
Трапеза») 

(28 мая/10 июня) 


Пред иконой Пресвятой Богородицы «Никей- 
ская» молятся о вразумлении заблудших и 
отступивших от веры. 


Молитва ко Пресвятой Богородице 
пред Ее иконою «Никейская» 


О Пресвятая Госпоже Владычице Бого- 
родице! Вышши еси всех Ангел и Архангел 
и всея твари честнейши, помощница еси 

обидимых, ненадеющихся надеяние, убо- 
гих заступница, печальных утешение, 
алчущих кормительница, нагих одея- 
ние, больных исцеление, грешных спасе- 
ние, христиан всех поможение и засту- 
пление. О Всемилостивая Госпоже, Дево 
Богородице Владычице! Милостию Твоею 
спаси и помилуй страну нашу, преосвя- 
щенныя митрополиты, архиепископы и 
епископы, и весь священнический и иноче- 
ский чин, военачальники, градоначальники 
и христолюбивое воинство, и доброхоты, и 
вся православныя христианы ризою Твоею 
честною защити, и умоли, Госпоже, из Тебе 
без семене воплотившагося Христа Бога на- 
шего, да препояшет нас силою Своею свы- 
ше на невидимыя и видимыя враги на- 
ша. О Всемилостивая Госпоже Владычице 
Богородице! Воздвигни нас из глубины гре- 
ховныя, и избави нас от глада, губитель- 
ства, от труса и потопа, от огня и меча, от 
нахождения иноплеменных и междоусоб- 
ныя брани, и от внезапныя смерти, и от 
нападения вражия, и от тлетворных ветр, 
и от смертоносныя язвы, и от всякаго зла. 
Подаждь, Госпоже, мир и здравие рабом 
Твоим, всем православным христианом, и 
просвети им ум и очи сердечныя еже ко спа- 
сению, и сподоби ны, грешныя рабы Твоя, 

Царствия Сына Твоего, Христа Бога наше- 
го, яко Держава Его благословена и пре- 
прославлена, со Безначальным Его Отцем и 
с Пресвятым и Благим и Животворящим 
Его Духом, ныне и присно и во веки ве- 
ков. Аминь. 


Тропарь, глас 4 


Бысть чрево Твое святая трапеза, иму- 
щи Небеснаго Хлеба, Христа, от Негоже 
всяк ядый не умирает, якоже рече всяче- 
ских, Богородице, Питатель. 


Кондак, глас 6 


Предстательство христиан непостыд- 
ное, ходатайство ко Творцу непреложное, 
не презри грешных молений гласы, но 
предвари яко Благая, на помощь нас, вер- 
но зовущих Ти: ускори на молитву и по- 
тщися на умоление, предстательствующи 
присно, Богородице, чтущих Тя. 


Величание 


Величаем Тя, Пресвятая Дево, и чтим 
образ Твой святый, имже болезни наша 
врачуеши и души наша к Богу возво- 
диши. 

Икона 
Божией Матери 
«О Тебе радуется» 


(День празднования 
не известен) 


Пред иконой Пресвятой Бого- 
родицы «О Тебе радуется» 
читаются благодарственные молитвы за бла- 
годеяния Пресвятой Богородицы. 


Молитва ко Пресвятой Богородице 
пред Ее иконою «О Тебе радуется» 


К кому возопию, Владычице? К кому 
прибегну в горести моей, аще не к Тебе, 
Царице Небесная? Кто плач мой и воздыха- 
ние мое приимет, аще не Ты, Пренепорочная, 
Надеждо христиан и прибежище нам, греш- 
ным? Кто паче Тебе в напастех защитит? 
Услыши убо стенание мое, и преклони ухо 
Твое ко мне, Владычице Мати Бога моего, 
и не презри мене, требующаго Твоея помо- 
щи, и не отрини мене грешнаго. Вразуми 
и научи мя, Царице Небесная, не отступи 
от мене раба Твоего, Владычице, за ропта- 
ние мое, но буди мне Мати и заступница. 
Вручаю себе милостивому покрову Твоему: 
приведи мя грешнаго к тихой и безмя- 
тежней жизни, да плачуся о гресех моих. 
К кому бо прибегну повинный аз, аще не 

к Тебе, упованию и прибежищу грешных, 
надеждою на неизреченную милость Твою 
и щедроты Твоя окриляемь? О Владычице 
Царице Небесная! Ты мне упование и при- 
бежище, покров и заступление и помощь. 
Царице моя преблагая и скорая заступни- 
це! Покрый Твоим ходатайством моя пре- 
грешения, защити мене от враг видимых и 
невидимых, умягчи сердца злых человек, 
возстающих на мя. О Мати Господа моего 
Творца! Ты еси корень девства и неувядае- 
мый цвет чистоты. О Богородительнице! 
Ты подаждь ми помощь немощствующему 
плотскими страстьми и болезнующему серд- 
цем, едино бо Твое и с Тобою Твоего Сына 
и Бога нашего имам заступление, и Твоим 
пречудным заступлением да избавлюся от 
всякия беды и напасти, о Пренепорочная 
и Преславная Божия Мати Марие. Темже 
со упованием глаголю и вопию: радуй- 
ся, Благодатная; радуйся, Обрадованная; 
радуйся, Преблагословенная; Господь с 
Тобою. 


Тропарь, глас 8 


О Тебе радуется, Благодатная, всякая 
тварь, ангельский собор и человеческий 
род, освященный храме и раю словесный, 
девственная похвало, из Неяже Бог во- 
плотися и Младенец бысть, прежде век 

сый Бог наш: ложесна бо Твоя престол 
сотвори и чрево Твое пространнее небес 
содела. О Тебе радуется, Благодатная, вся 
тварь, слава Тебе. 


Величание 


Величаем Тя, Пресвятая Дево, и чтим 
образ Твой святый, имже болезни наша 
врачуеши и души наша к Богу возводиши. 


7 Икона . 

Божией Матери 
«Одигитрия» 
(«Смоленская») 
(28 июля/10 августа) 


" Пред иконой Пресвятой Бого- 
родицы «Одигитрия» «Смоленская» молятся о 
сохранении и помощи в пути, о путешествую- 
щих, о помощи заблудшим и потерявшим цель 
в жизни, о покровительстве вдов и сирот, об 
исцелении болезней глаз, от нашествия ино- 
племенных. 


Молитва ко Пресвятой Богородице 
пред Ее иконою «Смоленская», 
именуемою «Одигитрия» 


О Пречудная и Превышшая всех тва- 
рей Царице Богородице, Небеснаго Ца- 
ря Христа Бога нашего Мати, Пречистая 

Одигитрие Марие! Услыши нас, грешных 
и недостойных, в час сей молящихся и 
припадающих к Твоему пречистому образу 
со слезами и умиленно глаголющих: из- 
веди нас от рова страстей, Владычице 
Преблагая, избави нас от всякия скорби и 
печали, огради от всякия напасти и злыя 
клеветы, и от неправеднаго и лютаго навета 
вражия. Можеши бо, о Благодатная Мати 
наша, от всякаго зла сохранити люди Твоя 
и всяким благодеянием снабдити и спасти; 
разве Тебе иныя Предстательницы в бе- 
дах и обстояниих, и теплыя Ходатаицы о 
нас, грешных, не имамы. Умоли, Госпоже 
Пресвятая, Сына Твоего Христа Бога на- 
шего, да удостоит нас Царствия Небеснаго; 
сего ради всегда славим Тя, яко Виновницу 
спасения нашего, и превозносим святое и 
великолепое имя Отца и Сына и Святаго 
Духа, в Троице славимаго и покланяемаго 
Бога, во веки веков. Аминь. 


Тропарь, глас 4 


К Богородице прилежно ныне прите- 
цем, грешнии и смиреннии, и припадем, 
в покаянии зовуще из глубины души: 
Владычице, помози, на ны милосердовав- 
ши, потщися, погибаем от множества пре- 
грешений, не отврати Твоя рабы тщи, Тя 
бо и едину надежду имамы. 

Кондак, глас 6 


Не имамы иныя помощи, не имамы 
иныя надежды, разве Тебе, Владычице, 
Ты нам помози, на Тебе надеемся и Тобою 
хвалимся, Твои бо есмы раби, да не по- 
стыдимся. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Икона 
Божией Матери 
«Озерянская» 


(30 сентября/13 октября 
и 30 октября/12 ноября) 


Пред иконой Пресвятой Бого- 
родицы «Озерянская» молятся о покровитель- 
стве рыбаков и охотников, а также о помоши 
при тяжелых переломах и травмах, об успехах 
в рыболовстве. 


Молитва ко Пресвятой Богородице 
пред Ее иконою «Озерянская» 


От суеты житейския возникше и ума 
своего помыслы воедино собравше, ко 
Твоей, Богородице, иконе очи душ и телес 

наших воздвизаем, и Тебе взываем сице: 
не остави, Пречистая, нас немощных во 
гресех наших растлетися, не попусти зло- 
му демону души наши от Сына Твоего в 
дебри страстей отгнати, но помози нам 
Того заповеди присно памятовати, да ни- 
же блудным возбешением себе предаем, 
ниже друг друга злобою угрызаем, но 
якоже днесь, святыни Твоей предстояще, 
о исправлении жития нашего ревностию 
распаляемся, тако и от храма Твоего в до- 
мы своя отшедше, сие доброе намерение 
сохранити потщимся. 

По сих же и телесныя наша нужды 
утоли, и горести Твоею молитвою исцели, 
Всепетая. Вемы, яко подобаше нам паче 
вся сия благодушне претерпевати и точию 
о терпении в скорбех Господа просити; но 
понеже изнемогают в печалех душы наша 
и помыслы уныния нашу колеблют веру, 
сего ради в сокрушении сердец к Тебе си- 
це взываем. Якоже безчисленныя боля- 
щия страдальцы исцелила еси и скорбя- 
щия утешила еси, тако и нас пред чудот- 
ворною Твоею иконою припадающих и в 
скорби Тебе молящихся, услыши, и всех 
прошения во благое исполни, болящим 
здравие, скорбящим утешение подающи, 
во вражде сущим мир от Бога низпосыла- 
ющи, сомнящимся же веры утверждение. 

Услыши грешныя рабы Твоя, Пречис- 
тая, воздвигни нас на благодарственное 
Тебе славословие, да умножится вера лю- 
дей Твоих, да прославится в них Твое за- 
ступление, да тако Царствие Сына Твоего 
посреде нас утвердится; Емуже подобает 
всякая слава, честь и поклонение, со Без- 
начальным Его Отцем и Пресвятым и 
Благим и Животворящим Духом, ныне и 
присно и во веки веков. Аминь. 


Тропарь, глас 3 


Твоего предстательства уверение и ми- 
лосердия Твоего явление икона Озерянская 
нам, Владычице, показася; пред неюже 
души наша в молитве изливаем и верою 
Тебе вопием: воззри, Милосердая, на лю- 
ди Твоя, вся скорби наша и печали уто- 
ли, утешение благое в сердца наша низ- 
посли и спасение вечное душам нашим, 
Пречистая, испроси. 


Кондак, глас 5 


Не отрини, о Милосердая Мати, слез 
и воздыханий наших, но прошения наша 
милостивно приимши, пред иконою Твоею 
молящихся людей веру укрепи, умиле- 
нием сердца их исполни и крест земнаго 
жития носити им помози; елика бо хоще- 
ши, можеши. 

Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Икона 

Божией Матери 
«Оковецкая» 
(«Ржевская») 
(11/24 июля) 


Пред иконой Пресвятой Бого- 
родицы «Оковецкая» («Ржевская») молятся 
0б избавлении от различных телесных и ду- 
шевных недугов, а также о помощи в пути. 


Молитва ко Пресвятой Богородице 
пред Ее иконою «Оковецкая» 


К кому возопию, Владычице? К ко- 
му прибегну в горести моей, аще не к 
Тебе, Царице Небесная? Кто плач мой 
и воздыхание мое приимет, аще не Ты, 
Пренепорочная, Надеждо христиан и при- 
бежище нам, грешным? Кто паче Тебе в 
напастех защитит? Услыши убо стена- 
ние мое, и преклони ухо Твое ко мне, 
Владычице Мати Бога моего, и не презри 
мене требующаго Твоея помощи, и не от- 

рини мене, грешнаго. Вразуми и научи мя, 
Царице Небесная, не отступи от мене раба 
Твоего, Владычице, за роптание мое, но 
буди мне Мати и заступница. Вручаю се- 
бе милостивому покрову Твоему: приве- 
ди мя грешнаго к тихой и безмятежней 
жизни, да плачуся о гресех моих. К ко- 
му бо прибегну повинный аз, аще не к 
Тебе, упованию и прибежищу грешных, 
надеждою на неизреченную милость Твою 
и щедроты Твоя окриляемь? О Владычице 
Царице Небесная! Ты мне упование и при- 
бежище, покров и заступление и помощь. 
Царице моя преблагая и скорая заступни- 
це! Покрый Твоим ходатайством моя пре- 
грешения, защити мене от враг видимых и 
невидимых, умягчи сердца злых человек, 
возстающих на мя. О Мати Господа моего 
Творца! Ты еси корень девства и неувядае- 
мый цвет чистоты. О Богородительнице! 
Ты подаждь ми помощь немощствующему 
плотскими страстьми и болезнующему серд- 
цем, едино бо Твое и с Тобою Твоего Сына 
и Бога нашего имам заступление, и Твоим 
пречудным заступлением да избавлюся от 
всякия беды и напасти, о Пренепорочная и 
Преславная Божия Мати Марие. Темже со 
упованием глаголю и вопию: радуйся, Бла- 
годатная; радуйся, Обрадованная; радуйся, 
Преблагословенная; Господь с Тобою. 

Тропарь, глас 4 


Предстательнице нератная, о Одигитрие 
готовая! Тверския земли и града Москвы 
красота и слава, днесь в кров Твой вси при- 
бегаем и умильно вопием Твоему крепкому 
заступлению, просяще избавления от злых 
наветников Православия, присно борющих 
нас, и получити, Богородительнице Чистая, 
токи неисчерпаемых чудесных исцеле- 
ний от Твоея пречудныя иконы молитвой 
предстоящаго пред Тобою Мирликийскаго 
чудотворца Николая, да усердно вси Твое 
проповемы наше ограждение. 


Величание 


Величаем Тя, Пресвятая Дево, Мати 
Христа Бога нашего и чтим образ Твой свя- 
тый, от негоже источаепти исцеления всем, 
с верою к Тебе притекающим. 


Икона 

Божией Матери 
«Опочецкая», 
или «Себежская» 
(«Умиление») 
(14/27 марта) 


Пред иконой Пресвятой Богородицы «Опочецкая», 
или «Себежская», молятся об исцелении от недугов 
телесных и душевных, о защите от иноплеменных 
и иноверных, о покровительстве воинов. 


Й 


| 


| Ворк лолу ча: лаан 

Молитва ко Пресвятой Богородице 
пред Ее иконою «Опочецкая», или 
«Себежская» («Умиление») 


О Пресвятая Дево, Мати Христа Бога на- 
шего, Царице небесе и земли! Вонми мно- 
гоболезненному воздыханию душ наших, 
призри с высоты святыя Твоея на нас, с 
верою и любовию покланяющимся пречи- 
стому и чудотворному образу Твоему. Се бо 
грехми погружаемии и скорбьми обуревае- 
мии, взирающе на Твой образ, яко живей 
Тебе сущей с нами, приносим смиренная 
моления наша. Не имамы бо иныя помощи, 
ни инаго предстательства, ни утешения, 
токмо Тебе, о Мати всех скорбящих и об- 
ремененных. Помози нам немощным, утоли 
скорби наша, настави на путь правый нас 
заблуждающих, уврачуй болезненная сердца 
наша и спаси безнадежных, даруй нам про- 
чее время жития нашего в мире и покаянии 
проводити, подаждь христианскую кончи- 
ну, и на страшнем Суде Сына Твоего явися 
нам Милосердая Предстательница, да всег- 
да поем, величаем и славим Тя, яко благую 
Заступницу рода христианскаго, со всеми 
угодившими Богу, во веки веков. Аминь. 


Тропарь, глас 8 


Взыдем, православнии народи града 
Опочки, на тучную гору, яко на Фаворскую, 
в дом Спасителя своего, в честь боголепнаго 

Преображения Его, обилующу чудес и сто- 
кратный клас израстившую, и узрим славу 
чудесе от чудотворнаго образа Пресвятыя 
Богоматере Умиления Себежския: яко мо- 
ре пролияся и Евфрат, текий из рая, тако 
слезы Ея быша, из обою оку пролитыя, о 
нашедшем гневе Создателя Своего за на- 
ше согрешение, припадем, каменносердеч- 
нии, и возрыдаем, просяще: о Владычице, 
умоли Сына Своего и Господа нашего сими 
пресвятыми Своими слезами, да избавит 
нас от всякаго злаго обстояния, и огнен- 
наго запаления, и междоусобныя брани, 
от мора и глада, и нашествия иноплемен- 
ных в грядущия времена, и, радующеся, 
со Гавриилом благовестником возопием 
Ти: радуйся, Обрадованная, Господь с То- 
бою. 


Кондак, глас 4 


Притецем, людие, богатии и убозии, си- 
рии и вдовицы, старии и юнии, в тихое 
пристанище, под покров цельбоноснаго ис- 
точника Богоматере. Слезы бо, яко реки, 
источает из обою оку чудотворнаго обра- 
за Себежския о находящем гневе за наша 
злая согрешения и укрепляет град, егоже 
возлюбила еси, на сопротивныя, утверж- 
дает веру православных христиан и избав- 
ляет от всякаго зла молитвами Своими. 

Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


ИЯ Икона _ 

У Божией Матери 
у. р) «Отрада», или 

`` - «Утешение», 
Ватопедская 
(Афонская) 


(21 января/3 февраля) 


Пред иконой Пресвятой Богородицы «Отрада», 
или «Утешение», молятся 0б избавлении от 
скорби и печали, в надежде получить утешение, 
а также об избавлении от недугов телесных. 


Молитва ко Пресвятой Богородице 
пред Ее иконою «Отрада», или 
«Утешение», Ватопедскою 
(Афонская) 


О Пресвятая Дево, Мати Господа, Ца- 
рице Небесе и земли! Вонми многоболез- 
ненному воздыханию душ наших, призри 
с высоты святыя Твоея на нас, с верою 
и любовию покланяющихся пречистому 
образу Твоему. Се бо грехми погружаемии 
и скорбьми обуреваемии, взирая на Твой 

образ, яко живей Ти сущей с нами, при- 
носим смиренныя моления наша. Не има- 
мы бо ни иныя помощи, ни инаго предста- 
тельства, ни утешения, токмо Тебе, о Мати 
всех скорбящих и обремененных! Помози 
нам немощным, утоли скорбь нашу, на- 
стави на путь правый нас заблуждающих, 
уврачуй и спаси безнадежных, даруй нам 
прочее время живота нашего в мире и ти- 
шине проводити, подаждь христианскую 
кончину и на страшнем суде Сына Твоего 
явися нам Милосердая Заступница, да 
всегда поем, величаем и славим Тя, яко 
благую Заступницу рода христианскаго, 
со всеми угодившими Богу. Аминь. 


Тропарь, глас 4 


О Покров благодатный и спаситель- 
ный стяжахом честную Твою икону, 
Богородице. На сию убо со умилением 
взирающе, Тебе вопием: Владычице, низ- 
посли отраду и утешение, на Тя упование 
возлагаем грешнии и смиреннии, на Твое 
предстательство надеемся недостойнии, 
ускори нас избавити от бед и скорбей и 
умоли Сына Твоего, Христа Бога нашего, 
помиловати и спасти души наша. 


Кондак, глас 8 


Взбранной Воеводе победительная, яко 
избавльшеся от злых, благодарственная 
восписуем Ти, раби Твои, Богородице, 


233 


но яко имущая державу непобедимую, 
от всяких нас бед свободи, да зовем Ти: 
Радуйся, Невесто Неневестная. 


Величание 


Величаем Тя, Пресвятая Дево, и чтим 
образ Твой святый, имже болезни наша 
врачуеши и души наша к Богу возво- 
диши. 


ПЕШЕЗЫЧ Икона 
| е: Божией Матери 
ПАЮ «Печерская» 
14 8 («Печерская- 
в 3 Нерукотворенная») 
ЕМЫ | (3/16 мая и 15/28 
августа) 


Пред иконой Пресвятой Богородицы «Печерская- 
Нерукотворенная» молятся об исцелении слепых, 
бесноватых и о заступничестве от врагов. 


Молитва ко Пресвятой Богородице 
пред Ее иконою «Печерская- 
Нерукотворенная» 


О, Пресвятая и Пренепорочная Дево Бо- 
городице, наша Печерская похвало и укра- 
шение, державный покрове Святаго места 
сего, истинная Владычице избраннаго уде- 
ла Своего. Приими нас, недостойных рабов 

Твоих, убогое моление с верою и любовию 
приносящих пред чудным образом Твоим, 
да посетиши милостивно греховное житие 
наше, просвещающи его светом покаяния, 
осени нас, обремененных скорбьми многи- 
ми, Твоею Небесною радостию и сподоби нас 
присно славити Тя в мире и благочестии на 
месте святем сем, да, без порока прешедше 
путь жития нашего, помощию Твоею достиг- 
нем вечнаго веселия во светлостех святых и 
Богоносных отец наших Антония и Феодосия 
и всех преподобных Печерских и едиными 
усты и сердцем воспоем Тя с Предвечным 
Сыном Твоим, со Безначальным Его Отцем 
и Пресвятым, Всеблагим, Животворящим 
и Единосущным Его Духом во веки веков. 
Аминь. 


Тропарь, глас 4 


Днесь светло торжествует Печерская 
обитель и радуется явлением образа 
Богоматере безмерный лик Печерских от- 
цев, с нимиже и мы непрестанно вопи- 
ем: радуйся, Благодатная, Печерская по- 
хвало. 


Кондак, глас 3 


Дева днесь невидимо предстоит в церкви 
и с лики Печерских отцев молится о нас, 
благоговейно величающих Ея безмерную 

милость к роду нашему, явльшуюся в чуд- 
ном образе Ея, обитель Печерскую украша- 
ющем. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Икона 

‚ Божией Матери 
«Печерская- 
Свенская» 


(3/16 мая и 17/30 
августа) 


Пред иконой Пресвятой Бого- 
родицы «Печерская-Свенская» 
молятся 06 избавлении от нашествия инопле- 
менных, об исцелении душевных и телесных 
страданий, о прозрении слепых и об исцелении 
глазных болезней. 


Молитва ко Пресвятой Богородице пред 
Ее иконою «Печерская-Свенская» 


О, Пресвятая и Пренепорочная Дево Бо- 
городице, наша Печерская похвало и укра- 
шение, державный покрове Святаго места 
сего, истинная Владычице избраннаго уде- 

ла Своего. Приими нас, недостойных рабов 
Твоих, убогое моление с верою и любовию 
приносящих пред чудным образом Твоим, 
да посетиши милостивно греховное житие 
наше, просвещающи его светом покаяния, 
осени нас, обремененных скорбьми многи- 
ми, Твоею Небесною радостию и сподоби нас 
присно славити Тя в мире и благочестии на 
месте святем сем, да, без порока прешедше 
путь жития нашего, помощию Твоею достиг- 
нем вечнаго веселия во светлостех святых и 
Богоносных отец наших Антония и Феодосия 
и всех преподобных Печерских и едиными 
усты и сердцем воспоем Тя с Предвечным 
Сыном Твоим, со Безначальным Его Отцем 
и Пресвятым, Всеблагим, Животворящим 
и Единосущным Его Духом во веки веков. 
Аминь. 


Тропарь, глас 4 


Днесь светло торжествует Печерская 
обитель и радуется явлением образа Бо- 
гоматере безмерный лик Печерских отцев, 
с нимиже и мы непрестанно вопием: ра- 
дуйся, Благодатная, Печерская похвало. 


Кондак, глас 3 


Дева днесь невидимо предстоит в церкви 
и с лики Печерских отцев молится о нас, 
благоговейно величающих Ея безмерную 
милость к роду нашему, явльшуюся в чуд- 
ном образе Ея, обитель Печерскую украша- 
ющем. 

Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Икона Божией 
У Матери 
«Плач Богоматери» 


(В Великий Пяток) 


Пред иконой Пресвятой Бого- 
родицы «Плач Богоматери» 
молятся об избавлении от ду- 
шевных страданий. 


Молитва ко Пресвятой Богородице 
пред Ее иконою «Плач Богоматери», 


чтомая в церкви села Горностаева 
Московской епархии 


О Пресвятая Госпоже Богородице, наше- 
го спасения Надеждо! Воззри милостивно на 
люди Твоя, с верою и любовию предстоящия 
и пречистому образу Твоему покланяющия- 
ся. Приими наше хвалебное пение сие и про- 
лей теплую Твою молитву о нас грешных ко 
Господу, да презрев вся наша согрешения, 
спасет и помилует нас. Еще же молим Тя уми- 
ленно: избави нас от всякия скорби и смер- 
тоносныя язвы, подай нам Твою милостивую 
помощь, не отрини наших слез и воздыха- 

ний, не забуди нас во вся дни жизни нашея, 
но всегда пребывай с нами, и Твоим засту- 
плением и ходатайством у Господа подаждь 
нам отраду, утешение, защиту и помощь, 
да славим и величаем Преблагословенное и 
Всепетое имя Твое во веки веков. Аминь. 


Величание 
Величаем Тя, Пресвятая Дево, и чтим об- 


раз Твой святый, имже болезни наша вра- 
чуеши и души наша к Богу возводиши. 


| Икона 

28 Божией Матери 
=- «Подательница 
5 ума», или 
«Прибавление 


(15/28 августа) 


Пред иконой Пресвятой Богородицы «Податель- 
ница ума», или «Прибавление ума», молятся о 
просвещении разума к учению грамоты, в сла- 
бом учении детей, об успешном учении. 


Молитва ко Пресвятой Богородице пред 
Ее иконою «Подательница ума», 
или «Прибавление ума» 


Богородице Пречистая, Доме, Егоже соз- 
да Себе Премудрость Божия, даров духов- 
ных Подательнице, от мира к премирным 

ум наш возводящая и всех к познанию 
разума приводящая! Приими молебное 
пение от нас, недостойных раб Твоих, с 
верою и умилением покланяющихся пред 
пречистым образом Твоим. Умоли Сына 
Твоего и Бога нашего, да дарует властем 
нашим мудрость и силу, судиям правду и 
нелицеприятие, пастырем мудрость духов- 
ную, ревность и бдение о душах наших, 
наставником смиренномудрие, чадом по- 
слушание, всем же нам дух разума и бла- 
гочестия, дух смирения и кротости, дух 
чистоты и правды. И ныне, Всепетая наша 
Мати, подай нам ума прибавление, умири, 
соедини во вражде и разделении сущия и 
положи им союз любве нерушимый, всех 
заблуждших от неразумия к свету исти- 
ны Христовы обрати, страху Божию, воз- 
держанию и трудолюбию настави, слово 
премудрости и душеполезное знание про- 
сящим даруй, осени нас вечною радостию, 
Херувимов честнейши и Серафимов слав- 
нейши сущая. Мы же, дивная дела и мно- 
горазумную Премудрость Божию в мире и 
жизни нашей видяще, устранимся земныя 
суеты и излишних житейских попечений, 
и ум, сердце наше на небеса возведем, яко 
да Твоим заступлением и помощию сла- 
ву, хвалу, благодарение за вся в Троице 

славимому Богу и всех Создателю воз- 
сылаем, ныне и присно и во веки веков. 
Аминь. 


Тропарь, глас 3 


Волею Отца Небеснаго зачала Сына 
Божия, без семене земнаго отца, прежде 
творения мира от Отца без матери рож- 
деннаго плотию родила еси, и Егоже мо- 
ли о даровании нам ума ко спасению душ 
наших. 


Кондак, глас 6 


Рожденнаго Духом от Отца Небеснаго, 
прежде сотворения денницы, Тобою пло- 
тию Рожденнаго без отца, не нарушив 
девства, Того умоли помочь нам победить 
завистию одержимаго падшаго денницу. 
Да одержим полную победу над диаво- 
лом, миром и плотию, Твоими молитва- 
ми, Богоневестная. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 

Икона 
Божией Матери 
«Подольская» 


(День празднования этой 
иконы неизвестен ) 


Пред иконой Пресвятой Бо- 
городицы «Подольская» мо- 
лятся 0б избавлении от па- 
губных страстей, о заступле- 
нии сирых и беспомощных. 


Молитва ко Пресвятой Богородице 
пред Ее иконою «Подольская», 
яже во граде Житомире 


О Всемилостиваго Бога Милосердая Мати, 
Преблагословенная Владычице, Приснодево 
Богородице! Услыши стенание и вопль наш 
и вонми гласу моления нашего. Простри 
нам Твоим всемогущим предстательством 
руку помощи, да не погибнем со безаконь- 
ми нашими, но в покаяние благовременне 
приидем. Веси бо нашу немощь и скорбь 
нашу, от страстей и бесов нам бываемую. 
Избави нас от нападений демонских и от 
наветов злых человек, Тобою бо демони по- 
пираются, и Тобою врази посрамляются. 
Исполни во благо прошения наша, Тебе при- 
носимая, никто же бо, притекаяй к Тебе, 
посрамлен отходит. Умоли Сына Твоего и 
Бога, да милостив будет неправдам нашим 

и да не внидет в суд с рабы Своими, яко не 
оправдится пред Ним всяк живый. Вемы 
бо, яко много может Матернее моление 
Твое ко благосердию Владыки, и вся Тебе 
от Него возможна суть. Исцели язвы телес 
наших, грехми оскверненных, и очисти ду- 
ши наша, омраченныя страстьми. Направи 
ум наш на путь правый и утверди волю 
нашу ко исполнению дел благих и к со- 
блюдению заповедей Сына Твоего, да мило- 
сердие Его не отступно будет от нас. Паче 
же, о Всеблагая Владычице, покрый, со- 
блюди и спаси всех сирых и безпомощных, 
к чудотворному Твоему образу припадаю- 
щих, и всех нас днесь осени всемощным 
Твоим покровом. Но и в прочее время жи- 
тия нашего Твоея милости и многия благо- 
сти нас не лиши, и буди нам присно упо- 
вание непостыдное в земнем житии и по 
преставлении нашем, да вси немолчными 
усты и чистым сердцем, со безплотными 
ангельскими гласы и со всеми святыми, 
славим, хвалим, поем и величаем Тя ныне 
и присно и во веки веков. Аминь. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 

Икона 

Божией Матери 
«Покров 
Пресвятой 
Богородицы» 


(1/14 октября) 


Пред иконой Покрова Пресвятой Богородицы 
молятся об избавлении от бед, о защите стра- 
ны от врагов. 


Молитва ко Пресвятой Богородице 
пред Ее иконою «Покров Пресвятой 
Богородицы» 


О Пресвятая Дево, Мати Господа выш 
-них сил, Небесе и земли Царице, града 
и страны нашея Всемощная Заступнице! 
Приими хвалебно-благодарственное пе- 
ние сие от нас, недостойных раб Тво- 
их, и вознеси молитвы наша ко престолу 
Бога и Сына Твоего, да милостив будет 
неправдам нашим, и пробавит благо- 
дать Свою чтущим всечестное имя Твое 
и с верою и любовию покланяющим- 
ся чудотворному образу Твоему. Несмы 
бо достойни от Него помиловани быти, 
аще не Ты умилостивиши Его о нас, 
Владычице, яко вся Тебе от Него возмож- 
на суть. Сего ради к Тебе прибегаем, яко 

к несомненней и скорей Заступнице на- 
шей: услыши нас, молящихся Тебе, осени 
нас вседержавным покровом Твоим, и 
испроси у Бога Сына Твоего: пастырем 
нашим ревность и бдение о душах, гра- 
доправителем мудрость и силу, судиям 
правду и нелицеприятие, наставником 
разум и смиренномудрие, супрогом лю- 
бовь и согласие, чадом послушание, оби- 
димым терпение, обидящим страх Божий, 
скорбящим благодушие, радующимся воз- 
держание, всем же нам дух разума и бла- 
гочестия, дух милосердия и кротости, дух 
чистоты и правды. Ей, Госпоже Пресвятая, 
умилосердися на немощныя люди Твоя: 
рассеянныя собери, заблуждшия на путь 
правый настави, старость поддержи, юныя 
уцеломудри, младенцы воспитай и приз- 
ри на всех нас призрением милостива- 
го Твоего заступления, воздвигни нас из 
глубины греховныя и просвети сердечныя 
очи наша ко зрению спасения, милостива 
нам буди зде и тамо, в стране земнаго 
пришельствия и на Страшнем Суде Сына 
Твоего; преставльшияся же в вере и по- 
каянии от жития сего отцы и братию на- 
шу в вечней жизни со Ангелы и со всеми 
святыми жити сотвори. Ты бо еси, Госпоже, 
слава небесных и упование земных, Ты по 

Бозе наша Надежда и Заступница всех, 
притекающих к Тебе с верою. К, Тебе убо мо- 
лимся и Тебе, яко Всемогущей Помощнице, 
сами себе и друг друга и весь живот наш 
предаем, ныне и присно и во веки веков. 
Аминь. 


Тропарь Покрову, глас 4 


Днесь благовернии людие светло празд- 
нуем, осеняеми Твоим, Богомати, прише- 
ствием, и к Твоему взирающе пречисто- 
му образу, умильно глаголем: покрый нас 
честным Твоим Покровом и избави нас от 
всякаго зла, молящи Сына Твоего, Христа 
Бога нашего, спасти души наша. 


Кондак, глас 3 


Дева днесь предстоит в церкви и с ли- 
ки святых невидимо за ны молится Богу, 
Ангели со архиереи покланяются, апосто- 
ли же со пророки ликовствуют: нас бо ра- 
ди молит Богородица Предвечнаго Бога. 


Величание 


Величаем Тя, Пресвятая Дево, и чтим 
Покров Твой святый: Тя бо виде святый 
Андрей на воздусе, за ны Христу моля- 
щуюся. 

' Положение 
честной Ризы 
Пресвятой 
Богородицы 
во Влахерне 
(2/15 июля) 


Пред иконой Пресвятой Богородицы «Ризопо- 
ложение» молятся о заступлении при наше- 
ствии врагов. 


Тропарь, глас 8 


Богородице Приснодево, человеков по- 
крове, ризу и пояс пречистаго Твоего те- 
лесе, державное граду Твоему обложение 
даровала еси, безсеменным рождеством 
Твоим нетленна пребывающи, о Тебе бо 
и естество обновляется и время. Темже 
молим Тя мир граду Твоему даровати и 
душам нашим велию милость. 


Кондак, глас 4 


Одеяние всем верным нетления, 
Богоблагодатная Чистая, даровала еси, 
священную ризу Твою, еюже священное 
тело Твое покрывала еси, покрове всех че- 
ловеков, еяже положение празднуем лю- 
бовию и вопием со страхом Ти, Чистая: 
радуйся, Дево, христиан Похвало. 

Величание 


Величаем Тя, Пресвятая Дево, Богоиз- 
бранная Отроковице, и чтим святыя ризы 
Твоея честное положение. 


в “я Икона 
дух е Божией Матери 
уа. Порт-Артурская 
1: «Торжество 
Пресвятой 
Богородицы» 


ПЕ 8 (16/29 августа) 


Пред иконой Пресвятой Богородицы Порт-Ар- 
турская «Торжество Пресвятой Богородицы» 
молятся о флоте, о России, о торжестве Пра- 
вославия, об избавлении от нападения врагов 
на Россию. Она является покровительницей 
земли Дальнероссийской. 


Молитва ко Пресвятой Богородице 
пред Ее иконою Порт-Артурская 
«Торжество Пресвятой Богородицы» 


О Пресвятая Госпоже Дево Богородице, 
превышшая Херувимов и Серафимов и свя- 
тейшая всех святых! Припадая к святей 
иконе Твоей, смиренно молимся: вонми гла- 
су моления нашего, виждь скорби, виждь 
беды наша, и яко любвеобильная Мати, по- 
тщися на помощь нам безпомощным, умоли 

Сына Твоего и Бога нашего: да не предаст 
земли нашея на поругание варваров, да не 
погубит нас за беззакония наша, но явит 
человеколюбно нам милость Свою. Испроси 
нам, Владычице, у благости Его телесное 
здравие и душевное спасение, мирное жи- 
тие и земли плодоносие, воздуха благорас- 
творение и благословение свыше на вся 
благая дела и начинания наша, и якоже 
древле милостивно явила нам икону Твою 
Порт-Артурскую, яко защитницу земли 
Дальнероссийския, но за неверие и небла- 
гоговение к святыням церковным язычни- 
ками плененную, тако и ныне припадаем 
ко вновь обретенному Твоему образу и при- 
носим наше усердное молитвословие. 

О Царице Всепетая! Простри ко Гос- 
поду богоноснеи руце Твои, имиже Бо- 
гомладенца Иисуса Христа носила еси и 
умоли Его избавити нас от всякаго зла. 
Яви, Владычице, милость Твою нам: боля- 
щия исцели, скорбящия утеши, бедствую- 
щим помози и сподоби нас благочестно 
житие земное совершити, христианскую 
кончину получити и Царствие Небесное 
наследити Матерним Твоим ходатайством 
к Рождшемуся от Тебе Христу Богу наше- 
му, Емуже со Безначальным Его Отцем и 
Пресвятым Духом подобает всякая слава, 
честь и поклонение, ныне и присно и во 
веки веков. Аминь. 

Тропарь, глас 4 


Днесь торжествует град Владивосток, 
и с ним сликовствуют вси пределы зем- 
ли Дальнероссийския, сретая вновь об- 
ретенную икону Твою, Богомати, Порт- 
Артурскою нареченную, в благословение 
и знамение торжества христолюбивому 
воинству Дальней России дарованную, на 
ню же взирающе, вси зовем: Русь Святая, 
храни веру Православную, в ней же твое 
утверждение. 


Кондак, глас 4 


Избранней от всех родов Заступни- 
це нашей и Царице, покровом Твоея 
благости покрывающей пределы земли 
Дальнероссийския, благодарственная пе- 
ния приносим Ти раби Твои, Богородице. 
Ты же, яко Всемилостивая Владычице, от 
всяких нас бед спаси и вечных мук сво- 
боди. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 

Икона 

Божией Матери, 
именуемая 
«Похвала 
Богоматери» 


(В субботу пятой седмицы 
Великого поста) 


г 


Пред иконой Пресвятой Богородицы «Похвала 
Богоматери» читаются благодарственные мо- 
литвы за благодеяния Пресвятой Богородицы, 
а также молятся о разрешении тяжелых се- 
мейных проблем и об исцелении недугов. 


Молитва ко Пресвятой Богородице 
пред Ее иконою, именуемою 
«Похвала Богоматери» 


К кому возопию, Владычице? К кому при- 
бегну в горести моей, аще не к Тебе, Царице 
Небесная? Кто плачь мой и воздыхание мое 
приимет, аще не Ты, Пренепорочная, на- 
деждо христиан и прибежище нам, греш- 
ным? Кто паче Тебе в несчастиих защитит? 
Услыши убо стенания мое, и приклони ухо 
Твое ко мне, Владычице Мати Бога моего, 
и не презри мене, требующаго Твоея помо- 
щи, и не отрини мене, грешнаго. Вразуми и 
научи мя, Царице Небесная; не отступи от 
мене, раба Твоего, Владычице, за роптание 
мое, но буди мне Мати и Покровительница. 
Вручаю себе милостивуму покрову Твоему, 

аще токмо восхощеши устроити о мне. 
Приведи мя, гретнаго, к тихой и безмятеж- 
ней жизни, да плачуся о грехсех моих. Увы 
мне, к кому прибегну повинный аз, токмо 
к Тебе, упованию и прибежищу грешных, 
в надежде на неизреченную милость Твою 
и щедроты? Кое ли слово за преступления 
моя изрещи возмогу к величеству славы 
Твоея? О Владычице Царице Небесная, Ты 
мне Мати и Надежда: Ты ми упование и 
прибежище, покров, заступление и помощь. 
Царице моя преблагая и пребыстрая за- 
ступнице, покрый Твоим ходатайством моя 
прегрешения, защити мене от враг види- 
мых и невидимых, умягчи сердца злых че- 
ловек, возстающих на мя. О Мати Господа 
моего Творца, Ты корень девства и неувя- 
даемый цвет чистоты. О Богородительнице, 
Ты подаждь ми помощь немощствующе- 
му плотскими страстьми и болезнующе- 
му сердцем, едино бо Твое, и с Тобою 
Твоего Сына и Бога нашего, имам засту- 
пление, и Твоим пречудным заступлением 
да оправдан буду, и да избавлюся от вся- 
кия беды и напасти всесильными Твоими 
молитвами, Всечистая, и Непорочная, и 
Преславная Божия Матерь Марие. Темже 
со упованием глаголю и вопию: радуйся, 
Благодатная; радуйся, Обрадованная; ра- 
дуйся, Преблагословенная, Господь с То- 
бою. Аминь. 

Тропарь, глас 8 


Повеленное тайно прием в разуме, в кро- 
ве Иосифове, тщанием предста безплотный, 
глаголя Неискусобрачней: Приклонивый 
схождением Небеса вмещается неизмен- 
но весь в Тя, Егоже и видя в ложеснах 
Твоих, приемша рабий зрак, ужасаюся 
звати Тебе: радуйся, Невесто Неневестная. 


Кондак, глас тойже 


Взбранной Воеводе победительная, яко 
избавльшеся от злых, благодарственная 
восписуем Ти, раби Твои, Богородице, но 
яко имущая державу непобедимую, от 
всяких нас бед свободи, да зовем Ти: ра- 
дуйся, Невесто Неневестная. 


Величание 


Величаем Тя, Пресвятая Дево, и чтим 
образ Твой святый, имже болезни наша 
врачуеши и души наша к Богу возводиши. 


| Икона 
Божией Матери 
«Почаевская» 


| (23 июля/5 августа 
и 8/21 сентября) 


№ <> + Пред иконой Пресвятой Бого- 
родицы «Почаевская» молят- 
ся о сохранении Церкви от ересей и расколов, 
от нашествия иноплеменных, об исцелении 

от слепоты как телесной, так и духовной, об 
освобождении из плена и заточения, о сохра- 
нении Российской державы, об исцелении неиз- 
лечимых недугов, застарелых болезней, о вра- 
зумлении отпавших от веры Православной и 
о возвращении заблудших в Церковь, о помощи 
во всякой скорби и печали. 


Молитва ко Пресвятой Богородице 
пред Ее иконою «Почаевская» 


К Тебе, о Богомати, молитвенно при- 
текаем мы, грешнии, чудеса Твоя, во 
святей лавре Почаевстей явленная, поми- 
нающе и о своих сокрушающеся прегре- 
шениих. Вемы, Владычице, вемы, яко не 
подобаше нам, грешным, чесого просити, 
токмо о еже Праведному Судии беззако- 
ния наша оставити нам. Вся бо нами в 
житии претерпенная, скорби же, и нуж- 
ды, и болезни, яко плоды падений наших 
прозябоша нам, Богу сия на исправление 
наше попущающу. Темже вся сия ис- 
тиною и судом Своим наведе Господь на 
грешныя рабы Своя, иже в печалех своих 
к заступлению Твоему, Пречистая, прите- 
коша и во умилении сердец к Тебе взывают 
сице: грехов и беззаконий наших, Благая, 
не помяни, но паче всечестнеи руце Твои 
воздвигши, к Сыну Твоему и Богу пред- 
стани, да люте содеянная нами отпустит 
нам, да за премногая неисполненная обе- 
щания наша лица Своего от рабов Своих 

не отвратит, да благодати Своея, спасению 
нашему пособствующия, от душ наших не 
отымет. Ей, Владычице, буди спасению на- 
шему Ходатаица и, малодушия нашего не 
возгнушавшися, призри на стенания наша, 
яже в бедах и скорбех наших пред чудот- 
ворным Твоим образом возносим. Просвети 
умиленными помыслы умы наша, веру на- 
шу укрепи, надежду утверди, любве слад- 
чайший дар сподоби нас прияти. Сими убо, 
Пречистая, дарованьми, а не болезньми и 
скорбьми живот наш ко спасению да возво- 
дится, но, от уныния и отчаяния души на- 
ша ограждающи, избави нас, маломощных, 
от находящих на ны бед, и нужд, и клеве- 
ты человеческия, и болезней нестерпимых. 
Даруй мир и благоустроение жительству 
христианскому предстательством Твоим, 
Владычице, утверди Православную веру 
в стране нашей и во всем мире. Церковь 
Апостольскую и Соборную умалению не 
предаждь, уставы святых отец на веки не- 
поколебимы сохрани и всех к Тебе притека- 
ющих от рова погибельнаго спаси. Еще же 
и ересию прельценных братий наших или 
веру спасительную в греховных страстех 
погубивших паки ко истинней вере и по- 
каянию приведи, да вкупе с нами, Твоему 
чудотворному образу покланяющеся, Твое 
предстательство исповедят. Сподоби убо 
нас, Пресвятая Госпоже Богородице, еще 

в животе сем победу истины Твоим засту- 
плением узрети, сподоби нас благодатную 
радость прежде кончины нашея восприя- 
ти, якоже древле насельники Почаевския 
Твоим явлением победители и просветите- 
ли агарян показала еси, да вси мы благо- 
дарным сердцем вкупе со Ангелы, и про- 
роки, и апостолы, и со всеми святыми, 
Твое милосердие прославляюще, возда- 
дим славу, честь и поклонение в Троице 
певаемому Богу Отцу, и Сыну, и Святому 
Духу, во веки веков. Аминь. 


Тропарь, глас 5 


Пред святою Твоею иконою, Владычице, 
молящиися исцелений сподобляются, веры 
истинныя познание приемлют и агарян- 
ская нашествия отражают. Темже и нам, 
к Тебе припадающим, грехов оставление 
испроси, помыслы благочестия сердца на- 
ша просвети и к Сыну Твоему молитву 
вознеси о спасении душ наших. 


Кондак, глас 1 


Источник исцеления и веры Право- 
славныя утверждение Почаевская Твоя 
икона, Богородице, явися, темже и нас, 
к ней притекающих, от бед и искушений 
свободи, лавру Твою невредиму сохрани, 
Православие во окрест стоящих странах 

утверди и грехи разреши молитвенник 
Твоих: елика бо хощеши, можеши. 


Величание 


Величаем Тя, Пресвятая Дево, и по- 
читаем честную икону Твою, юже от лет 
древних на горе Почаевстей прославила 
еси. 


Икона 

Божией Матери 
«Прежде 
Рождества 

и по Рождестве 
Дева» 

(17/30 октября) 


Пред иконой Пресвятой Богородицы «Прежде 
Рождества и по Рождестве Дева» молятся об 
избавлении от моровых поветрий, оклевета- 
ния и о заступничестве от разных бед. 


Молитва ко Пресвятой Богородице 
пред Ее иконою «Прежде Рождества 
и по Рождестве Дева», 


чтомая в Николо-Пешношском 
монастыре Московской епархии 


О Пресвятая Госпоже Владычице Бого- 
родице! Вышши еси всех Ангел и Архан- 
гел и всея твари честнейши, помощница 

еси обидимых, ненадеющихся надеяние, 
убогих заступница, печальных утешение, 
алчущих кормительница, нагих одеяние, 
больных исцеление, грешных спасение, 
христиан всех поможение и заступле- 
ние. О Всемилостивая Госпоже, Дево 
Богородице Владычице! Милостию Твоею 
спаси и помилуй страну нашу, преосвя- 
щенныя митрополиты, архиепископы и 
епископы, и весь священнический и ино- 
ческий чин, военачальники, градоначаль- 
ники и христолюбивое воинство, и до- 
брохоты, и вся православныя христианы 
ризою Твоею честною защити, и умоли, 
Госпоже, из Тебе без семене воплотивша- 
гося Христа Бога нашего, да препояшет 
нас силою Своею свыше на невидимыя и 
видимыя враги наша. О Всемилостивая 
Госпоже Владычице Богородице! Воздвигни 
нас из глубины греховныя, и избави нас 
от глада, губительства, от труса и потопа, 
от огня и меча, от нахождения иноплемен- 
ных и междоусобныя брани, и от внезап- 
ныя смерти, и от нападения вражия, и от 
тлетворных ветр, и от смертоносныя яз- 
вы, и от всякаго зла. Подаждь, Госпоже, 
мир и здравие рабом Твоим, всем право- 
славным христианом, и просвети им ум и 
очи сердечныя еже ко спасению, и сподоби 
ны, грешныя рабы Твоя, Царствия Сына 
Твоего, Христа Бога нашего, яко Держава 

Его благословена и препрославлена, со 
Безначальным Его Отцем и с Пресвятым и 
Благим и Животворящим Его Духом, ныне 
и присно и во веки веков. Аминь. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Икона Божией 
Матери «Призри 
на смирение» 
(16/29 сентября) 


Пред иконой Пресвятой Бо- 
городицы «Призри на смире- 
Ш ние» молятся при эпидемиях, 
болезнях и несчастных случаях, а также об 
исцелении от слепоты, холеры. 


Молитва ко Пресвятой Богородице 
пред Ее иконою «Призри 
на смирение» 


О Пресвятая Госпоже, Дево Богородице, 
вышшая Херувим и честнейшая Серафим, 
Богоизбранная Отроковице! 

Призри с высоты небесной милостив- 
ным Твоим оком на нас, недостойных рабов 

Твоих, со умилением и слезами моля- 
щихся пред пречистым образом Твоим; не 
лиши нас Твоего заступления и покрова 
Державнаго в странствии сем земном, мно- 
госкорбном и многомятежном. 

Спаси нас в погибели и скорби сущих, 
воздвигни из глубины греховныя, просвети 
ум наш, омраченный страстьми и уврачуй 
язвы душ и телес наших! 

О Всещедрая Мати Человеколюбиваго 
Владыки! Удиви на нас пребогатыя мило- 
сти Твоя, укрепи немощную волю нашу 
к деланию заповедей Христовых, умягчи 
окаменелая сердца наша любовию к Богу 
и ближним, даруй нам сокрушение сер- 
дечное и покаяние истинное, да очистив- 
шеся от скверны греховныя, сподобимся 
мирныя христианския кончины и добраго 
ответа на страшнем и нелицеприятнем су- 
де Господа нашего Иисуса Христа, Емуже 
со Безначальным Его Отцем и Пресвятым, 
Благим и Животворящим Духом, подобает 
всякая слава, честь и поклонение, ныне и 
присно и во веки веков. Аминь. 


Тропарь, глас 4 


Необоримая стена образ Твой и источник 
чудес, якоже древле от него заступление 
Твое граду Пскову даровала еси, тако и ныне 
от всех бед и скорбей милостивно избави и 
спаси души наша, яко любвеобильная Мати. 

Кондак, глас 3 


Пренепорочная Дево, отображение 
Лика Твоего чтущия, благодарныя дары 
приемлеши, живым и мертвым помогае- 
ши, град и страну нашу спасаеши, и пред 
Сына Твоего молитвы приносиши, и спа- 
саеши всех нас. 


Величание 


Величаем Тя, Пресвятая Дево, и чтим 
образ Твой святый, имже болезни наша 
врачуеши и души наша к Богу возводиши. 


Икона 
Божией Матери 
«Прозрение очес» 


(В Пяток Светлой 
седмицы) 


Пред иконой Пресвятой Бого- 
родицы «Прозрение очес» молятся о прозрении 
духовных очей. 


Молитва пред иконою Пресвятой 
Богородицы, именуемою «Прозрение очес», 


чтомая в Московской 
Трехсвятительской, на Кулишках, церкви 


О Пресвятая Госпоже Владычице Бого- 
родице! Приими недостойную молитву на- 
шу, и сохрани всех нас, с верою и любовию 

покланяющихся пречистому образу Твое- 
му, от навета злых человек и от внезап- 
ныя смерти, и даруй нам прежде конца 
покаяние. На моление наше умилосерди- 
ся, и радость вместо печалей даруй нам. 
Се бо, на Твой образ взирающе, яко живу- 
щей Ти с нами, молим Тя усердно: изба- 
ви нас, о Мати всех скорбящих и обреме- 
ненных, от всякия беды и напасти, скор- 
би, болезни и печали и от всякаго зла. 
И сподоби ны, недостойныя рабы Твоя, 
одесную стати Сына Твоего, Христа Бога 
нашего, во втором и славнем Его при- 
шествии, и наследники быти Царствия 
Небеснаго и жизни вечныя со всеми свя- 
тыми в безконечныя веки веков. Аминь. 


Величание 


Величаем Тя, Пресвятая Дево, и чтим 
образ Твой святый, имже болезни наша 
врачуеши и души наша к Богу возводиши. 


Икона Божией 
Матери «Псково- 
Покровская» 
(1/14 октября) 


= Пред иконой Пресвятой Бого- 


родицы «Псково-Покровская» 
молятся об избавлении от нашествия инопле- 
менных. 

Молитва ко Пресвятой Богородице пред 
Ее иконою «Псково-Покровская» 


Царице моя преблагая, надеждо моя 
Богородице, прибежище сирых и странных 
предстательнице, скорбящих радосте, оби- 
димых покровительнице! Зриши мою бе- 
ду, зриши мою скорбь, помози ми яко не- 
мощну, направи мя яко странна. Обиду 
мою веси, разреши ту, яко же волиши: 
яко не имам иныя помощи разве Тебе, ни 
иныя предстательницы, ни благия утеши- 
тельницы, токмо Тебе, о Богомати, яко да 
сохраниши мя и покрыеши во веки веков. 
Аминь. 


Тропарь, глас 4 


Днесь светло красуется Богоспасаемый 
град Псков и вся страна Российская при- 
шествием Матери Бога Вышняго на из- 
бавление града сего от варварскаго пле- 
нения. Услыша плач и слезы раб Своих, 
скоро приклонися на мольбу к Сыну 
Своему и Богу нашему, и молением Своим 
гнев Божий укроти и весь мир просвети, 
и град сей от скорби на радость премени. 
О, дивному знамению, како Пресвятая 
Владычице прииде на воздусе в церковь 
Свою и на забрало града Пскова и призва 
угодников Своих, благоверных князей, 
и поноси в людех беззаконие, и Своею 

пречистою рукою указоваше на погана- 
го злаго варвара и его совет на разруше- 
ние. Возвеселися, Богоспасаемый граде 
Пскове и все Православие, имеюще такову 
Заступницу непобориму. Днесь притецем, 
вернии, в дом спасительный Владычицы 
Богородицы, светло празднуя, и ко свя- 
тому Ея образу со слезами припадем, во- 
пиюще и глаголюще: О Всемилостивая 
Госпоже Владычице Богородице, молися 
Сыну Своему Христу Богу нашему, спасти 
православныя люди и град сей избавити 
от огненнаго запаления и от нахождения 
поганых и междоусобныя брани, и спасти 
души наша, яко Милосердая. 


Кондак, глас 8 


Заступнице христиан, Предстательнице 
граду нашему Пскову, услыши молитву 
раб Своих, Владычице Богородице, и ско- 
рым Своим пришествием светолучными 
зарями раб Своих возвесели и торжество- 
вати устрои, в беде и в сетовании возвесели, 
и завеща во граде молити Святую Троицу, 
и Сама обещася молити Ю. О, преславному 
чудесе, како Небесная Царице к земным 
прииде избавити рабы Своя погибающия. О, 
дивному знамению, како вразумляюще ра- 
бы Своя, како бы умолити Святую Троицу. 
О, Всемилостивая Владычице Богородице, 

аще не бы Ты предстояла, молящи за ны, 
кто бы нас избавил от толикия беды, яко 
не имамы иныя помощи и надежды разве 
Тебе, Владычице, Твои бо раби, да не по- 
гибнем, и потщися на умоление раб Своих 
присно, Богородице, чтущих Тя. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Я Икона 

Божией Матери 
Пюхтицкой 

«У источника» 


(20 декабря/2 января) 


Пред иконой Пресвятой Бого- 
родицы Пюхтицкой «У источ- 
ника» молятся об исцелении телесных недугов 
и 06 открытии новых целебных источников. 


Молитва ко Пресвятой Богородице пред 
Ее иконою Пюхтицкой «У источника» 


О Пресвятая и Преблагословенная Мати 
Сладчайшаго Господа нашего Иисуса Хрис- 
та! Припадаем и покланяемся Тебе пред 
светозарным образом Твоим и смиренно 

молим: прости, Всемилостивая, вся за- 
блуждения наша и вся оскорбления, в 
ведении или в неведении Сыну Твоему 
и Спасителю нашему от юности обильно 
причиненная неисполнением заповедей 
Его святых, небрежением ко святыни, не- 
радением к молитве и нетерпением в не- 
сении креста нашего. Призри на жажду 
спасения и посильныя труды и пребуди 
с многогрешным, но оставшимся верным 
Сыну Твоему малым стадом Его по не- 
ложному слову Его, во святем Евангелии 
реченному: не бойся, малое стадо, яко бла- 
гоизволи Отец ваш дати вам царство. 

О животворящий источниче нашего уте- 
шения! К, Тебе возносим смиренное сие мо- 
ление и просим Матернего Твоего о нас 
заступления пред престолом Отца нашего 
Небеснаго. Не лиши нас царства сего бла- 
годатнаго за премногия грехи наша, вемы 
бо, яко ничтоже внешнее и самолюбивое, 
гордое и тщеславное, ни славная достиже- 
ния мирская, ни добродетели, с тайным 
самолюбованием совершаемыя, ни степени, 
ни чины, ни самое иноческое звание не 
возмогут возвести нас в Царствие Небесное, 
токмо сердце чистое и дух сокрушенный и 
смиренный, за многия молитвенныя труды 
Духом Святым даруемыя. Помози нам остав- 
шияся дни жизни нашея в Духе и исти- 
не покланятися Сыну Твоему, Милосердая 

Богородице, и, стяжавше нелицемерную 
любовь к Богу и ближнему, исполнити 
сию первейшую заповедь Господню, еди- 
ную приводящую в Царство Небесное. 
Аще и недостойни есмы, сподоби нас со- 
делатися чадами Божиими по благодати 
и наследовати жизнь вечную со всеми, 
в покаянии Богу угодившими, и введи 
нас, Мати Божия, язвами Сына Твоего 
Иисуса Претихаго в небесный чертог Его, 
да вечно славим и воспеваем пречестное и 
великолепое имя Всесвятыя Троицы, Отца 
и Сына и Святаго Духа ныне и присно и 
во веки веков. Аминь. 


Тропарь, глас 4 


Утешение всех скорбящих, скорая По- 
мощнице в туге сердечней к Тебе прибега- 
ющим, услыши нас, Владычице, и даждь 
нам на путь к жизни вечней душ и сер- 
дец от скверн очищение и, яко елень на 
источники водныя, к Царству Небесному 
неустанное стремление. 


Кондак, глас 4 


Пресвятая Богородице Дево, утоли 
жажду спасения страждущия души моея 
у Источника вод живых — Божественнаго 
Слова, Сына Твоего, Христа Бога наше- 
го; призри на любящих и славящих Тя, 

Пречистая, и покрый нас покровом ми- 
лосердия Твоего от всяких зол, тревог и 
бурь моря житейскаго. 


Величание 


Величаем Тя, Светозарная Дево, и по- 
читаем осиявшее гору Пюхтицкую благо- 
датное явление Твое. 


Икона 

Божией Матери 
«Рождества 
Пресвятой 
Богородицы» 
(8/21 сентября) 


Пред иконой «Рождества Пресвятой Богороди- 
цы» молятся о спасении заблудших душ и на- 
ставлении их на путь правый. 


Молитва пред иконою «Рождества 
Пресвятой Богородицы» 


О Пресвятая Богородице! Призри с бла- 
госердием на моления нас, грешных и сми- 
ренных рабов Твоих, и умоли Бога Сына 
Твоего, да низпослет нам и всем, притека- 
ющим к Тебе, здравие душевное и телесное 
и вся, яже к вечней и временней жизни 
потребная, да простит нам всякое согреше- 
ние вольное и невольное; да избавит нас от 

всяких скорбей и болезней, и напастей и 
всякаго злаго обстояния. Ей, Царице наша 
Преблагая, Надеждо наша несокрушимая 
и Заступнице необоримая! Не отврати лица 
Твоего от нас, за множество прегрешений 
наших; но простри нам руце Матерняго 
милосердия Твоего, и сотвори с нами зна- 
мение во благо. Яви нам богатую помощь 
Твою и благопоспеши во всяком деле бла- 
гом; от всякаго же начинания греховнаго 
и промышления лукаваго отврати нас, да 
выну славим Пречестное имя Твое и по- 
кланяемся честному образу Твоему; и ве- 
личаем Бога Отца, и Единороднаго Сына 
Его, Господа нашего Иисуса Христа, и 
Святаго Духа, со всеми святыми, во веки 
веков. Аминь. 


Тропарь празднику, глас 4 


Рождество Твое, Богородице Дево, ра- 
дость возвести всей вселенней: из Тебе бо 
возсия Солнце Правды, Христос Бог наш, 
и, разрушив клятву, даде благословение, и, 
упразднив смерть, дарова нам живот веч- 
ный. 


Кондак, глас 4 


Иоаким и Анна поношения безчадства, и 
Адам и Ева от тли смертныя свободистася, 
Пречистая, во святем рождестве Твоем. То 

празднуют и людие Твои, вины прегрете- 
ний избавльшеся, внегда звати Ти: непло- 
ды раждает Богородицу и Питательницу 
Жизни нашея. 


Величание 


Величаем Тя, Пресвятая Дево, и чтим 
святых Твоих родителей, и всеславное 
славим рождество Твое. 


Икона 

Божией Матери 
' «Рождество 

‚ Пресвятой 

= Богородицы — 
М Глинская» 

(8/21 сентября) 


Пред иконой «Рождество Пресвятой Богороди- 
цы — Глинская» молятся о спасении заблужд- 
ших душ и наставлении их на путь правый, 
0б исцелении от различных болезней. 


Молитва ко Пресвятой Богородице 
пред Ее иконою «Глинская» 


О Пресвятая Владычице, Христа Спа- 
сителя нашего Богоизбранная Мати, у 
Бога святыми молитвами испрошенная, 

Богу посвященная и Богом возлюбленная! 
Кто Тебе не ублажит или кто не воспоет 
Твоего преславного рождества? Рождество 
бо Твое бысть началом спасения челове- 
ков, и мы, сидящие во тьме согрешений, 
зрим Тя, Неприступнаго Света жилище. 
Сего ради витийствующий язык не мо- 
жет песнословити Тя по достоянию, паче 
бо Серафим возвысилася еси, Пречистая. 
Обаче приими недостойных раб Твоих 
нынешнее похваление и не отрини моль- 
бы наши. Твое величие исповедуем, Тебе 
во умилении припадаем и скорую в за- 
ступлении чадолюбивую и благосердую 
Матерь дерзновенно просим: умоли Сына 
Твоего и Бога нашего даровати нам, мно- 
го согрешающим, искреннее покаяние и 
благочестное житие, да возможем твори- 
ти вся Богу угодная и душам нашим по- 
лезная, возненавидим вся злая, укрепляе- 
мии Божественною благодатию во благом 
произволении нашем. Ты, непостыдная 
Надеждо наша, в час смерти, даруй нам 
христианскую кончину, безбедное шествие 
на страшных мытарствах воздушных и 
наследие вечных и неизреченных благ 
Царствия Небеснаго, да со всеми святыми 
немолчно исповедуем Твое о нас заступле- 
ние и да славим единаго Истиннаго Бога, 
во Святей Троице покланяемаго, Отца и 
Сына и Святаго Духа. Аминь. 

Тропарь, глас 4 


Днесь благовернии людие, осеняемии 
святым Богоматери образом, во умиле- 
нии глаголем: Владычице, помози рабом 
Твоим в напастех, скорбех и болезнех, об- 
ременены бо грехми многими, и избави 
ны от всякаго зла, молящи Сына Твоего, 
Христа Бога нашего, спасти души наша. 


Кондак, глас 8 


Аще и многажды икона Твоя, Богоро- 
дице, уносима бысть с места явления, обаче 
чудесне в пустыню возвращашеся, отону- 
дуже всем верным подает благо потребное. 


Величание 


Величаем Тя, Пресвятая Дево, и чтим 
образ Твой святый, имже болезни наша 
врачуеши и души наша к Богу возводиши. 


БУ ољ Икона 

| 2 Пресвятой 
Богородицы 
«Рудненская» 
7) (12/25 октября 


и 11/24 июля) 


Пред иконой Пресвятой Богородицы «Руднен- 
ская» молятся об исцелении различных болезней. 

Молитва ко Пресвятой Богородице 
пред Ее иконою «Рудненская» 


Пресвятая Дево Владычице Богородице, 
милосте Христа моего, обителище 
Пресвятаго и Животворящаго Духа, на- 
деждо всех святых раб, святое зерца- 
ло светлости Божия, святейшая Ангел и 
Архангел, Тебе припадая, усердно молю- 
ся: умоли Сына Своего и Бога моего, да 
отпустит ми всякое прегрешение, вольное 
и невольное, избавит мя от всех наветов 
диавольских. Ей, Владычице, моего паде- 
ния возведение, простри богоноснеи Свои 
руце и извлецы мя из глубины греховныя 
и даждь ми, рабу Твоему (имя рек), всегда 
угодная Сыну Твоему и Богу моему тво- 
рити, славя Его вкупе со Безначальным 
Его Отцем и с Пресвятым и Благим и 
Животворящим Его Духом, и ныне и при- 
сно и во веки веков. Аминь. 


Тропарь, глас 4 


К Богородице прилежно ныне прите- 
цем, грешнии и смиреннии, и припадем, 
в покаянии зовуще из глубины души: 
Владычице, помози, на ны милосердовав- 
ши, потщися, погибаем от множества пре- 
грешений, не отврати Твоя рабы тщи: Тя 
бо и едину надежду имамы. 

Кондак, глас 6 


Не имамы иныя помощи, не имамы 
иныя надежды, разве Тебе, Владычице, 
Ты нам помози: на Тебе надеемся и Тобою 
хвалимся, Твои бо есмы раби, да не посты- 
димся. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Икона 

Божией Матери 
«Самонаписав- 
шаяся» 

(12/25 июля) 

Пред иконой Пресвятой Бо- 
городицы «Самонаписавшая- 


ся» молятся об исцелении 6о- 
лезней и от беснования. 


Молитва ко Пресвятой Богородице 
пред Ее иконою, именуемой 
«Самонаписавшаяся» 


О Пресвятая Госпоже Владычице Бого- 
родице! Приими недостойную молитву на- 
шу, и сохрани нас от навета злых человек 

и от внезапныя смерти, и даруй нам пре- 
жде конца покаяние. На моление наше 
умилосердися, и радость вместо печали 
даруй. И избави нас, Госпоже, от всякия 
беды и напасти, скорби и болезни и вся- 
каго зла. И сподоби ны, грешныя рабы 
Твоя, одесную стати во втором прише- 
ствии Сына Твоего, Христа Бога нашего, 
и наследники быти Царствия Небеснаго 
и жизни вечныя со всеми святыми в бес- 
конечныя веки веков. Аминь. 


Тропарь, глас 1 


Чудотворней Твоей иконе, Богородице 
Дево, всеблагоговейно покланяемся и ло- 
бызаем ю, подаеши бо тою исцеления, 
здравие же и крепость душам и телесем 
воистину. Темже любовию Тебе взываем: 
слава промышлению Твоему о нас, Чистая, 
слава милосердию Твоему к верным, сла- 
ва Тебе, самоизобразившейся, Всеблагая 
Владычице. 


Кондак, глас 8 


Богоматери воспоим божественне, при- 
падающе Божественному образу Ея, пре- 
славно бо на том самонаписася, и исто- 
чает чудес струи с верою притекающим, 
и избавляет от зол зовущих Ей: радуйся, 
Невесто Неневестная. 

Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Икона 

Божией Матери 
«Свято- 
Крестовская» 


(18 июня/1 июля) 


Пред иконой Пресвятой Бого- 
родицы «Свято-Крестовская» молятся об из- 
бавлении от опасностей, междоусобной брани, 
нападения врагов, об освобождении из плена и 
заточения. 


Молитва ко Пресвятой Богородице 
пред Ее иконою «Свято-Крестовская» 


О Пресвятая Дево, Мати Христа Бога на- 
шего, Царице Небесе и земли! Вонми много- 
болезненному воздыханию душ наших, приз- 
ри с высоты святыя Твоея на нас, с верою 
и любовию покланяющимся пречистому и 
чудотворному образу Твоему. Се бо грехми 
погружаемии и скорбьми обуреваемии, взи- 
рающе на Твой образ, яко живей Тебе су- 
щей с нами, приносим смиренная моления 
наша. Не имамы бо иныя помощи, ни инаго 
предстательства, ни утешения, токмо Тебе, 

о Мати всех скорбящих и обремененных. 
Помози нам немощным, утоли скорби наша, 
настави на путь правый нас заблуждающих, 
уврачуй болезненная сердца наша и спаси 
безнадежных, даруй нам прочее время жи- 
тия нашего в мире и покаянии проводити, 
подаждь христианскую кончину, и на страш- 
нем суде Сына Твоего явися нам милосердая 
Предстательница, да всегда поем, величаем 
и славим Тя, яко благую Заступницу рода 
христианскаго, со всеми угодившими Богу, 
во веки веков. Аминь. 


Тропарь, глас 1 


Чрез святую Твою икону, явленную нам 
на Кавказе Тобою, о Владычице, люди града 
Святаго Креста от страшнаго агарянскаго 
нападения чудесно свободила еси, Бла- 
гая Вратарнице! Пленение, скорбь и узы 
в радость и свободу пременила еси, Скоро- 
послушнице наша. Молим Тя, Матерь Бо- 
жия, и на будущее время защищай всех нас, 
на Кавказе живущих чад Твоих, от нашест- 
вия агарянскаго, непрестанно молящеся у 
Креста Сына Твоего, Всенепорочная. 


Кондак, глас 8 


Якоже дивным видением многими 
стоящую Тя на воздусе у Креста Сына 
Твоего, Богородице, молящуюся о людех 

града Святаго Креста, в страшней беде 
сущих, агарянскаго пленения свободила 
еси, Благая Вратарнице, сице и на буду- 
щее время православных людей Кавказа 
защищай от нападающих на грады и веси 
наша, от недуга, неверия, глада и вражды 
избавляй, непрестанно молящеся о нас у 
Креста Сына Твоего, да зовем Ти: радуй- 
ся, Святокрестовская Божия Мати, всего 
Кавказа защито и ограждение. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Питу | Икона 
О. | Божией Матери 


1 «Семистрельная», 
з или «Умягчение 
` злых сердец» 


(13/26 августа и в неделю 


т. 
| СБД всех Святых) 
|6 ЯК 
1 ыы и Пред иконой Пресвятой Бого- 


родицы «Семистрельная», или «Умягчение 
злых сердец», молятся 0б исцелении от холе- 
ры, хромоты и расслабления, об умиротворе- 
нии враждующих и об умягчении злых сердец, 
при вражде или гонениях. 

Молитва ко Пресвятой Богородице 
пред Ее иконою «Семистрельная», 
или «Умягчение злых сердец» 


О Многоскорбная Мати Божия, превыш- 
шая всех дщерей земли по чистоте Своей 
и по множеству страданий, Тобою на зем- 
ли пренесенных! Приими многоолезнен- 
ныя воздыхания наша и сохрани нас под 
кровом Твоея милости, инаго бо прибежи- 
ща и теплаго предстательства, разве Тебе, 
не вемы, но, яко дерзновение имущи ко 
Иже от Тебе Рожденному, помози и спаси 
ны молитвами Своими, да непреткновен- 
но достигнем Царствия Небеснаго, идеже 
со всеми святыми будем воспевати хвалу 
в Троице Единому Богу, всегда, ныне и 
присно и во веки веков. Аминь. 


Тропарь, глас 5 


Умягчи наша злая сердца, Богородице, 
и напасти ненавидящих нас угаси, и вся- 
кую тесноту души нашея разреши, на 
Твой бо святый образ взирающе, Твоим 
страданием и милосердием о нас умиля- 
емся и раны Твоя лобызаем, стрел же 
наших, Тя терзающих, ужасаемся. Не 
даждь нам, Мати Благосердная, в же- 
стокосердии нашем и от жестокосердия 
ближних погибнути, Ты бо еси воистину 
злых сердец умягчение. 

Кондак, глас 2 


Благодатию Твоею, Владычице, умягчи 
сердца злодеев, низпосли благодетелей, 
соблюдающи их от всякаго зла, благомо- 
лящимся Ти усердно пред честными ико- 
нами Твоими. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Икона 

Божией Матери 
«Сицилийская», 
или «Дивногорская» 
(5/18 февраля) 


Пред иконой Пресвятой Бо- 
городицы «Сицилийская», или 
«Дивногорская», молятся об 
исцелении от зубной боли, об исцелении от 
лихорадки и трясовичной болезни. 


Молитва ко Пресвятой Богородице 
пред Ее иконою «Сицилийская», 
или «Дивногорская» 


О Пресвятая Госпоже Владычице Бого- 
родице! Вышши еси всех Ангел и Архан- 
гел и всея твари честнейши, помощница 

еси обидимых, ненадеющихся надея- 
ние, убогих заступница, печальных уте- 
шение, алчущих кормительница, на- 
гих одеяние, больных исцеление, греш- 
ных спасение, христиан всех поможе- 
ние и заступление. О Всемилостивая 
Госпоже, Дево Богородице Владычице! 
Милостию Твоею спаси и помилуй стра- 
ну нашу, преосвященныя митрополиты, 
архиепископы и епископы, и весь свя- 
щеннический и иноческий чин, воена- 
чальники, градоначальники и христо- 
любивое воинство, и доброхоты, и вся 
православныя христианы ризою Твоею 
честною защити, и умоли, Госпоже, из 
Тебе без семене воплотившагося Христа 
Бога нашего, да препояшет нас силою 
Своею свыше на невидимыя и видимыя 
враги наша. О Всемилостивая Госпоже 
Владычице Богородице! Воздвигни нас из 
глубины греховныя, и избави нас от гла- 
да, губительства, от труса и потопа, от 
огня и меча, от нахождения иноплемен- 
ных и междоусобныя брани, и от внезап- 
ныя смерти, и от нападения вражия, и от 
тлетворных ветр, и от смертоносныя язвы, 
и от всякаго зла. Подаждь, Госпоже, мир 
и здравие рабом Твоим, всем православ- 
ным христианом, и просвети им ум и очи 
сердечныя, еже ко спасению, и сподоби 

ны, грешныя рабы Твоя, Царствия Сына 
Твоего, Христа Бога нашего, яко Держава 
Его благословена и препрославлена, со 
Безначальным Его Отцем и с Пресвятым 
и Благим и Животворящим Его Духом, 
ныне и присно и во веки веков. Аминь. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Икона 

Божией Матери 
«Скоро- 
послушница» 
(9/22 ноября) 


Пред иконой Пресвятой Бо- 
городицы «Скоропослушница» 
молятся при многих недугах — слепоте, бо- 
лезни глаз, хромоте, расслаблении и параличе, 
находящиеся в плену и тюремном заключении, 
попавшие в кораблекрушение, о духовном про- 
зрении, за детей, в просьбе родить здоровых 
детей, об исцелении от падучей болезни и бес- 
нования, болезней рук и ног, а также те, ко- 
му нужна быстрая и неотложная помощь, при 
раковой болезни. 

Молитва ко Пресвятой Богородице 
пред Ее иконою «Скоропослушница» 


Преблагословенная Владычице, Прис- 
нодево Богородице, Бога Слова паче всякаго 
слова на спасение наше рождшая, и благо- 
дать Его преизобильно паче всех приявшая! 
Море явльшаяся божественных дарований 
и чудес приснотекущая река, изливающая 
благость всем с верою к Тебе прибегаю- 
щим! Чудотворному Твоему образу припа- 
дающе, молимся Тебе, Всещедрей Матери 
человеколюбиваго Владыки: удиви на нас 
пребогатыя милости Твоя, и прошения на- 
ша, приносимая Тебе, Скоропослушнице, 
ускори исполнити, все еже на пользу, во 
утешение и спасение коемуждо устрояю- 
щи. Посети, Преблагая, рабы Твоя благода- 
тию Твоею, и подаждь недугующим цель- 
бу и совершенное здравие, обуреваемым 
тишину, плененным свободу, и различны- 
ми образы страждущих утеши. Избави, 
Всемилостивая Госпоже, всяк град и стра- 
ну от глада, язвы, труса, потопа, огня, 
меча и иныя казни временныя и вечныя, 
Матерним Твоим дерзновением отвращаю- 
щи гнев Божий, и душевнаго расслабле- 
ния, обуревания страстей и грехопадений 
свободи рабы Твоя, яко да непреткновенно 

во всяком благочестии поживше в сем веце, 
и в будущем вечных благ сподобимся бла- 
годатию и человеколюбием Сына Твоего и 
Бога, Емуже подобает всякая слава, честь 
и поклонение со Безначальным Его Отцем 
и Пресвятым Духом, ныне и присно и во 
веки веков. Аминь. 


Тропарь, глас 4 


К Богородице притецем сущии в бедах, и 
ко святей иконе Ея ныне припадем, с верою 
зовуще из глубины души: скоро наше услы- 
ши моление, Дево, яко Скоропослушница 
нарекшаяся, Тебе бо ради раби Твои в 
нуждах готовую Помощницу имамы. 


Кондак, глас 8 


В мори житейстем обуреваемии, тревол- 
нению подпадаем страстей и искушений. 
Подаждь убо нам, Госпоже, руку помощи, 
якоже Петрови Сын Твой, и ускори от 
бед избавити ны, да зовем Ти: радуйся, 
Всеблагая Скоропослушнице. 


Величание 


Величаем Тя, Пресвятая Дево, Мати 
Христа Бога нашего, и чтим образ Твой 
святый, от негоже источаеши исцеления 
всем, с верою к Тебе притекающим. 

Икона Божией 
Матери «Сладкое 
лобзание», или 
«Гликофилусса» 


(В понедельник 
Светлой седмицы) 


Пред иконой Пресвятой Богородицы «Сладкое 
лобзание», или «Гликофилусса», молятся об 
укреплении в Православной вере, о защите 
православных икон, при бедах и невзгодах, при 
телесных и душевных недугах. 


Молитва ко Пресвятой Богородице 
пред Ее иконою «Сладкое лобзание», 
или «Гликофилусса» 


Приими, Всеблагомощная, Пречистая 
Госпоже, Владычице Богородительнице, 
сия честныя дары, Тебе единей приклад- 
ныя, от нас недостойных рабов Твоих, от 
всех родов избранная, всех тварей небес- 
ных и земных вышшая явльшаяся. Понеже 
бо Тебе ради бысть Господь сил с нами, и 
Тобою Сына Божия познахом, и сподоби- 
хомся Святаго Тела Его и Пречистыя Крове 
Его. Темже блаженна еси в родех родов, 
Богоблаженная, Херувимов светлейши и 
Серафимов честнейши сущая. И ныне, 
Всепетая Пресвятая Богородице, не пре- 
стай молящися о нас, недостойных ра- 
бех Твоих, еже избавитися нам от всякаго 

совета лукаваго и от всякаго обстояния, и 
сохранитися нам неврежденным от всякаго 
ядовитаго прилога диавольскаго. Но даже 
до конца молитвами Твоими неосужден- 
ных нас соблюди, яко да Твоим заступле- 
нием и помощию спасаеми, славу, хвалу, 
благодарение и поклонение за вся в Троице 
Единому Богу и всех Создателю возсылаем, 
ныне и присно и во веки веков. Аминь. 


Тропарь, глас 7 


Одержащей ереси, о честней иконе 
Твоей, Дево, яве промышляеши: мореше- 
ствием Твоей обители, яко дар достоин 
приношаеши. Сию же мы Сладколюбящую 
праве нарицающе, Тя ублажаем. 


Кондак, глас 8 


Иже в храме и обители Твоей прихо- 
дящия Ти и богоугодно спасительная го- 
нящия и почитающая Твой святый образ 
сим даруй, Дево, Твоя милости, от всяких 
избавльши сих скорбей, Тебе вопиющия: 
радуйся, Едина Богоневестная. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 

"1 Икона Божией 
7 (Э 22 Матери «Слово 

| | плоть бысть» 
(«Албазинская») 
(9/22 марта) 


Пред Албазинской иконой Пре- 
святой Богородицы «Слово плоть бысть» мо- 
лятся о ниспослании благодатной силы в 
тяжких муках разрешения от беременности 
и о благополучном исходе болезней рождения, 
при желании иметь детей, а также о защите 
православных святынь, о благодарении Бога 
за все, что Он дарует нам. 


Молитва ко Пресвятой Богородице пред 
Албазинскою Ее иконою, именуемою 
«Слово плоть бысть», чтомая 
в Кафедральном соборе града 
Благовещенска 


Богородице Дево, Пренепорочная Мати 
Христа Бога нашего, Заступнице рода 
христианскаго! Пред чудотворною иконою 
Твоею предстояще, отцы наши молиша Тя, 
да явиши покров Твой и заступление стра- 
не приамурстей. Темже и мы ныне молим 
Тя: град наш и страну сию от нахождения 
иноплеменных соблюди и от междоусобныя 
брани сохрани. Даруй мирови мир, земли 
плодов изобилие; сохрани во святыни па- 
стырей наших, во святых храмех труж- 
дающихся: осени вседержавным покровом 
Твоим строителей и благотворителей их. 

Утверди в правоверии и единомыслии бра- 
тий наших, заблуждших же и отступль- 
ших от Православныя веры вразуми и со- 
едини Святей Церкви Сына Твоего. Буди 
всем притекающим к чудотворней иконе 
Твоей покров, утешение и пристанище от 
всяких зол, бед и обстояний, Ты бо еси 
больных исцеление, скорбящих утешение, 
заблуждших исправление и вразумле- 
ние. Приими моления наша и вознеси я 
ко престолу Всевышняго, яко да Твоим 
предстательством соблюдаеми и покровом 
Твоим осеняеми, прославим Отца и Сына 
и Святаго Духа, ныне и присно и во веки 
веков. Аминь. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Икона 

Божией Матери 
«Смоленская- 
Полонская» 


(28 июля/10 августа) 


Пред иконой Пресвятой Бого- 
родицы «Смоленская-Полонская» молятся об 
избавлении от плена. 

Молитва ко Пресвятой Богородице пред 
Ее иконою «Смоленская-Полонская», 


чтомая в Преображенской церкви погоста 
Верховья Костромской епархии 


О Пресвятая Госпоже Владычице Бо- 
городице! Со страхом многим и верою и 
любовию сие благодарственное пение Те- 
бе приносяще, молимся Ти прилежно: 
не затвори нам грешным щедрот Твоих, 
Всенепорочная, не отвержи нас к Тебе при- 
бегающих, Милосердая, но всесильными 
Твоими молитвами покрый и заступи нас, 
от искушений и бед и скорбей, от внезап- 
ныя смерти и вечных мук избавляющи, не 
имамы бо иныя помощи, не имамы иныя 
надежды, разве Тебе, Пречистая Дево. 
Смиренно убо к Тебе припадающе, молим 
Тя, Преблагословенная Владычице: приими 
милостивно молитвы, прошения и благода- 
рения всех с верою притекающих к сему 
честному Твоему образу, приносящи я Сыну 
Твоему, да вси мы, благодарно величия 
Твоя воспевающе, сподобимся Небеснаго 
Царствия и тамо со всеми святыми просла- 
вим Пречестное и Великолепое имя Отца и 
Сына и Святаго Духа, во веки веков. Аминь. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 

Икона 

Божией Матери 
«София — 
Премудрость 
Божия» 


(В Богородичные дни 
и преимущественно на 
Рождество Богородицы, как в Киеве, или 
же на Успение Пресвятой Богородицы, 
в Новгороде, Вологде, Тобольске, Москве 
и других городах) 


Пред иконой Пресвятой Богородицы «София — 
Премудрость Божия» молятся о благополучии 
в доме, в семье, при трудности выбора реше- 
ния. 


Тропарь, глас 4 


Велия и неизреченная Премудрости 
Божия сила смотрения плотскаго таин- 
ства! Софие Преименитая, девственных 
душе и неизглаголаннаго девства чисто- 
то, смиренныя мудрости истино, покоище 
Святаго Духа, пречестный храме непости- 
жимыя славы Его, огнезрачный престоле 
Христа Бога нашего, в Тя бо вселися не- 
изреченно Слово Божие, и плоть бысть, 
Невидимый явися, и неприкосновенный из 
Тебе изыде, и с человеком поживе, врага 
исконнаго уловляя и человеки от клятвы 

древния свобождая, возводя паки, отню- 
дуже испадохом. Молимтися, Владычице, 
отягченныя ны во гресех лютых помило- 
вати и спасти души наша, и, яко чело- 
веколюбивая и милосердая Царица, Ма- 
ти Премудрости Божия Слова, призри на 
ны, грешныя люди Твоя, и умилосерди- 
ся, заступи от напастей и скорбей лютых 
и грады наша невредимы сохрани, идеже 
ныне имя Твое пресвятое боголепно сла- 
вится. 


Кондак, глас 8 


Притецем, людие, к чудотворному об- 
разу Премудрости Божия, Царицы и Бо- 
городицы: Царя Небеснаго Мати, Христа 
Бога нашего, услыши нас, грешных и не- 
достойных раб Твоих, в час сей припа- 
дающих и молящихся с воздыханием и 
слезами, умильно глаголющих и при- 
лежно вопиющих: от бед избави нас, 
Владычице, и заступи, и не презри воз- 
дыхания нашего и слез, и изми нас от 
всякия скорби и напасти, яко можеши, 
хотящи, разве Тебе Предстательницы 
иныя и ходатая тепла не имамы к Сыну 
Твоему и Богу нашему, да спасет Тебе 
ради души наша. 

Икона 

Божией Матери 
«Спасительница 
утопающих» 
(Леньковская, 
Новгород- 
Северская) 

(20 декабря/2 января) 


Пред иконой Пресвятой Богородицы «Спаси- 
тельница утопающих» молятся о помощи от 
потопления на воде плавающих и от бури на 
море, обращаются те, которым приходится 
вручать себя во власть водной стихии. 


Молитва ко Пресвятой Богородице пред 
Ее иконою «Спасительница утопающих» 


Заступнице усердная, Мати Господа 
Вышняго! Ты еси всем христианом помощь 
и заступление, паче же в бедах сущим. 
Призри ныне с высоты святыя Твоея и на 
ны, с верою покланяющияся Пречистому 
образу Твоему, и яви, молим Тя, скорую 
помощь Твою по морю плавающим и от 
ветров бурных тяжкия скорби терпящим. 

Подвигни и вся православныя христи- 
аны на спасение в водах утопающих, и 
воздаждь подвизающимся о сем богатыя 
милости и щедроты Твоя. 

Се бо, на образ Твой взирающе, Тебе, 
яко милостивно сущей с нами, приносим 
смиренная моления наша. Не имамы бо 

ни иныя помощи, ни инаго предстатель- 
ства, ни утешения, токмо Тебе, о Мати 
всех скорбящих и напаствуемых. 

Ты по Бозе наша Надежда и Заступница, 
и на Тя уповающе, сами себе, и друг дру- 
га, и весь живот наш Тебе предаем во ве- 
ки веков. Аминь. 


Тропарь, глас 4 


К Богородице прилежно ныне прите- 
цем, грешнии и смиреннии, и припадем, 
в покаянии зовуще из глубины души: 
Владычице, помози, на ны милосердовав- 
ши, потщися, погибаем от множества пре- 
грешений, не отврати Твоя рабы тщи, Тя 
бо и едину надежду имамы. 


Кондак, глас 6 


Предстательство христиан непостыд- 
ное, ходатайство ко Творцу непрелож- 
ное, не презри грешных молений гласы, 
но предвари, яко Благая, на помощь нас, 
верно зовущих Ти: ускори на молитву и 
потщися на умоление, предстательствую- 
щи присно, Богородице, чтущих Тя. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 

Икона 

Божией Матери 
«Спорительница 
хлебов» 


(15/28 октября) 


Пред иконой Пресвятой Бого- 
родицы «Спорительнииа хлебов» молятся об 
избавлении от засухи и бездождия, гибели хле- 
бов, голода, во время сеяния и жатвы хлебов, 
о покровительстве посевов и о плодородии, об 
урожае, о помощи земледельцам в сельскохо- 
зяйственных работах, от грозы и града. 


Молитва ко Пресвятой Богородице 
пред Ее иконою «Спорительница 
хлебов» 


О, Пресвятая Дево Богородице, Пре- 
милостивая Владычице, Царице Небесе 
и земли, всякаго дома и семейства хрис- 
тианскаго Благоустроительнице, труж- 
дающихся благословение, нуждающихся 
неистощимое богатство, сирых и вдовиц 
и всех людей Кормительнице! Питатель- 
нице наша, рождшая Питателя Вселен- 
ныя и Спорительнице хлебов наших, Ты 
Владычице, ниспосылаеши Твое Матернее 
благословение градом нашим, селам и 
нивам и коемуждо дому, на Тя упование 
имущему. Темжесблагоговейным трепетом 
и сокрушенным сердцем смиренно молим 

Тя: буди и нам, грешным и недостойным 
рабом Твоим, мудрая Домостроительнице, 
житие наше добре устрояющая. Всякое 
же сообщество, всякий дом и семейство 
во благочестии и Православии, единомыс- 
лии, послушании и довольстве соблюди. 
Нищия и неимущия пропитай, старость 
поддержи, младенцы воспитай, всех вра- 
зуми преискренне взывати ко Господу: 
«Хлеб наш насущный даждь нам днесь». 
Сохрани, Пречистая Мати, люди Твоя от 
всякия нужды, болезни, глада, губитель- 
ства, града, огня, от всякаго злаго обсто- 
яния и всякаго нестроения. Обители на- 
шей (веси), домам и семействам и всякой 
души христианстей и всей стране нашей 
исходатайствуй мир и велию милость, да 
славим Тя, Премилостивую Питательницу 
и Кормительницу нашу, ныне и присно и 
во веки веков. Аминь. 


Тропарь, глас 3 


О, Пречистая Дево Марие, Мати Царя 
Небесе и земли, благоутробно призираеши 
на любящих Сына Твоего, Христа Бога на- 
шего, и труждающихся во имя Его вечнаго 
ради спасения, и подаеши им вся обиль- 
но к наслаждению, Спорительнице су- 
щи хлебов им, избавляя их всякия нужды 

и утеснения и устрояя им, рабом Твоим 
сущим, избавление вечныя муки и жизнь 
вечную. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Икона 

Божией Матери 
«Споручница 
грешных» 


(7/20 марта, 29 мая/ 
11 июня и в четверг 
по Пятидесятнице) 


Пред иконой Пресвятой Бо- 
городицы «Споручница греш- 
ных» молятся во время грехов- 
ного омрачения, во всяком унынии, отчаянии и 
скорби душевной, об избавлении от эпидемии и 
чумы, в расслаблении тела с бессонницей, поте- 
рей аппетита и лишением каких-либо членов, 
об исцелении различных недугов, припадков, о 
спасении грешников. 


Молитва ко Пресвятой Богородице 
пред Ее иконою «Споручница грешных» 


О Владычице Преблагословенная, 
За-щитнице рода христианскаго, прибежи- 
ще и спасение притекающих к Тебе! 

Вем, воистину вем, яко зело согреших и 
прогневах, Премилостивая Госпоже, рож- 
деннаго плотию от Тебе Сына Божия, но 
имам многии образы прежде мене прогне- 
вавших Его благоутробие: мытари, блуд- 
ницы и прочия грешники, имже дадеся 
прощение грехов их, покаяния ради и ис- 
поведания. Тыя убо образы помилованных 
очесем грешныя души моея представляя и 
на толикое Божие милосердие, онех преем- 
шее, взирая, дерзнух и аз, грешный, при- 
бегнути с покаянием ко Твоему благоутро- 
бию. О Всемилостивая Владычице, да по- 
даси ми руку помощи и испросиши у Сына 
Твоего и Бога матерними и святейшими 
Твоими молитвами тяжким моим грехом 
прощение. Верую и исповедую, яко Той, 
Егоже родила еси, Сын Твой, есть воисти- 
ну Христос, Сын Бога Живаго, Судия жи- 
вых и мертвых, воздаяй комуждо по делом 
его. Верую же паки и исповедую Тебе быти 
истинную Богородицу, милосердия источ- 
ник, утешение плачущих, взыскание по- 
гибших, сильную и непрестающую к Богу 
Ходатаицу, зело любящую род христиан- 
ский, и Споручницу покаяния. Воистину 
бо несть человеком иныя помощи и покро- 
ва, разве Тебе, Госпоже Премилостивая, и 
никтоже, уповая на Тя, постыдеся когда 
и, Тобою умоляя Бога, никтоже оставлен 
бысть. Того ради молю Твою неисчетную 
благость: отверзи двери милосердия Твоего 

мне, заблуждшему и падшему в тимение 
глубины, не возгнушайся мене, скверна- 
го, не презри грешнаго моления моего, не 
остави мене, окаяннаго, яко в погибель 
злобный враг похитити мя ищет, но умо- 
ли о мне рожденнаго от Тебе милосердаго 
Сына Твоего и Бога, да простит великия 
моя грехи и избавит мя от пагубы моея; 
яко да и аз со всеми, получившими про- 
щение, воспою и прославлю безмерное 
милосердие Божие и Твое непостыдное о 
мне заступление в жизни сей и в нескон- 
чаемом веце. Аминь. 


Тропарь, глас 4 


Умолкает ныне всякое уныние и страх 
отчаяния исчезает, грешницы в скорби 
сердца обретают утешение и Небесною лю- 
бовию озаряются светло: днесь бо Матерь 
Божия простирает нам спасающую руку и 
от Пречистаго образа Своего вещает, гла- 
голя: Аз Споручница грешных к Моему 
Сыну, Сей дал Мне за них руце слышати 
Мя выну. Темже, людие, обремененнии гре- 
хи многими, припадите к подножию иконы 
Ея со слезами вопиюще: Заступнице мира, 
грешным Споручнице, умоли Матерними 
Твоими молитвами Избавителя всех, да 
Божественным всепрощением покрыет гре- 
хи наша и светлыя двери райския отверзет 
нам, Ты бо еси предстательство и спасение 
рода христианскаго. 

Кондак, глас 1 


Честное Жилище бывшее неизреченна- 
го естества Божественнаго выше слова и 
паче ума и грешным еси Споручница, по- 
даваеши благодать и исцеление, яко Мати 
всех Царствующаго: моли Сына Твоего 
получити нам милость в День судный. 


Величание 


Величаем Тя, Пресвятая Дево, и чтим 
образ Твой святый, имже болезни наша 
врачуеши и души наша к Богу возво- 
диши. 


Икона 

Божией Матери 
«Страстная» 
(13/26 августа) 


Пред иконой Пресвятой Бого- 
родицы «Страстная» мо- 
лятся об исцелении от холе- 
ры, при слепоте или иной болезни глаз, при 
расслаблении, параличе, от пожара. 


Молитва ко Пресвятой Богородице 
пред Ее иконою «Страстная» 


О Пресвятая Госпоже, Владычице Бо- 
городице, вышши еси всех Ангел и Архан- 
гел и всея твари честнейши, Помощница 

еси обидимых, ненадеющихся надеяние, 
убогих Заступница, печальных утешение, 
алчущих Кормительница, нагих одеяние, 
больных исцеление, грешных спасение, 
христиан всех поможение и заступление. 
О Всемилостивая Госпоже, Дево Богоро- 
дице, Владычице, милостию Твоею спаси 
и помилуй раб Твоих, Великаго Господина 
и отца нашего Святейшаго Патриарха (имя 
рек), и преосвященныя митрополиты, ар- 
хиепископы и епископы, и весь священни- 
ческий и иноческий чин, Богохранимую 
страну нашу, военачальники, градона- 
чальники и христолюбивое воинство и до- 
брохоты, и вся православныя христианы 
ризою Твоею честною защити, и умоли, 
Госпоже, из Тебе без семене воплотивша- 
гося Христа Бога нашего, да препояшет 
нас силою Своею свыше на невидимыя и 
видимыя враги наша. О Всемилостивая 
Госпоже, Владычице Богородице, воздвиг- 
ни нас из глубины греховныя и избави нас 
от глада, губительства, от труса и потопа, 
от огня и меча, от нахождения иноплемен- 
ных и междоусобныя брани, и от напрас- 
ныя смерти, и от нападения вражия, и от 
тлетворных ветр, и от смертоносныя язвы, 
и от всякаго зла. Подаждь, Госпоже, мир 
и здравие рабом Твоим, всем православ- 
ным христианом, и просвети им ум и очи 
сердечныя, еже ко спасению, и сподоби 

ны, грешныя рабы Твоя, Царствия Сына 
Твоего, Христа Бога нашего, яко держа- 
ва Его благословена и препрославлена, со 
Безначальным Его Отцем и с Пресвятым 
и Благим и Животворящим Его Духом, 
ныне и присно и во веки веков. Аминь. 


Тропарь, глас 4 


Днесь возсия неизреченно царству- 
ющему граду нашему Москве икона 
Богоматере, и, яко светозарным солн- 
цем, пришествием тоя озарися весь мир, 
Небесныя силы и души праведных мыс- 
ленно торжествуют, радующеся, мы же, 
на ню взирающе, к Богородице со сле- 
зами вопием: о Всемилостивая Госпоже, 
Владычице Богородице, молися из Тебе 
воплощенному Христу, Богу нашему, да 
подаст мир и здравие всем христианом по 
велицей и неизреченней Своей милости. 


Кондак, глас 3 


Благодать прияхом нетления, еже даро- 
вала еси нам, спасительнаго Твоего целе- 
ния чудотворным Твоим образом честным, 
Богородице Дево, темже вопием Ти и с ра- 
достию зовем, Госпоже Царице, молимтися 
умильно грешнии, со слезами глаголюще: о 
Пресвятая Владычице, скорое нам яви за- 
ступление и помощь, спаси ны от супостат 

наших и от всякия скорби соблюди, зем- 
лю нашу миром огради, и вся люди Твоя 
покрый, и соблюди на Тя уповающия, по- 
тщися избавити, да не погибнем зле, раби 
Твои, но да зовем Ти: радуйся, Невесто 
Неневестная. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Икона 
Божией Матери 
«Табынская» 


(В 9-ю пятницу по Пасхе) 


Пред иконой Пресвятой Бого- 
родицы «Табынская» молят- 
ся 06 исцелении болезней глаз 
и слепоты. 


Молитва ко Пресвятой Богородице 
пред Ее иконою «Табынская» 


О Пресвятая Владычице, Дево Богоро- 
дице! Приими мольбы от нас, прилежно 
призывающих и молящихся Тебе, пока- 
жи скорое Твое заступление, покажи, яко 

можеши, яко Мати Бога, призываем Тя от 
сердца, со слезами припадающе пред пре- 
чистым Твоим образом. О Божия Мати! 
Спаси нас и не даждь в расхищение супо- 
статом, ниже да найдет на ны вся злая, 
яже грехи наша уготоваша нам, ниже 
беззакония наша да превзыдут на главы 
наша. Виждь наша нестерпимыя печали, 
скорби, нужды, болезни, страсти; воору- 
жися на ны лукавно враг, языком, яко- 
же мечем, хотя нас погубити, но Твоею, 
Богородительнице, крепостию предвари. 
Уста человеков, яко львов лютых, гроба 
тягчайше отверзошася, горько поглотиша 
ны; но Ты, Богородительнице явися на- 
дежда ненадеющимся и низложи крепость 
их, да узрят врази и постыдятся, да раз- 
умеют и видят Твою, еже по нам сопро- 
тив борющую силу, и в пропасть преис- 
поднюю низложи их. Да заградится всяк 
язык, лукавым поучаяйся, да молчат уста 
льстивыя и уста, неправедно глаголющия 
на праведнаго беззаконие, гордынею и за- 
вистию враждебною вкупе. Призывающим 
Тя, Богородице, от души неложно во вся- 
кой скорби, и в болезнех различных, и в 
бедах лютых спешно услыши, Владычице, 
сих избавляющи присно молитвами 
Своими; душ спасение, веры сохранение, 
от греховных навыков избавление, мир- 
ную христианскую кончину и Царствия 
Небеснаго наследие даруй нам. Да имя 

Твое, Богородице, на земли славословит- 
ся, Иже бо, из Тебе возсияв, грешником 
державную надежду и стену нерушимую 
Тя дарова во веки веков. Аминь. 


Тропарь, глас 4 


Наста днесь пресветлый праздник, Пре- 
чистая Дево, честныя Твоея Табынския 
иконы, Владычице, яже паче лучей сол- 
нечных возсия, от Источника приснотеку- 
щаго, Христа Бога нашего, источаеши це- 
лебныя дары с верою к Тебе притекающим, 
Тя бо Христос Помощницу людем Своим 
дарова, покрывати и спасати от всякия 
беды рабы Своя, едину Благословенную. 


Величание 


Величаем Тя, Пресвятая Дево, и чтим 
образ Твой святый, имже болезни наша 
врачуеши и души наша к Богу возво- 
диши. 


Икона 
Божией Матери 
«Тамбовская» 


[ (16/29 апреля) 


| Пред иконой Пресвятой Бого- 
родицы «Тамбовская» молятся 
0б исцелении тяжелобольных. 

Молитва ко Пресвятой Богородице 
пред Ее иконою «Тамбовская» 


Царице моя преблагая, надеждо моя 
Богородице, прибежище сирых и стран- 
ных Предстательнице, скорбящих радосте, 
обидимых Покровительнице! Зриши мою 
беду, зриши мою скорбь, помози ми яко 
немощну, направи мя яко странна. Обиду 
мою веси, разреши ту, якоже волиши: 
яко не имам иныя помощи разве Тебе, 
ни иныя Предстательницы, ни благия 
Утешительницы, токмо Тебе, о Богомати, 
яко да сохраниши мя и покрыеши во веки 
веков. Аминь. 


Тропарь, глас 4 


Днесь светло красуется град Тамбов, 
и святитель Христов Питирим радует- 
ся. Сияет бо ныне чудесы икона Твоя, 
Владычице, юже из первопрестольнаго 
града Москвы святитель принесе, и дивное 
людем являет Твое заступление, подающи 
исцеление всем с верою к Тебе притекаю- 
щим. Темже умильно вопием Ти: спасай 
нас иконою Твоею, Дево Всепетая. 


Кондак, глас 3 


Ангели Божии и вси святии на Небеси 
ныне радуются, видяще славу Твою, Пречис- 
тая Дево. Вернии бо людие пред иконою 

Твоею приносят Тебе благодарственныя 
молитвы, ради милости и щедрот, явлен- 
ных всем нам, наипаче же граду нашему. 
Потщися, Богородице Дево, и в предния 
дни спасати нас Твоим заступлением. 


Величание 


Величаем Тя, Пресвятая Дево, Мати 
Христа Бога нашего, и чтим образ Твой 
святый, от негоже источаеши исцеления 
всем, с верою к Тебе притекающим. 


Икона 

Божией Матери 
«Теребовлянская» 
(6/19 апреля) 

Пред иконой Пресвятой Бого- 
родицы «Теребовлянская» мо- 


лятся о даровании русской зем- 
ле покоя от распрей и смут. 


Молитва ко Пресвятой Богородице 
пред Ее иконою «Теребовлянская» 


Пренепорочная Госпоже, Небесе и зем- 
ли Царице, Пречистая Дево Богородице! 
Смиренно припадая молюся Тебе: помо- 
зи ми, едина многомощная Владычице, 
единому грешному, приими недостойное 
мое моление, и принеси Единородному 

Твоему Сыну, Богу моему, яко да мило- 
стив будет страстней и скорбней души 
моей; сам бо за множество беззаконий 
моих не смею простертися и просити 
прощения, но Тебе предлагаю Ходатаицу 
и теплую Молитвенницу, яко Матернее 
к рождшемуся из Тебе Богу имаши дерз- 
новение, и ничтоже Тебе невозможно, 
аще точию восхощеши. Не презри моих 
слез, не возгнушайся воздыхания мое- 
го, не отрини сердечныя моея болезни, 
оживи умерщвеннаго мя страстьми. Свет 
Невечерний возсиявшая нам, душу мою, 
омраченную злодеяньми просвети; Врача 
рождшая, уврачуй души моея неисцель- 
ныя язвы, волнующагося житейскою 
бурею, на стезю мя покаяния направи. 
Приими, Госпоже Всемилостивая, молеб- 
ную сию службу мою, и человеколюби- 
вому Богу принеси. О прекрасная палата 
Владычня, сотвори мя дом Божественнаго 
Духа; Светоносная Сене Небесная, духов- 
ную благодать во мне грешнем направи. 
Руце мои недостойныя воздеваю, и серд- 
це и устне скверныя ко хвалению Тебе, 
Всенепорочная, исправляю, да душетлен- 
ных мя пакостей избавиши. Всякия не- 
чистыя помыслы от сердца моего отже- 
ни, язык мой полезная глаголати испра- 
ви, очесем моим подаждь слезы, на омы- 

тие скверны греховныя, нозе мои устрой 
непреткновенно к деланию заповедей 
Божественных ходити, руце мои соделай 
к Вышнему на воздеяние благоприятное, 
слух мой отверзи ко усердному слышанию 
заповедей Божественнаго Евангелия, яко 
да и творити я возмогу, Тобою, Всесильная 
Царице, укрепляемь. И подаждь ми вре- 
мя покаяния, и от внезапныя смерти сво- 
боди мя. На кончине же предстани ми, 
Всемилостивая Мати, в разлучении души 
от страстнаго моего тела, от воздушных 
мытарей и князей темных изимающи мя, 
и рукописание многих грехов моих разди- 
рающи, одесную же блаженнаго стояния 
на страшнем суде сподоби мя. Ты свет 
омраченнаго ума моего, Ты утешение ду- 
ши моей, Ты упокоение спасения моего, 
Ты едина непостыдная предстательница 
к Богу. Егоже милостива мне сотвори, 
Владычице, и присносущных благ на- 
следника яви мя в будущей жизни, идеже 
есть всех веселящихся жилище. Яко да и 
тамо Тя, Премилостивая Молитвеннице, 
сподоблюся величати, и славити великоле- 
пое имя Сына Твоего, Христа Спасителя и 
Бога нашего, со Безначальным Его Отцем, 
и Всесвятым и Благим и Животворящим 
Духом, во веки веков. Аминь. 

Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Божией Матери 
«Тихвинская» 


(26 июня/9 июля) 


Пред иконою Пресвятой Бо- 
городицы «Тихвинская» мо- 
лятся о прозрении слепых и 
исцелении глазных болезней, 
бесноватых, при болезнях детей, расслабле- 
нии суставов, при параличе, падучей болезни, 
от нашествия иноплеменных. 

Тихвинская икона Божией Матери явля- 
ется покровительницей младенцев. 


Молитва ко Пресвятой Богородице 
пред Ее иконою «Тихвинская» 


Благодарим Тя, о Преблагая и Пречис- 
тая, Преблагословенная Дево, Владычице, 
Мати Христа Бога нашего, о всех благодея- 
ниих Твоих, яже показала еси роду челове- 
ческому, наипаче же нам, христоименитым 
людем Российскаго народа, о нихже ниже са- 
мый ангельский язык к похвалению доволен 

будет, якоже и ныне удивила еси неизре- 
ченную Свою милость на нас, недостойных 
рабех Твоих, преестественным самоприше- 
ствием пречистыя Твоея иконы, еюже всю 
просветила еси Российскую страну. Темже 
и мы, грешнии, со страхом и радостию по- 
кланяющеся, вопием Ти: о Пресвятая Дево, 
Царице и Богородице, спаси и помилуй 
Святейшаго Патриарха Московскаго и всея 
Руси, архиереи же и вся люди, и подаждь 
стране победы на вся враги, и сохрани вся 
грады и страны христианския, и сей свя- 
тый храм от всякаго навета вражия избави, 
и всем вся на пользу даруй, ныне пришед- 
шим с верою и молящимся рабом Твоим, и 
покланяющимся пресвятому образу Твоему, 
яко благословенна еси с рождшимся от Тебе 
Сыном и Богом ныне и присно и во веки ве- 
ков. Аминь. 


Тропарь, глас 4 


Днесь, яко солнце пресветлое, возсия 
нам на воздусе всечестная икона Твоя, 
Владычице, лучами милости мир просве- 
щающи, юже великая Россия, яко некий 
дар Божественный, свыше благоговейне вос- 
приемши, прославляет Тя, Богомати, всех 
Владычицу, и от Тебе рождшагося Христа 
Бога нашего величает радостно. Емуже мо- 
лися, о Госпоже Царице Богородице, да со- 
хранит вся грады и страны христианския 


310 


невредимы от всех навет вражиих, и спасет 
верою покланяющихся Его Божественному 
и Твоему пречистому образу, Дево Неискусо- 
брачная. 


Кондак, глас 8 


Притецем, людие, к Деве Богородице Ца- 
рице, благодаряще Христа Бога, и к Тоя чу- 
дотворней иконе, умильно взирающе, при- 
падем, и возопием Ей: о Владычице Марие! 
Присетивше страну сию Твоего честнаго 
образа явлением чудесно, спасай в мире и 
благовременстве вся христианы, наследни- 
ки показующи небесныя жизни. Тебе бо 
верно зовем: радуйся, Дево, мира спасение. 


Икона 
Божией Матери 
«Толгская» 


(8/21 августа) 


Пред иконой Пресвятой Бо- 
городицы «Толгская» молятся 
0б избавлении от засухи, бездождия, грозы, гра- 
да, а также при болезнях ног и бесновании. 


Молитва ко Пресвятой Богородице 
пред Ее иконою «Толгская» 


О Пресвятая Госпоже, Дево Богоро- 
дице, вышшая Херувимов и Серафимов 
и святейшая всех святых! Ты, Всеблагая, 


311 


на Толге икону Твою многоцелебную блажен- 
ному святителю Трифону огневидно явити 
благоволила еси, и ею многая и неизречен- 
ная чудеса соделала еси, и ныне содеваеши, 
по Твоему неизреченному к нам милосер- 
дию. Тебе пред пречистым образом Твоим 
припадаем и молимся, Преблагословенная 
рода нашего Заступнице: в странствии сем 
земнем, многоскорбнем и многомятежнем, 
не лиши нас Твоего заступления и по- 
крова державнаго. Спаси и защити нас, 
Владычице, от разжженных стрел лука- 
ваго врага спасения нашего. Укрепи не- 
мощную волю нашу к деланию заповедей 
Христовых, умягчи окаменелая сердца на- 
ша любовию к Богу и ближним нашим, да- 
руй нам сокрушение сердечное и покаяние 
истинное, да, очистившеся от скверны гре- 
ховныя, возможем принести Творцу благоу- 
годныя Ему плоды добрых дел и сподобити- 
ся мирныя христианския кончины и отве- 
та праваго на страшнем и нелицеприятнем 
Суде Его. Ей, Госпоже Всемилостивая! В час 
грозный смертный наипаче яви нам Твое 
многомощное заступление, ускори тогда на 
помощь к нам, безпомощным, и державною 
рукою Твоею исхити нас из власти люта- 
го миродержца, ибо воистину много может 
молитва Твоя пред лицем Господа, и ни- 
чтоже невозможно ходатайству Твоему, аще 
токмо восхощеши. Темже, на святый образ 

Твой умиленно взирающе и пред ним, яко 
живей Ти сущей с нами, покланяющеся, с 
упованием благим сами себе, и друг друга, 
и весь живот наш Тебе по Бозе молитвен- 
но предаем и Тя величаем с рождшимся от 
Тебе Спасителем нашим, Господом Иисусом 
Христом, Емуже, со Безначальным Его 
Отцем и Пресвятым Духом, подобает вся- 
кая слава, честь и поклонение, ныне и при- 
сно и во веки веков. Аминь. 


Тропарь, глас 4 


Днесь светло сияет на Толге образ Твой, 
Пречистая Дево Богородице, и, яко солн- 
це незаходимое, всегда верным подадеся, 
Егоже видев на воздусе, невидимо Ангелы, 
яко никим, держима, преосвященный епи- 
скоп града Ростова Трифон тече ко явленно- 
му светящемуся столпу огненну, и по водам, 
яко по суху, прейде, и молящеся Ти верно 
о пастве и о людех. И мы, к Тебе прите- 
кающе, зовем: Пресвятая Дево Богородице, 
верно Тя славящих спасай, страну нашу, 
архиереев и вся российския люди от всех 
бед по велицей Твоей милости. 


Кондак, глас 8 


Чудное и благоприятное светоноснаго 
зрака Твоего явление, Пречистая Дево, 
с верою взирающим бывает известное 

чаяние спасения, столпом бо огненным яв- 
ляющи предстательство, неусыпное и те- 
плое за ны к Богу возсылаеши моление, 
имже страну Российскую от всяких бед из- 
бави, молимся, да радостными усты вопием 
Ти вси: радуйся, Предводительнице вечна- 
го блаженства. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Икона 

Божией Матери 
«Трех радостей» 
(26 декабря/8 января) 


Пред иконой Пресвятой Бого- 
родицы «Трех радостей» мо- 
лятся Об оправдании безвинно обвиненных, об 
освобождении из плена и заточения, о возвра- 
щении утраченного, в семейных нуждах и о се- 
мейном благополучии, о защите от воров. 


Молитва ко Пресвятой Богородице 
пред Ее иконою «Трех радостей», 


чтомая в Московской Троицкой 
на Грязех церкви 


О Пресвятая Дево, Всеблагаго Сына Мати 
Всеблагая, царствующаго града и святаго 
храма сего Покровительнице, всем сущим 

во гресех, бедах и болезнех верная Пред- 
стательнице и Заступнице! Не презри моле- 
ния нас, недостойных рабов Твоих, и умоли 
Сына Твоего и Бога нашего, да всем нам, с 
верою и умилением покланяющимся пред 
чудотворным образом Твоим, дарует по кое- 
гождо потребе радость: сущим в скорбех и 
печалех утешение, бедствующим милосер- 
дие, сущим в многонедужии нечаемое исце- 
ление и укрепление. О Госпоже Пресвятая, 
умилосердися о всех чтущих всечестное имя 
Твое и всем яви всемощный покров Твой и 
заступление: всякому делу, Сыну Твоему 
угодному, споспетествуй; всякое дело злое 
разруши; в недоумении и трудных и опас- 
ных обстояниих обретающимся незримую 
помощь и вразумление с Небесе ниспосли. 
Младенцы воспитай, юныя уцеломудри, от- 
верзи им ум к приятию всякаго полезнаго 
учения. От домашния брани и от врагов 
видимых и невидимых защити и сохрани. 
Супружества в любви и единомыслии со- 
храни и от вражды единокровных миром и 
любовию огради. И всем нам даждь друг ко 
другу любовь, мир и благочестие, и здра- 
вие с долгоденствием. Преставившияся в 
вере и покаянии от жития сего со Ангелы 
и всеми святыми жити сотвори, да вси на 
небеси и на земли ведят Тя, яко твердую 
и непостыдную предстательницу рода хри- 
стианскаго, и, ведуще, славят Тя и Тобою 
Сына Твоего, со Безначальным Его Отцем 

и Единосущным Его Духом, ныне и при- 
сно и во веки веков. Аминь. 


Тропарь, глас 4 


От святыя иконы Твоея, радости не- 
изреченныя преисполнила еси сердце 
благочестивыя жены. О, Пречистая Вла- 
дычице мира, всемощная Царице, радосте, 
Приснодево, твари, егда возвратила оной 
мужа и сына и достояние ея. Такожде и 
всем нам милосердствуеши, даруй испол- 
нение благих желаний, источая присно 
текущий источник радости молящимся 
Тебе и вседушно вопиющим: радость все- 
му миру родившая, радости исполни нео- 
скудевающия чтущих Тя. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Божией Матери 
«Троеручица» 
(28 июня/11 июля 

и 12/25 июля) 


Пред иконою Пресвятой Бо- 
ы городицы «Троеручица» молят- 
ся об исцелении болей рук или в увечье рук в 
душевном неспокойствии, от пожара. 

Молитва ко Пресвятой Богородице 
пред Ее иконою «Троеручица» 


О Пресвятая Госпоже Владычице Бо- 
городице, велие чудо святому Иоанну 
Дамаскину явившая, яко веру истинную 
и надежду несумненную показавшему! 
Услыши нас, грешных, пред чудотворною 
Твоею иконою усердно молящихся и про- 
сящих Твоея помощи: не отрини моления 
сего многих ради прегрешений наших, 
но, яко Мати милосердия и щедрот, из- 
бави нас от болезней, скорбей и печалей, 
прости содеянныя нами грехи, исполни 
радости и веселия всех, чтущих святую 
икону Твою, да радостно воспоем и любо- 
вию прославим имя Твое, яко Ты еси от 
всех родов избранная и благословенная во 
веки веков. Аминь. 


Тропарь, глас 4 


Днесь всемирная радость возсия нам ве- 
лия: даровася святей горе Афонстей цель- 
боносная Твоя, Владычице Богородице, 
икона, со изображением тричисленно и не- 
раздельно пречистых рук Твоих в прослав- 
ление Святыя Троицы, созываеши бо вер- 
ных и молящихся Тебе о сем познати, яко 
двема Сына и Господа держиши, третию же 
яви на прибежище и покров чтущих Тя от 
всяких напастей и бед избавляти, да вси, 

притекающии к Тебе верою, приемлют от 
всех зол свобождение, от врагов защищение, 
сего ради и мы вкупе со Афоном вопием: 
радуйся, Благодатная, Господь с Тобою. 


Кондак, глас 8 


Днесь веселое наста ныне Твое тор- 
жество, Богомати Пречистая, вси вер- 
нии исполнишася радости и веселия, 
яко сподобльшеся изрядно воспети пре- 
дивное явление честнаго образа Твоего и 
Рождшагося из Тебе Младенца, истинна 
же Бога, Егоже двема рукама объемлеши, 
и третиею от напастей и бед нас изымаеши 
и избавляепти от всех зол и обстояний. 


Величание 


Величаем Тя, Пренепорочная Дево, и 
чтим чудеса образа святаго Твоего, трех 
пречистых рук Твоих явление в славу 
Божества, в Троице Бога нашего. 


Божией Матери 
«Умиление» 
Новгородская 


(8/21 июля) 


И Пред иконой Пресвятой Бо- 
городицы «Умиление» Новгородская молятся 
при эпидемиях и от пожара. 

Молитва ко Пресвятой Богородице пред 
Ее иконою «Умиление» Новгородская 


О Владычице Богородице, души моея 
услаждение, изсохшаго сердца моего струе 
Боготочная, потемненнаго ума моего пре- 
светлый светильниче, ленивыя воли моея 
путеводительнице, немощи моея сило, на- 
готы облечение, нищеты богатство, неис- 
целимых ран мощное и скорое врачевание, 
слез осушение, рыданий утоление, бед пре- 
творение, болезней облегчение, уз разреше- 
ние, спасения надеждо! Услыши молитву 
мою: даждь ми время покаяния, ревность 
спасения, силу в подвизех богоугождения; 
сохрани мя от напастей и всяких зол, во 
искушениих же и бедах простри Твою руку 
помощи, да возстану в падении и не погибну 
люте. Дондеже пребываю в сем многоболез- 
ненном житии, не лиши мене даров Твоея 
милости. Ущедри благостынею Твоею всю 
христолюбивую братию, зде предстоящую и 
молящуюся. Младенцы воспитай, юныя на- 
стави, старыя поддержи, малодушныя уте- 
ши, заблуждшия вразуми, вдовицы и сирыя 
призри и защити, на всех любящих и нена- 
видящих нас излей богатую Твою милость. 
И при кончине жизни моея, во время ис- 
хода моего от телесе, буди ми предстатель- 
ница: болезнь смертную умягчи, тоску уто- 
ли и бедную мою душу приведи к вечным 

обителем, да не возьмет мене темная си- 
ла, ниже да увлечет во глубину ада. Ей, 
Преблагая Владычице Богородице, души 
моея умиление! Согрей хладное в вере и люб- 
ви сердце мое слезами умиления; низпосли 
ми, скорбящему и обремененному грехми, 
за молитвы преподобнаго отца Серафима, 
Твоего чтителя, потребную радость и уте- 
шение. Да не лишуся убо, Богоневесто, упо- 
вания моего о возлюбленном Сыне Твоем, 
Господе нашем Иисусе Христе, сей прияти. 
Тому слава и держава, честь и поклонение, 
со Безначальным Его Отцем, Всесвятым и 
Благим и Животворящим Его Духом, ныне 
и присно и во веки веков. Аминь. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Икона 

Божией Матери 
«Умиление» 
Псково-Печерская 


(7/20 октября, 21 мая/ 

3 июня, 23 июня/6 июля, 
26 августа/8 сентября и в 
7-е воскресенье по Пасхе) 

Пред иконой Пресвятой Богородицы «Умиле- 
ние» Псково-Печерская молятся о защите от 
иноплеменных и от междоусобной брани и об 
исцелении от беснования. 


Молитва ко Пресвятой Богородице 
пред Ее иконою «Умиление» 
Псково-Печерской 


О Преблагословенная Дево Богородице! 
Мати всех страждущих и болезнующих 
сердцем! Страны нашея и града Защитни- 
це! Обители Псково-Печерския красото и 
славо! Призри на нас смиренных, обременен- 
ных грехми многими, отягченных скорбь- 
ми и печалями, и с сокрушением и слеза- 
ми взирающих на пречистый лик Твой, в 
чудотворней иконе явленный. Сохрани от 
всякаго зла святую обитель сию, юже пре- 
подобный Корнилий со старцы Марком и 
Ионою Тебе вручи и всех в вере и надежде 
подвизающихся в ней. Спаси и град сей, и 
вся люди, правоверно живущия и к Тебе 
прибегающия, от нашествия иноплемен- 
ных, от всякаго страха и труса, от мора и 
глада, от злых человек и всяческой скорби. 
Приникни к нам милосердием Твоим, яко 
ликом Твоим Божественным любезно при- 
никла еси к ланите Богомладенца. Согрей 
нас дыханием Твоея любве и никогдаже от- 
ступай от нас, ни в сей жизни, ни в буду- 
щей, да чающе Твою всесильную Материн- 
скую помощь, сподобимся безбедно дойти 

вечныя жизни и прославлять Небеснаго 
Отца и Сына и Святаго Духа в Троице сла- 
вимаго Бога, во веки веков. Аминь. 


Тропарь, глас 4 


Днесь светло красуется обитель сия, яко 
зарю солнечную восприимши, Владычице, 
чудотворную Твою икону, к нейже мы ны- 
не притекающе и молящеся Тебе, взываем 
сице: о Пречудная Владычице Богородице! 
Молися из Тебе воплощенному Христу 
Богу нашему, да избавит обитель сию и 
вся грады и страны христианския невре- 
димы от всех навет вражиих и спасет ду- 
ши наша, яко Милосерд. 


Величание 


Величаем Тя, Пресвятая Дево, Мати 
Христа Бога нашего, и чтим чудотворный 
образ Твой, имже спасла насотруки вражия. 


М Икона 

‚| Божией Матери 
«Умиление», 
или «Радость 
всех радостей», 
Серафимо- 
Дивеевская 
(28 июля/10 августа) 


Пред иконой Пресвятой Богородицы «Умиле- 
ние», или «Радость всех радостей», молятся 
0б исцелении всех немощей телесных. 

Молитва ко Пресвятой Богородице 
пред Ее иконою «Умиление» 
Серафимо-Дивеевской 


Приими, Всеблагомощная Пречистая 
Госпоже, Владычице Богородительнице, сия 
честныя дары, Тебе единей прикладныя, от 
нас, недостойных раб Твоих: от всех родов 
избранная, всех тварей небесных и земных 
вышшая явльшаяся, понеже бо Тебе ради 
бысть Господь Сил с нами, и Тобою Сына 
Божия познахом и сподобихомся святаго 
Тела Его и пречистыя Крове Его; темже бла- 
женна еси в родех родов, Богоблаженная, 
Херувимов светлейши и Серафимов чест- 
нейши сущая. И ныне, Всепетая Пресвятая 
Богородице, не престай молящися о нас, не- 
достойных рабех Твоих, еже избавитися нам 
от всякаго совета лукаваго и всякаго обсто- 
яния и сохранитися нам неврежденным от 
всякаго ядовитаго прилога диавольскаго; но 
даже до конца молитвами Твоими неосуж- 
денных нас соблюди, яко да Твоим засту- 
плением и помощию спасаеми, славу, хвалу, 
благодарение и поклонение за вся в Троице 
единому Богу и всех Создателю возсыла- 
ем, ныне и присно и во веки веков. Аминь. 


Тропарь, глас 4, 
поемый в Серафимо-Дивеевском 
монастыре Нижегородской епархии 
К Богородице со умилением припадем, 
вси грехми обремененнии, чудотворную 
Ея икону Умиления облобызающе и вопи- 

юще со слезами: Владычице, приими мо- 
ление недостойных раб Твоих и подаждь 
нам, просящим, велию Твою милость. 


Кондак, глас 3 


Юже подражая неплодную смоковни- 
цу, аз, окаянный, умиления плода от- 
нюд не приношу и посечения страшуся, 
но, взирая к чудотворней иконе Твоей 
Умиления, Владычице, стеню от сердца 
и вопию: умилися, Благосердая, и мне, 
окамененному сердцем, благоволи подати 
душевное и сердечное умиление. 


Величание 


Величаем Тя, Пресвятая Дево, Мати 
Христа Бога нашего, и чтим образ Твой 
святый, от негоже источаеши исцеления 
всем, с верою к Тебе притекающим. 


Икона 
Божией Матери 
«Урюпинская» 


(8/21 июня) 


Пред иконой Пресвятой Бого- 
родицы «Урюпинская» молят- 
ся 0б исцелении слепых, страдающих парали- 
чом, ревматизмом, головной болью, расслаблени- 
ем, слабоумием, об одержимых сильной тоской. 

Молитва ко Пресвятой Богородице 

пред Ее иконою «Урюпинская» 

О Всемилостивая Госпоже, Дево Бого- 
родице! Вонми смиренному молению наше- 
му и сокрушенно ныне предстоящих образу 
Твоему услыши глас. Вемы бо, о Содетеля 
нашего Мати, яко Ты еси предстательство 
христиан непостыдное и ходатайство ко 
Творцу непреложное. Вемы и сие, яко без- 
закония наша превзыдоша главы наша и 
яко бремя тяжкое отяготеша на нас, и уже 
несмы достойни видети высоту Небесную, 
ниже воззрети ко престолу славы Сына 
Твоего и Бога нашего, но достойни яви- 
хомся мук и вечнаго осуждения. Сего ради 
к Тебе припадаем, Тя просим умиленно, к 
Тебе со слезами взываем: вознеси к Нему 
Матернее Твое моление, да не отвержет нас 
грешных от лица Своего, но, яко Милостив, 
да простит нам согрешения наша вольная 
и невольная, на путь спасения нас настав- 
ляя и свыше силою ко творению запове- 
дей Своих укрепляя. Да сохранит нас от 
соблазнов мира, от вожделений греховных, 
от козней диавольских и от нападения ви- 
димых врагов. Да благословит дела рук на- 
ших, подавая обители сей и всякому граду 
и стране обилие благ земных. Да сотворит 
нам дни благи и безмятежны, да оградит 
миром Церковь Свою Святую и разстоя- 
щаяся да соединит Той, яко Благ Господь, 

Долготерпелив и Многомилостив, от всея 
твари со Отцем и Святым Духом славимый 
во веки веков. Аминь. 


Тропарь, глас 3 


Явилася еси на древе в Донской зем- 
ли, благодатная Твоя икона, Богородице, 
больныя исцеляти, заблуждшия обраща- 
ти; темже умильно молимся Тебе: избави 
град наш от всякаго зла и спаси люди, к 
Тебе притекающия. 


Кондак, глас 5 


Всеблагая Чистая Богородице, к Тебе 
прибегаем, вернии, Тобою бо познахом 
милость Божию, чудную икону Твою, от 
неяже вси здравие и спасение приемлем. 


Величание 


Величаем Тя, Пресвятая Дево, и чтим 
образ Твой святый, от него же истекает 
благодатная помощь всем, с верою прите- 
кающим к нему. 


Икона Пресвятой 
Богородицы 
«Успение» 

(15/28 августа) 


Пред иконой Пресвятой Бого- 
родицы «Успение» молятся о 
помощи и напутствии отхо- 
дящих в иной мир. 

Молитва пред иконою Успения 
Пресвятой Богородицы 

О Пресвятая Богородице, Дево Влады- 
чице, вышшая Ангел и Архангел, и всея 
твари честнейшая, ангельское великое 
удивление, пророческая высокая пропо- 
ведь, апостольская преславная похвало, 
святителей изрядное украшение, муче- 
ников крепкое утверждение, иноков спа- 
сительное наставление, постников неиз- 
могающее воздержание, девствующих 
чистото и славо, матерей тихое веселие, 
младенцев мудросте и наказание, вдовиц 
и сирых кормительнице, нагих одеяние, 
болящих здравие, пленников избавление, 
по морю плавающих тишино, обуреваемых 
небурное пристанище, блуждающих не- 
трудная наставнице, путешествующих лег- 
кое прехождение, труждающихся благое 
покоище, в бедах сущих скорая заступни- 
це, обидимых покрове и прибежище, не- 
надеющихся надеяние, требующих помощ- 
нице, нищих неистощимое богатство, пе- 
чальных присное утешение, ненавидимых 
любовное смирение, грешников спасение и 
к Богу присвоение, правоверных всех твер- 
дое ограждение, непобедимое поможение 
и заступление. Тобою нам, Владычице, 
Невидимый видим бысть, и Тебе мольбу 
приносим, Госпоже, грешнии раби Твои: о 
премилостивая и пречудная света умнаго 

Царице, рождшая Царя Христа Бога на- 
шего, Живодавца всех, от небесных слави- 
мая и от земных хвалимая: ангельский уме, 
Светозарная Звездо, святых пресвятейшая, 
Царице цариц, Владычице всех тварей, 
Боголепная Девице, нескверная Невесто, 
палато Духа Святаго, огненный престоле 
невидимаго Царя, небесный кивоте, носи- 
ло Слова Божия, огнеобразная колесни- 
це, покоище Живаго Бога, неизреченное 
составление плоти Христовы; гнездо орла 
небеснаго, горлице богогласная, голубице 
кроткая, тихая и незлобивая, Мати чадо- 
любивая, милостей бездно, развергающая 
тучу гнева Божия, неизмеримая глубино, 
неизреченная тайно, несведомое чудо, не- 
рукотворенная Церкве единаго Царя всех 
век благоуханное кадило, честная багря- 
нице, боготканная порфиро, душевный 
раю, живоноснаго сада отрасле, цвете 
прекрасный, процветший нам небесное 
веселие, грозде спасения нашего, чаше 
Царя Небеснаго, в нейже растворися от 
Духа Святаго вино неисчерпаемыя благо- 
дати, ходатаице закона, зачало истинныя 
веры Христовы, непоколебимый столпе, 
еретиков пагубо, мечу ярости Божия на 
богопротивных, бесов устрашение, во 
бранех побеждение, христиан всех не- 
ложная хранительнице и мира всего 
известное спасение. О Всемилостивая 

Госпоже Дево, Владычице, Богородице, 
услыши нас молящихся Тебе, и яви ми- 
лость Твою на людех Твоих, моли Сына 
Своего избавитися нам от всякаго зла и 
сохрани обитель, и град и страну верных, 
и люди, благочестно прибегающия и при- 
зывающия имя Твое святое, от всякия 
напасти, губительства, глада, труса, по- 
топа, огня, меча, нашествия иноплемен- 
ников и междоусобныя брани, от всякия 
болезни, и всякаго обстояния, да ни ра- 
нами, ни прещением, ни мором, ни вся- 
ким праведным гневом Божиим умалятся 
раби Твои; но соблюдай и спасай мило- 
стию Своею, Госпоже, за ны молящися, и 
полезное благорастворение воздуха ко вре- 
мени плоднаго приношения нам даруй: об- 
легчи, возстави и помилуй, Премилостивая 
Владычице, Богородице Препетая, во вся- 
кой беде и нужде сущия. Помяни рабы 
Твоя и не презри слез и воздыхания наше- 
го, и обнови нас благочестию Своея мило- 
сти, да со благодарением утешаемся, обрет- 
ше Тя помощницу. Умилосердися, Госпоже 
Пречистая, на немощныя люди Твоя, на- 
деждо наша: разсеянныя собери, заблужд- 
шия на путь правый настави, отпадшия от 
благочестивыя отеческия веры паки возвра- 
ти, старость поддержи, юныя накажи, мла- 
денцы воспитай и прослави славящия Тя, 
изряднее же Церковь Сына Твоего соблюди 

и сохрани в долготу дний. О милостивая 
и премилостивая Царице Небесе и зем- 
ли, Богородице Приснодево! Ходатайством 
Твоим помилуй Святейшаго Патриарха 
Московскаго и всея Руси Алексия П, стра- 
ну нашу Российскую, власти и воинство 
ея, и вся православныя христианы, со- 
храняющи их под кровом милости Твоея, 
ризою Твоею честною защити, и моли из 
Тебе воплощшагося без семене Христа 
Бога нашего, да препояшет ны свыше си- 
лою, на вся видимыя и невидимыя вра- 
ги наша, на иноплеменники и единопле- 
менники, воюющия на нас и на веру на- 
шу Православную. Спаси же и помилуй, 
Госпоже, преосвященныя митрополиты, 
архиепископы и епископы православныя, 
иереи же и диаконы, и весь причет церков- 
ный, и вся правоверныя люди, покланяю- 
щияся и молящияся пред честною Твоею 
иконою. Призри на всех нас призрением 
милостиваго Твоего заступления, воздвигни 
нас из глубины греховныя и просвети очи 
сердечныя ко зрению спасения, милостива 
нам буди зде и на Страшном Суде Сына 
Твоего о нас умоли; преставльшияся во бла- 
гочестии от жития сего рабы Твоя в вечней 
жизни со Ангелы и Архангелы и со всеми 
святыми причти, да одесную Сына Твоего и 
Бога предстанут; и молитвою Твоею сподо- 
би вся православныя христаины со Христом 

жити и радости ангельския в небесных се- 
лениях наслаждатися. Ты бо еси, Госпоже, 
слава небесных и упование земных, Ты на- 
ша надежда и заступница всех притекаю- 
щих к Тебе и Твоея святыя помощи про- 
сящих; Ты молебница наша теплая к Сыну 
Твоему и Богу нашему; Твоя Матерняя мо- 
литва много может на умоление Владыки, 
и Твоим предстательством ко престолу 
благодати пресвятых и животворящих 
Его Таин приступати дерзаем, аще и не- 
достойнии. Темже всечестный образ Твой 
и рукою Твоею держимаго Вседержителя 
видяще на иконе, радуемся грешнии, со 
умилением припадающе и любовию сей 
целуем, чающе, Госпоже, Твоими святы- 
ми богоприятными молитвами дойти не- 
бесныя безконечныя жизни и непостыд- 
но стати в день судный одесную Сына 
Твоего и Бога нашего, славяще Его купно 
со Безначальным Отцем, и Пресвятым, 
Благим, Животворящим и Единосущным 
Духом, во веки веков. Аминь. 


Тропарь, глас 1 


В рождестве девство сохранила еси, во 
успении мира не оставила еси, Богородице, 
преставилася еси к животу, Мати сущи 
Живота, и молитвами Твоими избавляе- 
ши от смерти души наша. 

Кондак, глас 2 


В молитвах Неусыпающую Богородицу и 
в предстательствах непреложное упование 
гроб и умерщвление не удержаста: якоже 
бо Живота Матерь к животу престави во 
утробу Вселивыйся Принодевственную. 


Величание 


Величаем Тя, Пренепорочная Мати 
Христа Бога нашего, и всеславное славим 
Успение Твое. 


Икона 

Божией Матери 
«Успение» 
Киево-Печерская 


(3/16 мая и 15/28 
августа) 


Пред иконой Пресвятой Богородицы «Успение» 
Киево-Печерская молятся об исцелении от не- 
дугов телесных. 


Молитва ко Пресвятой Богородице 
пред Ее иконою «Успение» 
Киево-Печерской 


О, Пресвятая и Пренепорочная Дево 
Богородице, наша Печерская похвало и 
украшение, державный покрове Святаго 
места сего, истинная Владычице избранна- 
го удела Своего; приими нас, недостойных 
раб Твоих, убогое моление, с верою и лю- 

бовию приносящих пред чудным образом 
Твоим, да посетиши милостивно греховное 
житие наше, просвещающи его светом по- 
каяния, осени нас, обремененных скорбьми 
многими, Твоею Небесною радостию и спо- 
доби нас присно славити Тя в мире и благо- 
честии на месте святем сем, да, без порока 
прешедше путь жития нашего, помощию 
Твоею достигнем вечнаго веселия во свет- 
лости святых и Богоносных отец наших 
Антония и Феодосия и всех преподобных 
Печерских и едиными усты и сердцем вос- 
поем Тя с Предвечным Сыном Твоим, со 
Безначальным Его Отцем и Пресвятым, 
Всеблагим, Животворящим и Единосущным 
Его Духом во веки веков. Аминь. 


Тропарь, глас 4 


Днесь светло торжествует Печерская 
обитель и радуется явлением образа Бо- 
гоматере безмерный лик Печерских отцев, 
с нимиже и мы непрестанно вопием: ра- 
дуйся, Благодатная, Печерская похвало. 


Кондак, глас 3 


Дева днесь невидимо предстоит в церкви 
и с лики Печерских отцев молится о нас, 
благоговейно величающих Ея безмерную 
милость к роду нашему, явльшуюся в чуд- 
ном образе Ея, обитель Печерскую укра- 
шающем. 

Величание 


Величаем Тя, Пресвятая Дево, и чтим 
образ Твой святый, имже болезни наша 
врачуеши и души наша к Богу возво- 
диши. 


Икона 

Божией Матери 
«Утоли моя 
печали» 


(25 января/7 февраля) 


Пред иконой Пресвятой Бо- 
городицы «Утоли моя печали» 
молятся об избавлении от болезней телесных, 
от греховных страстей, обуревающих сердце 
человека, об избавлении от скорбей и печали, 
при расслаблении, параличе, в отчаянии. 


Молитва ко Пресвятой Богородице 
пред Ее иконою «Утоли моя 
печали» 


Дево Владычице Богородице, паче есте- 
ства и слова рождшая Единородное Божие 
Слово, Творца и Владыку всея видимыя 
и невидимыя твари, Единаго от Троицы 
Бога, и Бога и Человека, обитель Божества 
явльшаяся, вместилище всякия святы- 
ни и благодати, в немже, по благоволе- 

нию Бога и Отца, содействующу Святому 
Духу, вселися исполнение Божества те- 
лесне, царским и боголепным достоин- 
ством несравненно превознесенная и над 
всякою тварию преимущая, славо и уте- 
шение, и неизреченное веселие Ангелов, 
апостолов же и пророков царственный 
венче, мучеников преестественное и див- 
ное мужество, поборнице в подвизех и 
подательнице победы, уготовляющая 
подвижником венцы и воздаяния вечная 
и боголепная, всякия чести превышшая, 
честь и славо преподобных, непогреши- 
тельная путеуказательнице и наставнице 
безмолвия, дверь откровений и духовных 
Таин, источниче света, врата вечныя жиз- 
ни, неистощимая реко милосердия, неис- 
черпаемое море всех боголепных дарова- 
ний и чудес! Тебе просим и Тебе молим, 
сострадательнейшую Матерь человеколю- 
биваго Владыки: буди милостива к нам, 
смиренным и недостойным рабом Твоим, 
призри благосердием на пленение и сми- 
рение наше, уврачуй сокрушения душ и 
телес наших, разсей видимыя и невиди- 
мыя враги, буди нам недостойным столп 
крепок пред лицем враг наших, бран- 
ное оружие, сильное ополчение, Воевода 
и необоримая Поборница. Яви ныне на 
нас древния и дивныя милости Твоя, да 
уведят беззаконнии врази наши, яко Сын 

Твой и Бог един есть Царь и Владыка, 
яко Ты еси воистину Богородица, рожд- 
шая по плоти истиннаго Бога, яко вся 
Тебе возможна суть, и елика аще вос- 
хощеши, Владычице, власть имаши вся 
сия совершити на Небеси и на земли, и 
на всяко прошение даровати, елико кое- 
муждо полезна суть: болящим здравие, в 
мори же сущим тишину и благое плава- 
ние. Путешествующим убо спутешествуй 
и охраняй я, плененныя спаси от горь- 
каго рабства, утеши печальныя, облегчи 
нищиту и всякое иное телесное злостра- 
дание, всех свободи от душевных недуг 
и страстей невидимыми Твоими предста- 
тельствы и наставлении, яко да безпороч- 
но и непреткновенно путь сея временныя 
жизни совершивше, наследим Тобою и 
оная вечная блага во Царствии Небеснем. 
Верныя же цари наша, иже страшным 
именем Единороднаго Сына Твоего почтени 
суть, и уповают на Твое предстательство и 
на милость Твою, и во всех имут Тя свою 
ходатаицу и поборницу, укрепи невидимо 
противу обстоящих врагов, разсей облак 
уныния, души их облежащь, избави я от 
душевнаго утверждения, вместо же онаго 
даруй им светлое благодушие и радость, 
паки утверждающи мир и безмятежие 
державы и царства их. Спаси молитвами 
Твоими, Владычице, сию Тебе наипаче по- 

священную паству, всякий град и страну, 
от глада, труса, потопа, огня, меча, наше- 
ствия иноплеменников, междоусобныя бра- 
ни, и всякий праведно на ны движимый 
гнев отврати, благоволением и благодатию 
Единороднаго Сына и Бога Твоего, Емуже 
подобает всякая слава, честь и поклонение, 
со Безначальным Его Отцем, и со При- 
сносущным и Животворящим Его Духом, 
ныне и присно и во веки веков. Аминь. 


Тропарь, глас 5 


Утоли болезни многовоздыхающия ду- 
ши моея, утолившая всяку слезу от лица 
земли, Ты бо человеков болезни отгони- 
ши и грешных скорби разрушаеши, Тебе 
бо вси стяжахом надежду и утверждение, 
Пресвятая Мати Дево. 


Кондак, глас 6 


Не ввери мя человеческому пред- 
стательству, Пресвятая Владычице, но 
приими моление раба Твоего, скорбь бо 
обдержит мя, терпети не могу демонска- 
го стреляния, покрова не имам, ниже где 
прибегну окаянный, всегда побеждаемь, и 
утешения не имам, разве Тебе Владычице 
мира, упование и предстательство верных, 
не презри моление мое, полезно сотвори. 

Величание 


Величаем Тя, Пресвятая Дево, и чтим 
образ Твой святый, имже болезни наша 
врачуеши и души к Богу возводиши. 


Икона 

Божией Матери 
«Феодоровская» 
(16/29 августа) 


Феодоровская икона Пресвя- 
той Богородицы считается 
покровительницей православ- 
ной семьи и подрастающего поколения. 

Пред иконой Пресвятой Богородицы «Феодо- 
ровская» молятся при трудных родах, о помо- 
щи в семейных и других житейских нуждах. 


Молитва ко Пресвятой Богородице 
пред Ее иконою «Феодоровская» 


О Пресвятая Владычице Богородице и 
Приснодево Марие, единая надеждо нам 
грешным! К Тебе прибегаем и Тебе молим, 
яко велие имаши дерзновение пред рожд- 
шимся от Тебе по плоти Господом Богом 
и Спасителем нашим Иисусом Христом. 
Не презри слез наших, не возгнушайся 
воздыханий наших, не отрини скорби на- 
шея, не посрами упования нашего на Тя, 

но матерними молении Твоими умоли 
Господа Бога, да сподобит нас, грешных 
и недостойных, свободитися от грехов и 
страстей душевных и телесных, умре- 
ти миру и жити Ему Единому по вся 
дни живота нашего. О Пресвятая Вла- 
дычице Богородице, путешествующим 
спутешествуй и ограждай, и охраняй 
оныя, избави плененных от пленения, 
свободи страждущих от бед, утеши су- 
щих в печали, скорбех и напастех, облег- 
чи нищету и всяко злострадание телесное 
и даруй всем вся потребная к животу, 
благочестию и жизни временней. Спаси, 
Владычице, вся страны и грады и сей град, 
имже сия чудотворная и святая икона 
Твоя дадеся во утешение и ограждение, 
избави я от глада, губительства, труса, 
потопа, огня, меча, нашествия инопле- 
менных, междоусобныя брани и отврати 
всякий гнев, на ны праведно движимый. 
Даруй нам время на покаяние и обраще- 
ние, избави нас от внезапныя смерти и 
во время исхода нашего предстани нам, 
явльшися, Дево Богородице, и избави нас 
от воздушных мытарств князей века сего, 
сподоби на страшнем Судищи Христове 
стати одесную и соделай нас наследники 
вечных благ, да славим во веки велико- 
лепое Имя Сына Твоего и Бога нашего, 

со Безначальным Его Отцем и Святым, 
и Благим, и Животворящим Его Духом, 
ныне и присно и во веки веков. Аминь. 


Тропарь, глас 4 


Пришествием честныя Твоея иконы, 
Богоотроковице, обрадованный днесь Бо- 
гохранимый град Кострома, якоже древ- 
ний Израиль к кивоту Завета, притекает 
ко изображению лица Твоего и вопло- 
тившагося от Тебе Бога нашего, да Твоим 
Матерним к Нему предстательством при- 
сно ходатайствуеши всем, под сень крова 
Твоего прибегающим, мир и велию ми- 
лость. 


Кондак, глас 8 


Благодарственная приносяще Ти, раби 
Твои, Богородительнице, о всех, имиже 
благодеяла еси граду нашему, из глубины 
души взываем к Тебе, и мили ся деем*, 
не престани, Владычице, Матерними к 
Сыну Твоему и Богу нашему молитвами 
подавати вся благая и спасительная всем, 
верою и любовию вопиющим Ти: радуйся, 
Дево, христиан похвало. 


* Мили ся дею (милися дею, мился дею) — уми- 
ленно молюся, препоручаю себя в милость, в засту- 
пление. 

Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Икона 

Божией Матери 
«Холмская» 
(8/21 сентября) 


Пред иконой Пресвятой Бого- 
родицы «Холмская» молятся 
о защите при нападении вра- 
гов. 


Молитва ко Пресвятой Богородице 
пред Ее иконою «Холмская» 


О Пресвятая Дево Мати Христа Бога на- 
шего, всемощная заступнице страны на- 
шея! Со страхом, верою и любовию припа- 
дающе к чудотворному образу Твоему, мо- 
литвенно взываем: буди милосерда к нам, 
смиренным и недостойным рабом Твоим, и 
грехов и беззаконий наших, Благая, не по- 
мяни, но простри руце Твои ко благосер- 
дию Владыки, да не отвратит лица Своего 
от рабов Своих и не осудит нас греш- 
ных по беззаконием нашим, но сотворит 

с нами по велицей Своей милости. Ей, 
Госпоже Владычице! Буди путеводитель- 
ница в житии нашем: светом истины умы 
наша просвети, сердца умягчи, веру укре- 
пи, надежду утверди, дара любве сподоби. 
Умилосердися, Всемилостивая Госпоже на- 
ша, на немощныя люди Твоя: заблуждшия 
на путь правды настави, колебимыя в ве- 
ре вразуми, отпадшия от благочестивыя 
веры отеческия возврати и вся истинному 
пути научи. Спаси милостию Твоею и по- 
милуй благоверныя люди Твоя, епископ- 
ство православное и весь чин церковный. 
Не отрини такожде милосердием Твоим 
и приими под кров Твой и вся правите- 
ли страны нашея, вразуми и настави их 
право правити, законы божественныя 
соблюдающе. Нас же в мире и любви друг 
ко другу утверди, да вси, в единении друг 
со другом пребывающе, тихое и безмятеж- 
ное житие поживем и, дарми благ земных 
насладившеся, благ небесных милосердия 
ради Божественнаго не лишимся. Еще мо- 
лимся Тебе, Владычице Богородице, избави 
нас от глада, губительства, труса, потопа, 
огня, меча, нападения вражия, междоу- 
собныя брани, наглыя смерти, тлетворных 
болезней и всяких ны зол окружающих. 
Вонми и услыши, всемилостивая Госпо- 
же, всех нас, ныне к иконе Твоей святей 
припадающих и со слезами к милосердию 

Твоему взывающих, утоли наша печали и 
буди нам скорая Помощница во всех де- 
лех наших во веки веков. Аминь. 


Тропарь, глас 5 


Яко Материнское благословение, даро- 
вала еси, Пречистая Дево, пречудную 
икону Твою прославленным отцем нашим 
на гору Холмскую, тако и ныне, презира- 
юще множество грехопадений наших, не 
остави нас, о Всепетая Мати, но пребуди 
с нами до скончания века и отверзи нам 
райския двери. 


Кондак, глас 6 


Пресвятей Деве Богородице, дивными 
иконами Своими, яко звездами, Церковь 
Православную украсившей и православ- 
ным людем земли Холмския пречудный 
образ сей даровавшей, благодарственное 
воспеваем пение; Ты же, Пречистая, укре- 
пи нас в Православней вере, да зовем Ти: 
радуйся, Царице небесе и земли и любя- 
щая Мати всех с верою чтущих Тя. 


Величание 


Величаем Тя, Пресвятая Дево, и по- 
читаем честную икону Твою, юже от лет 
древних во граде Холме прославила еси. 

“ Божией Матери 
«Цареградская» 
(«Псковская») 


(25 апреля/8 мая 
и 17/30 сентября) 


Пред иконой Пресвятой Бо- 
городицы «Цареградская» молятся об избавле- 
нии от нападений иноплеменных и о помощи 
во всевозможных житейских нуждах. 


Молитва ко Пресвятой Богородице 
пред Ее иконою «Цареградская» 


К Тебе, Пресвятей Госпоже Богородице, 
недостойнии раби Твои прибегаем: Ты 
бо, Преблагая, едина незлобивая и 
велемощная к Сыну Твоему, Христу Богу 
нашему, за ны, грешныя, Ходатаица и 
Непостыдная Предстательница. Веси, яко 
зело преогорчихом благость Его преступле- 
нием Божественных Его заповедей. Несть 
бо греха, егоже мы, непотребнии, не со- 
творихом, всяк страх отвергши, того ради 
и Духа благодати и дара преестественнаго 
сыноположения отвергохомся и всякаго 
отвращения и казни достойни сотвори- 
хомся. Веси, Преблагая Заступнице, яко и 
Твоя милости и дарования мы, безумнии, 
забвению предахом и Твоего милосердия 
недостойни содеяхомся. Колико бо Тя, 

Госпоже Богородительнице, на умоление 
Сына Твоего и Бога нашего подвизахом, 
обещавше Ти, Пречистая, от злых исправ- 
ление, толико Твое матернее к Нему за 
ны, грешныя, предстательство и заступле- 
ние нивочтоже вменихом, неблагодарни 
и злонравни суще. Ныне стыд носяще и 
ниже достойни воззрети на пречистый об- 
раз Твой, пред нимже предстахом. Но, о 
свете душ наших, светлое зерцало благо- 
сти Божия! И мы вемы, колико может Твое 
матернее ко Христу Богу нашему дерзнове- 
ние, вемы, яко никтоже, прибегаяй к Тебе, 
Благосердая, с покаянием и умилением, 
посрамлен от Тебе бысть, или призываяй 
Тебе, Пречистая, не услышан от Тебе изы- 
де: чтит бо Сын Твой Тя, Богоневесто, яко 
Матерь Свою, милостивно приемля моления 
Твоя. Сего ради и ужасаемся воззрети к 
Свету Твоея страшныя и Богоподобныя сла- 
вы, осквернены имуще очи душевныя, обаче 
колена душ и телес наших преклоняюще, 
молим Тя, Боголепная Марие, яко Матерь 
и Царицу нашу: умилосердися на ны, непо- 
требныя рабы Твоя, и, имиже веси судьба- 
ми, взыщи ны, погибшия, просвети наш ум 
светом Твоего Боговедения, да, им озарени 
суще, всякое злое помышление и всяк без- 
студных деяний образ до конца отсечем, всем 
же сердцем заповеди Господни возлюбим и в 
них непорочно ходити начнем. Еретическая 

возстания прекрати, разсеянныя же собери, 
заблуждшия возврати во едино стадо Сына 
Твоего, Христа Бога нашего, старость под- 
держи, юныя вразуми, вдовиц и сирот за- 
щити, болящия исцели, страну же нашу 
миром огради и во веки незыблему соблю- 
ди, всем же нам преспеяние в вере и де- 
лех благих в долготу дней даруй. Прежде 
отшедшия отцы и братию нашу во светло- 
стех райских и селениих праведных упо- 
кой, с ними и нас всех в покаянии и ис- 
поведании приими и сопричти, да и мы, 
Преблагая наша Заступнице, Богомати и 
Владычице, спасени суще Твоим ходатай- 
ством, восхваляя Тя, прославим со всеми 
святыми пречестное и пресвятое Имя Отца 
и Сына и Святаго Духа, Единаго в Троице 
славимаго Бога, ныне и присно и во веки. 
Аминь. 


Тропарь, глас 1 


Возсия нам, яко солнце светозарное от 
востока в велелепии, Твоя, Владычице, 
икона, озаряющи чудес сиянием преслав- 
но всех, приходящих к ней с верою и лю- 
бовию и молящихся усердно к Твоему, 
еже о Сыне Твоем и Бозе, величию. Слава 
Богу, Евфросином сию давшему нам! 
Слава Приведшему ю от Царьграда! Слава 
Дающему тою всем исцеления. 

Кондак, глас 8 


Препрославленная Вышняго Матерь 
созывает к песнопению нас Своего обра- 
за пришествием от Царьграда и возбуж- 
дает зрением того на подвиг, побеждати 
сопротивных силу, и к Ней, яко нашея 
радости виновней, пети: радуйся, Невесто 
Неневестная. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Икона 
Божией Матери 
«Целительница» 


(18 сентября/1 октября) 


Пред иконой Пресвятой Бого- 
— родицы «Целительница» мо- 
лятся 06 исцелении от различных болезней, в 
просьбе родить здоровых детей. 


Молитва ко Пресвятой Богородице 
пред Ее иконою «Целительница» 


О Пресвятая Госпоже Царице Богороди- 
це, Вышшая всех небесных сили Святейшая 
всех святых. Припадаем и покланяемся 

Тебе пред всечестным и цельбоносным об- 
разом Твоим, воспоминающе дивное яв- 
ление Твое болящему клирику Викентию 
и усердно молим Тя, Всесильную рода 
нашего Заступницу и Помощницу, якоже 
древле подала исцеление тому клирику, 
тако и ныне исцели наша души и телеса, 
болезнующия ранами грехов и страстей 
многоразличных, избави нас от всяких 
напастей, бед, скорбей и вечнаго осужде- 
ния. Сохрани от душепагубных учений и 
безверия, от льстивых и наглых нападений 
невидимых врагов. Подаждь нам христи- 
анскую кончину безболезненну, мирну, не- 
постыдну, Свытых Таин причастну. Спо- 
доби нас на нелицеприятном судищи 
Хрис-тове стати одесную Всеправеднаго 
Судии и Блаженный глас Его услышати: 
приидите благословеннии Отца Моего, 
наследуйте уготованное вам Царствие от 
сложения мира. Аминь. 


Тропарь, глас 4 


Яко Пресветлая Звездо, просия Бо- 
жественными чудесы святый Твой об- 
раз, Целительнице, подаждь убо и нам, 
Богородице Марие, исцеление недугов 
душевных и телесных, спасение и велию 
милость. 

Кондак, глас 6 


Предстательство христиан непостыд- 
ное, ходатайство ко Творцу непрелож- 
ное, не презри грешных молений гласы, 
но предвари, яко Благая, на помощь нас, 
верно зовущих Ти: ускори на молитву, и 
потщися на умоление, предстательствую- 
щи присно, Богородице, чтущих Тя. 


Величание 


Величаем Тя, Пресвятая Дево, Мати 
Христа Бога нашего, и чтим образ Твой 
святый, от негоже источаеши исцеления 
всем, с верою к Тебе притекающим. 


я зета Икона 
т Бар? 1 Божией Матери 
975 «Ченстоховская» 


(6/19 марта 
и 27 августа/9 сентября) 


Пред иконой Пресвятой Бо- 
городицы «Ченстоховская» 
молятся о спасении России, о 
даровании стране православного правителя. 

Ченстоховская икона Божией Матери яв- 
ляется заступницей и защитницей христиан 
в их бедах, болезнях и страданиях. 

Молитва ко Пресвятой Богородице 
пред Ее иконою «Ченстоховская», 


чтомая в Кирилло-Мефодиевской 
церкви града Ченстохова 


О Всемилостивая Госпоже, Царице Бо- 
городице, от всех родов избранная и всеми 
роды небесными и земными ублажаемая! 
Воззри милостивно на предстоящия пред 
святою иконою Твоею люди сия, усер- 
дно молящияся Тебе, и сотвори предста- 
тельством Твоим и заступлением у Сына 
Твоего и Бога нашего, да никтоже изыдет 
отсюду тощь упования своего и посрамлен 
в надежде своей, но да приимет кийждо от 
Тебе вся по благому изволению сердца свое- 
го и по нужде и потребе своей, во спасение 
души и во здравие телу. Моли, Милосердая 
Владычице, Пренебеснаго Бога, да при- 
сно соблюдет Церковь Свою святую во 
Православии и твердей вере до конца веков. 
Призирай благосердием, Всепетая, и при- 
зрением милостиваго Твоего заступления на 
все Царство Всероссийское, царствующия 
грады наша и град сей и святый храм сей, 
и на сия богатыя Твоя милости неоскудно 
изливай, Ты бо еси всесильная Помощница 
и Заступница всех нас. Приклонися к мо- 
литвам раб Твоих и прошением их, услы- 
ши воздыхания и молитвы, имиже раби 
Твои молятся на святем месте сем. Аще и 

иноверный или иноплеменный, зде прохо- 
дя, помолится, услыши и милостивно соде- 
лай, яже к помощи ему и ко спасению. О 
Всепетая Мати, Надеждо наша Преблагая! 
Собери разсеянныя, неверныя же и иновер- 
ныя во странах наших на путь истинный 
настави, отпадшия от благочестивыя ве- 
ры паки возврати и Святей Православней 
Кафоличестей Церкви их сопричти: в домех 
наших мир утверди, старость поддержи, 
юныя настави, младенцы воспитай, сирыя 
и вдовицы заступи, плененныя свободи, 
болящия уврачуй, на суде, и в заключе- 
ниих, и в заточениих, и в горьких работах 
сущия помяни, ограждающи ны присно от 
всякаго зла благочестию Твоею, и утеши 
милостивным Твоим посещением и вся 
благодеющия нам. Даруй же, Благая, зем- 
ли плодоносие, воздуху благорастворение 
и вся, яже на пользу нашу, дары благо- 
временныя и благопотребныя молитвами 
избранных угодников святых Кирилла 
и Мефодиа, в ихже храме и предстоим 
вси. Прежде отшедшия отцы и матери, 
братию и сестры наша упокой в селени- 
их святых, на месте злачне, на месте по- 
койне, идеже несть печаль и воздыхание. 
Егда же приспеет и наше от жития сего 
отшествие и к вечней жизни преселение, 
предстани нам, Преблагословенная Дево, 

и даруй христианскую кончину жития на- 
шего безболезненну, непостыдну и святых 
Таин причастну, да и в будущем веце спо- 
добимся вси, купно со всеми святыми, без- 
конечныя блаженныя жизни во Царствии 
возлюбленнаго Сына Твоего, Господа и 
Спаса нашего Иисуса Христа, Емуже по- 
добает всякая слава, честь и поклонение, 
со Безначальным Отцем и Святым Духом, 
во веки веков. Аминь. 


Тропарь, глас 4 


Непобедимая Победо, Владычице Чен- 
стоховская, древняго иже о нас благово- 
ления Самозрительнице, будущаго спасе- 
ния Хранительнице, покаянием соделай 
ны новыя грядущему Царю. 


Кондак, глас 4 из акафиста 


Хотяще оставити икону Свою, о Бо- 
гомати, во граде Ченстохове, соделала еси 
возок с иконою недвижимым, егда нецыи 
злочестивии тщахуся исхитити ю, хри- 
стиане же, обретше образ Твой сохранен- 
ный Тобою, возопиша Богу: Аллилуиа. 


Величание 


Величаем Тя, Пресвятая Дево, и чтим 
образ Твой святый, имже болезни наша 
врачуеши и души к Богу возводиши. 

Икона 

Божией Матери 
«Черниговская- 
Гефсиманская» 
(1/14 сентября) 


Пред иконой Пресвятой Бого- 
родицы «Черниговская-Гефси- 
манская» молятся об исцеле- 
нии от беснования, при болезнях глаз, рассла- 
бленные, об исцелении страдающих помрачени- 
ем ума, при параличе. 


Молитва ко Пресвятой Богородице 
пред Ее иконою «Черниговская- 
Гефсиманская» 


О Пресвятая Дево, Мати Христа Бога 
нашего, Царице Небесе и земли! Вонми 
многоболезненному воздыханию душ на- 
ших, призри с высоты святыя Твоея на 
нас, с верою и любовию покланяющихся 
пречистому образу Твоему: се бо, грехми 
погружаеми и скорбми обуреваеми, взира- 
юще на Твой образ, яко живущей Ти с на- 
ми, приносим смиренная моления наша, не 
имамы бо иныя помощи, ни инаго предста- 
тельства и утешения, токмо Тебе, о Мати 
всех скорбящих и обремененных. Помози 
нам, немощным, утоли скорбь нашу, на- 
стави на путь правый нас, заблуждших, 

уврачуй болезненная сердца наша и спа- 
си безнадежныя. Даруй нам прочее время 
живота нашего в мире и покаянии про- 
водити, подаждь христианскую кончину и 
на Страшнем Суде Сына Твоего явися нам 
милосердая Предстательница, да всегда 
поем, величаем и славим Тя, яко Благую 
Заступницу рода христианскаго, со всеми 
угодившими Богу. Аминь. 


Тропарь, глас 5 


Пречистая Владычице Богородице, упо- 
вание всех христиан, понеже инаго упова- 
ния не имамы, разве Тебе, Всенепорочная 
Владычице моя, Госпоже Богородице, 
Мати Христа Бога моего, темже помилуй, 
и избави мя от всех зол моих, и умоли 
милостиваго Сына Своего и Бога моего, 
да помилует окаянную душу мою и да из- 
бавит мя от вечныя муки и сподобит мя 
Царствия Своего. 


Величание 


Величаем Тя, Пресвятая Дево, Мати 
Христа Бога нашего, и чтим образ Твой 
святый, от негоже источаеши исцеления 
всем, с верою к Тебе притекающим. 

Икона 

Божией Матери 
«Черниговская- 
Ильинская» 


(16/29 апреля) 


Пред иконой Пресвятой Богородицы «Черни- 
говская-Ильинская» молятся об исцелении от 
паралича и расслабления, оспы, болезни ног, 
глаз и слепоты, беснования, нападения тем- 
ных сил, об избавлении от внезапной смерти. 


Молитва ко Пресвятой Богородице 
пред Ее иконою «Черниговская- 
Ильинская» 


О Пресвятая Госпоже, Владычице моя 
Богородице, Небесная Царице, спаси и 
помилуй мя, грешнаго раба Твоего, от на- 
прасныя клеветы, от всякия беды и на- 
пасти и внезапныя смерти. Помилуй мя 
в дневных часех, и утренних, и вечерних, 
и во всякое время сохрани мя: стояща, 
седяща соблюди, и на всяком пути ходя- 
ща, и в нощных часех спяща снабди, по- 
крый и заступи. Защити мя, Владычице 
Богородице, от всех враг моих, видимых и 
невидимых, и от всякаго злаго обстояния. 
На всяком месте и на всякое время буди 
ми, Мати Преблагая, необоримая стена и 
крепкое заступление. О, Пресвятая Госпо- 
же Владычице Дево Богородице, приими 

недостойную молитву мою и сохрани мя 
от напрасныя смерти, и даруй ми прежде 
конца покаяние. Пресвятая Богородице, 
спаси нас. Ты мне хранительница жизни 
всей явися, Пречистая! Ты мене избави от 
бесов в час смерти! Ты и по смерти упокой! 
Под Твою милость прибегаем, Богородице 
Дево, молений наших не презри в скор- 
бех, но от бед избави нас, едина чистая 
и благословенная. Пресвятая Богородице, 
спаси нас. Аминь. 


Тропарь, глас 5 


Пречистая Владычице Богородице, упо- 
вание всех христиан, понеже инаго упова- 
ния не имамы разве Тебе, Всенепорочная 
Владычице моя, Госпоже Богородице, 
Мати Христа Бога моего. Темже помилуй 
и избави мя от всех зол моих и умоли 
Милостиваго Сына Своего и Бога моего, 
да помилует окаянную душу мою, и да 
избавит мя от вечныя муки, и сподобит 
мя Царствия Своего. 


Величание 


Величаем Тя, Пресвятая Дево, Мати 
Христа Бога нашего, и чтим образ Твой 
святый, от негоже источаеши исцеления 
всем, с верою к Тебе притекающим. 

Божией Матери 
«Чирская» 
(16/29 июля) 


Ё Пред иконой Пресвятой Бо- 
городицы «Чирская» молятся 
0б исцелении душевных и телесных страданий 


верующих. 


Молитва ко Пресвятой Богородице пред 
Ее иконою «Чирская» (Псковская) 


О Пресвятая Госпоже Владычице Бо- 
городице! Приими недостойную молитву 
нашу, и сохрани нас от навета злых че- 
ловек и от внезапныя смерти, и даруй 
нам прежде конца покаяние. На моление 
наше умилосердися, и радость вместо пе- 
чали даруй. И избави нас, Госпоже, от 
всякия беды и напасти, скорби и болез- 
ни и всякаго зла. И сподоби ны, греш- 
ныя рабы Твоя, одесную стати во втором 
пришествии Сына Твоего, Христа Бога 
нашего, и наследники быти Царствия 
Небеснаго и жизни вечныя со всеми свя- 
тыми в бесконечныя веки веков. Аминь. 


Тропарь, глас 4 


Яко необоримую стену и источник 
чудес, стяжавше Тя, раби Твои, Богоро- 
дице Пречистая, сопротивных ополчения 

низлагаем. Темже молим Тя: мир граду 
Твоему даруй и душам нашим велию ми- 
лость. 


Кондак, глас тойже 


Честнаго образа Твоего знамение празд- 
нующе, людие Твои, Богородительнице, 
имже дивную победу на сопротивныя гра- 
ду Твоему даровала еси, темже Тебе верою 
взываем: радуйся, Дево, христиан похвало. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Икона 
Божией Матери 
«Шестоковская» 


(6/19 марта) 


Пред иконой Пресвятой Бо- 
городицы «Шестоковская» мо- 
лятся в различных семейных и житейских 
нуждах. 


Молитва ко Пресвятой Богородице 
пред Ее иконою «Шестоковская», 


чтомая в Шестоковском монастыре 
Тверской епархии 


К кому возопию Владычице? К кому при- 
бегну в горести моей, аще не к Тебе, Царице 
Небесная? Кто плачь мой и воздыхание 

мое приимет, аще не Ты, Пренепорочная, 
Надеждо христиан и прибежище нам греш- 
ным? Кто паче Тебе в напастех защитит? 
Услыши убо стенание мое, и приклони ухо 
Твое ко мне, Владычице Мати Бога моего, 
и не презри мене требующаго Твоея помо- 
щи, и не отрини мене грешнаго. Вразуми 
и научи мя, Царице Небесная, не отступи 
от мене раба Твоего, Владычице, за ропта- 
ние мое, но буди мне Мати и Заступница. 
Вручаю себе милостивому покрову Твоему: 
приведи мя грешнаго к тихой и без- 
мятежней жизни, да плачуся о гресех 
моих. К кому бо прибегну повинный 
аз, аще не к Тебе, упованию и прибежи- 
щу грешных, надеждою на неизреченную 
милость Твою и щедроты Твоя окриля- 
емь? О Владычице Царице Небесная! Ты 
мне упование и прибежище, покров и за- 
ступление и помощь. Царице моя пребла- 
гая и скорая заступнице! Покрый Твоим 
ходатайством моя прегрешения, защити 
мене от враг видимых и невидимых, умяг- 
чи сердца злых человек, возстающих на 
мя. О Мати Господа моего Творца! Ты еси 
корень девства и неувядаемый цвет чи- 
стоты. О Богородительнице! Ты подаждь 
ми помощь немощствующему плотски- 
ми страстьми и болезнующему сердцем, 

едино бо Твое и с Тобою Твоего Сына и 
Бога нашего имам заступление, и Твоим 
пречудным заступлением да избавлюся от 
всякия беды и напасти, о Пренепорочная 
и Преславная Божия Мати Марие. Темже 
со упованием глаголю и вопию: радуй- 
ся, Благодатная; радуйся, Обрадованная; 
радуйся, Преблагословенная; Господь с 
Тобою. Аминь. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Икона 

Божией Матери 
«Шуйская- 
Смоленская» 


(28 июля/10 августа, 
2/15 ноября и во вторник 
Светлой седмицы) 


Пред иконой Пресвятой Богородицы «Шуй- 
ская-Смоленская» молятся 0б исцелении раз- 
личных недугов, особенно глазных болезней и 
глухоты. 

Молитва ко Пресвятой Богородице пред 
Ее иконою «Шуйская-Смоленская» 


К кому возопию, Владычице? К кому при- 
бегну в горести моей, аще не к Тебе, Царице 
Небесная? Кто плач мой услышит и возды- 
хание приимет, аще не Ты, Пренепорочная, 
Надеждо христиан и Прибежище нам, греш- 
ным? Кто паче Тебе в несчастиих защитит? 
Услыши стенание мое и приклони ухо Твое 
ко мне, Владычице и Мати Бога моего. Не 
презри ищущаго Твоея помощи и не от- 
рини мене, грешнаго, Царице Небесная! 
Научи мене исполняти волю Сына Твоего 
и даруй желание всегда следовати Его свя- 
тым заповедем. За мой ропот в болезнях, 
трудах и несчастиях не отступи от мене, 
но буди Материю и Покровительницею ме- 
не, малодушнаго, Царице моя Преблагая, 
Заступнице Усердная! Твоим ходатайством 
прегрешения моя покрый, от видимых и 
невидимых врагов защити, сердца враж- 
дующих против мене смягчи и Христовою 
любовию согрей их. Мне же немощному 
даруй Твою всесильную помощь победити 
моя греховныя привычки, дабы, очищен- 
ный покаянием и последующею доброде- 
тельною жизнию, в общении со Святою 
Церковью провел остальныя дни земнаго 
странствия. Предстани мне, Надеждо всех 
христиан, в час кончины моея и подкрепи 

мою веру в смертный тяжкий час. Вознеси 
за мене, многопрегрешающаго в жизни сей, 
Твоя всесильныя молитвы по отшествии 
моем, да оправдает мене Господь и соделает 
причастником Его бесконечных радостей. 
Аминь. 


Тропарь, глас 4 


Яко многоценное сокровище прият град 
Шуя чудесно написанную икону Твою, 
Пресвятая Владычице, Дево Богородице, 
во исцеление лютыя язвы и во утеше- 
ние православных Тобою дарованную, от 
неяже источники благодатныя и до ныне 
обильно изливаются. Пробави, Пречистая, 
и на будущее время милости Твоя веду- 
щим Тя, храни град Твой и всю Русскую 
землю и спасай людей, к Тебе с верою и 
любовию притекающих. 


Кондак, глас 3 


Мати Божия Пресвятая, стено христиа- 
ном, града нашего Шуи покров и заступле- 
ние! Молитвы раб Твоих, ко иконе Твоей 
припадающих, приими, во исповедании 
Православныя веры укрепи, от всякия на- 
пасти и беды избави, скорби земныя на 
радость преложи и Сына Твоего моли гра- 
ду и людем Твоим в мире спастися. 

Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Икона 

Божией Матери 
«Экономисса» 
(«Домо- 
строительница»), 
«Афонская» 

(5/18 июля) 


Пред иконой Пресвятой Богородицы «Эко- 
номисса» («Домостроительница» ) молятся 
0б избавлении от голода и о изобилии плодов 
земных. 


Молитва ко Пресвятой Богородице 
пред Ее иконою «Әкономисса» 
(«Домостроительница») 


О Пречистая Владычице Богородице, 
Всечестная наша Мати Игумение всех пра- 
вославных обителей иноческаго жития, во 
святей горе Афонстей и по всей вселенней 
сущих! Приими смиренныя моления наша 
и принеси я ко Всещедрому Богу нашему, 
да спасет души наша Своею благодатию. 

Воззри на ны милосердным Твоим оком 
и соверши Сама о Господе наше спасе- 
ние, понеже без милости Спаса нашего и 
Твоего святаго о нас ходатайства, мы, ока- 
янныя, не возможем совершити свое спа- 
сение, яко окаляхом житие наше в суетах 
мирских, ибо время приближается жатвы 
Христовой и день Страшнаго Суда приспе. 
Мы же, окаянныя, погибаем в бездне гре- 
ховней, нерадения ради нашего, по речен- 
ному от святых отцев, первоначальников 
ангельского по плоти жития: яко послед- 
нии монаси нерадением жития своего упо- 
добятся мирским людем, еже и сбыстся 
днесь, ибо иночество наше плавает житием 
своим на море житейстем среди великия 
бури и непогоды: ибо наши святыя обите- 
ли в прахе пребывают грехов ради наших, 
Всеправедный Господь наш Иисус Христос 
тако благоволи, мы же, недостойнии, не 
имеем где главы подклонити. 

О сладчайшая наша Мати Игумение! 
Собери ны, разсеянное стадо Христово, 
во едино и спаси всех православных хри- 
стиан, сподоби райския жизни со Ангелы 
и всеми святыми во Царствии Христа 
Бога нашего, Емуже честь и слава со 
Безначальным Его Отцем и со Пресвятым 
и Благим и Животворящим Духом во ве- 
ки веков. Аминь. 

Тропарь, глас 4 


Предстательство страшное и непостыд- 
ное, не презри, Благая, молитв наших, 
Всепетая Богородице, Милостивая вер- 
ных Домостроительнице, утверди право- 
славных жительство, спаси страну нашу 
и всех православно живущих в ней за- 
щити, зане родила еси Бога, Едина Бла- 
гословенная. 


Величание 


Величаем Тя, Пресвятая Дево, и чтим 
образ Твой святый, имже болезни наша 
врачуеши и души наша к Богу возводиши. 


Икона Божией 
Матери «Югская» 


(28 июля/10 августа) 


Пред иконой Пресвятой Бого- 
родицы «Югская» молятся об 
исцелении различных недугов 
и болезней. 


Молитва ко Пресвятой Богородице 
пред Ее иконою «Югская» 


К Тебе, Пречистей Божией Матери, аз 
окаянный припадая молюся: веси, Царице, 
яко непрестанно согрешаю и прогневляю 

Сына Твоего и Бога моего. И аще многажды 
каюся, ложь пред Богом обретаюся: каюся 
трепеща, да не како поразит мя Господь, и 
по часе мале паки таяжде творю. Ведущи 
сия, Владычице моя, Госпоже Богородице, 
молю, да помилуеши, да укрепиши мя, и 
благая творити да подаси ми. Ты веси, о 
Владычице моя Богородице, яко имам в со- 
вершенней ненависти злая моя дела и всею 
мыслию люблю закон Бога моего. Но не 
вем, Госпоже Пречистая, откуду яже не- 
навижду, тая творю, а благая преступаю. 
Не попущай убо, Пречистая, воли моей 
совершатися, неугодна бо есть, но да бу- 
дет во мне воля Сына Твоего и Бога мое- 
го, да мя спасет, и вразумит, и подаст ми 
благодать Святаго Духа, да бых аз отселе 
престал сквернодействуя и прочее пожил 
бых в повелениих Сына Твоего, Господа 
нашего Иисуса Христа, Емуже подоба- 
ет всякая слава, честь и поклонение, со 
Безначальным Его Отцем и Пресвятым и 
Благим и Животворящим Его Духом, ны- 
не и присно и во веки веков. Аминь. 


Тропарь, глас 6 


Днесь, яко солнце пресветлое, воз- 
сия нам на воздусе Всечестная икона 
Твоя, Владычице, лучами милости мир 

просвещающи, юже великая Россия, яко 
некий дар Божественный, свыше благо- 
говейне восприемши, прославляет Тя, 
Богомати, всех Владычицу, и от Тебе рожд- 
шагося Христа Бога нашего величает ра- 
достно. Емуже молися, о Госпоже Царице 
Богородице, да сохранит вся грады и стра- 
ны христианския невредимы от всех навет 
вражиих и спасет верою покланяющихся 
Его Божественному и Твоему Пречистому 
образу, Дево Неискусобрачная. 


Кондак, глас 8 


Притецем, людие, к Деве и Богородице 
Царице, благодаряще Христа Бога наше- 
го, и, к Тоя чудотворней иконе умильно 
взирающе, припадем и возопием Ей: о 
Владычице Марие, присетивши страну сию 
Твоего честнаго образа явлением чудесно, 
спасай в мире и благовременстве страну 
нашу, и вся христианы, наследники по- 
казующи Небесныя жизни, Тебе бо, верно 
зовем: радуйся, Дево, миру спасение. 


Величание 


Величаем Тя, Пресвятая Дево, Мати 
Христа Бога нашего, и чтим образ Твой 
святый, от негоже источаеши исцеления 
всем, с верою к Тебе притекающим. 

= Икона 
Божией Матери 
«Ярославская» 


(8/21 июня) 


Пред иконой Пресвятой Бого- 
родицы «Ярославская» мо- 
лятся 06 исцелении телесных 
болезней. 


Молитва ко Пресвятой Богородице 
пред Ее иконою «Ярославская» 


О Пресвятая Дево, Мати Господа вы- 
шних сил, Небесе и земли Царице и града 
нашего Ярославля всемощная Заступнице! 
Приими хвалебное пение сие от нас не- 
достойных раб Твоих, и вознеси молитвы 
наша ко престолу Бога Сына Твоего, да 
милостив будет неправдам нашим и про- 
бавит благость Свою чтущим Всечестное 
имя Твое и с верою и любовию покла- 
няющимся чудотворному образу Твоему. 
Несмы бо достойни от Него помиловани 
быти, аще не Ты умилостивиши Его о нас, 
Владычице, яко вся Тебе от Него возмож- 
на суть. Сего ради к Тебе прибегаем, яко 
к несомненней и скорей Заступнице на- 
шей, и Тебе, яко всемогущей Помощнице, 
сами себе и друг друга и всю жизнь нашу 
по Христе Бозе предаем, ныне и присно и 
во веки веков. Аминь. 

Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 


Икона 

Божией Матери 
«Яхромская» 
(14/27 октября) 


Пред иконой Пресвятой Бого- 
родицы «Яхромская» молятся 
при различных тяжелых об- 
стоятельствах и болезнях. 


Молитва ко Пресвятой Богородице 
пред Ее иконою «Яхромская» 


Пресвятая Владычице моя Богородице, 
святыми Твоими и всесильными мольбами 
отжени от мене, смиреннаго и окаяннаго 
раба Твоего, уныние, забвение, неразумие, 
нерадение, и вся скверная, лукавая и 
хульная помышления от окаяннаго моего 
сердца и от помраченнаго ума моего; и по- 
гаси пламень страстей моих, яко нищ есмь 
и окаянен. И избави мя от многих и лю- 
тых воспоминаний и предприятий, от всех 

действ злых свободи мя. Яко благословен- 
на еси от всех родов, и славится пречест- 
ное имя Твое во веки веков. Аминь. 


Величание 


Величаем Тя, Пресвятая Дево, Богоиз- 
бранная Отроковице, и чтим образ Твой 
святый, имже точиши исцеления всем, с 
верою притекающим. 

Митр. Вениамин (Федченков). О вере, неверии и сомнении. 736 с. 


Симфония по книгам Ветхого и Нового Заветам. 
480 с. 

Симфония по творениям свт. Тихона Задонского. 
1328 с. 

Симфония по творениям свт. Иоанна Златоуста. 
576 с. 

Симфония по творениям свт. Феофана 
Затворника. 664 с. 

Симфония по творениям св. Иоанна 
Кронштадтского. 768 с. 

Симфония по творениям старца Амвросия 
Оптинского. 344 с. 


+ 


д 
пБ 
ИЗДАТЕЛЬСТВО «ДАРЪ» 


выпускает православную литературу, 
русскую классику, книги по истории 
христианства и России 


КНИГИ ИЗДАТЕЛЬСТВА 
можно приобрести в Москве по адресам: 


в магазинах издательства: 
ул. Верхняя Первомайская, д. 49А, кор. 10, стр. 2 
(м. «Первомайская») 


ул. Металлургов, д. 56/2 (м. «Новогиреево»). 
Тел.: (495) 780-39-11, 780-39-12, 916-55-95 
(многоканальные) 


и во многих светских и церковных 
книжных магазинах 


ћёёр://даг-Кпіва.ги 
Издательство ДАРЪ в социальных сетях: 
@ живой Журнал: ВИр://Чагкиеа.Пуе)оигпа!.сот/ 


@ есеьоок: ћіїр://ууу.Ёасероок.сот/іхарАК 


Е вконтакте: ћир://уК.сот/хаааг 


